
1. 


arva linna piirava Vene sõjaväe 
püstitatud löövides ning barak- 
kides, millest suurem osa asetses 
kindral-feldmarssal Feodor Golo- 
vini peakorteri läheduses, jahva- 
tati vilja. = Hommikust õhtuni 
mürisesid seal rasked käsikivid, 
mida oma ihurammuga — pidid 
ringi ajama Virumaalt kinnipüütud talupojasoost naised 
ja tüdrukud, keda nagu meeletuid tööloomi sundisid 
venelased oma suurt sõjaväge orjama. 


Samal ajal kui ühed talunaised veeretasid raskeid 
jahvatuskive, avasid teised viljatündreid ja -kotte, mil- 
lest puistasid mürisevate veskikivide vahele teri või 
jällegi täitsid neid jahuga. Nõnda pidid kõik vangid 
venelaste leeris orjama päikesetõusust kuni hilisööni, 
nii et nende küünealused olid verised ning käed rak- 
kus. Kuid vaatamata rängale orjusele lasksid venelased 
neid peagu nälgida, ja ainult salamahti suhu poetatud 
viljaterad hoidsid neil veel hinge sees, lastes väsimusest 
tuikudes püsida jalul. Kui aga hilisöö kätte jõudes 
lõpetas viletsate naisorjade päevatöö, siis vajusid nad 

des unerammestuses kohe magama. 

Kuid vaevalt said need häbistavasse orjaikkesse 
sattunud talupoegade naised ja tüdrukud lasta sõba 
väsinud silmale, kui juba nende sundijad tikkusid oma 
jõleda lõbuihaga neile ligi. tarvitades seejuures vägi- 
valda ning toorest peksu, milleks neil oli vaba voli 
ning meelevald. Ja olid siis needsamad katusealused 
löövid, milles päeval nõnda kibedasti orjati, et higi- 
pisarad leemendasid näol, öösiti täis hädakaebeid ja 
-kisa, mida summutas venelaste metsik röökimine ja 
naer. Peagu iga öösi läks seal palju tüdrukuid ja naisi, 
keda hoiti ikka üht jalga pidi ahelas või köidikus, 
meeleheitest hulluks. Ühtepuhku pöördusid nad pal- 
ves Jumala poole, et ta laseks nende elupäevadel kiire- 
mini lõppeda, sest enam polnud neil elamiseks mingit 
rõõinu. 

Tiirasusest hullunud vene sõdur ei hoolinud aga 
nüüd isegi ristiinimese palvest, vaid koguni siis, kui 
orjajad juhtusid päevatöö lõppedes ristiskäsi issameiet 
lugedes põlvitama, tõugati neist nii tüdrukuid kui ka 
lasteemasid toorelt pikali, ning võtnud oma kaelast 
risti, sundisid sõdurid neid enestega ühte andma. 

— Oh Jumal, Jumal, ägati siis ümberringi. — kas 
peaks põrgus olema hullemat paika kui siin?! 

Paljud olid ka nälgimisega püüdnud leida enestele 
kindlat surma, kuid see oli raske, sest aeg-ajalt sattus 
venelaste antud leivatükk ikkagi näljase hamba alla 
ning vajus iseenesest kurku. 

Samal ajal kui laagris alamad sõjamehed nõnda 
jõledalt elades vaevasid ennekuulmatul kombel vange, 
istus Vene väe keskmise laagri ülem Novgorodi kuber- 

ner vürst Ivan Trubetskoi oma suures telgis, mängides 
seal oma holopi ehk sulasega kaarte, nagu see vene 
bojaaride seas oli kombeks. Holopp Ivaška, nagu teda 
ta isand aeg-ajalt nimetas, oli vürstilt võitnud juba üle 
kolmekümne kopika, mis hõbe- ja vaskmüntidena aset- 
sesid laual. 

— Ivaška, sa mängid pettusega; hoiatas vürst Tru- 
betskoi. 

— Ei ole pettust, batjuška, ei ole..! 

Uuesti heitis vürst oma kaardid, kuid jällegi võitis 
holopp. 

— Sa võllaroog varastad mängides mind ju koguni 
vaeseks! ja haarates vöö vahelt nuudi hakkas vürst 
Trubetskoi vemmeldama oma pärisorja. 

— Oi batjuška, batjuška, ära löö! röökis ori. 
— Mängisin ju täitsa ausalt — kaks ässa tuli kätte, 
Jumal ise näeb ning teab, et see on tõsi, ära peksa 
enam! 

— Tunneme teid lurjuseid, silmad varastate peast! 
ja vürst peksis edasi, kuna aga holopp kargas vingu- 
des ta ees ning püüdes hoopide eest kõrvale põigelda 
karjus kogu aja: 

— Ne bei, batjka, ne bei, ära peksa enam! 

— Seks korraks jätkub, ähkis vürst Trubetskoi, 
pistes lõpuks nuudi vöö vahele, — nüüd aga tule mängi 
edasi, kuid ausalt! 

Uuesti asusid isand ja ta pärisori kaardilaua taha. 
Ja nüüd näis, nagu oleks pärast peksmist pöördumas 
ka vürstile mänguõnn, nii et ta sõnas koguni üsna 
rõõmsalt: d 

— Peksust oli ikkagi kasu — nüüd sa mängid 
ausalt! 

Sõnatult heitis ori kaardi, ja jälle võitis vürst. Siis 
aga pöördus korraks naeratanud mänguõnn vürstile 
lõplikult selja ning ta hakkas uuesti kaotama. 

— Ivaška, sa võidad ju päris ropusti palju — ter- 
velt kaheksakümmend kopikat olen sulle maha mängi- 
nud! hüüdis Trubetskoi visates pahaselt kaardid lauale. 
— Pean ma sind uuesti peksma? 

— Tee nõnda, nagu tahad, isand, sinu käes on 
võim ja vägi: kuid täna pole sul kaardimängus õnne! 
kostis Ivaška. 

— See on tõsi, et pole õnne, kuid mängu juures 
tarvitad sa ikkagi kavalat pettust! 

— Mina sind petan, isand, hüüdis holopp, — säh 
sulle seepeale rist! ja ta tegi enese kohal ristimärgi. 

— Küllalt, Ivaška, küllalt Jumala nime suhuvõt- 
misest, tõrjus vürst oma orja tõotusi tagasi, — ega ma 
sind niikuinii ei usu! 

Tõustes uuesti laua äärest ringutas vürst Trubets- 
koi, nii et ta jooksvast puretud luud aina roksusid, ja 
sis haigutades sügavalt näis ta valmistuvat pärastlõu- 
nase uinaku vastu, öeldes holopile nõnda: 

— Ilmad on muutunud külmaks, too tuliseid kive 
mu' voodi alla! 

— Kohe toon, isand, kohe, kostis ori. — Kuid 
sulle oleks vaja tuua ka küljesoojendaja, sest su veri 
hakkab vanadusest juba jahtuma! 

Jalutades oma kuldvõrelitega ilustatud kaftanis 
piki telki edasi-tagasi, hõõrus Trubetskoi sinkjaks 
tõmbunud käsi, kuna aga holopp jätkas: i 

— Isand, nüüd pole meil laagris enam ühtki pol- 
kovnikut, kaptenitest rääkimata, kes ei too oma telki 
küljesoojendajat, sest sügisesed ööd on külmad. Kuulu 


12 


järgi olevat ka kindralid lasknud oma telkidesse tuua 
naisi. 

— Ivaška, mida teevad kindralid ja polkovnikud, 
see ei lähe sulle korda! 

— Aga batjuška, egas ma paha pärast ometi kõ- 
nele, vaid kõik ainult sinu kasuks! 

— Tvaška! 

— Tahtsin ainult ütelda, et sinagi peaksid..! 

— Lõuad, holopp..! põrutas vürst jalaga vastu 
maad. 

— Käsi, isand, kohe lähen ja valin sulle parima, 
laagris on naisi palju! 

Vaikides jätkas Trubetskoi kõndimist, kuna aga 
Ivaška kõneles talle ahvatlevaid lugusid, mida ta 
laagris oli teistelt holoppidelt kuulnud. Aeg-ajalt tõ- 
reles vürst küll vastu, kuid seejuures ei tarvitanud 
enam tigedaid sõnu, nii et holopp muutudes üha julge- 
maks kadus lõpuks telgist. 

Hõõrunud jällegi käsi, võttis Trubetskoi oma väli- 
voodi alt pudeli, milles oli pipraga tembitud viin, rüü- 
pas sellest ahne lonksu, krimpsutas nägu ja pani siis 
pudeli tagasi. Ja siis jällegi jätkates kõndimist mõtles 
ta nõnda: aga Ivaškal võib koguni õiguski olla, et oma 
küljekontide soojendamiseks vajan noort tüdrukut, sest 
purjeriidest telgis on juba kaunikesti külm magada. 
Tõesti — päris tark holopp on see Ivaška, olgugi et 
ta on seejuures ka suur kelm. 

Vürst Trubetskoi telk oli vägagi lihtsalt sisustatud, 
ilma igasuguse toreduseta, sest vaatamata oma suurele 
rikkusele oli ta ülemääraselt ihne. Ainus toredus, 
mis ta telgis leidus, oli suur säravate kuldilustistega 
ikoon, mille ees vilkudes põles õlipotikesest välja- 

ulatuv taht. Telgi valgustamiseks asetses aga laual 
otsapidi savipudelisse torgatud vahaküünal, mille nüüd 
õhtu saabudes Trubetskoi süütas põlema. 

Parajasti kui Trubetskoi istus magamaheitmiseks 
oma välivoodi servale ning tahtis hõigata holoppi, et 
see tuleks ja kisuks tal saapad jalast, nihkus ta telgi 
ukseriie kõrvale ning Ivaška tõukas enese ees ühe eesti- 
maalasest tüdruku oma isanda telki. 

— Batjuška, siin on sulle üks kinnipüütud tšuh- 
honka! sõnas holopp. 

Vürst Trubetskoi, mees muidu kaunikesti arukas, 
oli nüüd nagu iga vene lihtsõjameeski valmis ahnelt 
anduma lõbuhimudele. Ta pilk oli täis ülemäärast 
kiima, kui ta hakkas vahtima telki talutatud tüdrukut, 
kes jahmunult oli jäänud nagu paigale naelutatuna 
seisma. Ka vürst vaikis, vahtides tüdrukule ainiti otsa, 
kuni ta lõpuks sõnas: 

— Ivaška, tule kisu mul saapad jalast! 


Kui holopp oli oma isanda sellegi tahtmise täitnud, 
ütles ta nõnda: 

— Nüüd, batjuška, lähen kuumendama sulle voodi- 
aluseid kive! 

— Ei, kive pole täna tarvis, võid minna! kostis 
vürst. 

Kummardunud oma isanda ees maani, tegi holopp 
ristimärgi nurgasasetseva ikooni ette, ja siis hakates 
väljuma sõnas ta oma isandale nõnda: 

— Batjuška, ära unusta, et jumal näeb..! ja ta 
osutas ikoonile. 

— Küll ma ise ta näo katan, kostis Trubetskoi, ja 
võtnud seljast oma kaftani, riputas ta selle varjuks 
ikooni ette, nii nagu seda nõudis komme. 

Olles juba väljunud, hüüdis aga holopp telgi ukse- 
riide vahelt veelgi: 

— Batjuška, ära unusta ristikest kaela, ristikest..! 

— Tõsi. pomises vürst kaelast oma ristikest võt- 
tes, — kui kergesti oleksin teinud pattu..! 

Kuid enne kui Trubetskoi sai mahti tüdrukule lähe- 
neda, tormas holopp jällegi ta telki, hüüdes ärevalt: 

— Batjuška, tsaari käskjalg tuli siia! 

Samas astuski vürsti telki tsaari käskjalg — bom- 
barder = Kampersholmi saarelt, öeldes Trubetskoile 
kummardust tehes nõnda: 

— Bombarderide kapten Peeter Aleksejevitš kut- 
sub sind, Ivan Jurjevitši, enese juurde! 

— Mind, nii hilisel tunnil?! imestus vürst. 

— Sind ja kõiki teisi kindraleid, kostis bombarder 
telgis ringi vaadates, et leida ikooni, mille ees teha 
ristimärki; et aga ikoon oli vürsti kaftaniga kinni kae- 
tud, siis lahkus ta telgist ristimärki tegemata. 

— Tsaar kutsub enese juurde, pomises Trubetskoi 
sügades kukalt, ja siis võtnud ikooni ees rippuva kaf- 
tani, tõmbas ta selle enesele selga. 

Kui saduldatud hobune oli talutatud ukse ette ning 
vürst Trubetskoi oli ronimas talle selga, sõnas ta lah- 
kudes oma holopile nõnda: 
teda hoolega ei valva, siis poon su üles nagu koera! 

— Säh sulle seepeale rist! ja löönud enesele risti 
ette, tegi holopp oma isanda ees sügava kummarduse. 

Möödudes kaevikute taha ehitatud löövides asuvaist 
Treideni, Bolmani ja teistest jalaväepolkudest läbis 
Trubetskoi kindral-feldmarssal Feodor Golovini pea- 
korterit piirava laagri, ja seejärel möödus ta ka Semjo- 

novski ja Preobraženski polgust, jättes paremal käel 
asuva tiheda suurtükkide rea selja taha. Veel veidi 
maad ratsutades jõudiski Trubetskoi Kampersholmi 
saarele viivale sõjasillale, mis müdises ta hobuse kap- 
jade all. Ka teisi väeülemaid ning kindraleid oli nüüd 
ruttamas tsaari juurde, olles kindlad, et sõjanõukogu 
kutsutakse uueks istungiks kokku. Peatselt jõudis Tru- 
betskoi kindral-feldmarssal Golovinile ja kindral von 
Hallartile järele, kes samutigi olid nüüd ruttamas 
tsaari juurde peakorterisse. 


Peakorterisse saabuvate kindralite suureks imestu- 
seks polnud seal aga nõupidamisest juttugi, vaid tsaari 
laud oli kaetud koguni peekrite, pudelite, mitmesuguste 
vorstide ja kaladega, kuna ta ise istus ülemäärasest 
purjutamisest näost punsunud ning punasena, lihtsalt 
rõivastatuna laua ääres. Iga külaline ning kindral, kes 
nüüd tsaari juurde saabus. pidi tema tahtmist mööda. 
isegi enne kui ta oleks jõudnud ikooni ees korralikult 
kummarduda, tühjendama peekritäie kibedat viina. 
Ja löönud korraks risti ette, haarasid kindralid üksteise 
järele neile ulatatud peekri ning tühjendasid selle 
põhjani. 

Mispärast tsaaril oli täna säärane tuju, seda ei 
osanud algul keegi seletada, sest oma mõtteid oskas ta 
mõnikord päris hästi varjata ning salatseda. Kuid suurt 
imet ei leitud selles siiski olevat, sest joominguid kor- 
raldas ta ju tihti, olgu see siis rõõmu või suure kur- 
vastuse puhul. 

Kui vürst Trubetskoi saabus pärale, siis olid enne 
teda seal juba hertsog de Croy, kindral Dolgoruki, 
laagri ülempreester ja palju teisi väeülemaid ning kind- 
raleid, bojaare ja vürste. 

Olgugi et tsaar oli juba hommikust saadik joonud 
mitmeid pudeleid veini ja ka põletatud haljast viina 
tagant otsa, polnud ta siiski kuigi märgatavalt purjus 
ega kaotamas aru. 

— Kindralid, võttis lõpuks tsaar selgituseks sõnada, 
— kui teie ei oska sõdida, siis näidake, et vähemalt 
oskate juua! 

Säärased sõnad panid kindraleid tõsiselt jahmuma, 
et mida tsaar seega mõtleb või tahab neile ütelda? 
Ometi pole ju nemad selles süüdi, kui vene sõdur on 
vaenlasele pealetormamisel arg! 

— Gossudar, tahtis seletada vürst Trubetskoi, kuid 
tsaar lüües lapiti mõõgaga laksahtades vastu lauda 
hüüdis vahele: 

— Mingit gossudari — praegu olen bombarderide 
roodu kapten Peeter Aleksejevitš! 

— Härra kapten, kapten, jätkas nüüd Trubetskoi 


hädaldades, — härra kapten, olen valmis alati jätma 
sinu eest oma pea ning kunagi ma ei andu autule põ- 
genemisele! 


— Küllalt, küllalt tühiseid tõotusi, hüüdis tsaar, — 
täna joome, homme ahastame, ja ülehomme hakkame 
rootsi Karliga sõdima! 

Nüüd asusid kindralid tsaari lauda, istudes igaüks 
oma au ning seisuse kohaselt, jättes aga sinna ruumi ka 
narrikestele, keda tsaar armastas alati enesega ühes 
vedada ning istuda nendega koguni kõrvu lauas. 
Tsaari koka Johan von Felteni juhatusel hakkasid nüüd 
sõdureist teenrid kandma lauale roogi, milleks olid 
mitmesugused kalad, vorstid, vasikakeeled ja praetud 
lambaliha viilud, mis joomingute puhul oli venelaste 
armastatuim toit: need lambalihaviilud toodi lauale 

vürflisuuruste tükikestena. mille hulgas oli ka peeneks- 
hakitud kurke, raputatud neile õige tublisti pipart ja 
siis valatud äädika ja kurgi soolveega üle, nii et neid 
tuli süüa lusikaga. Säärane toit meeldis venelasile 
peamiselt just seepärast, et seda süües võidi üsna tub- 
listi juua viina, ilma et süda oleks hakanud pööritama. 
Samuti toodi lauale õige suurel määral tuurakala marja, 
mis oli segatud pipra, peenekshakitud sibula ja küüslau- 
guga, ning kõik see üle valatud äädika ja taimeõliga. 
Kui sellele aga lisati sidrunimahla, nagu seda Johan 
Felten oli nüüdki teinud. siis oli ta bojaaride seas 
kõige otsitavam roog ning teda söödi suure isuga just 
seepärast, et ta pidi kasvatama lihalikku lõbuhimu. 


Jookidest toodi tsaari lauale nii punast kui ka hal- 
jast viina, ning suurte vaatidega veeretati tuppa ka 
kanget Astrahani õlut, mis oli valmistatud meest ja 
pipraviinast ning mis tundus nõnda mõruna, et paljud 
arvasid teda olevat tubakast keedetud. 

— Terviseks, kindralid! hüüdis tsaar tõstes oma 
peekri. — Joome Vene sõjaväe terviseks, lootes, et üks- 
kord: ometi suudame viia teda pealetungile! 


— Terviseks, härra kapten ning gossudar! kostsid 
kindralid tühjendades mitmeid peekritäisi viina ning 
süües isukalt kaaviari. 

Nii siiües ja juues sattusid kindralid peatselt üle- 
meelikusse tujju, hakkasid omavahel vesteldes lärmama, 
sattusid vaidlusse, hakkasid üksteist sõimama ning pal- 
jud sülitasid tsaari juuresolekul koguni teineteisele 
näkku ja hüüdsid tigedaid vandesõnu. 

— Rahu! käratas äkki tsaar lüües oma tugeva rusi- 
kaga vastu lauda. 

Sõnelemine soikus, kuid vürst Trubetskoi ja kindral 
Dolgoruki, panemata seda tülitsemishoos tähele, sõima- 


sid jäledate sõnadega teineteist veel ikka edasi. 


— Trubetskoi ja Dolgoruki, käratas tsaar nüüd 
uuesti, — olen ma teid tülitsemiseks kutsunud siia?! 


— Gossudar ning kapten, hädaldas Trubetskoi 
tsaari poole pöördudes, — sinu laua taga ei saa ma 
rahulikult istuda, sest Dolgoruki vahib elaja pilguga 
mulle otsa! 

— Härra kapten, kisas Dolgoruki vahele, — mitte 
minul, vaid Trubetskoil enesel on elaja pilk! ja siis 
uuesti Trubetskoi poole pöördudes: — Et sa sureksid 
ilma küünalde ja laadanita, ning et sind maetaks kirs- 
tuta ja alasti..! 

— Tfu, matj tvoju... sõnas Trubetskoi seepeale 
sülitades, — ristitud inimene peab sinust hoiduma kau- 
gele! 

— Küllalt sõgedat vaidlust, küllalt! käratas tsaar 
lüües nüüd lapiti mõõgaga vastu lauda, nii et pudelid 
kukkusid seal kolisedes ümber. — Narrikesed, kus te 
mul olete? 

Samas hakkas trobikond küürakaid, värdjaid ja kää- 
buseid külaliste lõbustamiseks laulma, kisama ja möir- 
gama, tehes seejuures mitmesuguseid linnuhääli, klo- 
bistades puulusikatega ja röökides igasugusel kombel. 
Tahtes teist teotada, nuuskas üks neist üle laua tsaari 
taga seisvale patriarh Zotoviks nimetatud narrile lausa 
näkku. Pühkinud käisega silmnäo, haaras Zotov laualt 
pihutäie kalu, ning tahtes neid visata enese teotaja 
pihta, tabas selle asemel vürst Trubetskoid. Kõik see 
tegi tsaarile palju nalja, nii et ta naeris laia suuga, 
kuid karistuseks käskis Zotovil ronida laua alla. 

Venelased ise ei tundnudki nüüd joomisest nii suurt 
tuska kui välismaised ohvitserid, kellest kõige enam 
kannatas kindralleitnant parun von Hallart, kes tundes 
südamepööritust tõusis lauast ning läks uksest välja, 
kus najatus vastu majaseina ja hakkas öökides oksen- 
dama. 

— Parun Hallart, kindral Hallart, pistke sõrmed 
hästi sügavale kurku, kuulis äkki kindral Hallart selja 
tagant polkovnik Ivanitski nõuannet, — toppige sõrmed 
hästi sügavale, siis läheb tusk ennem üle! 

— Sedu ma teengi, ja kindral Hallart oksendas ko- 
hisedes, tundes seejärel veidi kergendust. 

Märgates mõningate kindralite kadumist lauast an- 
dis tsaar seersant Menšikovile käsu lasta ajada kõik 
joojad tagasi tuppa ning piirata kogu maja bombar- 
deride“rooduga ümber, et keegi ei pääseks sealt enne- 
aegu välja. Kui siis kindral Hallart talutati tagasi 
tuppa, ulatas tsaar naeratades talle viinaga täidetud 


peekri. 

— Majesteet ning härra kapten, sõnas nüüd näost 
kahvatunud kindral Hallart, — lubage mul seekord 
joomisest keelduda — ma ei suuda enam! 


— Ha-ha-haa, hakkas tsaar seda kuuldes naerma. 
— kui kindralid ei suutnud mul võtta Ivangorodi, siis 
juua peavad nad ikkagi suutma! 

— Majesteet, ma ei suuda, tõrkus Hallart, püsides 
vaevu jalul, — säärasele metsikule joomisele ei pea mu 
tervis vastu! 

— Mitte majesteet, vaid kapten, parandas tsaar, — 
kuid egas ma ei sunnigi sind jooma enam kui teen seda 
ise! 

— Majesteet, mu tervis ei luba..! 

— Kuid minu terviseks ikkagi jood?! ja surunud 
viinapeekri kindral Hallartile pihku, haaras tsaar 
laualt teise. — Terviseks! 

— Majesteedi terviseks! ja kindral Hallart tühjen- 
das peekri. 

— Kuidas majesteedi — kapteni terviseks pidid 
jooma! ja tsaar ulatas talle uue peekri karistusjoomi- 
seks. 

Et säärasest pealetükkivusest kiiremini vabaneda, 
haaras kindral Hallart talle teiskordselt pakutud peekri 
ning tühjendades sellegi jõi viina nagu vett. 

— Nõnda, tubli! kiitis tsaar, — kuid kapteni ter- 
viseks on sul veel ikkagi joomata! 

Kindral Hallart raputas pead, higi tungis tal ots- 
mikule, kuid siiski sundis ta end ka kapteni terviseks 
tühjendama kolmanda peekri. 

— Ja sina, isake, mida vahid, et ei joo? pöördus 
nüüd tsaar laagri ülempreestri poole, jättes seekord 
kindral Hallarti rahule. 

— Küllap mina juba joon, gossudar, kogu aja la- 
kun nagu siga, ja preester valas ikka uusi peekritäisi 
enesele kõrri. 

— Nüüd olen nõnda purjus, et kogu maailm käib 
mu jalataldade all ringi, pomises kindral Hallart vaa- 
rudes uksest välja, et minna end teiskordselt tühjen- 
dama. 

» — Tagasi, tagasi, kisasid maja ümber vahtipidavad 
bombarderid, — tsaar ei luba kelgi majast lahkuda! 

Kuid kindral Hallart ei suutnudki läve eest kau- 
gemale minna, vaid vajudes künnisele röötsakile oksen- 
das kogu oma toreda mundri rinnaesise täis. 

— Kindral Hallart, parun Hallart, hüüdsid nüüd 
talle juurderutanud ohvitserid, — tsaar kutsub teid 
tagasi! 

— Ei lähe, ei tule, oigas kindral Hallart, — sää- 
rane koletu joomine on surm! 

— Tsaar ise kutsub! 

— Ei lähe! 

Et aga tsaar nõudis kurja käsuga kõigi joojate 
tuppatoomist, siis talutati ka nõrkenud kindral Hallart 
tagasi tuppa, kuna aga tsaari käsul asetati nüüd ka 
sissepoole ust kaks püssimeest seisma. 


Narrikeste tekitatud müra muutus aga üha suure- 
maks, ning mida enam kindralite ja polkovnikute 
mõistus määratul hulgal ärajoodud viinast tumenes, 
seda enam hakkasid nemadki kisama, nii et keegi ei 
suutnud enam mõista teise sõnu. Ka õhk muutus 
tsaari toas ikka palavamaks ning hingamine raskemaks, 
peamiselt aga just seetõttu, et purjus vürstid ning 
kindralid, polkovnikud ja õuenarrid lasksid söödud 
küüslaugusel toidul eneste sees toimuda nii, nagu see 
oli loomulikum — lasksid tal kõigi kuuldes tungida kas 
rõöhatusina ülespoole või jällegi haisedes allapoole. 
Kõige selle tagajärjel muutus aga tsaari joomatoas õhk 
nõnda lämbunuks, et isegi küünalde leegid, mis jäid 
kord-korralt väiksemaks, näisid veel ainult hingitsedes 
põlevat. 

Tsaari käsul toodi lõpuks tuppa Preobraženski 
polgu trummilööjad ja mõned pasunamehed oboedega. 
Ja kui siis puhkpillid ja trummid hakkasid mürama, 
ei suutnud paljud väejuhid hoiduda tantsimast. Koguni 
kindral-feldmarssal Feodor Aleksejevitš Golovin, kes 
nimeliselt oli Narvat piirava väe ülemjuhataja, heitis 


22 


eneselt kaftani ning hakkas keset põrandat, mis oli 
mahavalatud viinast ja ülemäärasest sülitamisest li- 
mane ning märg, tantsima trepakki. Ka teisi vene 
kindraleid ja tähtsamaid polkovnikuid hakkas tema ees- 
kujul karglema, kuna aga suurem osa neist hõiskas 
käsi plaksutades ning kisades kaasa. Seejuures tekkis 
seal säärane lärm, mis kostis kaugele üle jõe ning oli 
kuulda isegi piiratavasse linna, kus nüüd ööd ja päe- 
vad läbi palvetades loodeti abi veel ainult Jumalalt. 

Ärajoodud viinast, kaaslaste ergutushüüdeist ja 
pillide mängust sattus nüüd tantsima asunud kindral 
Dolgoruki lausa metsikult-ülemeelikusse tujju. nõnda et 
ta hakkas koguni koera kombel vinguma. 

— On aga Dolgoruki, küll tema oskab tantsida! 
kiideti. 

Nüüd aga vürst Trubetskoi, mees muidu üsna vää- 
rikas, muutus Dolgoruki üle kadedaks ning tahtes näi- 
data oma tantsimisoskust hakkas veel hullupöörase- 
malt karglema. 

— Aidaa, Trubetskoi! hõisati nüüd temalegi kiitu- 
seks. 

Kuid ülemääraselt joodud viinast tuikudes ei püsi- 
nud Trubetskoigi enam hästi jalul, vaid paaril korral 
tublisti vaarudes kukkus ta lõpuks kolinal põrandale, 
kuhu jäi tasaselt oiates lamama. 

— Trubetskoi sai häda! ja mõned välismaalasist 
kindralid tõttasid teda abistama. 

— Häda pole tal midagi, seletas laagri preester, — 
egas purjus inimene kukkudes kunagi haiget saa, sest 
Jumal asetab iga joobnu kaitseks ning hoidmiseks ta 
kõrvale ingli, kes siis, kui ta on elanud pühas usus ega 
ole teinud pattu, kannab ta eest ka hoolt. 

Lõpuks upitati vürst Trubetskoi ikkagi jalule ning 
asetati nurgasasetsevale põhuhunnikule puhkama. 

— Miks siis sina, isake, ei tantsi? pöördus äkki 
tsaar lauasistuva preestri poole. 

— Mina ei tohi, gospodar, ei tohi, ja preester osu- 
tas nurgasrippuvale ikoonile, — jumal näeb! 

— Siis kata ta nägu kinni, kuid tantsima pead! 

Kui aga ikooni ette oli riputatud kaftan, ei taht- 
nud ka siis preester minna tantsima, öeldes, et vaimu- 
lik seisus ei luba tal tantsida. 

— Kuidas, sinule pole see seisusekohane, kuid 
patriarh Zotov tantsib praegu ometi, kostis tsaar. 

— Gospodar, tema on ju ainult narrikeste patri- 
arh! 

— Kuidas, sa tahad minu tahtmise vastu tõrkuda! 
käratas nüüd tsaar. 

— Ei tõrgu, gossudar, ei tõrgu, hakkas preester 
hädaldama, — kuid mul tuleb hommikupalvusele min- 
nes peatselt asuda altarisse! 

— No mis sellest — lähed ka altarisse! 

— Ei tohi, gossudar, pesematult ei tohi! 

— Siis pesed end viinaga, kuid nüüd tantsi teistega 
kaasa! 

Nii kestis Kampersholmi saarel pillerkaar kuni hom- 
mikuni, kusjuures tsaar sundis oma väepealikuid ka- 
ristuseks, et nad Ivanilinna võtmisega ei tulnud toime, 
jooma nii koletult palju, et seega tegid nad enestele 
ülemääraselt liiga. 


24 


TA SI li novembrikuu varajane hommik. 
s Üle Eestimaa lõõtsusid puhuda 
külmad sügisesed tuuled. Tae- 
vas ujusid tumedad vihmapilved, 
ajades üksteist taga nagu vihased 
kaarnad, kuna aga vihma sadas 


laotusest ühtepuhku alla, muutes 
kõik teed üleni poriseks, mis 
kõikjal ulatus inimesile üle jalalaba. 


Ühel säärasel hommikul alustas Rootsi noor kunin- 
gas Karl Kaheteistkümnes oma ligemale kümnetuhande- 
mehelise sõjaväega Sillamäelt edasiliikumist Narva 
poole, et tõtata appi oma hädasolevaile alamaile. keda 
vaenlane oma piiramisega ahistas. 


Rootsi sõdurid, olles õhtul heitnud Sillamäe laagris 
söömata magama, asusid nüüd näljastena ja külmast 
lõdisedes pikkade ridadena porisele maanteele, koon- 
dudes igüks oma rügemendi lippude alla kokku. Kõige 
etteotsa asusid kuninga ihutrabandid kaptenleitnant 
vabahärra Arvid Bernhard Horni juhatusel: nende jä- 
rele ihutragunite rügement eesotsas ooberstleitnant 

Hamiltoniga, siis jalameestest koosnev Närke-Värm- 
landi rügement eesotsas ooberstleitnant Karl Gustav 
Roosiga, nende järel västmanlandlased, Hämeenlinna, 
Viiburi ja Savonlinna lääni kolmasmeeste rügement ja 
veel palju teisi väeosi, kelle seas oli ka neljasajamehe- 
line Eestimaa aadlilipkond ooberstleitnant Reinhold 
von Lieveni juhatusel ja äsjavärvatud Eestimaa ratsa- 
rügement eesotsas ooberst Hans Heinrich von Tiesen- 
hauseniga. 

Olgugi et teeleasujail oli eelväena kaitseks ees Turu 
lääni ratsarügement, keda juhtis vabahärra ooberst 
Bernhard Rehbinder, tuli nüüd vaenuväe läheduse tõttu 
olla kõikide ohtude vastu valmis: seepärast kästigi sõ- 
dureil laadida oma musketid, olgugi et lakkamatus 
vihmasajus oli seda üpris tülikas teha, kuna aga püssi- 
pannidele jäetigi süüterohi panemata, sest vihm im- 
budes kattekaane vahelt läbi oleks leotanud ta mär- 
jaks. 

Pärast hommikupalvust, millest kuningas võttis 
alati osa, asetati rügemendid pea täielikku taplus- 
korda — rühmad hargnesid numbrite järjestuses. teele 
laiali, nõnda et piigimeeste rühmad jäid püsnike vahe- 
kohta, kuna aga mitmed ratsariügemendid asusid kahele 
poole teed, et mööda põldusid ja läbi metsade liiku- 
des kaitsta jalaväe külgi. 

Kui sõjaväe õpetaja Nils Rabenius oli lõpetanud 
jumalateenistuse, siis alustati liikumist. Jällegi ruttas 
kuningas oma nälgivate rügementidega edasi, et õh- 
tuks jõuda Laagna mõisa, kus ta kavatses veeta viimse 
öö enne otsustavat taplust. Arukad ning paljukogenud 
kindralid vaatasid nüüd aga õige murelikult tulevikku, 
et mis neist edaspidi küll saab, sest moonamagasine 


26 


polnud eespool enam üldse olemas; peagu igaüks neist 
tundis kartust, et kui venelased peaksid seda väikest 
sõjaväge lööma, siis tuleks neile kaotada mitte ainu- 
üksi Ingeri, vaid isegi ka kogu Eestimaa. Minna aga 
oli neil veel neli penikoormat mööda porist teed, see- 
juures tihtigi ligunedes vihmasadude käes: lõpuks aga 
pärale jõudes tormata veel peagu sajatuhandelisele 
hästikindlustatud vaenuväele kallale — kõiges selles ei 
näinud kindralid muud kui kuninga rumalat õnne- 
mängu, mis lõpeb täieliku hävimisega. 

— Mis aitab vaenlasele tema sajatuhandene vägi, 
kui minu selja taga asub õiglus, kostis seepeale kunin- 
gas alati rahulikult, — kogu oma lootuse panen ma 
nüüd ainuüksi Jumalale ja oma tublide sõdurite vap- 
rusele! 

Vaikides kuulasid kindralid oma kuningat ning 
järgnesid talle. Teel olles saatis ta aga igast peatus- 
paigast moona järelesaatmise nõudmiseks maanõunikele 
ja kindralkubemnerile kirju. Kuid vaatamata kõigile 
püüetele ei suutnud Eestimaa anda säärasel suurel 
määral moona, pealegi veel vaenlase kahjutegudest 
rüüstatud kihelkonnad. kus nüüd rügemendid liikusid 
nagu suures tuhakõrves. Sõjaväe edasi liikudes ei suu- 
detud veoloomade puudumisel ja põhjatult poriste teede 
tõttu moona ka vähesemalgi määral järele vedada, 
mille tõttu tuli sõdureil tulevasele taplusväljale lähe- 
neda juba teist päeva lausa nälgides. 

Kogu öö sadanud vihm oli leotanud maantee nõnda 
poriseks ning tümaks, et igal sammul tuli sõdureil oma 
jalgu mudast välja kiskuda, kusjuures tihtigi rebenesid 
nende saabastelt kulunud tallad. Nende sinised kuued 
ja helehallid kaatsad olid nõnda läbi vettinud. et ihul 

polnud enam kuskilgi kuiva kohta, kuna aga moona- 
kottide rihmad ja paelad rõhusid rängasti õlgu. Ka 
sõjalipud, olles läbi vettinud. ei lehvinud enam rõom- 
sasti tuules, vaid ripnesid oma varrastel nagu värvili- 
sed kaltsupuntrad sorakil alla. 

Sõdurite kõhutühjus muutus pikapeale lausa näl- 
jaks, nii et kui nad juhtusid mööduma mõnest teeäär- 
sest pooleldipõlenud kõrtsihoonest, siis tormasid nad 
kohe robinal rüseldes selle sisse ega hoolinud enam 
kuigi palju oma kaptenite keelust, lootes ainult leida 
sealt midagi, mis kõlbaks näljavaigistuseks suhu pista. 
Kuid kõik alalejäänud kõrtsinurgad olid täiesti tühjad 
— venelased olid viinud viimse suutäie. Ja lõpuks hak- 
kas sõdurite seas kuulduma juba vaikset nurinat: 

— Leiba, leiba! Tee on pikk! Kunas jõuame üks- 
kord Narva?! 

Teekond oli tõesti pikk — juba nädalaid olid sõdu- 
rid ilma suuremate puhkuspeatusteta käinud kogu 
Eestimaa pikuti läbi, kuid ikkagi polnud sel kõndimi- 
sel näha veel lõppu. 

— Jumal ise kaitsku meid siit tagasiminemise eest! 
ohkasid ohvitserid, kel nüüd oli samasugune häda 
käes. 

Samal ajal olid aga need vähesed talupojad, kes 
veel juhtusid Alutaguse tuhakõrves olema elus, ikka 
veel hirmunult metsades peidus, julgemata sealt ka ku- 
ninga sõjaväe läbi minnes välja tulla, sest kel neist 
juhtus veel mõni mullikas või sarvloom alal olema, 
selle kiskusid sõdurid neil kohe käest, sest näljase silm 
satub kergesti kiusatusse. Tagatulijad ning oma kodu- 
paikadesse minevad talupojad liikusid aga sõjaväe kõr- 
val ja kannul mööda teeäärseid võsasid ja metsi, pida- 

des rügementidega kogu aja sammu; kes neist oli jõud- 
nud oma põllulapikesele ning kodu ahervaremeni, see 
jäi seal uut elu alustades peatuma. 

Sõjaväerodu koos tagatulevate suurtükkide ja las- 
kemoona-vankritega ulatus üle paari penikoorma tee- 
pikkuse. Küüdimeeste seas oli palju ka neid talupoegi, 
kes olid isegi kaugelt Harjust, Läänest ja Järvast tul- 
nud moonakoormatega Rakverre, kus aga oli neid sun- 
nitud tulema Narva alla kaasa. Olgugi et neil taluni- 
kel oli kodunt välja tulles kästud toidumoona ainult 
kaheks nädalaks ligi võtta, oli see neilgi nüüd söödud 
ning nad kannatasid samasugust nälga nagu sõdurid. 
Kel neist aga juhtuski olema veidi enam moona kaa- 
sas, siis selle sõid sõdurid neil käest. nurudes või va- 
rastades nende vöörkotid tühjaks. Ka nende veoho- 
bused ja -härjad kannatades kuulmatul kombel nälga 
liikusid ainuüksi piitsalöökide sundimisel norguspäi 
vaevu vedades aeglaselt edasi, kuna aga eespoolt sun- 
niti küüdimehi ikka suuremale ruttamisele. 

— Hobused on meil väsinud ja näljas! kostsid 
küüdimehed, kui kortermeistrid hakkasid neid liialt 
sundima. 

— Piitsa, piitsa! hõigati eestpoolt. 

— Mis sa nälginud loomast peksad — tal pole 
enam vedamise vaimu! urisesid talupojad, kellele nende 
loom oli suurimaks varaks ning sõbraks, nii et vaata- 
mata kõigile sundimisile ei täidinud nad neid kuigi 
valusalt lüüa, sest nälg tegi ju loomale suuremat vaeva 
kui piits. 

— Ise kannatad veel kuidagi välja, kuid loom, 
tema ei tea kõigest sellest hädast midagi, pingutab nii- 
palju kui suudab, ja siis kärvab sul äkki aisade va- 

hele, mida hakkad sa hing siis peale, kes künnab siis 
veel su põldu?! ohkasid küüdimehed, kurtes üksteisele 
oma häda. 

Kui aga viimasena tulijad küüdimehed juhtusid 
kuskil metsavahelisel teel teistest kaugemale maha 
jääma, siis piiludes kartlikult ümber käänasid nad oma 
koorma tee äärde kummuli ning kihutasid tühja ho- 
buse- või härjavankriga metsa: mõned neist aga purus- 
tasid oma vankri ratastel kodarad, nii et neid pidi 
paratamatult jäetama maanteele maha. Kõigest sellest 
tekkis aga küüdimeestel kortermeistritega koletu palju 
pahandusi ning tüli, nii et kõik teeääred olid täis kisen- 
damist ning vandumise kära. 

Kuid katkiste rataste vastu leidsid kortermeistrid 
dada kokku ning seada neist uuesti sõidukorras vank- 
rid, kuna aga paljude purunenud rataste asemele murti 
metsast tugevad pedakaoksad, mida köideti libamisi 
tahapoole rattatelje külge. nii et pooleldi lohistades 
suudeti koormaid ikkagi vedada, olgugi et seejuures 
jõuti vaevaliselt ning raskelt edasi. 


— Oh rasket kannatust, oh häda, mida nüüdne ta- 
lupojapõlv peab nägema! kurtsid küüdimehed jätkates 
koormatega teed. — Ei sellele viletsusele tule enam 
lõppu! 

Tihti varises aga ka sõdureid reast välja, kukku- 
des maanteeporri ning jäädes oma kaaslasile jalgu: kuid 
ikka ja jälle upitati neid uuesti jalule. Kui neist mõni 
aga ei suutnud enam edasi sammuda, siis asetati teda 
maantee kõrvale märjale samblale kas puhkamiseks 
istuma või suremiseks lamama. Väljapuhanud sõdurid 
ajasid pärast end uuesti jalule ning jätkasid tuikuval 

sammul teed, nii et kogu "Narva maantee oli täis üksi- 
kuid ja väiksemais trobikonnis sammuvaid sõdureid, 
kes ruttasid oma rügemendile järele. Teisi talutasid 
aga kaaslased käe alt kinni hoides, seni kui talutajad 
ise ei hakanud vaaruma ning langenud maanteeporri 
kummuli. 

— Edasi, edasi! ergutasid ohvitserid oma mehi, 
kuid ka nende hääles tundus liigset väsimust. 

Kuid vaatamata väsimusele ja näljale oli paljude 
ohvitseride vaim veelgi sitke ning nad aitasid isegi oma 
sõdureil kanda püsse, et nad mitte ei jääks teistest 
maha, sest lahingus on ju iga sõdur ütlematu kallis. 


Keskpäeval laskis kuningas puhkuspeatuseks pu- 
huda pasunat. Ja kohe, nii kui värisev trompetihääl 
ruttas üle metsavahelise tee, lagunesid sõdurite rivid 
koost, püssid langesid õlgadelt, kuna aga mehed va- 
jusid teeäärsele samblale või valgusid metsa alla, loo- 
tes leida sealt vihma eest varju, mis tüütavalt peksis 
vastu nägu. Kuid mitte ainuüksi jalgade puhkami- 
seks ei istutud nüüd maha, vaid, vallandanud oma pau- 
nade rihmapandlad ja paelad, mis olid köidetud risti 
üle rinna, vajusid nad väsinult selili ning sulgesid sil- 
mad. 

Üks västmanlandlaste rügemendi sõdur võttis oma 
seljapaunast tüki aganast talupojaleiba, mida ta möö- 
dunud öösi oli ühelt magavalt küüdimehelt salamahti 
võtnud, ja lõi nüüd sellesse oma hambad. Kuid aga- 
nane talupojaleib oli nii halb, et isegi näljasele suule 
ei valmistanud ta söömine rõõmu, sest teravad aganad 
lõhkusid keelt ning torkisid kurgulage, tekitades söö- 
jale vahel koguni valu. Aga isegi säärase viletsa leiva- 
tüki sööja leidis nüüd oma kaaslaste seas kadestajaid, 

kes hakkasid ahnesti pealt vahtima, kuna aga mitmed 
sõdurid tikkusid talle ligi ning hakkasid koguni enes- 
tele nuruma leivast osa. 

— Oma kõht on lähemal. sõnas västmanlandlane 
tigedalt. 

— Ma ei palugi söömiseks, anna vaid pisitiikike, et 
tuletada meelde leiva maitset! 

— Ka seegi kulub mulle enesele! 

— Ainult varblase nokatäis. ainult pisiivakene..! 


Et eemalduda mangujaist. tõusis leivasööja jalule 
ning astus porisele teele, kuhu väsinud kaaslased ei 
hakanud talle järele tulema. vaid heitsid hurjutades 
uuesti pikali. 

Samal ajal, millal jalarügemendid vajusid tee äärde 
pikali, ronisid ka ratsamehed sadulaist, et lasta hobu- 
seil vabamalt hinge tõmmata. = Ainult kuningas koos 
teda saatva ohvitseri Karl Kasper Wredega ei tulnud 
sadulast, vaid ratsutades sammu tuli ta teed mööda 
aeglaselt tahapoole, et vaadata oma sõdureid ning 
ütelda neile mõne ergutava sõna. Kuninga möödudes 
jäid aga sõdurid tuima ükskõiksusega lamama — kelgi 
polnud nüüd jaksu püsti karata ning hõisates kübarat 
kergitada, sest nälg ja väsimus viivad tihti hingest 
vaimustuse. 

Sääraste ihulikus hädas ja kitsikuses kannatavate 
inimeste halastuseks ning kaastundeks polnud kuningal 
olemas meelt — kõige selle vastu oli ta kurt ja pime, 
niisama nagu ei tundnud ta ka iseomi hädasid. Tehes 
ise ikka suuremaid pingutusi ning saates mööda une- 
tuid öid ei suutnud ta aru saada, et miks ei suuda seda 
teised. pealegi kui säärane ettevalmistus tulevaseks 
lahinguks polnud tema meelest midagi muud kui mää- 

ratu suur lõbu. Seepärast tekitasidki ihulikult ning 
hingelt nõrgad inimesed, kõige enam aga just säära- 
sed sõdurid, temas ainult jälestavat põlgust. Teades, 
et ta sõjavägi on juba teist päeva täiesti söömata, oli 
nüüd kuningas tõsiselt mures, et kuis rügemendel jät- 
kuks Narva alla jõudmiseks jõudu. 


Kui nüüd kuningas pöördus ergutavate sõnadega 
oma sõdurite poole, siis tegi ta seda selleks, et nad 
unustades nälja ei laseks suurel võidul käest libiseda. 
Ainult mure võidu pärast sundis praegu kõnetama teda 
neid, kes nüüd tee ääres lamades oigasid, aga ei mitte 
mingi inimlik kaastunne, mida ei vajanud ta ise kunagi 
ega osanud tunda seda ka teiste vastu. Tugevate ning 
tublide sõduritega armastas ta aga alati sõprust pidada. 


— Sõdurid, hüüdis kuningas, — teie näete, kuis 
vaenlane meie ees kõikjal hirmuga pageb, julgemata 
anda ühtki lahingut. Kuid Narva all me lööme teda, 
veel üks päevateekond, siis tuleb kauaoodatud taplus! 


— Leiba, leiba! kuuldus metsa alt üksikuid kurt- 
misi. 

Pahaselt kannustades oma hobust ratsutas kuningas 
eemale sõdureist, kes unustades oma kohuse seavad 
esikohale leiva. Leiba, leiba — ta teab isegi, et neil 
puudub leib, kuid kas sõdur tohib siis seepärast nuri- 
seda? Ta peab püsima niikaua jalul kui suudab, kui 
aga ihus pole enam rammu, siis sureb ta kangelasena, 
aga mitte kurtes nagu vana naine. 

Ratsutades edasi märkas kuningas äkki, et keset 
maanteed seisab üks västmanlandlane ja sööb leiba. 
Sööb lagedal teel teiste nähes leiba, tekitades seega 
teistele liigset isu, ja kuningas muutus pahaseks. Pea- 

tades hobuse hüüdis nüüd kuningas teel seisvale sõdu- 
rile nõnda: 

— Aga sõber, mis ma näen, sa valmistad enesele 
söömisega lõbu! 

— Kuningas, kostis västmanlandlane, — säärane 
leib ei tee isegi näljasele kõhule mingit lõbu. Vaata 
ise, millist aganapuru peab sööma sinu sõdur, olgugi 
et neist kõigil pole ka säärast olemas! ja sirutades käe 
näitas ta kuningale oma aganast leivakannikat. 

Laskudes sadulas veidi ettepoole kummargile haaras 
kuningas leivakannika, hammustas selle küljest tüki ja 
siis seda tagasi ulatades sõnas sõdurile nõnda : 

— Leib on tõesti halb, kuid süüa ta kõlbab! ja 
surudes siis kannused tugevasti hobuse kubemeisse 
ratsutas ta koos kaaslasega kiiresti edasi, kuna aga 
ses talle järele vahtides: 

— Kõlbab süüa..! 

— Mis sa nurjatu kuninga ees nurised, hakkasid 
tee ääres pikutavad kaaslased leivasööjat hurjutama, 
— meil pole sedagi hamba alla panna..! 

Västmanlandlane ei kostnud aga sõnagi. 


— Oled oma leivakannika pärast uhke, urisesid 
kaaslased, — kuid oota, las jõuame Narva all venelas- 
tega rinnutsi kokku, küll siis on meil leiba enam kui sa 
oskad seda unes näha. 

— Mõned teist õgivad siis aga mulda! 

— Egas mullasöömine pole sinustki kaugemal kui 
meist kõigist! 

Jällegi hakkasid eespool trompetid puhuma, andes 
märku teekonna jätkamiseks. Uuesti asusid sõdurid 
oma kotte selga ajades ning nende pandlaid ja rihmu 

kinnitades ridadena teele, et pooleldi tuikudes jätkata 
sammu. Jällegi kostsid ohvitseride käsuhüüded ja sõ- 
durite õlgadele kerkis püsside mets. Jätkati liikumist 
— rügement rügemendi järel, kompaniid kompaniide 
küljes kinni, marsiti oma märjalt lotendavate lippude 
taga. Kabjaplaginaga möödus oma rügemendest tagant- 
poolt ratsutav kuningas, kes mõõka paljastades hüüdis 
neile nõnda: | 

— Edasi, vabastame Narva! 

— Narva! kisasid sõdurid talle vastu. 

Kuid sõdurite hüüded ei tundunud enam rõõmu- 
hõisetena, vaid pigem oli see kurgupõhjast kähisedes 
väljatungiv, täis sappi, näljane kisa. 

Olgugi et sõdurid olid nüüd tigedad nagu näljane 
inimene kunagi, ei kandnud nad aga seda pahameelt 
mitte oma armastatud kuninga vastu, vaid nüüd olid 
nad lihtsalt täis tigedust, nii et hakkasid isegi oma kõr- 
valsammujaid vihkama. Kui neist mõni alustaski tei- 
sega juttu, siis pidi ta vastuseks tihtigi kuulama sõimu- 
sõnu, sest väsinud kaaslane ei tahtnud kõigele lisaks 
hakata end veel kõnelemisega koormama. 

Kogu teeveer, kust nüüd rügemendid sammusid 
sõdureid, kes kustuva pilguga vahtides oma edasirutta- 
vaile kaaslasile järele hüüdsid neile nõnda: 

— Jumalaga, sõbrad, — tasuge ka meie eest kätte! 

— Küllap tulete järele! lohutati. 

— Ei enam... tõbi on ihus..! 

— Sureme siiasamasse paika! oiati teisel teekal- 
dal. 


— Edasi, vabastame Narva! kuuldus kuninga hüü- 


deid. 


3* 35 


— Narva! kordasid väsinud sõdurid. 

Nälg ja väsimus pannes sõdurite jalgu kammitsasse 
kiskus neid nüüd ühtepuhku ridadest välja ning siru- 
tas tee äärde maha, kus nad jäid hooti sadava külma 
vihma kätte lõdisema. Need aga, kes veelgi püsides 
jalul ei suutnud kaaslastega sammu pidada, jäid ikka 
enam ja enam teistest maha, sattudes taganttulevaile 
rügemendele jalgu ning minnes nendega segi. 

— Narva tee, oi-oi, küll on ta pikk! ohati. 

— Ja pealegi veel nii porine! 

— Poriseks tallab teda ratsavägi, siunasid jalame- 
hed, — lõhub maanteel põhja alt! 

Maanteel oli nüüd nõnda paks pori, et sammuti 
nagu läbi vedela kördi; seejuures pildusid eessammujate 
jalad tagatulijaile teda lausa näkku. 

Olles tõsiselt tigedad hakkasid sõdurid otse ihkama 
venelastega taplust, et ometi ükskord oleks sel kanna- 
tusel lõpp. Kuid venelane näis olevat arg sõjamees, ta 
pages ikka eemale ja eemale, jättes tee rootslasile 
lahti. Isegi Sillamäe oli ta jätnud tapluseta maha ning 
taandunud kartlikult Narva poole. 

— Neetud Šermeto! kirusid sõdurid. 


Kui aga venelased oleksid nüüd tõeliselt kukkunud 
kuskilt kaela ning karanud kallale, siis rootslased po- 
leks suutnud nende vastu paukugi teha, sest püssides 
oli rohi ligunenud. Kuid suurt muret seepärast just 
ei tuntudki, sest rootslane taples meelsamini ikka 
terarelvaga, andes bajoneti, mõõga või täägiga verise 
löögi, mille vastu venelane, kellel puudus pealetungi- 
vaim, suutis kõige vähem seista. 

Ühe penikoorma kaugusel peaväe ees liikus kogu 
aja ooberst Bernhard Rehbinder oma Turu lääni rat- 

sarügemendiga, kust väljasaadetud salgad ratsutasid nii 
paremal kui ka pahemal pool teed mööda metsi, soid 
ning rabasid, kõigil Eestimaa talupojad teejuhtideks ees. 
Ühele säärasele salgale juhatas nüüd teed Ronga Teh- 
van, kes kuningalt saadud kulda hoidis oma põues. 
Kuid kuld ei teinudki talle nüüd nõnda suurt rõõmu 
kui priius. Nüüdsest on ta mõisa meelevalla alt vaba, 
vaba talupoeg oma esiisade maal, see tegi Tehvani hai- 
gele südamele tõsist rõõmu. Temagi tundis nüüd end 
sõjamehena, kes hundinahkses poolkasukas ratsutab 
vaenlasele vastu, selja taga toeks kuningas ise. 


Narva alla minemisega oli Tehvan olnud rõõmuga 
nõus, sest temas tärkas põgus lootus, et vahest ometi 
leiab ta sealt oma tütre, kuhu tige vaenlane on ta vii- 
nud. Seepärast ta nüüd otse rühkis edasi, nii et tragu- 
nite peamees pidi teda tihtigi manitsema aeglasemale 
sõidule, et mitte tormata vaenlasele suisa suhu. 

— Egas meie nüüd vaenlast karda, vaid tema kar- 
dab meid! sõnas seepeale Tehvan. 

Kui siis luurajate rühm juhtus tegema peatusi, et 
oodata sõnatoojaid järele, kippus Tehvan ikka üksinda 
minema ette, et jõuda vaenlasile lähemale. Sellest oli 
aga luurajail omajagu kasu, sest nende puhkeaegadel 
liikudes mööda metsateid ringi tuhnis ta palju varju- 
lisi kohti juba enneaegselt läbi, nii et pärast võidi üsna 
kartmatult edasi liikuda. 

Õhtu eel, millal kuningas oli lähenemas Laagna 
mõisale, hakkas vihma veel tugevamini sadama, just 
nagu oleks taevaski hoidunud venelase poole. Kuid 
kõik see ei suutnud peatada kuningat, kes pimedas jõu- 
dis oma rügementidega Laagna mõisa, mis asetseb la- 
medalt tõusva kõrgendiku seljal. Kuid sellegi toreda 


371 


mõisa oli venelane jõudnud hirmsasti ära rikkuda ning 
põletada seal mitmeid hooneid, nii et ümberringi oli 
näha palju tahmunud rusuhunnikuid, kuna aga ulualu- 
seid polnud kogu Laagna ümbruses peagu kuskilt leida. 
Ka mõisavärav oli löödud sagarailt välja ning pihusta- 
tud pilbasteks. 

Säärasesse rüüstatud mõisa ning selle ümbrusse asus 
nüüd kuningas koos oma sõjaväega viimasele ööpuhku- 
sele, kusjuures vaenlase läheduse tõttu ei tohitud suu- 
remal määral laagritulesid põlema süüdata. Samal 
ajal kui püstitati kuningale telki, laskis ta tagantpoolt 
tuua kaks jämedatorulist kahurit, laadida need ainult 
rohuga ning anda siis neist rootsi kahekordse märgu- 
pauguga Narvas olijaile teada, et abi on juba lähedal. 

Valju mürtsahtustega, mis mõisaümbruses panid 
kogu jalgealuse võppuma, kargasid kahurite kõridest 
jämedad tulekeeled välja ning mürin jooksis kaugele 
ööpimedusse. Ohvitserid eesotsas kuningaga jäid aga 
hinge hoides ning ainiti ida poole vahtides suure põne- 
vusega ootama vastust, mida mitte saades võis arvata, 
et Narva on juba langenud venelaste kätte. Need mi- 
nutid, mida nüüd ärevusega oodates mööda saadeti, tun- 
dusid ka kuningale pikkadena, olgugi et Narva vaprale 
vastupanule oli ta kogu aja täiesti kindel. Kuid siis 
— ei läinudki palju aega mööda, kui kaugel idapoolse 
pimeda taeva all vilksatas tulekuma, ja nõrga kajana 
kostis peatselt ka kahekordne suurtükipauk. 

— Meid kuuldi, nad panevad veel vastu, Narva on 
ikkagi meie! hõiskasid suurtükkide juures asuvad ohvit- 
serid langedes üksteisele kaela, kuna ka kuningas oli 
kuuldu üle üpris rõõmus. 

Kuninga käsul lasti nüüd õhku veel kaks raketti, 

millele samutigi vastati, nii et Narva alalolekus võidi 
rootslaste laagris olla nüüd päris kindel. 

Et aga järgnevaks tapluspäevaks oli vaja koguda 
rammu, siis läks ka kuningas aegsasti magama. Kuid 
selleks ei läinud ta mitte oma telki, vaid asunud oma 
magavate ihukaartlaste keskel, heitis ta nende vahele 
magama, pannes sõduri rinnale oma pea. 

Ainult vahimehed ja valveohvitserid jäid ärkvele, 
hakates ööpimeduses hoolega ringi luurama, et vaen- 
lane salaja juurde hiilides ei tuleks puhkajaile kavalal 
kombel häda tegema. 

Pikkamisi hakkas lõpuks vihmasadu soikuma. 5S5- 
durid, olles külmunud, väsinud ja ülemääraselt nälja- 
sed, jäid raskesti magama; seejuures vaevasid neid kur- 
jad, täis mitmesuguseid ärevusi, painavad unenäod. 

urudes käte vahele valutavat pead 

istus vürst Ivan Trubetskoi joo- 
maahastuses ägades oma telgis. 
Tsaari korraldatud jooming oli 
kestnud mitu päeva ning muutu- 
nud lõpuks õige pööraseks. Seal 
oli siis õgitud, prassitud, lakutud 
ning tehtud määratul hulgal jõle- 
dusi, mille meeldetuletamine tekitas talle nüüd tuska. 
Ja mida enam vürst Trubetskoi püüdis tolle joomingu 
üksikasju meelde tuletada, seda enam tõusid ta juukse- 
karvad hirmunult turri, sest ristikesega, ristikest kae- 
last võtmata oli ta koguni püherdanud Preobraženski 
polgu lõbunaistega. Säärane tegu polnud mitte ainu- 
üksi jõledus, vaid ühtlasi ka suur patt, mille ta oli 
kergemeelsuse tuhinas võtnud oma hingele. Isegi oma 
kodus minnes abielusängi võttis ta alati ristikese kae- 
last, et mitte patustada käsuõpetuse vastu, kuid nüüd 
on ta seda ometi teinud! 


— Ai-ai, Ivan Jurjevitš, ai-ai, noomis nüüd Tru- 
betskoi iseennast, — kuis palud sa selle patukese oma 
hinge pealt andeks?! 

Olgu nüüd Jumalaga, kes seda kõike nägi ning teab. 
kuis on, kuid veelgi kurjem lugu oleks siis, kui kogu 
maailm saab sellest teada ning hakatakse teda — au- 
väärset Novgorodi kuberneri vürst Trubetskoid päris 
avalikult irvitama. Ja miks ei peaks saadama sellest 
teada — oli seal ju palju kindraleid ja polkovnikuid 
koos. 

— Ah, unustada see kuri lugu, unustada...! ägas 
Trubetskoi. 

Kuid kuis sa kõike seda suudad unustada, inimestel 
on ju suud lobisemiseks loodud, nii et hakkavad tasa- 
pisi sosistama üksteisele kõrva. 

Kõndinud mõned korrad oma telgis ringi, istus 
vürst Trubetskoi lõpuks laua äärde, võttis paberi ja 
sule ning hakkas iseoma käega kirja panema tsaarile 
palvet: 

Paljuaustatud härra kapten ning gossudar. Sõime, 
jõime, lõbutsesime ja lakkusime sinu majas end kõrini 
täis, nii et kõigele sellele on paha tagant järele mõtelda, 
olgugi et seekord oli sinu juures palju lõbu. Seepärast 
nüüd palungi sind, gossudar, luba, et tohiksin kõike 
seda, mis sinu majas joomingul juhtus, unustada. ja 
palun, anna kõigile kindraleile ja sealolnud polkovni- 
kuile käsk, et ka nemad unustaksid selle loo. 

— Et pärast maailm ei räägiks tagant järele, sõnas 
Trubetskoi kirja kokku keerates. 

Kuid nüüd polnud tsaaril enam mahti tähele panna 
sääraseid vürst Trubetskoi joomaahastuses läkitatud 
kirju, vaid nüüd oli teda ennast kiusamas palju suu- 
rem mure: Boris Šeremetjev on lahkunud Pühajõelt, 
Boriska on jätnud seal oma tugevad kantsid maha! Kes 
nüüd veel takistab rootslasi ilmuda Narva alla, kes? 

Ja tsaar surus oma pea käte vahele, mitte et see oleks 
tal nüüd pärast suurt joomingut valutanud, vaid et teda 
valdas suur ärevus. 

Mida hakkab ta nüüd oma sõjaväega peale, kas ta 
suudab välilahingus pealetungivaile rootslasile vastu 
panna? Ei, ei, säärase rumala väega ei saavuta ta ku- 
nagi nende üle võitu, vaid peab lööduna häbiga ta- 
gasi minema! Ja kus siis seda irvitamist ning pilka- 
mist, mida pärast hakatakse salaja ja hiljem võib-olla 
ka päris avalikult tema kohta sosistama. Siis öeldakse 
talle, et pügasid küll inimesil habemeid, kuid egas sel- 
lega suudeta ometi vaenlast võita! Kuid vähe veel sel- 
lest, siis võidaks tema vastu tõsta koguni avalikku 
mässu, siis hakatakse tigeda vaenuga kõigutama tema 
trooni — ja kõike selle poisikese pärast, poisikese, kes 
nüüd oma sõjaväega talle läheneb. 


Ja ometi oli ta Narva võtmisele olnud päris kindel, 
nii et isegi Venemaa saadikul laskis Hollandis tellida 
suure tulevärgi, mis Narva võtmise sõnumi saabudes 
pidi seal tema auks põlema süüdatama. Ja nüüd siis 
peab kõigil neil ilusail kavatsusil olema häbistav lõpp 
— rootslased eesotsas poisikesega löövad ta tagasi! Ja 
enam kui kunagi varem tundis nüüd tsaar, et ta sõja- 
vägi, olgugi et suur, on lagendikul taplemiseks nõrk. 
sest tal puudub pealetungivaim. 

Ikka enam ja enam hakkas nüüd tsaari kiusama 
mõte, milles ta enese au ning väärikuse alalhoidmiseks 
leidis ainsa võimaluse: jätta maha oma sõjavägi ning 
pöörduda tagasi Venemaale, et vähemalt ise pääseda 
auga tulema. Kui aga ta polgud tulevad hiljem löö- 
duina talle järele, siis ometi ei või tema olla selles 
süüdi. 

Aga keda määrata ülemjuhatajaks, kellel lasta võtta 
enesele see häbi? Kuid siiski, kes teab kuis veel kõik 
läheb, sõjas on ju õnn muutlik, nii et ta peab selleks 
määrama ikkagi tubli ning aruka inimese, kes vähe- 
malt suudaks ning mõistaks midagi teha, et häbi poleks 
liialt suur ning et ta tuleks, kui mitte võitjana, siis 
ikkagi ausa kaotajana tagasi. Keda jätta — vene kind- 
ralid pole paljut sugugi arukamad oma sõdureist, sest 
isegi tublim neist — Boriska, jättis ilma suurema tap- 
luseta oma kantsid rootslasile maha! 

Tõustes pingilt hakkas tsaar rahutult kõndima 
mööda tuba, et peatselt jällegi istuda laua äärde. Siis 
valas ta peekrisse haljast viina, mida enese rahusta- 
omiseks jõi suurte lonksahtustega, ilma et ta sellest 
oleks jäänud kuigi märgatavalt purju — ainult ta nägu 
muutus üha punasemaks. 

Weide ei sobi, Boriska ei kõlba, Golovinit läheb 
mul enesel vaja, ja pealegi tunneb ta sõjaasjandust 
vähe, arutles tsaar: kuid siis lüües lahtise pihuga lak- 
sahtades vastu otsmikku hüüdis ta äkki: 

— Käes, käes — hertsog de Croy! 

Seega oli tsaari valik langenud välismaalasest kind- 
ralile hertsog de Croy'le, kuna see võis tõesti olla palju 
tublim ülemjuhataja kui senine — kindral-feldmarssal 
Feodor Golovin, kes tundis ning oli omajagu kaval 
muus riigitarkuses, kuid sõjaasjanduses oli mõnikord 
päris oskamatult rumal. Seevastu oli aga Prantsus- 
maalt tulnud hertsog de Croy lääneriikide sõjatarkusega 
päris hästi tuttav. 

Haaranud varnast oma kolmnurkse kübara ja võt- 
nud nurgast dubiina ehk jämeda malga pihku, hüüdis 
tsaar valjusti: 


43 


— Aleksaška! 

Kui seepeale ilmus eeskambrist seersant Menšikov, 
käskis tsaar talutada saduldatud hobused ukse ette ning 
tulla tal enesega kaasa. Ja siis läksid nad ratsutades 
raemõisa juures Pähklimäe jalal asuvasse laagrisse, 
kus elas ülemjuhataja Feodor Golovin koos oma nõu- 
andja hertsog de Croy ja sõjainsener kindral von Hal- 
lartiga. 

Ilma et ta nüüd oleks hakanud nurgas rippuva 
ikooni ees kummardamisega aega viitma, kutsus tsaar 
hertsog de Croy ülemjuhataja tööruumist eraldi aset- 
sevasse telki, jättes Golovini, Hallarti ja veel teisigi 
väeülemaid üllatunult enesele järele vahtima. 


— Armas hertsog, sõnas tsaar istudes välivoodile 
ning viibates, et de Croy võtaks ta kõrvale aset. 

Istunud tsaari kõrvale, jäi mustahabemeline hert- 
sog küsiva pilguga talle otsa vahtima. 

— Armas hertsog, alustas nüüd tsaar uuesti, 
— ootamatult sain sõnumi, et ajaviitmatult pean sõitma 
Moskvasse! 

Hertsog neelatas kuuldavalt, kuid ei osanud see- 
peale midagi kosta, sest see on ju tsaari enese tahta 
ja teha, kuhu ta läheb või kus ta asub. 

— Nagu teate, armas hertsog, hakkas nüüd tsaar 
lähemalt seletama, — päevast päeva ootan abivägede 
saabumist, ning üheksa penikoorma kaugusel Narvast 
on mul neid siia tulemas üle kahekümne tuhande 
mehe. Kuid kindral Repnin liigub nendega nõnda aeg- 
laselt edasi, et ta ei jõua õigeaegselt pärale; teel Mosk- 
vasse kiirustaksin siis ka teda. 

Et aga hertsog ka nüüd ei osanud midagi vastata. 
siis jätkas tsaar: 

— Õige peatselt jõuab Moskvasse Türgi saatkond, 
keda pean seal vastu võtma, nii et, nagu näete isegi, 
olen hädaga sunnitud vastu oma tahtmist asuma juba 
nüüd teele. Kuid see pole veel kõik — Polotskis või 
Birsenis pean veel kohtama Pohla kuningat Augusti, 
et meie ühises sõjategevuses temaga kokku leppida. 

Hertsog langetas pea. 

— Ja nüüd pärast pikka kaalutlust teen teile ette- 
paneku võtta siinsete vägede ülemjuhatus enese kätte! 

— Mina, ülemjuhatajaks?! ja hertsog -pani üllatu- 
nult käe oma rinnale. 

Tsaar noogutas vaikides. 

— Aga majesteet, teil on ju ülemjuhataja olemas 
— kindral-feldmarssal Feodor Golovin! 

Uuesti hakkas nüüd tsaar seletama, öeldes, et kind- 
ral Golovin peab tulema temaga Türgi saatkonna vastu-" 
võtuks Moskvasse kaasa, et seal nendega piiriküsimusis 
kokku leppida; seejuures olevat Golovin seal päris 
hädavajalik, sest tema olevat kõigi sõjaliste ja diplo- 
maatiliste küsimuste arutlemises kaunikesti vilunud. 

— Ei, majesteet, sõnas hertsog de Croy püsti tõus- 
tes, — ülemjuhataja kohuseid mina enesele ei võta! 

Ka tsaar tõusis nüüd püsti, küsides üllatunult: 

— Aga armas hertsog, mis on teie keeldumise 
põhjuseks? 

Kõndinud kitsas telgis paar korda edasi-tagasi, jäi 
hertsog vilgukivist aknakese juures peatuma ning hak- 
kas selle pihta sõrmedega trummeldama. 

— Miks ei võta te minu ettepanekut vastu, hertsog? 

— Majesteet, kostis de Croy pöördudes, — minu 
kui välismaalase vastu puudub teie vägedel usaldus! 

— Kes? Kui see on minu käsk, siis nad peavad..! 

ja tsaari värisev pea hakkas veel ägedamini võbisema, 
kuna ta muhklikule otsmikule tekkis sügav vagu. 

— Majesteet, inimeste tunded alluvad ainult Ju- 
mala tahtele. 

— Ei, kui mina käsin, siis mu alamad peavad teid 
usaldama ning kuulama te sõna! ja tsaar raksatas rusi- 
kaga vastu lauda. 

— Majesteet, kostis hertsog rahulikult, — kuigi teie 
oma sõnaga sunnite neid minule alistuma, siis vähe- 
malt mina neid ei tunne. Ma pole veel kuigi kaua saa- 
nud teie sõjaväes viibida, ja nüüd siis äkki ülemjuhata- 
"jaks! — Ei-ei, majesteet, ja hertsog raputas pead, — teie 
austav ettepanek on mulle täiesti vastuvõtmatu! 

— Aga armas hertsog, ja võttes de Croy mõõgarih- 
mast kinni hakkas tsaar seda sõrmede vahel keerutama, 
nii et selle vaskne pannal paindus kõveraks, — teie 
vaatate kõigele ainuüksi tumedamalt poolelt! 

— Ei-ei, majesteet, minule osutatud aust pean ma 
keelduma, ja pealegi ei leia ma mingit põhjust, et just 
mina peaksin jääma ülemjuhatajaks. kuna teil on siin 
küllaltki olemas vene rahvusest kindraleid. 

— Hertsog de Croy, kostis tsaar, — kuna kohalole- 
vaist kindraleist teie olete auastmes vanim, siis juba 
ainuüksi seepärast peate paratamatult võtma minu ja 
Golovini lahkudes ülemjuhatuse enesele! 

— Ei-ei, majesteet — see pole põhjuseks! 

— Minu valik langes just teile, hertsog, sõnas tsaar 
tumedalt ja laskus uuesti välivoodile, — et kohalole- 
vaist kindraleist olete ainuüksi teie lääneriikide sõja- 
taktikaga kõige enam kodus, kuna aga minu kindralid 
on enamasti harjunud tatarlaste ja türklastega step- 
pides sõdima. Rootslased tarvitavad nüüd aga hoopis 

teissugust taktikat, millele võib edukalt vastu panna 
ainult euroopaliku sõdimisoskusega. 

— Eks rootslastegi taktika põlvne idast, kust vene 
kindralid on omandanud oma esimesi oskusi. 

— Nii siis, hertsog, võtate minu pakkumise vastu? 
küsis tsaar pärast mõneajalist vaikust. 

— Ei, majesteet! 

— Palju vajate mõtlemiseks aega? 

— Ma ei vaja seda üldse, majesteet, — see oli mu 
viimne sõna! 

Sõnalausumata pöördus tsaar Peeter Aleksejevitš 
ümber ning lahkus Feodor Golovini laagrist. 

Keeldub vastu võtmast, keeldub... mõtles tsaar 
oma saarekesele tagasi tulles. Meie lugu on siis tõesti 
räbal, kui ta nii järsusõnaliselt loobus ülemjuhatusest. 
Istudes laua äärde valas tsaar enesele jällegi viina ning 
püüdis millelegi lõbusamale mõeldes peletada enesest 
tusatuju; kuid ikka ning ühtepuhku kerkis ta silme 
ette noor poisikeslik Rootsi kuningas, kes iga minu- 
tiga tuleb talle ikka lähemale ja lähemale. 


Lüües raksatades rusikaga vastu lauda, nii et viina 
loksus peekrist lauale, kargas tsaar äkki püsti ning ve- 
heldes parema käega hakkas pikkade sammudega kõn- 
dima piki tuba. Seejuures pidi ta hoidma end hästi 
ettepoole kummargile, et mitte põrgata peaga vastu 
laetalasid. 

Väljas hämardus, sadas halli lumelobjakat ning 
lörtsi. Tsaaritoa aknast oli näha, kuis õues liikus bom- 
bardere, kes vandudes kirusid halba sügisilma. 

Kui teaks, vaevasid mõtted ning kahtlustused tsaari, 
kui teaks, et võidame rootslasi, siis... kuid suutmata 
lõpuni mõtelda, heitis ta lootusetult käega: vene sõdur 

ei pea rootslaste löögile vastu! Iseasi, kui tal oleks 
õnnestunud vallutada Narva või vähemalt Ivangorod, 
siis selle müüride tagant oleksid ta sõdurid pannud nii 
suure südikusega vastu, et Karl võiks joosta puruks oma 
pea. Pealetungile asudes pole aga ühestki tema sõdu- 
rist asja, ei ole, nad ainult kisendavad ning lasevad 
end ennemini üles puua, kuid pealetungile ei lähe! 


— Ja kes on selles süüdi. et vere sõduril puudub 
pealetungivaim, kes? küsis tsaar peekrist viina rüüba- 
tes eneselt, ja asetades selle siis kolksatades lauale 
sõnas nõnda: — Eeh, meie vanaisad ning esiisad, nemad 
harjutasid vene sõdurit ainult kantsides vastu pidama. 
Kuid mina tahan viia vene sõduri pealetungile, mina 
kasvatan temas kallaletungivaimu, mina! ja tsaar kar- 
gas laua ääres püsti, lüües aga seejuures kolksatades 
peaga vastu laetala. 


Täitnud oma pikavarrelise piibu hollandi tubakaga. 
istus tsaar kamina ees asetsevale järile, hakates seal 
suure ägedusega suitsetama. Kuid ka tubakaving ei 
suutnud nüüd peletada temast suurt ärevust niisama 
nagu viingi, mis ainult pani teda näost punetama ning 
kiskus otsmikule higi. 

Olla poisikesest võidetud — ja tsaar sülitas meele- 
pahaga särtsudes tulle, see teeks teda mitte ainuüksi 
Venemaa, vaid ka koguni terve maailma ees narriks. 
Kuid Venemaa, kas tohib siis Venemaal mind keegi 
naerda, kui nüüd rootslasele kaotan? ja tsaari nägu 
tursus vihast. 

Peeter Aleksejevitš, tundus nüüd tsaarile, nagu 
oleks keegi nähtamatu isik sosistanud talle kõrva. Ve- 
nemaal vihatakse sind hullemini kui kunagi varem — 

tuleta ainult meelde streletside verist mässu. See- 
pärast vaata ette ning ära kahjusta oma nime! 

Koputanud piibu vastu saapakontsa tuhast tühjaks, 
sõnas tsaar haigutades: 

— Läki nüüd magama — hommik on õhtust ka- 
valam! 

Saatnud Feodor Golovinile sõna, et see oleks Mosk- 
vasse sõiduks homme valmis, kuna ülemjuhatuse võtab 
temalt vastu hertsog de Croy, laskis tsaar kiskuda saa- 
pad enesel jalast ning heitis nöörpunutisest põhjaga 
sängi magama. 

Kuid ka ikooni ees vilkuvast tulukesest valgustatud 
pooleldi pimedas toas lamades ei tulnud tsaaril und 
silma, sest ta mõtted jooksid peas vingudes ringi, üks 
neist kentsakam kui teine. Ka väljast kostev alatine 
lärmamine ei lasknud tal nüüd uinuda, sest ta kõrva- 
desse tungis sõdurite laul ja kära, ning ta suutis isegi 
kuulda mööda sõjasilda jooksvate inimeste sammude 
müdinat. 

Äkki paotati tsaaritoa uks ning seersant Menšikov, 
vilkudes põlev küünlajupp käes, pistis ukse vahelt pea, 
et küsida: 

— Kas magad, härra kapten? Golovin laseb tea- 
tada, et hertsog ei võtvat temalt ülemjuhatust vastu! 


— Lõuad, kutsikas! käratas tsaar ja pöördus voodi 
nagisedes teisele küljele. 

— Karl, Karl, kui ma sind tabaksin! sosistas tsaar 
käsi rusikasse pigistades. 

Kuid see noor poisikeslik kuningas läheneb ja lähe- 
neb! Nüüd, millal ajanäitaja nurgas lõi ragisedes ühe 
löögi üle kesköö, nüüd magab ta kuskil pimedas metsa- 
aluses oma laagris, mõtles tsaar unetult väherdades. 

Kui aga ajanäitaja lõi kolm ragisevat lööki vastu 
hommikut, siis tsaar, olles üleni higine, kargas pomi- 
sedes sängist: 

— Nüüd ta äratab oma laagri ja asub teele, nüüd 
ta tuleb, tuleb..! 

Lohutanud end peekritäie viinaga, läitis tsaar 
ikooni ees põleva tulega oma piibu. 

Aga see on ju ometi patt, mõtles ta siis rasvapotti 
ikooni ette tagasi pistes, patt on pühaku tulukesega 
süüdata piipu! Kuid samas tekkis tas nurin ka Ju- 
mala vastu, et see ei anna talle rootslaste vastu enam 
mingit abi ega kaitset, ja ta ütles silmitsedes ikooni: 

— Ööd ja päevad läbi põleb sinu ees tuli, kuid 
ometi lubad sa vaenlasel karistamatult läheneda; miks 
ei lase sa maapinnal avaneda ning neelda seda ülbet 
poisikest kogu ta väega? Aga ei — sa, Jumal, koristad 
isegi minu väe ta teelt ning saadad Boriskale säärase 
hirmu peale, mida ta varem kunagi pole tundnud! 


Siis aga löönud risti ette ning kummardunud ikooni 
ees vööni, läks tsaar tagasi sängi, kus ta lõpuks ometi 
leidis veidi und. Kuid seegi uni polnud kuigi kosutav, 
sest ta nägi ühtepuhku aina rootslasi, nägi, kuis nad 
tulid tihedates parvedes ikka lähemale ja lähemale, pii- 
gid ja bajonetid õieli ees, sööstsid kallale, kuna aga 
tema sõdurid eesotsas kindralite ja polkovnikutega 
jooksevad valju ulgumisega pakku. 

— Pidage, pidage! karjub ta neile, kuid kõik näib 
olevat asjatu ning nüüd peab ka ta ise hakkama van- 
gist pääsemiseks jooksma. Ja siis näeb ta valge hobuse 
seljas kihutades tulevat lähemale teda ennast — noort 
Rootsi kuningat! 

Enam ei pidanud tsaar säärasele põrutavale une- 

näole vastu ning ta kargas uuesti sängist, kuuldes sa- 
mal ajal kuskilt kaugelt ka kikka kiremist. 

— Aleksaška, Aleksaška! hõikas ta nüüd seersant 
Menšikovi, kästes tal saata hertsog de Croy'le sõna, et 
ta tuleks tema juurde. 

Seni kui käskjalg viibis teel, valas tsaar vahepeal 
põlemasüüdatud küünlatule valgusel ühe peekritäie 


viina teise järele kõrist alla. Ja siis ajanud end laua 


äärest jalule, läks ta akna juurde ning surus näo vastu 
niisket klaasi, mille taga oli kottpime öö. 

— Aleksaška, saada teine käskjalg hertsogile järele 
ning las ta ütleb talle, et ma ootan teda! 

Kui seersant Menšikov pärast uue käskjala välja- 
saatmist pöördus jällegi tagasi, kutsus tsaar ta enese 
kõrvale lauda, kus valades iseoma käega viina käskis 
tal juua. 

— Kas rootslastest on juba uusi teateid saabunud? 

— Mitte mingisuguseid, härra kapten, kostis seer- 
sant Menšikov, — viimaste sõnumite järgi ööbivad nad 
praegu Sillamäel, kuid eks nende luurajad ole veelgi 


Vähemal. 


— Joo! ja tsaar täitis uuesti Menšikovi peekri. 

Parajasti kui Menšikov oli asetamas tühjendatud 
peekrit lauale, sõnas tsaar: 

— Aleksaška, saada kolmas käskjalg hertsogile jä- 
rele! 

Enne aga kui seersant Menšikov jõudis asuda käsku 
täitma, saabus esimesena väljasaadetud käskjalg tagasi 
teatega, et hertsog laskvat küsida, kas tsaar kutsub 
teda enese juurde selleks, et määrata vägede juhatajaks. 


— Ja-jah, selleks jah, sõnas tsaar rõõmsalt. 

— Aleksaška, saada uus käskjalg viima meie hertsogile 
sõna, et just selleks ootangi teda siia! 

Kui siis Menšikov pärast käsu täitmist pöördus 
tsaari juurde tagasi, sõnas see peekrit tõstes nõnda: 

— Ja nüüd siis joome uue ülemjuhataja terviseks! 

— Härra kapten, lubage mul praegu enam mitte 
juua! 

— Ku-kuidas, sa ei taha uue ülemjuhataja terviseks 
juua?! ja tsaar oli muutumas tigedaks. 

— Härra kapten, palju on juba joodud, pea ei kan- 
nata enam välja! 

— Pea, ha-ha-haa! naeris tsaar kõvera suuga. — Siis 
tähendab, sa ei kõlba enam sõduriks, nii et pean võtma 
sult seersandi auastme! 

Sõnatult haaras nüüd Menšikov laualt peekri ning 
tühjendas selle põhjani. 
hertsog? Saada veel üks käskjalg talle järele! 

Kui seersant Menšikov oli lahkunud toast, siis tsaar 
ajades end jalule lähenes uuesti aknale, mille tagune 
oli aga veel ikkagi pime, kuna ulguv tuul pildus krabi- 
sevat jääkirmet vastu klaasi. 

— Karl, poisike! pomises tsaar eemaldudes aknast. 
Siis aga hakkas ta äkki kisendama: — Hertsog, hertsog, 
miks ta ei tule, ei tule?! Aleksaška, Aleksaška! Ja 
kui siis Menšikov tsaari hüüdeid kuuldes tagasi tuppa 
tormas, sõnas ta talle nõnda: — Saada veel üks käsk- 
jalg hertsogile järele! 

— Härra kapten, kostis Menšikov, — kõik kuus 
käskjalga on jõudnud juba tagasi ning toonud teate, et 
hertsog keeldub tulemast, sest ta ei soovivat võtta ülem- 
juhatust vastu! 

Nüüd hakkas tsaari pea kohutavalt värisema, nii et 
ta pruunid juuksekiharad liikusid, nagu oleks puhunud 
neile tuul, kuna aga ta nägu muutus pondudes muhk- 
likuks. Siis aga haarates toolikorjust kinni kisendas ta 
valjusti: 

— Sa-saada talle sõna, et mina käsin tal otsekohe 
tulla, et tõrkumise puhul lasen ta juba enne päikese 
tõusu oksa tõmmata! 

Vaevalt aga oli Menšikov jõudnud väljuda toast, 
kui tsaar tormas talle järele ning haarates ta mõõga- 
rihmast kinni sõnas talle nõnda: 

— Ei-ei, Aleksaška, lase talle ütelda, et ma palun 
teda enese juurde, mitte aga ei käse, vaid palun! 

"Aeg nihkus venides edasi, kuid ei viimast käskjalga 
ega ka hertsogit polnud veel ikkagi tulemas. 

— Kui ta nii kaua peab käskjalga kinni, siis tuleb 
ta kindlasti, rõõmustus tsaar. — Aleksaška, lase me 
asjad kokku pakkida! 

— Pakkida?! 

— Nojah, unimüts, meie sõidame ju Venemaale, 
kas sa seda siis veel ei tea? 

— Mina arvasin, et..! 

— Joome veel enne reisu! ja tsaar täitis jällegi 
peekri. 

Nüüd aga ei läbenud tsaar enam paigal istuda, vaid 
hakkas kõndima mööda tuba. Seejuures puudutas ta 
jalg tooli, mis kukkus kolisedes ümber. Samas lõi 
seinakell ragisedes viis hommikust tundi, kuna aga 
tsaarile tundus, nagu kuuleks ta kuskilt ratsaväe pea- 
letungiks puhutava trompeti häält. 

— Kes praegu puhub laagris trompetit? 

— Kus, keegi ei puhu! ja seersant Menšikov jäi 
arusaamatult tsaarile näkku vahtima. 

— Vahest eksisin, pomises tsaar raputades pead, 
— kuid see võis kosta ka rootslaste laagrist?! 

— Rootslaste väeleer asub ju kaugel... sai Menši- 
kov ütelda, kui tsaar teda katkestas: 


— Aleksaška, mine vaata, kuhu see viimane käsk- 
jalg on kadunud; kuid pea, parem kui juba sa ise lä- 
heksid hertsogi juurde! 


Peatudes uksel jäi Menšikov millegi üle mõteldes 
aru pidama; kuid tsaar tõukas ta välja, sõnades kanna- 
tamatult: 

— Mine rutem, kuid tule ka rutem tagasi! 


Vöötanud ning pannud uuesti oma kolmnurkse kü- 
bara pähe, jalutas tsaar rahutult mööda tuba. Samal 
ajal kõndisid ümber maja ja mööda Kampersholmi saart 
bombarderest valvurid, kes pidasid teraselt silmas, et 
kuskilt ei kipuks vaenlane salaja tsaari elu kallale. 
Kõndides mõttessevajunult mööda tuba põrkas tsaar 
tihtigi peadpidi vastu laetalasid, kuid et tal viltmüts 
oli peas, siis ei tundnud ta sellest kuigi suurt häda. 


Kui nüüd hertsog tõesti ei võta ülemjuhatust vastu, 
keda tuleks tal siis sellele kohale määrata? Pakkuda 
seda kindral Hallartile, kuid tema on ju peamiselt sõja- 
insener ning kindlustiste ehitaja; väejuhtimiseks pole 
tal aga kõiki neid oskusi, mida omab hertsog, olgugi et 
ka tema pole kuigi väljapaistev ning kuulus väejuht: 
kuid siiski — hertsog tunneb ikkagi päris põhjalikult 
kõiki eurooplaste sõdimisviise ning on seega mitmeti 
kasulikum kui ükskõik milline vene kindral. 


— Härra kapten, hertsog keeldub tulemast! ütles 

Menšikov joostes ähkides tuppa. — Küll meelitasin ja 
isegi ähvardasin, et lased ta puua..! 

 — Ku-kuidas, kas sa tõesti ütlesid talle nõnda? ja 
tsaar haaras Menšikovi randmest kinni, seda tugevasti 
surudes. 

— Midagi polnud enam teha — vanamees ajas 
vastu nagu sõnn, et ei tule ja ei hakka..! 

— Siis lasen ta tõesti üles puua, tule, Aleksaška! 

Tsaari väljudes koos seersant Menšikoviga liitus 
nendega ka mõningaid vahtipidavaid bombardere, kes 
enne seda olid valvanud tsaari elamu ust. 

Läbi ööpimeduse kostis saarel asetseva tuuliku 
kammitsassepandud tiibade kiunumine ning nagin, kuna 
aga Narva jõgi ruttas kohisedes mere poole, püüdes 
kaasa kiskuda ka jõele ehitatud palksilda, mis nagisedes 
pani jõevoolu surumisele vastu, olles tugevate köite ja 
raudklambritega kokku pandud. 


Läinud käsilaterna valgusel üle sõjasilla, jõudis 
tsaar peagi telkide ja laudhittide ridadeni, mis kulgesid 
ikka edasi lõuna poole. Liikudes piki piirajate kaevi- 
kute ja laudbarakkide vahesid edasi jõudis tsaar õige 
peatselt Feodor Golovini laagrisse, kus ülemjuhataja 
korteris olid kindralid juba jalul. Sagedaste tülitamiste 
pärast oli ka hertsog de Croy jõudnud rõivastuda ning 
tulla ülemjuhataja tööruumidesse, kus nüüd kindralid 
kuuldusest, et tsaar kavatsevat laagrist lahkuda, olid 
üpris mures ning rõhutud. Hertsog de Croy oli aga 
märgatavalt pahane, püüdes seda sisseastuva tsaari eest 
siiski varjata. Tsaar aga tundus nüüd tublisti eruta- 
tuna ning näis otsekui surmahirmust olevat liialt 
kahvatu. 

— Armas hertsog, pöördus ta kohe tuppa tulles de 

Croy poole, kusjuures aga sõnad näisid ühtepuhku kat- 
kevat tal suus, nii et ta pidi end kogudes ikka uuesti 
alustama: — Armas hertsog, minu käskjalad segasid teie 
unerahu, kuid unustame selle, sest pärast lahingut ma- 
game siis mitu nädalat järjest nagu tõelised vene karud 
kunagi, ha-ha-haa! ja tsaar naeris kõverdunud suuga; 
kuid see polnud mitte lõbusast tujust tulev naer, vaid 
segastunud inimese õõnsalt värisev hääl. 

Püstitõusnud hertsog silus vaikides oma musta lõua- 
habet, kuna aga tsaar jätkas: 

— Nagu hertsog isegi teab. pean juba täna asuma 
Moskva poole teele! 

— lIsake, heategija. ära jäta meid maha! hüüdis 
seda kuuldes vürst Dolgoruki, kusjuures pisarad 
purskusid tal silmist. 

— lsake, ära lahku meist, ära jäta meid tigeda 
vaenlase kätte kiusamiseks maha! hakkasid nüüd kõik 
kohalolevad kindralid, vürstid, polkovnikud ja voje- 
voodid hädaldama, pühkides seejuures silmi ning nuuk- 
sudes nagu vanad naised. 

Kuid tsaar olles nüüd ise suures kitsikuses ei pan- 
nud oma kindralite halamisi tähelegi, vaid anus oma- 
korda hertsogit, et see võtaks ülemjuhatuse vastu. 

— Isake, batjuška. las Türgi saadikud ootavad, 
nuuksus sinnailmunud vürst Trubetskoi, — oleme sinu 
eest valmis panema kas või pea pakule. kuid ainult 
juhata meid! Oleme küll vahvad ning suremiseks val- 
mis, aga mõistusest tuleb meil sinuta puudus... .! 

Ja vürstid ning kindralid nutsid ja ulgusid nüüd, 
nii et päris häbi oli neid näha. Tsaar ise oli aga nõnda 
ärritatud, et ta ei suutnud ütelda ühtki mõistetavat 
sõna, vaid ainult kogeles ja vehkles parema käega. 

Saanud aga lõpuks enesevalitsemise tagasi, käratas ta 
oma kindraleile nõnda: 

— Vait, vaikige, teie vanad naised! Ülemjuhata- 
jaks jääb hertsog de Croy, kelle sõna peate kuulama 
samuti nagu minu oma! Tema jääb siia teile juhata- 
jaks ning nüüdsest on ainuüksi tema, kes teie eest 
mõtleb! 

— Majesteet, leidis nüüd hertsog de Croy ütlemi- 
seks mahti, — teie pakkumist ei või ma vastu võtta! 

— Aga armas hertsog. miks te nii kaua jonnite, 
mida soovite selle eest tasuks? 

— Majesteet, ja hertsog kõrgendas häält, — minu 
keeldumine ei olene mitte mingist sõgedast jonnimi- 
sest ega ka tasude tagaajamisest, vaid ma ei saa ülem- 
juhataja ametit juba seepärast vastu võtta, et sõjaväel 
on siin toidumoon juba lõppemas, kuna ka laskemoona 
on tal liialt vähe. 

Asetades käe hertsogi õlale sõnas tsaar talle nõnda: 

— Armas hertsog, kogu oma lootuse panen ma 
nüüd ainuüksi teie peale ning palun, võtke ülemjuha- 
taja amet vastu! 

— Olgu, ütles hertsog pärast lühikest järelemõtle- 
mist, — kuid seejuures, majesteet, palun teilt kirja- 
likku instruktsiooni, et mida tuleks mul teha: selles 
palun ära tähendada, kuis ning missuguseist tagavara- 
dest tuleks mul seda väehulka ülal pidada ning kui 
suur on kuulide ja püssirohu hulk, mis on meil praegu 
olemas, ja et kui palju läheb teda vaja, et vallutada 
Narva. 

— Selle te saate, kõik märgin täpselt üles! hüüdis 
tsaar rõõmsalt, kuna aga kindralid nuuksusid vaikselt: 


— Gossudar, ära jäta meid maha! 


Lasknud enesele anda pudeli viina, täitis tsaar ise- 
oma käega klaasid ning jõi siis lepingu kinnitamiseks 
hertsogiga kokku. Pärast seda tõusis ta jumalaga- 
jätuks püsti ning sõnas uuele ülemjuhatajale nõnda: 

— Igal juhul ei tohi te rootslaste abiväge lasta 
linna; kui aga suudate kindluse enne nende saabumist 
vallutada, siis tehke seda Jumala nimel! 

Ja siis sama äkki, nagu ta oli ilmunud, kadus nüüd 
tsaar, olles enne seda kaelustanud hertsogit ja teisi 
lähemaid kindraleid, lubades minna koostama edaspidi- 
seks sõjategevuseks juhendit. 

Ning vaevalt jõudis hommik koita. kui tsaar istu- 
des tõlda, millel oli kuus hobust ees, kihutas koos 
Feodor Golovini, seersant Menšikovi, oma koka. mõ- 
ningate teenrite ja väikese kaitsesalga saatel läbi In- 
gerimaa Venemaa poole. Ja nõnda jättis ta maha oma 
suure sõjaväe, et aga eemale jõuda lähenevast Rootsi 
kuningast, kes sisendas temasse tõsist hirmu. 

Kui siis uus ülemjuhataja hertsog de Croy, kes pa- 
rajasti oli koostamas tsaarile esitamiseks dokumenti, 
mille põhjal ta julgeolek pidi kindlustatama, tsaari 
lahkumisest kuulis, laiutas ta üllatusest ainult käsi, 
sest nii ootamatult äkki oli kõik sündinud. Nüüd oli 
ta jäetud juhatama halvastiõpetatud suurt Vene sõja- 
väge, kellega tal tuli pealetungivaile rootslasile vastu 
astuda. 


ndnud väejuhtidele parooli — 
Peetrus ja Moskva, käskis ülem- 
juhataja hertsog de Croy tuua 
järgmisel päeval kõik polgud 
kindlustatud kaevikust välja, et 
neid iseoma silmaga üle vaadata 
ning parandada võimalikke pa- 
tustusi, mis on vägede kohalease- 
tamisel varem tehtud. Ja kui siis saabus 20. novembri 
hommik, asuski hertsog üle vaatama kõiki ta käsutusse 
antud polkusid, kellest ta seni polnud veel paljusid näi- 
nudki. 

Ülevaatust alustas ülemjuhataja sõjasilla juurest 
vägede paremalt tiivalt, kus esimesena asus polkovnik 
Ivan Tšambersi juhatada olev Semjonovski ja Preobra- 
ženski polk, mille sõdurid olles välismaa kombe koha- 
selt rõivastatud rohelistesse kunbedesse ja kandes ma- 
dalaid kolmnurkseid kübaraid nägid õige tublidena 
välja. Saadetuna kindraleist liikus hertsog piki kae- 
vikute joont ikka edasi lõuna poole, kusjuures need 
polkovnikud, kelle sõdureist oli ta jõudnud juba möö- 
duda, jäid kord-korralt maha, kuna uued astusid talle 

vastu. Samal ajal kui kindralid ja polkovnikud näi- 
tasid uue ülemjuhataja vastu ülemäärast lahkust, kõõri- 


tasid sõdurid enamasti umbusklikult talle otsa, sest 


mere tagant tulnud kindralist ei lootnud nad enestele 
midagi head. 

Nõnda vägede ülevaatust toimetades jõudis hertsog 
de Croy lõpuks Pähklimäe kindlustatud künkale, kus 
asus osa venelaste kahureid. Parajasti kui ta sealt 
oma pilku piki kaevikute joont lõuna poole heites vah- 
tis pikkade plutoonidena seisvaid polkusid, hakkas äkki 
üks künkal seisvaid valvemehi kisama: 

— Vahi, vahi! ja ta osutas käega lääne poole. 

Nüüd pöörasid ülemjuhatajat saatvad kindralid ja 
polkovnikud oma pilgu maantee suunas läände, ja 
vaata — eemal silmapiiril oli näha lähenevaid Rootsi 
ratsamehi. 

— Märgupauk! hüüdis nüüd ülemjuhataja kisades. 

Ja suurtüknikud, ilma et nad oleksid hakanud 
märguande-pauguks kiskuma kuule kahurite torudest, 
viisid neist kolme kõige suurema süüteaugule tule. Kõ- 
mahtas vali kogupauk, mis pani võpatama kogu Pähkli- 
mäe, kuna hallid suitsupilved kerkisid taeva poole. 
Samas lagunesid plutoonid koost ning sõdurid torma- 
sid kisades ja vandudes oma kantsidesse tagasi. 

— Polkudel valmistuda lahinguks! hüüdis hertsog 
uuesti. 

Nüüd tõusis venelaste seas suur lärmamine, kuna 
peagu iga polgu juures hakati puhuma pasunaid ja 
põristama trumme, nii et kogu penikoorma pikkune 
sõjaliin oli täis muusikat ja kära: polkude värvilised 
lahingulipud keerati aga lahti ja pandi tranšeedele ning 
vallidele lehvima. 

Kuid ülemjuhataja hertsog de Croy kui vägagi koge- 
nud sõjamees ei lasknud end neist vähestest Rootsi 
ratsameestest kohutada, vaid jätkates ülevaatust liikus 
piki kaevikute vahesid ikka edasi, et saada polkude 
asetusest täit selgust, sest teisiti talitades poleks vägede 
juhatamine tal üldse olnud võimalik. Kuna aga vene- 
laste kindlustised polnud meeste poolest mitte kõikjal 
ühtlase tugevusega, siis laskis ülemjuhataja tuua sõdu- 
reid ühest kohast teise. nii et igal pool sai neid kahelt 
kuni kolmelt realt. 

Möödudes kindral Weide diviisist jõudis hertsog de 
Croy peagu Šeremetjevi ratsaväeni, kes rootslaste eest 
taandudes oli alles eelmisel õhtul jõudnud Sillamäelt 
tulles pärale ning asunud oma esialgsesse laagripaika 
— Joala veski juurde kose lähedusse. 

Ka keskrindel asuva kindlustatud laagri juhataja 
vürst Trubetskoi, kes oma joomaahastusest oli jõudnud 
lõplikult toibuda, käis nüüd oma polkude seas ringi 
ning püüdes ergutada sõdureid ütles neile ühtepuhku: 

— Lapsukesed, olge nüüd hoolsad ning püsige oma 
kohal, nõnda et teie võiksite kanda vastutust Jumala 
ja tsaari ees! 

Samas korrati veel kord ülemjuhataja valju käsku, 
et ihunuhtluse ähvardusel ei tohi mitte keegi avada 
vaenlase pihta püssist tuld, enne kui ta on jõudnud 
kahe- või kolmekümne sammu kaugusele. 


Surudes püsse tugevamini pihku vahtisid sõdurid 
vallile püstitatud kärbiste ja harkide vahelt murelikult 
udutavasse kaugusse, kus lamedal Härmamäe künkal 
oli näha lähenevaid rootslasi, kelle pead ja hobuste 
koonud olid mäeküüru tagant taevapõhjal hästi näha. 

Asunud hommikul kell kuus Laagna mõisast teele, 
jõudsid rootslased kella kümneks Narva-esisele Härma- 
mäele. Kõige esmalt hakkasid lähenejaile paistma 
Narva raekoja ja kirikute tornid, pärast kõrbpunased 
majade viilkatused, siis vallid, venelaste kindlustatud 
laagrid ja lõpuks nähti kuskil põhja pool vilkuvat jõe- 
kääru. i 

— Narva, kisendasid Rootsi sõdurid linnatorne nä- 
hes ja keerutasid oma mütse, — Narva, vaat nüüd on 
alles meie vintsutusil lõpp! ja nad ei tundnud enam 
isegi väsimust ihus. 

Kuid et järelemõtlematu pealehakkamine võib tih- 
tigi tuua kasu asemel ainult kahju, siis tuli ohvitserel 
näha palju vaeva, et vaigistada oma meeste taplusele- 
mineku iha. Ka näljatunne oli nüüd sõdureil täitsa 
kadunud. kui neil vaenlane seisis juba silme ees. 


Samal ajal kui rootslaste ratsa- ja jalaväeosad jõud- 
sid Härmamäele kord-korralt pärale, ratsutas kuningas 
ise koos kindral Rehnschiöldi. tallmeister Axel Härdi 
ja mõningate teiste kindralite ja trabantohvitseride 
saatel läbi võsa ettepoole, et vaadata oma silmaga tule- 
vast lahinguvälja. Pidades pealetungi üle aru vaatles 
kuningas venelaste kindlustiste joont, mis peagu pool- 
sõõrina piiras Narva linna. Venelaste parem tiib aset- 
ses soises madalikus, keskrinne, mis oli hästi ning igast 
küljest tugevate muldkuhjatistega kindlustatud, otse 
Härmamäe jalal, kuna nende vasem tiib asetses kõrge- 
mal maapinnal ning kulgedes edasi lõunasse kadus pa- 
remale poole võsa varju. 

Kuningas silmitses ka Narva kindluse ravelliinide 
ja bastionide teravaid nurki ja teiselt poolt jõge paistva 
Ivanilinna ümmargusi torne, millel aga nüüdses sõjas 

polnud enam mingit tähtsust. Kõigist tornidest kõrge- 
mana paistis aga tüse neljatahkne Härmani torn, mis 
võimsalt kerkis taeva poole. Kaugel silmapiiri lähe- 
dal asuva Vepsküla juures vilkus aga rohelist lagen- 
dikku läbistav Narva jõgi, mis voolas sügavas orus. 

— Narva, minu omandus, sosistas kuningas, — ja 
seda tahad siis sina, toores vene mees, minu käest ära 
kiskuda! ja ta surus ikka tugevamini mõõgapidet. — 
Kuid veel on Jumal taevas, kes valvab õigluse järele! 

Rootslaste rügemendid jäid peatuma võsas, mille 
idapoolne serv lõppes venelaste kindlustiste ees, kust 
nad maapinna olid rookinud võsast lagedaks, nii et 
kogu ümbrus oli seal täis teravaid roikalisi tüükaid. 
Samal ajal, millal kuningas koos oma kaaskonnaga 
uuris venelaste kantse, rivistati tema taga asetsevas 
võsas ratsa- ja jalaväge plutoonidena üles. Samas ki- 
hutas sõnaviijaid ratsamehi edasi-tagasi, viies käske 
ka taamal järelliikuva suurtükiväe ülemaile. Ja peat- 
selt kuulduski tagantpoolt neljast suurtükist antav 
kogupauk märguandeks linnasolijaile, et kuningas oma 
abiga on jõudnud pärale. Samas kerkisid ka linnavalli- 
delt suitsupilved ning kõmahtasid vastuseks lastud 
suurtükipaugud. 

Et venelased püsisid oma kaevikus vaiksesti paigal 
ega mõtelnudki sealt rootslaste vastu välja tulla, siis 
kuningas koos kindral Rehnschiöldi, kindral Wellingki 
ja teistega ratsutades Härmamäel võttis nõuks alustada 
ise kallaletungi. Kuna aga venelased olid oma kindlus- 
tiste ette kaevanud seitsme jala sügavuse ja kaheksa 
jala laiuse kraavi, millest oli õige raske üle pääseda, 
siis tuli seda lahingu ajal täita haostega, et jõuda kii- 
resti vaenlasega rinnutsi kokku. Kuninga käsku, et 

iga jalaväerügement saadaks osa mehi võssa valmis- 
tama haokimpe, tõttas nüüd kindral-adjutant Knut 
Leijenhufud neile edasi andma. 

Arutledes pealetungivõimalusi leidis kuningas koos 
oma kindralitega peatselt ühise keele, et pealetung 
tuleb teostada läbimurdega nii paremalt kui ka vase- 
malt poolt teed, kusjuures tugev keskmine Trubetskoi 
laager jäädes pealetungivate kolonnide vahekohta oleks 
ära lõigatud tiibadelt, nii et ta ei suudaks muutuda 
rootslasile kuigi kardetavaks. 

Tulnud lõpuks tagasi oma väe juurde, laskis kunin- 
gas asetada rügemendid nõnda, et rünnakrühmadeks 
jäid jalaväeosad, kuna osa ratsaväge pidi tulema nende 
kannul, sest paljud lahinguhobused Eestimaalt võe- 
tuna olid veel lahinguga vilumatud päris harilikud töö- 
loomad, kes lahingukärast kohkudes võisid joosta laiali 
ning minnes segamini teha koguni omadele kahju. 


Oma ligemale kümnetuhandese sõjaväe jaotas ku- 
ningas kahte suurde rühma, millest üks ratsa- ja üks 
jalaväerühmitis pidid alustama pealetungi lõuna poolt 
sesse jalaväerühmitisse koondati peamiselt rootslasi, 
kuna aga soomlasi jäeti sinna ainult üks kolmasmeeste 
pataljon; kuid seda enam soomlasi koondati pealetun- 
giva väe vasemale tiivale. Sinna asusid ka puujalgse 
kindral-majori Johan Ribbingi juhatusel varuratsaosad 
— Eestimaal värvatud ratsarügement ja Eestimaa aadli- 
lipkonna kolm eskadroni, mis koosnesid peagu erandi- 
tult Eestimaa päristalupojest. Jalaväerügemendid ase- 
tati kompaniidena rindridadesse — ikka kolm rühma 
kõrvuti, nii et püsnike rühmad jäid külgedele, kuna 
piigimehed seati nende vahekohta. Iga rühm oli piki 

rinnet kümme inimest lai ja seitse sügavuti. Rühmade 
kummalegi servale asus üks allohvitser, leitnandid oma 
rühmade ette, kuna kompanii eesotsa asus kapten halja 
mõõgaga ning ta taha kompanii lippur. 

Kõigi nende väeüksuste kohaleasetamisel jooksid ja 
ratsutasid sõnaviijad ning käskjalad korraldusi edasi 
andes ringi või jällegi puhusid sõdurite metsast kokku- 
kutsumiseks trompeteid. 

Samas vedasid vahuleaetud hobused suurtükke ko- 
lisedes ettepoole, kus kuningas ise oli valinud neile 
parajad laskepaigad. mida ta juhatas kahurväe ülemale 
kindral Johan Siöbladhile kätte; saanud sellelt oma- 
korda käsu, viis major Appelmann oma — kuusteist- 
kümmend kahurit Härmamäele. kus nende eest raken- 
dati hobused lahti, pöörati kahurihännad kolisedes üm- 
ber ning suunati nende torud kindral Trubetskoi laagri 
poole. Kakskümmend üks suurtükki viidi aga Narva 
postiteest vasemale poole, kus kindral Siöbladh ise ju- 
hatas nende tuleavamist Pähklimäe kingul asetseva ve- 
nelaste kõrgema kantsi pihta. Ratsaväe enamik asus 
aga pealetungiva jalaväe tiibadele, et takistada seal 
vaenlase võimalikke väljatunge või põgenemist lääne 
poole. 

Ühtlasi anti rügemendele teada, et kallaletungi mär- 
giks on kuningas määranud kaks õhkulastavat raketti 
ja lahingu hüüdsõnaks: Jumala abiga! 

— Jumala abiga! kordasid sõdurid kuuldes neid 
sõnu oma ohvitseride suust. 

Kui siis kogu Rootsi vägi oli pealetungiks asetunud 
kohale ning sääraste ettevalmistustega kätte jõudmas 
üheteistkümnes tund, hakkasid kuninga märguande 
järgi rootslaste suurtükid Härmamäel paukuma, lastes 

kuuli kuuli ja pommi pommi järele venelaste kantsi- 
desse, kus peagu iga plahvatus paiskas palju risu ja 
puukildusid õhku, kuna aga iga lasu puhul kerkis suur- 
tüke kohale kerakujulisi suitsupilvi, mida tuul hajutas 
kiiresti laiali. 

Kuid nüüd ei jätnud venelased vastamata, ka nende 
kantsidelt hakkasid suitsukerad kerkima ja kostma 
valjud kõmahtused, kuna kahurikuulid hakkasid roots- 
laste peade kohal vinguma. Kahurikõridest väljapais- 
kuv suits hakkas aga kord-korralt tihenedes katma 
ümbrust ning lõpuks varjas ta silma eest koguni Narva 
linna torne, mida võidi veel üsna ähmaselt näha. 


Vahetpidamata tabasid rootslaste suurtükid, nende 
pommid lõhkesid venelaste kantsides, tehes seal suurt 
kahju, kuid tekitasid veel enam hirmu. Venelaste 
pommid lendasid aga vihina ja kiunumisega üle roots- 
laste peade, ilma et nad oleksid suutnud teha neile min- 
git häda. 

Samal ajal, kui suurtükest ägedasti lasti, jäi kunin- 
gas oma jalaväe rinde keskkoha ette peatuma ja istu- 
des sadulas hüüdis oma sõdurite poole pöördudes 
nõnda: 

— Mu sõbrad ning lahingukaaslased, alles üleeile 
nägite ning võisite ise olla tunnistajaiks, missuguse jõu 
ning lootuse omavad venelased, kellega täna tahame 
tapelda. Olgugi et nende vägede paremik oli end var- 
janud halvasti-läbipääsetavas ning raskesti-kättesaada- 
vas kohas, kuid siiski, nagu nägite, alandas Issand Ju- 
mal nende kõrkust, nii et neid valdas määratu suur 
hirm ning nad põgenesid meie eest. Ja nõnda on sel 
ootamatul juhusel määratud meie tulevastele tegudele 
olla heaks ennustuseks ning seepärast ei suuda meie 

vaenlaste suur arv teid üldse hirmutada, kui ainult 
mõtlete sellele, et nemad on venelased, meie aga roots- 
lased! 

Samas tuli suure ulgumise ning vihinaga venelaste 
lastud pomm, mis kukkus kuninga hobuse kõrvale 
maha, kus ta surisedes keerles nagu vurr ringi, hõõguv 
taht küljes. Ja enne kui ümberseisjad suutsid häda- 
ohule mõteldagi, lõhkes ta valju kärgatusega, paisates 
tuld ja rauakilde laiali. 


— Kuningas..! hüüdsid kindralid ja sõdurid koh- 
kudes. 

Kuid pomm oli lõhkenud nõnda õnnelikult, et nii 
kuningas kui ka teised ümberseisjad jäid veatuks, kuna 
ainult tahmunud auk tähistas maapinnal seda kohta. 
kus äsja oli asetsenud surmatooja. 

— Peaksite teadma, jätkas kuningas rahulikult, nagu 
poleks vahepeal midagi juhtunud, kuna kindralitel oli 
samal ajal palju tegemist, et sundida oma rahutuks- 
muutunud hobuseid paigale jääma, — et nähes meie 
lahingulippe see suur inimhulk nüüd väriseb ja lõdi- 
seb hirmust. Seepärast, mu sõbrad, missugust tõendust 
tahaksite teie veel peale käesoleva? Kas teie ei näe. 
kuis nad poevad oma koobastesse peitu ega julge tulla 
esimesina taplema, olgugi et nad ületavad meid võrd- 
lemata suure arvu poolest! Kuid siiski, mu sõbrad. 
kui keegi teist tunneb oma südames kas või vähegi 
hirmu hädaohu pärast, olgugi et seda tõeliselt pole 
olemaski, vaid ainult arvatakse, ega taha osa võtta 
sellest aust ning kuulsusest, mida tänane päev tõotab 
anda rootslaste soole, siis sel ma luban ning koguni 
käsin lahkuda rivist ning minna nii kaugele, kui ta aga 
tahab. Ainult ühe kolmandiku osaga minu väest, kes 

on end julgusega kindlustanud ning paneb kogu loo- 
tuse oma kuningale ja sellele aule ning kuulsusele, mida 
möödunud aegadel on meie esiisad omandanud, sellest 
jätkub mulle küllalt, et kihutada minema see suur 
inimhulk ning juba täna vabastada oma suguvendi, kes 
seni on vapralt kaitsnud oma linna! 

Kuuldes sääraseid kuninga suust tulevaid sõnu ei 
liigahtanud ükski sõjamees, ainult pisarad läikisid neist 
paljudel silmis. 

Nähes, et kõik ta sõdurid jäid oma kohtadele, tuli 
kuningas hobuselt, laskus põlvili maha, ja koos temaga 
kõik ta rügemendid. Palunud Jumalalt enesele võitu 
ning lõpetanud lauluga ,,Üks kindel linn ja varjupaik“, 
tõusis kuningas püsti, süleles enese ümber seisvaid 
kindraleid ja ka läheduses asuvaid sõdureid, kes, olles 
kuninga sõnadest ütlematu liigutatud, ei suutnud öelda 
ühtki sõna. 

Karanud uuesti sadulasse, ruttas kuningas tagasi 
suurtükkide juurde, kus major Appelmann parajasti 
juhatas tuld. Iga paugatusega kargasid suurtükid ta- 
gasi, kuid kiiresti nihutati neid jällegi oma kohtadele, 
laeti ja jätkati pommitamist. Terasel vaatlemisel oli 
sealt võimalik näha ka eemal Pähklimäel ringijooks- 
vaid venelasi, kes samutigi veeretasid kahureid. laadi- 
sid ja lasksid vastu. 

Kui siis vastastikuse pommitamisega oli aeg nihku- 
nud teisele tunnile pärast keskpäeva, pöördus kuningas 


veel kord suurtükkide juurest koos teda saatva tall- 


meistriga jalaväe juurde tagasi, kus rinde eest mööda 
ratsutades hüüdis sõdureile nõnda : 

— Rootslased, täna pole mitte esimene kord vaen- 
last võita! Vaatamata venelaste suurele ülekaalule 

ootan ma täna teilt, mu sõdurid, kas võitu või ausat 
kangelassurma lahingus! 

— Vii meid, kuningas, me lööme teda! hüüdsid sõ- 
durid vaimustunult, kusjuures nende ühine hääl kohises 
nagu võimsalt vihane tormihoog. 


— Siis Jumala abiga edasi! hüüdis kuningas kisku- 
des tupest mõõga ning tõstes selle kõrgele pea kohale 
üles. 


— Jumala abiga! kisendasid sõdurid vastuseks, kuna 
peagu samal ajal kerkis kaks suurtükest lastud raketti 
taeva poole. 

— Jumala abiga! kajasid hüüded piki plutoone nih- 
kudes rida-realt kaugemale ja tulles võimsa kajana sealt 
jälle tagasi. 

Rootslaste plutoonid nõksatasid, nende püssid ker- 
kisid maast, ja sõdurite sirged read hakkasid maa mü- 
disedes nihkuma vaenlase muldvallide poole nagu lai- 
netav merevoog, mis kogu aja kohises: 

— Jumala abiga! 

Ja nüüd tormas rootslaste jalavägi kahes suures 
kolonnis, millest parempoolne eesotsas ihukaardiga 
kindral Wellingki üldjuhatusel ja vasempoolne eesot»- 
sas dalekarlaste ja soomlastega kindralmajor Maydelli 
üldjuhatusel, venelaste kantsidele peale, kuna kahurid 
hakkasid mõlemal poolel üha vihasemalt paukuma. Ja 
vaata — nüüd kerkis taevasse suur tume rahepilv, mida 
ulguv tuulehoog kihutas ida poole, paisates venelasile 
lund ja rahet vastu silmi. Rootslaste kolonnide ees- 
otsas lehvisid sinikollased lahingulipud. mida plagistas 
vinguv sügisene tuul. Edasi, ikka edasi tormasid dale- 
karlased, västmanlandlased, soomlased ja Närke-Värm- 

landi rügement, kuna neist paremal pool paistsid läbi 
rahesaju ihukaartlased eesotsas grenaderidega. 

Olles venelaste kaevikuist veel kolmkümmend 
sammu eemal, tõstsid esimesed plutoonid oma püssid 
palgesse ja ainult silmapilguks peatudes tühjendasid 
nad need prahvatades venelaste pihta, andes kogupau- 
guga tuld. Ja siis, ilma et oleksid enam hakanud laa- 
dima oma püsse, haarasid jalaväelased oma mõõgad 
pihku ning tormasid jällegi edasi. Ka venelased vas- 
tasid pissitulega, ilma et sel aga oleks olnud mingit 
tagajärge, sest Jumala nähtav abi, mis suure rahepil- 
vena tuli, mattis nende silmad õigeks sihtimiseks kinni. 

Esimesed rootslaste rühmad heitsid kraavi oma 
kaasavõetud haosed, luues nõnda üsna kiiresti ülekäi- 
gud, nii et ründajad võisid tormata neist üsna lahe- 
dasti üle. Keerutades mõõku ja bajonette ning purus- 
tades tõkkeks vallidele püstitatud harkjalgu ja kärbi- 
seid tormasid rootslased üle vallide, mille taga algas 
kohutav ning äge kähmlus. 

Rügement rügemendi ja pataljon pataljoni järel il- 
musid — rootslaste plutoonid püssirohusuitsu pilvede 
seest venelaste ette. Kõige esimesena murdis vene- 
laste vallidele jalaväe vasemal tiival pealetormav vap- 
per ooberst Stenbock dalekarlastega, pannes Pähklimäe 
kantsile rootslaste sinikollase lipu lehvima. Ainsa rop- 
suga kihutasid nad sealt venelased minema ning taple- 
sid vahvasti nagu lõvid. Nende kõrval tormas gre- 
naderide pataljoni esimene plutoon venelasile käsitsi 
kallale, kiskudes nende vallidelt kärbised maha. Ja 
siis algas seal meeletu kähmlus: kolmes reas asuvad 
venelased panid algul ägedasti vastu, pekstes püssipä- 
radega ja raiudes tääkidega. Rootslaste õnneks puudu- 

sid paljudel venelasil seekord piigid ja osalt isegi ba- 
jonetid, mis aga neil endil olid olemas. Küll kisasid 
ja röökisid venelased üksteist ergutades, kusjuures 
nende ohvitserid hüüdsid kogu aja oma mehi juhtides: 

— Bei. matj tvoju... bei..! pannes ise ristihambail 
vastu. 

Kuid samas saabus ikka uusi rootslaste plutoone. 
kes omakorda tormasid metsiku hooga peale, nii et kae- 
viku vall oli neid kubinal täis. Ning ikka ja üha uute 
plutoonidena saabus rootslasi, rügement rügemendi 
järel ilmus neid vallidele, nii et läbimurdekohtades olid 
rootslased ja soomlased venelasist tublisti üle. Peale 
tungides olid rootslased ja soomlased otse kohutavalt 
ägedad, nii et kõik venelased, kes aga söandasid neile 
vastu panna, niideti maha ning tallati jalgade alla nagu 
rohi. 

Samal ajal kui jalamehed venelaste kindlustiste 
vallidel kahes läbimurdekohas taplesid, kandsid kõik 
Härmamäel asetsevad suurtükid oma tule nende vahe- 
kohas asuvale Trubetskoi laagrile üle, sundides seal 
asuvaid sõdureid maas hoidma oma pea, et nad ei suu- 
daks kahel pool võitlevatele omadele abi anda. Kogu 
selle aja paukusid ka püssid, kusjuures lumetuisus ja 
püssirohusuitsus läksid vastaste sõjamehed segamini, nii 
et üksteise eraldamine muutus lõpuks päris raskeks. 
Kuid imelikul kombel lakkas äkki lumetuisk ning tae- 
vas muutus endiselt selgeks, kuna ka tuul puhus püssi- 
rohusuitsu laiali. Ja nüüd kiskusid rohelisi mundreid 
kandvad venelased end siniseist rootslasist lahti ning 
hakkasid põgenema, ise kogu aja karjudes: 

— Rootsi kuninga ema on Lapi nõid. ta tuli rahe- 
pilvel ratsutades oma pojale appi! 

Ja nii jooksid venelased koleda kisa ning valju ul- 
gumisega laiali — osa neist vasemale poole Trubetskoi 
laagrisse, osa aga, möödudes Pähklimäe kantsist, kus 
rootslased olid juba sees, ruttas sõjasilla poole. Osa 
venelasi jooksis koguni üle lageda välja Narva poole, 
kus neil aga polnud kuskile pääsu. 


Samasuguselt ründas ka parempoolne jalaväeko- 
lonn eesotsas grenaderide ja ihukaardiga lõuna pool 
Trubetskoi laagrit venelasi, lüües õige kerge vaevaga 
Strekalovi, Jeltšaninovi. Suhharevi, Lima ja Gordoni 
polgu põgenema. Ja nii oli lahingu algusest möödunud 
vaevalt veerand tundi. kui juba venelaste rindesse oli 
löödud kaks auku. .Venelasist mahajäetud lipud tõu- 
gati vallidel ümber, kuna nende asemel pandi seal 
rootslaste lipud lehvima. 


Esimeses pealetungituhinas murdnud venelaste rin- 
dest läbi, läksid Rootsi rügemendid täies korras edasi, 
jättes vaatamata näljale puudutamata toidud, mida 
venelaste mahajäetud telkides leidus õige rikkalikult. 


Ka venelaste vasemal tiival tekkis nüüd määratu 
suur segadus: mitte leides rootslaste eest varju püüdsid 
paljud venelased päästa end sellega, et hakkasid põge- 
nedes jooksma lääne pool asuvasse metsa, tulles seega 
vaenlase poolele. Kuid seal asus seks puhuks valvel 
kindralleitnant Wachtmeister ihutragunite, turulaste ja 
karjalaste ratsarügemendega, kes lahtiste mõõkadega 
tormasid väljatunginud venelasile peale. 


— Nazad. nazad! röökisid venelased Rootsi ratsa- 
rikke nähes ning pöördudes ümber jooksid tihedates 
parvedes uuesti oma vallide taha; sealt pöördusid nad 
lõuna poole ning jooksid väledasti kivimurdudesse. osa 

neist rühkis aga otsemaid edasi kindral Šeremetjevi 
laagrisse. 

Nähes oma põgenemalöödud jalamehi kabuhirmus 
ringi jooksvat kohkus nüüd Šeremetjevgi. Kartes, et 
igal silmapilgul jõuavad pealetungivad rootslased ka 
tema laagrisse ning hakkavad sealgi veristama, ning 
kartes samasugust kaotust, nagu seda on jalavägi juba 
kandnud, tõukas ta oma karvamiütsi kuklasse ja pööra- 
tes meeltesegaduses oma hobuse koonu koskedest kohi- 
seva jõe poole kisas ta nagu pöörane: 

— Spassaites, rebjata, spassaites — päästke end! ja 
siis sööstis ta oma hobusega esimesena veidi ülalpool 
Joala juga vahutavasse jõkke, et ujuda jõe vastas- 
kaldale. 

Lüües risti ette ning pomisedes palvesõnu tormasid 
üksteise järele kõik Šeremetjevi viis tuhat ratsanikku 
maa müdisedes ning üksteist jalge alla tallates hunni- 
kus koos robinal koskedest kohisevasse jõekärestikku, , 
mis sel kohal oli mehi ja hobuseid lausa kubinal täis 
ning neist 'aina mustendas. Kuid kose läheduse tõttu 
oli jõevool sel kohal ütlematu kiire, vahutav vesi haa-, 
ras ratsanikest kinni, pööras neist paljusid kohisedes 
ümber ning hakkas kandma allapoole. Hobused puris- 
tasid ja peksid jalgadega meeletult, inimesed karjusid, 
kisasid ja hädaldasid, kuna läheduses asuv kosk kohises 
ning mõirgas nagu vihane hiid. kellele vastupanemiseks 
on inimjõud päris abitu. Vahutav jõgi oli viie tuhan- 
dest ratsanikust sel ülemineku kohal inimesi ja hobuseid 
nii kubinal täis, et seal ei jätkunud kellelegi isegi uju- 
miseks ruumi. Palju hobuseid ja mehi vajus kohe vee 
alla, kuna nende veepealne ase täitus uuesti järeltuli- 
jaiga, nii et neil ei jätkunud veepinnale kerkimiseks 

enam kohta. Nüüd hakkas veevool jões rabelevaid 
hobuseid ja mehi kiiresti allapoole kandma ning heitis 
neid langevast kosest alla. Nõnda sai Šeremetjevi suu- 
rest ratsaväest enam kui tuhat meest ja hobust päris 
haledal kombel otsa. 

Šeremetjev ise pääsedes läbimärjana esimesena jõe 
vastaskaldale, võttis mütsi peast ja vahtis suure kohku- 
misega, kuis ta mehi ta enese silmade all uppus. Ta 
nägi, kuis veepinnal siplesid inimeste käed ja jalad, 
nägi, kuis hobused käändusid ümber, kuulis häda- ja 
appihüüdeid. Säärast kasutut hukkumist ning hulgana 
otsasaamist nähes tulid Šeremetjevil pisarad silma. Ho- 
bused, keda jõevool kandis ikka allapoole ning ajas 
mõirgavasse koske, hirnusid, kisasid ja puristasid äge- 
dalt; nende asjatu rabelemine väsitas neid enneaegu 
ning nad ei suutnud panna kiirestivoolava jõe määra- 
tule rõhumisele vastu. Ratsaväe selja tagant kostis aga 
püssipaugutamine ja pragin, tapukisa ja suurtüke mürt- 
sumine ning mürin ikka edasi, kuna aga nendest maha- 
jäetud jõekallas oli täis lahingukära, hullunult jooks- 
ringikihutavaid hobuseid. kes jooksid mööda lagedat 
välja sihitult edasi-tagasi. 

Tagapool, kus äge taplus kees edasi, oleks nüüd 
venelasil olnud Šeremetjevi ratsaväge hädasti vaja. kuid 
Šeremetjev, olles enneaegselt ära hirmunud, ei mõtel- 
nudki enam sellele ega oleks suutnud ka enam omadele 
mingit abi anda, sest äsja ületatud jõgi eraldas teda 
nüüd omadest. 

Šeremetjevi parempoolne naaber — kindral Weide 
suutis siiski kuidagi vähegi korda luua oma taganevas 
väes, keda rootslased olid surunud paemurru aukudesse 

ning kaevikute jõepoolsesse soppi kokku. Taganedes 
kesed, barakid ja kaevikute rindkaitsele asetatud hark- 
jalad ning kärbised, millest ehitasid paemurdu ja nende 
kätte jäänud kaevikute vahekohta tõkkeid, millest 
rootslasil oli raske läbi pääseda, nii et nad olid sunni- 
tud seal peatuma jääma ning avama püssitule. 


Šeremetjevi ratsaväe põgenemisega üle jõe vabanes 
nüüd venelaste vasema tiiva valvamiseks määratud kind- 
ral Wachtmeistri ratsavägi, kellest enamik saadeti 
rootslaste vasemale tiivale, kus võitlus oli raugematult 
veel täies hoos — äge ning raske. 


Samal ajal viibis kuningas ise Härmamäel oma suur- 
tüke juures, kust ta jälgis. kuis rootslased kihutasid 
venelasi ühest nende bastionist teise ning kuis rootslaste 
lahingurinne hargnes venelaste kindlustise sisemuses 
ikka laiemale, suundudes põhja ja lõuna poole. Seejuu- 
res surusid rootslased venelasi nende headest kantsi- 
dest ikka enam ja enam välja, nii et vene väe mõlemad 
tiivad lagunesid kõige suuremas segaduses, mis oli 
nõnda suur, et nende rügemendid jooksid nagu lamba- 
karjad üksteise sisse. nii et lõpuks ei teadnud isegi 
polkovnikud mitte, kus asuvad nende mehed ja kus 
naabrite omad. Üks värmlandlaste pataljon sattus 
aga kähmeldes nii ägedasse tuhinasse, et ta tungides 
kiiremini edasi, kui venelased suutsid eest põgeneda, 
sattus keset nende möllavaid karju ning ajas nad koguni 
seitsmest bastionist välja. Venelaste ulguv kari jook- 
sis oma püsse maha pildudes ees, kuna värmlandlased 
tormasid nende kannul kuni üheksanda bastionini, kust 
nad aga enam edasi ei pääsenud, sest suur soolaugas, 

kuhu palju venelasi vajus kaelani sisse, tõkestas nende 
edasitungi. 


Need aga, kes pääsesid rootslaste ja soomlaste mõõ- 
gatera eest, jooksid piki kaevikuid ja nende taguseid 
edasi põhja poole, tormasid paremal tiival asuvast 
kaardiväest — Preobraženski ja Semjonovski polgust 
mööda ning ruttasid sõjasillale, et Kampersholmi saare 
kaudu pääseda Ingerimaa-poolsele jõekaldale. Palkidest 
ehitatud ujuksild täitus nüüd kubinal vene pagevaist 
sõdureist, kes ruttasid lahingumöllust eemale. Kuid 
tagantpoolt tuli uusi põgenejaid ikka enam juurde, kui 
neid sillast üle minna jõudis ning mahtus, nii et lõpuks 
tekkis kõikuvale sõjasillale rüselev inimkuhi, kes üks- 
teist peksis rusikatega, kisas, vandus ning hüüdis 
jõledaid jumalavallatuid sõnu, kitkusid üksteisel habe- 
meid ning karvu, hammustasid kõrisid läbi ja tõukasid 
üksteist meeletus vihahoos vette. Nõnda lõid venela- 
sed ise enestele veriseid haavu ning tallasid üksteist 
jalgade alla, et aga pääseda eluga üle silla. Seejuures 
karjusid nad kõik päris pööraselt: 


— Posti, pusti, matj tvoju... lase mööda! 


Kuid säärasele rüselevale inimhulgale ei pidanud 
ujuv palksild vastu: raksudes katkesid ta ühendusköied 
põgenejate raskuse all, ta raudklambrid purunesid ning 
sild lagunes koost, kuna tuhanded inimesed vajusid 
silla rusude vahele vette, kus hakkasid koletult rabe- 
lema. Sel kohal oli siis Narva jõgi inimesi kubinal 
täis, kus nad rüselesid ikka endiselt edasi, pekstes 
üksteist, kisades ning karjudes. Paljud venelased up- 
pusid sealsamas, jõledad vandesõnad ja Jumala appi- 
hüüded suus, kuna paljusid neist kandis veevool alla 

Vepsküla poole, kus vasturutanud üksikud rootslaste 
salgakesed lasksid neid vees maha nagu ujuvaid parte. 

Et silla purunemise tõttu oli nüüd venelasil võimatu 
põgeneda üle jõe, siis püüdsid nad oma paremal tiival 
kindlustatud liinist välja joostes pääseda lääne poole. 
Kuid seegi tahtmine ei pidanud neil õnnestuma, sest 
siin tormas neile vastu kindral Rehnschiöld oma ihu- 
tragunite ja Turu lääni kolmasmeeste ratsarügemendiga, 
kes seni polnud veel taplusest osa võtnud. Samuti tõt- 
tas neile vastu ka ooberst Stenbocki rünnakrühmast 
Hastferi pataljon. Kuid et väljatormavaid venelasi 
oli jäledasti palju, siis ei jõutud korraga neid kõiki ta- 
gasi suruda, pealegi veel et surmahirmu sattunud ini- 
mene tapleb mõnikord päris meeletult. 


Nüüd aga ruttas kõike seda nägev kuningas oma 
isikliku abiga juurde: jättes suurtükid tulistama kesk- 
mist Trubetskoi laagrit ning asunud ise oma trabantide 
eskadronide etteotsa, tormas ta nendega põhja poole, 
kus venelased olid tihedates parvedes jooksmas üle la- 
geda välja Eestimaa poole. Tormates koos oma tra- 
bantidega kindralmajor Ribbingi eestimaalasist koos- 
nevast ratsaväest mööda sööstis kuningas otsemaid vene- 
laste parvede keskele, kus hakkas neid mõõgaga 
raiuma, lüües paljudel ainsa ropsuga päid õlgadelt just 
nõndasama, nagu ta varem oli mõõgaharjutusil oma 
kodus raiunud mullikatel päid. Seega oli sääraseist 
kunagipeetud veriseist mõõgaharjutusist nüüd omajagu 
kasu. Paljud venelased, kes ei saanud mahti rahena 
pealetormava kuninga ja ta trabantide eest enam põge- 
neda, heitsid pikali maha ja kisendasid hädaldades: 

— Äi batjuški, batjuški, ne koli, ja ranen, olen 
haavatud, isake! 

Kuid nüüd ei olnud kelgi mahti kuulata ega mõista 
venelaste kisa, vaid tormates neile otsa ropsiti neid 
mõõgateraga maha, nii et maapinda kattev vastsadanud 
õhuke lumi oli täis verejugasid ja -laike, kuna aga 
haavatud inimesed väänlesid jäledasti kisades. ning 
röökides maas, kuni nad pikkamisi surid. 

Trabandid kihutasid aga kuningaga eesotsas vene- 
lasile nende vallidele järele ega hoolinud sellest, et sealt 
nende pihta ägedasti lasti. Siin ja seal ajas üks kui 
teine pihtasaanud rootslase hobune end tagumisile ja- 
lule püsti, hirnahtas valjusti, kukkus ja suri. Kuid 
hoolimata sellest rühiti ikka edasi. 

Venelaste paremtiivh polgud kuhjusid nüüd vastu 
Kampersholmi saart jõe äärde hunnikusse kokku, kus 
nad ei osanud enam midagi peale hakata ega kuhugi 
minna, sest kõikjalt olid nende teed läbi lõigatud: üle 
jõe pääsemiseks puudus sild, selja taga oli võitmatu 
Narva kindlus, küljelt surus peale rootslaste jalavägi 
ja lõpuks oli ka ratsavägi asunud ründama. Ja siin ei 
suutnud enam ükski ülemus sõjameeste seas korda 
luua, sest kõik nad kisasid ja röökisid suures hädas. 
Peatselt aga kuuldus nende seas koguni sääraseid 
hüüdeid: 

— Need on sakslased, neetud sakslasist omad ohvit- 
serid, kes andsid meid rootslasile ära! 

— Sakslased müüsid meid vaenlasele maha! 

— Siis löögem nad surnuks! 

— Lõpp nendega..! 

Nõnda hakkasid suurde kitsikusse sattunud venela- 
sist lihtsõjamehed kõiges selles õnnetuses süüdistama 
oma välismaisi ohvitsere, keda tsaar ise oli õige suu- 
rel arvul palganud sõjateenistusse. Ja enne kui keegi 

veel suutis õieti arugi saada, pistis üks suur Ivanitski 
polgu sõdur oma sakslasest ohvitseri täägiga läbi, ise 
hüüdes: 

— Na te, matj tvoju..! 

Tõstes käed kukkus läbitorgatud vestfaallane rist- 
seliti maha, kuna veri purskus tal suust. Nähes üht 
sakslasist ülemust langevat tormasid sõgedas vihahoos 
metsistunud vene sõdurid eesotsas oma allohvitseri- 
dega kõigi sakslasist ohvitseride kallale; nad puurisid 
neid kümnete tääkidega korraga läbi, tõstsid neid õhku 
ja siis oma tääke välja kiskudes lasksid neil surnuina 
kägarasse maha kukkuda. Ohvitseride naised, kes 
koos oma meestega olid tulnud sõjakäigule kaasa. tõt- 
tasid nende tapmist nähes käsi ringutades telkidest 
välja, tahtes oma pisaratega tooreste venelaste südant 
liigutades paluda neilt oma meestele armu. Esimesel 
neist haaras aga üks semjonovlane juustest kinni. kää- 
nas need korraks ümber käe ning kiskudes teda pikali 
maha hüüdis: 

— Olete kõik ühte ning sama äraandjate tõugu! 

Samal ajal tormas teine sõdur juurde ning naelutas 
mahakistud naise täägiga maa külge. Ja nüüd torma- 
sid. sõdurid koletu kisaga ka kõigile leseksjäänud oh- 
vitserinaistele kallale, lõid neile oma suured täägid 
kõhtu ja heites siis üle õla viskasid neid selja taha 
maha, kuna teised hakkasid trampima neil jaluli otsas. 
Samas hakati ka eemalepagevaid ohvitsere kinni 
püüdma, kusjuures kisati: 

— Derži, derži' jego..! 

Ja välismaalasist arukate ohvitseride tapmine jät- 
kus. 

— Pidage, pidage, meeletud, te tapate ju omasid! 

kisendas kohaleilmunud vägede ülemjuhataja hertsog 
de Croy, kellele tsaar lahkudes oli andnud voli ka kõigi E 
sõjameeste elude üle. Kuid isegi venelasist polkovni- 
kud irvitasid nüüd talle lausa näkku ega mõtelnudki - 
astuda oma sõdureile vahele, vaid vaatasid üsna rahu- 
likult pealt, kui need maha nottisid oma äsjaseid üle- 
maid. Ükski venelasist väeülem ei hakanud nüüd kee- 
lama oma sõdureid, kes hullustushoos poleks neid ka 
kuulda võtnud. 

— Siin pole enam midagi päästa, sõnas kõike seda 7 
jäledat veretööd nähes kindral Hallart, — pealegi on 
lahing juba kaotatud ning meie rügemendid segi löö- 
dud. 

— Nii löövad venelased lõpuks meilgi pea otsast, = 
hakkas Saksi saadik von Langen hädaldama, — parem 
katsume, kuis saame siit rutem minema! 


— Kuhu meil enam on minna, kostis seepeale hert- 


sog de Croy, — vaenlane on meid ümber piiranud! 
— Anname siis end vähemalt rootslasile vangi, ne- 


mad jätavad meid ikkagi ellu! ' 

— Ei, kostis seda kuuldes hertsog de Croy, — mina 
kui ülemjuhataja oma postilt ei lahku, tulgu mis tu- 
leb! 

Ja ülemjuhataja hakkas kisades tegema kindraleile 
ja polkovnikuile korraldusi, et need looksid oma vä- 
gedes korda. Kuid tapmise lõbust tekkinud kära vene 
lihtsõdijate seas oli nii pööraselt vali, et keegi ei suut- 
nud teda kuulda. Sõdurid jooksid rüseldes ja üksteist 
tõugates temast mööda, nagu polekski ta enam nende 
ülemjuhataja, ning ka ükski venelasist kindral ega pol- 
kovnik ei võtnud teda enam kuulda. Peale kindral 
Hallarti ja Saksi saadiku jäid nüüd ülemjuhataja juurde = 

veel Preobraženski polgu komandör polkovnik Blom- 
berg, siis ta adjutandid, kokad, kaks haidukit ja teen- 
rid. 

Äkki silmas ülemjuhataja vürst Trubetskoid, kes 
oma keskmist laagrit maha jättes oli rutanud vägede 
paremale tiivale, kus ta nüüd sõdurite seas rüseldes 
püüdis pääseda jõe äärde. 

Tahtes veel ikkagi luua sõdurite seas korda hõikas 
nüüd ülemjuhataja vürst Trubetskoid, et see kutsuks 
vähemalt omad inimesed kokku ning astuks nendega 
rootslaste vastu välja. 

— Oh batjuški, mis sa siin enam vastu hakkad, 
katsu ainult, kuis veel hingekesega pääsed minema! 
sõnas Trubetskoi heites lootusetult käega. 

Kuuldes sääraseid sõnu vene kindrali enese suust, 
kadus hertsogil igasugune lootus vastupanemiseks, nii 
et ta pidi kisendama Trubetskoile näkku: 

— Siis sõdigu kurat ise sääraste sõdurite ja kindra- 
litega! ja ta pööras oma hobuse ümber. 

— Sa, batjuška, kasi oma suud ning ära kutsu sar- 
vilist appi! hüüdis seepeale õigeusklik vürst Trubets- 
koi risti ette lüües. 

Kuid hertsog de Croy ei kuulnudki enam teda, 
vaid kannustades oma hobust kihutas ta piki jõekallast 
koos oma lähemate kaaslastega rootslasile vastu, kuna 
tekkinud segaduses ei teadnud venelased nende lah- 
kumist tähelegi panna. 

Tulnud üle soise lagendiku, sattus hertsog de Croy 
koos kindral Hallarti, Saksi saadiku von Langeni, pol- 
kovnik Blombergi ja oma teenritega õige peatselt 
Rootsi ooberst Stenbocki ratsanikega kokku. Roots- 
lased olid samas valmis neile kui vaenlasile kallale tor- 

mama, kuid hertsog kisas saksa keeles juba eemalt 
vastu, et nad tulid endid vangi andma. Kähku pii- 
rasid nüüd rootslaste ratsanikud neid ümber ning. võt- 
nud eneste keskele, viisid oma ülema — ooberst Šten- 
bocki ette. Andnud oma mõõgad üle ning tõotanud 

valveta ootama oma edaspidist saatust. 


Venelaste paremal tiival kitsikusse sattunud pol- 
gud nähes, et neil rootslaste veriste mõõkade all lan- 
gemisest pole enam pääsu, hakkasid jõe ääres ahas- 
tama; neid valdas määratu suur hirm, mis peagi muu- 
tus lausa meeleheiteks. Nende taibukamad kindralid 
ja polkovnikud aga nähes, et ainult südikas vastupanu 
võib veel päästa nende elu, hakkasid lõpuks ergutama 
Preobraženski ja Semjonovski polgu sõdureid: 

— Lapsukesed, olge teiegi vahvad ning ärge jäike 
oma tsaari häbisse, egas tema ole asjatult söötnud teid 
musta rukkileivaga ning jootnud kaljaga, ja pealegi on 
ta teid nimetanud oma kaardiväeks! 

— Vennad, paneme vastu! hüüdsid preobražensk- 
lased ja semjonovlased hakates suure rutuga maha kis- 
kuma oma hütte ja barakke. 

Samuti veeti nüüd läheduses-asuvast voorilaagrist 
suurel hulgal vankreid kokku, aeti heinakoormaid üks- 
teise ligi, tõsteti vankreid üksteise otsa ja toodi nende 
taha reduutidest ka mõned kahurid. Nii suure hirmu 
ja innuga töötades suutis tsaari kaardivägi otse jõe 
äärde püstitada vankritest kantsi, mille pikkus oli lige- 
male viissada ja laius kakssada sammu. Ja siis hakka- 
sid venelased sellest vankerkantsist rootslasile vastu 
laskma, kusjuures kõige ägedamad olid Preobraženski 

ja Semjonovski polgu mehed, kes ergutasid ning sundi- 
sid ka teiste polkude sõdureid tulema enestele appi. 
Olgugi et see vankerkants ehitati õige kiiresti, oli ta 
siiski päris kindel varjupaik — ikka kaks vankrit lao- 
tud ülestikku, kuna aga nende vahed olid täidetud 
õlgede ja igasuguse muu risuga, millesse püssikuul jäi 
kinni. 

Küll tormasid nüüd rootslased vankerkantsile hull- 
julgesti peale, kuid venelased tegid oma püsside ja 
suurtükega nende seas kohutava laastamise. nii et üm- 
berringi lamas ja kukkus palju sinisekuuelisi mehi. 
Seetõttu rauges peatselt ka soomlaste pealetungi-hoog 
ning nad jäid vastu laskma hakates paigale. Paugud, 
kisa, oiged ja püssirohusuits täitsid nüüd kogu ümb- 
ruse, nii et päris raske oli kelgi otsustada, mis kuskil 
'või ka lähemas ümbruses sünnib. Õhtuses hämaruses 
pragisesid ja raksusid aga püssid vahetpidamata, nagu 
oleks ümberringi kogu aeg pillutud soola tulle. 


Olles end koondanud, alustasid värmlandlased, 
dalekarlased ja soomlased uuesti ründama vankerkantsi, 
tormates surmale suisa suhu, kusjuures nad kõik püü- 
des üksteist ergutada kisasid juba Gustav Adolfi sõja- 
käikudest tuntud lahingu hüüdsõna: 

— Hakka peale, raiu pihta! 

Kuid venelased, olles vahepeal võtnud südant ning 
tundes end vankerkantsis kindlamana kui lahtisel tap- 
lusväljal, panid vikaselt vastu ning paugutades päris 
meeletult tapsid pealetungijate seast paljusid vahvaid 
soome ja rootsi mehi, kuna ellujääjad olid lõpuks sun- 
nitud ikkagi tagasi tõmbuma. 

Kuid nüüd saabus abi: vahutavail hobuseil tulid 
tagantpoolt seni varuks olnud eestlaste ratsarügemen- 

did — eesti maameestest värvatud ratsarügement ja 
Eestimaa aadlilipkond, ning koos nendega ka soom- 
laste Turu lääni ratsarügement. Kõigi nende eesotsas 
ratsutas aga valgel hobusel puujalgne kindralmajor Jo- 
han Ribbing, kes pea kohal mõõka keerutades tõi oma 
ratsanikud jalameestele appi. 4 

— Edasi, kuningas ootab meilt võitu! hüüdis puu- 
jalgne kindral Ribbing, tormates suure kartmatusega 
oma rügementide eesotsas vankerkantsile paremalt 
poolt peale. 

Otse tema taga ratsutas eestimaalasist äsja värva- 
tud ratsarügement, kuhu enamasti kõik sõdivad talu- 
pojad olid koondatud kokku lubadusega, et pärast la- 
hingut saavad nad priiuse. Ka Toomas Jõerist kui 
eestlane oli toodud sellesse rügementi ning ülendatud 
kornetiks, samuti nagu mitmeid teisigi ohvitsere sel- 
les rügemendis oli päris eestlasi. Koos teiste Jõhvi 
meestega oli ka Aabu ja Rain toodud soomlaste seast 
sellesse ratsarügementi, kus enamik sõjakäske anti 
neile arusaadavas eesti keeles. 

Vapper puujalgne kindral viis aga surmakartmatult 
oma mehi ikka edasi, hoolimata sellest et venelased 
lasksid ägedasti vastu. Kuid egas vapruski alati ei 
päästa surma eest: üks venelaste lastud suurtiükikuul 
tabades kindrali tervet jalga kiskus selle talt altpoolt 
põlve küljest. Kuid vaatamata sellegi säilinud jala 
kaotusele, jäi kindral sadulasse püsima, ergutades ning 
julgustades tagatulevaid sõdureid oma eeskuju ning 
meeletu vaprusega. Kust aga ta hobune läbi läks, seal 
oli suur jalast voolav vererada valgel lumel taga. Küll 
püüdis ta adjutant ja läheduses ratsutav kapten kis- 
kuda teda lahingumöllust eemale, kuid vana kindral 

neid mitte kuulda võttes tõstis oma mõõga veelgi kõr- 
gemale ning hüüdis viimset rammu kokku võttes: 

— Edasi, poisid, kuninga nimel! ning siis kukkus 
ta suure verekaotuse tõttu hobuselt surnuna maha. 

Eestlaste ratsarügemendid tormasid aga ikka edasi, 
kuid lõpuks olid nemadki sunnitud vankerkantsi ees 
poolteisesaja sammu kaugusel peatuma, suutmata vene- 
laste ägeda püssitule all enam sammugi edasi minna. 
Ja nüüd võtnud sadulate küljest oma karabiinid, hakka- 
sid ka nemad vastu laskma. 

Kuid Eestimaa talupojest sõja puhul värvatud ratsa- 
rügemendi hobused olid kõik enamasti lahinguks har- 
jumata tööloomad:; nad norskasid lahingukärasse sat- 
tudes õige valjusti, ajasid end kohkunult tagumisile 
jalule püsti ning paljud neist tormasid lagedale väljale 
laiali, paljud aga otse vankerkantsi poole edasi tor- 
mates jooksid surmale suisa suhu. 

— Pea, kurivaim, jää seisma! kisendas Rain püü- 
des taltsutada oma hirmunud hobust. 

Kuid paukudest ja prahvatusist hullunud loom, kes 
harjunud ainult koormaid vedama ning künnil vagu 
pidama, pöördus ümber ning kihutas vankerkantsi juu- 
rest tagasi. See suur ning tugev hobune oli lahingus 
muutunud nii metsikuks, et ta ei läinud enam sinna, 
kuhu teda juhiti, vaid joostes üle surmatute ja talla- 
tes maaslamavaid haavatuid tormas ta üle roigaste ja 
kihutas läbi võsa ikka sinna, kuhu teda hirm juhtus 
viima. 

— Aabu, Aabu! kisas Rain hoides ratsmeid kramp- 
likult peos. 

Aabu, kes oma loomaga suutis õige lahedasti toime 
tulla, tõttas nüüd kaaslase kõrvale, haarates ta hobuse 

valjad tugevasti pihku. Kuid samas tuli kuskilt selja- 
tagant undav kuul, mis tabas ta hobust sapsudesse, nii 
et loom vajus esmalt põlvili, ja siis kukkudes küljeli 
maha sirutas jalad välja ning hakkas rabeldes surema. 
Selle lühikese peatuse ajal sai aga Rain mahti karata 
oma perustunud hobuselt ning jättes ta omapead tõt- 
tas mahakukkunud kaaslase juurde. Õnneks polnud 
aga Aabu saanud mingit viga ning ta ajas enese kiru- 
des jalule: 

— Aidaku kas või paharet ise — nüüd olen jälle 
jalamees! 


— Küllap leiame enestele uued hobused, lohutas 
Rain, — näe sealgi jookseb neid terve trobikond tüh- 
jade sadulatega ringi! ja ta osutas taamale, kus mööda 
lagedat välja kihutas nii venelaste kui rootslaste ratsa- 
niketa hobuseid sihitult ringi, kuna nende omanikud 
olid tapluses löödud neil seljast. 

Nüüd hakkasid Aabu ja Rain neid taga ajama, joos- 
tes karabiine käes hoides mööda väljasid ja mahasõt- 
kutud võsa vahel ringi. Raini hobune ei osanud nüüd 
aga enam kuhugi kaugemale pageda, sest ümberringi 
kostvad paugud, mürtsahtused ja lahingukära tegid ta 
nii segaseks, et ta jäi lõpuks värisedes seisma: kui aga 
Rain juhtus tast mööduma, siis hakkas ta koguni talle 
järele lonkima. 


Samal ajal kuulis kuningas, kes koos oma trabantide 
ja kindral Rehnschiöldi ratsaväega oli tõrjunud tagasi 
lääne poole põgeneda tahtvaid venelasi, vaenlase pa- 
rema tiiva taga jõe ääres üha ägedamaks muutuvat 
laskmist. Ja peatselt toodigi talle sõna, et venelased, 
olles oma parema tiiva taha ehitanud tugeva vanker- 

kantsi, panevad seal vihaselt vastu. Seda kuuldes saa- 
tis kuningas kiiresti ühe trabantohvitseri rootslaste pa- 
remale tiivale viima kindral Wellingkile sõna, et ta 
saadaks oma vägedest ihukaardi rügemendi vasemale 
tiivale vankerkantsi juures võitlevaile kindral Maydelli 
meestele abiks, sest need ei tulevat seal oma vaenla- 
sega nähtavasti toime, kuna aga paremal tiival kuul- 
dub juba lahingu vaibumist. 


Ise aga jättes oma trabandid kindral Rehnschiöldi 
hoolde käsuga mitte kedagi venelasist läbi lasta, kihu- 
tas kuningas koos tallmeister Axel Härdiga paremalt 
poolt ringi tehes läbimurtud kohast teisele poole vene- 
laste kaevikuid. Ratsutades kiiresti üle tapetud ja haa- 
vatud venelaste ruttas ta vankerkantsi poole, kus roots- 
lased, soomlased ja eestlased olid venelastega ägedasti 
taplemas. Õhtuhämaruses sähvatasid kogu aja tulejoad, 
mis kargasid püssi- ja suurtükitorudest välja, tuues sõja- 
meestele surma või lüües neile veriseid haavu, kuid 
võisid tuua ka võitu ning kuulsust või häbistavat kao- 
tust. 


Ikka ägedamini kannustades hobust kihutas kunin- 
gas edasi, et julgustades oma sõjamehi murda vanker- 
kantsi peatuma jäänud vaenlaste vastupanu. Ikka 
tugevamini surudes kannuseid hobuse sapsudesse ja 
keerutades välkuvat mõõka ratsutas kuningas nõnda 
kiiresti, et Axel Härd vaevu suutis temaga sammu pi- 


dada. 

Risti üle kuninga tee läikis ta ees äkki kitsas riba 
vesist sood, mida osaliselt kattis hiljutisadanud õhuke 
lumi, kuna veidi kaugemal paistis veelgi paar säärast 
sooriba. Juba tahtis Axel Härd hüüda eesratsutavale 

kuningale, et ta pöörduks sellest ohtlikust paigast kõr- 
vale, kuid oli hilja — kuninga väle hobune otse lendas 
sinna sisse. Kitsal sooribal näisid hobuse esimesed 
sammud takerduvat, ta jalgadest hakkas kaduma 
jooksuhoog, loom hakkas rabelema, ja siis vajus ta kõ- 
huni porri, suutmata pääseda edasi. Kähku kargas 
kuningas sadulast, kuid oh häda — ta ise vajus rin- 
nuni sisse. Püüdes aga sealt välja rabelda, vajus ta 
veelgi sügavamale. 

— Kuningas upub sohu, päästkem kuningas! kar- 
jus tallmeister Axel Härd karates sadulast ning tõta- 
tes mülka äärde. 

Kuid hobune oli viinud kuninga kaldast nõnda kau- 
gele, et tallmeister ei küündinud talle kätt ulatama. 
Ilma pikemalt mõtlemata ruttas aga tallmeister kunin- 
gale järele, hoolimata et ta ise sattus seejuures uppu- 
misõhtu. Esmalt vajus ta põlvini soomutta, ja tehes 
siis veelgi mõned sammud edasi, vajus ta koguni puu- 
sadeni sisse. Seejuures oli Axel Härd meeleheitel — 
kui nüüd ei saabu kiiresti abi, siis kuningas upub otse 
ta silmade all! Uuesti kutsus ta hüüdega sõjamehi 
abiks, kuid kõik olid praegu eemal pidamas vaenlasega 
ägedat taplust ning keegi ei suutnud üldises lahingu- 
käras ta hüüdeid kuulda. Äkki aga kandis tuul tall- 
meistri kõrvu eestikeelseid vandesõnu, mida ta pidas 
soomekeelseiks. Kuuldes seda hakkas ta uue lootu- 
sega hüüdma, et talle rutataks appi. 

— Mis see pealik seal kisendab? sõnas nüüd Rain, 
kes koos Aabuga hobuseid taga ajades oli sellest pai- 
gast möödumas. 


— Kes kõigist rootsikeelseist sõnadest aru saab! ja 

Aabu oli valmis edasi ruttama, et mitte jääda jala- 
meheks. 

— Siia, siia! karjus Axel Härd, olles ise juba rin- 
nuni mülkas. 

— Eks lähme siis vaatama..! ja Aabu pöördus 
parempoolsesse võssa, kust kostsid hädahüüded. 

— Rattu, ruttu! kiirustas nüüd lähenejaid märga- 
tes Axel Härd. 

Lähenedes mülkale märkasid Aabu ja Rain ohvit- 
seri, kes olles vajunud rinnuni porri hädaldas neile aru- 
saamatus rootsi keeles. 


— Upser on kukkunud sohu! hüüdis Aabu, ja ru- 
tanud juurde, sirutas ta pealikule käe, sõnades: — 
Haara kinni! 

Kuid Axel Härd tõrjus talle vastu sirutatud suure 
kämbla pearaputusega tagasi. 

— Anna käsi, hüüdis Aabu, — kisun välja. .! 

Nüüd sirutas pealik käe teisele poole ning osutades 
mülka keskpaika, kus oli näha sohuvajunud hobune ja 
selle kõrval kolmnurkse kübaraga kaetud pea ja rabe- 
levad käed, hüüdis ta hädaldades ainsa sõna: 

— Kunnuga! 

— Kuningas ise! hüüdsid nüüd ehmudes Aabu ja 
tult seisma. 

Siis aga kargas Aabu kõhuli sohu ning roomates 
seal edasi hüüdis ta selja taha jäänud Rainile: 

— Haara minu jalast, ja kui ma sinnani ei küüni, 
siis rooma ise järele! 

Ja nüüd nihkus Aabu käsi ja jalgu laiali sirutades 
mööda mülka pinda aeglaselt roomates edasi, jõudes, 

ilma et ta oleks kuigi märgatavalt vajunud, kuningale 
ikka lähemale. Kuid veel oli kuningani jõudmiseks 
vaja roomata tükike maad, nii et ka Rain pidi kao- 
tama kindla pinna enese alt. 

Lõpuks aga suutis Aabu ometi haarata kuninga kin- 
nastatud käe, kuna aga Axel Härd ja Rain hakkasid 
teda jalust tagasi kiskuma. Ja nõnda ühisel jõul õn- 
nestuski neil tõmmata kuningas mülkast välja ning tuua 
ta kaldale, kus tallmeister hakkas kohe seejärel rõö- 
must hulludes kisama: 

— Väljas, väljas, kuningas on päästetud, elagu ku- 
ningas! 

Kaldaletõmmatud kuningas oli kaelani märg ning 
sooveest üleni roostekarva pruun. Kähku raputas ta 
aga enese küljest vedela pori, millega ta munder oli 
üleni koos. Jalas oli tal nüüd veel ainult üks saabas, 
oli uppunud ka ta mõõk. 

— Aga majesteet, teil puudub ju saabas! hakkas 
nüüd tallmeister ahastama. 

Alles nüüd märkas kuningas teise saapa puudumist. 
kuid olles külmast soomudast välja tulnud, lõdises ta 
nõnda tugevasti, et ei suutnud algul sõnagi öelda. 
Axel Härd kiskus aga samas eneselt saapa ning ulatas 
selle kuningale. 


— Aga armas sõber, parema jala saabas on mul ju 
veel jalas! sõnas nüüd kuningas püüdes teeselda lõbu- 
sust. 

Olles ehmatusest veidi segastunud, oli tallmeister 
kiskunud eneselt sama jala saapa, mis kuningalgi oli 

— Andestust, majesteet, andestust! hüüdis tall- 
meister veel enamgi segastudes, ning kiskunud oma 
jalast teise saapa. ulatas ta selle kuningale. 

Lausumata sõnagi tõmbas kuningas tallmeistri saapa 
enesele jalga, haaras Aabolt ta sõdurimõõga ning hüp- 
pas Raini hobusele selga. Jällegi püüdis hobune lahin- 
gusse minekul tõrkuda, ajades kaela kõveraks ning 
tantsides edasi-tagasi. Kuid surudes tugevasti kannu- 
seid hobuse külgedesse taltsutas kuningas ta õige peagi. 
Lõpuks karanud tagumisile jalule püsti, hakkas ho- 
bune siiski jooksma sinna, kuhu ratsanik teda juhtis. 
Ja nüüd ruttas kuningas ümber sooriba ringi ratsutades 
vankerkantsi juurde, kust äge ning katkestamatu lask- 
mine kostis lakkamatult edasi. 


— See siis oligi kuningas! sõnas Rain hämarusse 
kaduvale kuningale järele vahtides. 

— Tema ise, aga kärsitu nagu saadan! kostis Aabu. 

Nüüd asusid nad ka kuninga hobust soost välja 
kiskuma, kasutades selleks tapetud hobuseilt korjatud 
ratsmeid, millest valmistasid ohelikke. Tallmeister. 
olles aga pärast esimest ehmatust toibunud, käskis 
tuua enesele mõnelt tapetult saapa. tõmbas selle jalga 
ja, hüpanud siis sadulasse, kihutas silmist kadunud ku- 
ningale järele. 

Samal ajal ruttas kuningas lahingukära poole edasi. 
Ümberringi kasvav võsastik peksis seejuures valusasti 
talle vastu silmi, kuna üksikuid kibuvitsapõõsaid läbi- 
des haakisid nende kidad ning okkad ta hõlmade külge. 
Kuid ilma et ta oleks kõike seda nüüd tähelegi pannud, 
kihutas kuningas ikka edasi. 

Vahepeal olid aga kuninga nõudmisel saadetud ihu- 

kaartlased kindral Maydelli meestele appi jõudmas. 
Kuid pimeduses ei suutnud vankerkantsi ees sõdivad 
rootslased ja soomlased selja* tagant juurdetulevaid 
omasid ära tunda, vaid pidades neid venelasiks, hüüd- 
sid kibedas tapluses olevad soomlased pimeduses lähe- 
nevaid inimkogusid silmates: 

— Pärgel, rüssad tulevad selga! 

— Venelased selja taga, venelased..! hakkasid 
nüüd ka dalekarlased ja västmanlandlased kisama, pi- 
dades selja tagant lähenevaid ihukaartlasi vaenlasiks. 

Ja nüüd avasid nad pimeduses lähenevate omade 
pihta püssitule. Ihukaartlased sattudes algul sega- 


dusse vastasid samuti tulega, ja nõnda algas rootslaste 


eneste vahel äge ning vihane taplus, mille üle venela- 
sed võisid aina rõõmu tunda. 

— Venelased on meil ees! hüüdis ihukaartlaste 
major Numers, ja ta ergutas oma mehi ikka ägedamale 
taplusele. 

Nõnda langes mehi nii dalekarlaste ja västman- 
landlaste kui ka ihukaartlaste poolel, sest kumbki vas- 
taspool paugutas teise pihta õige ägedasti, lastes ja 
laadides pooleldi käsikaudu kobades püsse. Et aga 
tulevahetus näis lõpuks venivat õige pikale, siis tahtes 
vaenlast rünnata hakkasid dalekarlased hüüdma: 

— Ega pole, mehed, teha muud kui hakkame pihta! 

— Hakka peale! karjusid omakorda västmanland- 
lased soomlaste ja eestlaste üldtuntud lahinguhüüd- 
sõna, ja katkestades tule valmistusidki nad rünnakule 
asumiseks. 

Kuuldes aga vastaspoolelt rootsikeelseid käsklusi 
hakkas ihukaartlaste major Numers kisama: 

— Taevas tule appi, meie tapleme ju omadega! ja 
kähku andis ta trummilööjale käsu, et see mängiks 
Rootsi sõjaväe marssi. 

Kuuldes aga oletatava vaenlase poolelt Rootsi 
marssi, hakkasid nüüd dalekarlased ja västmanland- 
lased omakorda vanduma: 

— Põrgu põhja, need on ju omad! 

— Lõpetage laskmine, lõpetage..! kisasid nüüd oh- 
vitserid mõlemal pool. 

Ja siis ruttasid ihukaartlased dalekarlaste juurde, 
hakates koos nendega uuesti ründama vankerkantsi, 
kus Preobraženski ja Semjonovski polgu sõdurid panid 
veel ikka suure ägedusega vastu. Vankerkantsis asu- 
vad venelased kuuldes neid ründavate soomlaste ja 
eestlaste selja tagant ägedat paugutamist ja kisa olid 
hakanud lootma, et vasemalt tiivalt kindral Weide me- 
hed-on rootslasist läbi murdes neile appi ruttamas. Ja 
seepärast olid nad nüüd võtnudki südant ning hakka- 
sid koguni oma kantsist välja tikkuma. Kuid koos 
abikssaabunud ihukaartlastega tõrjuti nad ühisel jõul 
vankerkantsi tagasi. 


Siis aga jõudis kohale kuningas ise, otsekui maa 
seest kerkis ta, käes sõdurimõõk, oma ihukaartlaste 
keskele. Olgugi et sel ajal oli kell juba viis tundi vastu 
õhtut, polnud lahing veel ikkagi lõppenud võiduga, sest 
nii paremal kui ka vasemal tiival oli vaenlane end tu- 
gevasti kindlustades hakanud vastu panema, kuna ka 
keskmine Trubetskoi laager oli ajapuudusel veel ik- 
kagi vallutamata. 

— Edasi, poisid! hüüdis nüüd kohalesaabunud 
kuningas. 

— Kuningas on meie juures, kuningas! karjusid 
rügemendid ning jooksid koos kuningaga, kes mõõka 
keerutades ratsutas nende ees, vankerkantsile tormi. 

Kuid venelased vastasid jällegi vihase kisa ja ko- 
letu laskmisega, nii et rootslasist, soomlasist ja eest- 
lasist kukkusid paljud surnult ja haavatult maha. SŠaa- 
des kuuli kerre kargas kuninga hobune tagumisile 
jalule püsti, hirnahtas seejuures valjusti ning langes 
siis prantsatades pikali. Kähku vabastas kuningas 
enese jalaraudadest ning kargas tapetud hobuselt. Nä- 
hes seda hüppas üks ohvitser sadulast ning pakkus talle 
oma hobust, kellele selga karates kuningas hüüdis vii- 
vuks peatuma jäänud traguneile naljatades: 

— Nagu näete, tahavad venelased mind ratsutami- 
ses veel harjutada! ja siis sirutades taeva poole oma 
mõõga hüüdis ta rootslaste lahingulaulu esimese salmi 
sõnad: — 

— Nüüd, poisid, pihta julgesti, Jumala, Issanda 
nimel! 

— ... pihta julgesti! karjusid dalekarlased, väst- 
manlandlased ja ihukaart, kuna aga soomlased ja eest- 
lased hüüdsid oma iidset Jahinguhüüdsõna: — Hakka 
peale, raiu pihta! ja kõik nad tormasid oma kuninga 
järel otse pimesi vankerkantsi poole hulljulgesti edasi, 
olgugi et nende seast ühtepuhku kukkus hobuseid ja 
mehi, kellele tagatulijad komistasid otsa. 

Nii kestis vankerkantsi ümber võitlus suure ägedu- 
sega edasi. Kuid vaatamata kõigile püüetele ei pääse- 
nud kuninga vägi selle taha varjunud venelasile oma 
mõõkade ja bajonettidega ligi, kuna aga püssituli ei 
suutnud neid vankrite taha tabada. 

— Kahureid, kahureid, hüüdis äkki kuningas nä- 

hes senise kallaletungi kasutust, — las kindral Siöbladh 
saadab siia mõned kahurid! 

Säärane kuninga tahtmine viidi ratsa-käskjalgadega 
kahurväe-ülemale kiiresti edasi. Ja kohe eraldati 
Härmamäe põhjapoolsel serval asuvaist kahureist osa, 
rakendati neile hobused ette ning saadeti nad suure 
kolina ja mürinaga vankerkantsi poole teele. Kui aga 
kahurid jõudsid kitsa sooribani, kuhu kuningas oli va- 
rem sisse vajunud, jäid nüüd seal ka suurtükihobused 
kinni, kuna kahureid tuli nende päästmiseks kiiresti 
vabastada rakendite küljest. Uue läbipääsukoha leides 
on soost välja kistud, vaid haarates ise kinni hobus- 
teta jäänud kahurite händadest, ratastest ja torudest 
vedasid nad iseoma ihurammuga need kohale. 


— Tagasi, tagasi! kisati nüüd suurtüke lahinguväl- 
jale ilmudes soomlasile, kes olid jäänud peatuma otse 
vankerkantsi äärde. 


Kui siis kõik rootsi omad olid vankerkantsist eemale 
tõmbunud ja suurtükid kuninga kättenäidatud kohale 
üles seatud, alustati neist laskmist. Ja nüüd sadas iga 
rootslaste lastav pomm venelasile pihta, nii et vankri- 
tükke ja purustatud kodaratega rattaid lendas õhku, 
kuna aga kuulide eest varjamiseks ülesseatud heina- 
koormad läksid põlema, nii et kogu ümbrus muutus 
valgeks, nagu oleks suur tulikahi lahti pääsenud. Kant- 
sis olevad venelased sattusid sellest aga suurde kitsi- 
kusse, nii et nad jäid seal ikka vaiksemaks ning lõpe- 
tades oma hullupöörase vastulaskmise hakkasid roots- 
laste suurtükitule all kannatades kisama. Et aga neil 
polnud enam võimalust mitte kuhugi põgeneda, siis jäid 

nad oma vankerkantsi edasi istuma ning lasksid seal 
oma vähestel suurtükel rootslaste pihta veel ikkagi 
- paukuda. 


Et Rootsi omadel polnud nüüd vankerkantsis asu- 
vailt venelasilt enam suurt häda karta, siis jäi kunin- 
gas selle poolest rahulikuks ning hakkas mõtlema vürst 
Trubetskoi keskmisele laagrile, mis seni püsis veel ik- 
kagi puutumatult tervena. Olles nii eest, tagant kui 
ka külgedelt piiratud tugevate vallidega, oli ta nagu 
omaette kindlus. Enne aga kui lahingut hommikuni 
katkestada, pidid rootslased vallutama selle laagri, kuna 
muidu võis seal asuv vaenlane südant võttes tõsta pea, 
pealegi veel, et ka rootslaste olukord polnud praegu 
kuigi hea: venelasi, olgugi et enamik neist oli täiesti 
segi pekstud, oli ikkazi veel palju rohkem kui roots- 
lasi, soomlasi ja eestlasi ühtekokku, kuna pealegi pime- 
duse saabudes oli nendegi seas tekkinud palju sega- 
dusi. 


Samas määras kuningas, kes veel ikkagi asus van- 
kerkantsi piiravate vägede hulgas, Trubetskoi laagri 
vallutajaks suurtükiväe ülema kindral Siöbladhi, andes 
talle selleks mehi kindral Maydelli ja ooberst Stenbocki 
väerühmadest. 


Kui siis rootslased ja soomlased asusid ründama 
venelaste keskmist laagrit, ei leidnud nad oma suureks 
üllatuseks peale hõreda püssitule sealt kuigi suurt 
vastupanu, sest paljud sõdurid eesotsas vürst Trubets- 
koiga olid juba lahingu alates joosnud sealt minema. 
Kui aga rootslased lõpuks tormijooksuga = tungisid 
Trubetskoi lzagrisse, hakkasid seal alalejäänud vene- 
lased kisama: 

— Spassaites, spassaites — päästke end! ja karates 
üle vallide jooksid nad pimedusse iga ilmakaare poole 
hirmunult laiali. 


Trubetskoi laagri telkidest leidsid aga sinna esime- 
sina sissetormavad soomlased määratul hulgal toitu, 
mille nägemine tekitas neile, kes juba kolmandat päeva 
olid söömata, nõnda suurt isu, et nad ei suutnud enam 
hoiduda neid maitsemast. Ja alles nüüd, millal esime- 
sed suutäied olid alla neelatud, hakkasid nad tundma 
kohutavat nälga, nii et hoides vasemas käes musketit 
või verist mõõka asusid nad aplasti ülemääraselt 
õgima, mõeldes seekord ka enese peale. = Samadest 
telkidest leidsid nad ka õige rohkesti põletatud vene 
viina, mida samas valasid kortlite viisi enestele ke- 
resse, juues seda nõnda palju, kui aga kõhtu mahtus. 
Et nad aga olid ülemääraselt näljased ning väsinud, siis 
mõjus viin neisse nõnda kiiresti ning ruttu, et paljud 
neist kukkudes jalapealt maha jäid norisedes magama, 
kuna aga paljud soomlased, olles ülemääraselt purjus, 
kuid siiski püsides jalul, hakkasid omavahel norima 
riidu ning tüli. 

Omavahel kakeldes ei tõstnud aga porilased ja savo- 
lased mitte mõõku, vaid haarates puusalt pussi, lõid 
nad nendega üksteisele veriseid haavu, kuni väsisid. 
Säärane määratu suur omavaheline tüli lõppes vast- 
vallutatud Trubetskoi laagris sellega, et nad kõik jäid 
seal üksteise kõrvale vajudes kõverdunult ja kössis 
purjuspäi magama, kusjuures tapja pea puhkas tihtigi 
tapetu kõhul, kuna aga mõne peatäit väljapuhkava no- 
risedes magaja käsi hoidis kramplikult kinni pussnoa 
pidemest, mille tera puhkas ta kõrval lamaja kõris. 

Kui nüüd venelasil oleks olnud vähegi julgust 
südant võtta, siis oleksid nad üsna kerge vaevaga või- 
nud tagasi saada keskmise Trubetskoi kindlustatud 
laagri, sest rootslasil polnud seal enam peagu ühtki 
kainet sõjameest, vaid kõik nad lebasid väsinult ning 
ülemäärasest söömisest ja ärajoodud viinast mõistuse 
kaotanult raskes purjutusunes pikali maas. 


Vahepeal, millal ilm oli muutunud lausa kottpime- 
daks, andis kuningas kindral Rehnschiöldi kaudu kind- 
ral Maydellile ja ooberst Stenbockile uue käsu vallu- 
tada Narva bastionide läheduses kõrgustikul asetsevad 
venelaste suurtükid, millest kogu aeg oli rootslaste 
pihta lastud, kuid mis nüüd pimeduse saabudes olid 
pidanud vaikima. 


Jätnud osa rügemente valvama vankerkantsi, et 
venelased ei tungiks sealt ootamatult välja, laskis ku- 
ningas tõmmata osa rügemente linna ja kaevikute vahe- 
kohta tagasi, et varahommikul jätkata lahingut, mida 
nüüd pimeduse peale tulles tuli paratamatult katkes- 
tada. 


Kui siis sõdurid olid venelaste barakke ning laud- 
ehitisi maha kiskunud ning läitnud need lahinguväl- 
jale laagrituledena põlema, tuli kuningas veidi väsinult 
ratsutades ühe lõkke juurde, kus astus sadulast. Nähes 
enese juures kuningat kargas üks kaardiväe sõdur ja- 
lule, tõmbas seljast oma pika pealiskuue ning laotas 
selle maha, et kuningal oleks, kuhu istuda. Nooguta- 
des vaevumärgatava naeratusega pead heitis kuningas 
märjalt ja porisena, nagu ta oli, sõdurikuuele pikali, 


töö väsimusest puhkama. 

Tallmeister Axel Härd, kes kuningat otsides oli 
nagu meeletu kihutanud tapluskäras ringi, liikus nüüd 
lahingu soikudes veidi aeglasemalt laagritulede vahel, et 
leida kuningat. Juba tekkis temas ärevus, et vahest 
on kuningas jällegi tormanud kuhugi sohu ning võinud 
koguni uppuda, aga vahest ka kuskil kõrvalises kohas 
saada vaenlase kuulist otsa. Juba kavatses tallmeister 
lasta korraldada üldist kuninga otsimist, kui ta äkki 
oma suureks rõõmuks märkas teda ihukaartlaste keskel 
tule ääres lamavat. 

— Issand, mis ma näen, ei suutnud nüüd Axel 
Härd hoiduda hüüatamast, — tema majesteet ise lamab 
märjana lageda taeva all! ja siis pöördudes kähku üm- 
ber ruttas ta tegema korraldust, et kuninga telk too- 
daks kohale. 

Peatselt jõudsid töösoldatid kuninga telgiriide ja 
kraamikohvritega pärale, hakates vinge tuule puhudes 
telki vaiastele püsti ajama. 

— Ruttu, ruttu! kiirustas tallmeister töösoldateid, 
kes pimeduses ei suutnud kohmetunud sõrmedega kuigi 
ruttu oma tööga toime tulla. 

Samas veeretati ka mitmeid suurtükikuule tulle, et 
neid pärast kuumaksajamist asetada kuninga telki. 

— Majesteet, sõnas tallmeister pärast telgi püsti- 
tamist astudes puhkava kuninga juurde, — majesteet, 
öö on külm ja teie olete läbimärg. .! 

Avades laud kargas kuningas istukile; ta käsi libi- 
ses mõõgapidemele, kuna aga ta ise jäi suures arusaa- 
matuses tallmeistrile otsa vahtima. 

— Majesteet, ja tallmeister tammus jalalt jalale, — 
teie telk on löödud üles ning ka kuumaksaetud kuu- 
lid on viidud sinna sisse! ja ta osutas taamal asetsevale 

telgile, mille liivakarva luitunud riidele heitsid lõkke- 
tuled punakat valgust. 

— Mis sellest, minge sisse, ja kuningas vajus ta- 
gasi sõduri ülikuuele, — mul on siingi hea olla! 

— Majesteet, kui te ei pane tähele oma alama nõu- 
annet, siis, majesteet, teie toote seega Vene tsaarile 
suurt abi! 

— Kuidas? ja kuninga otsmik tõmbus kannatama- 
talt kipra. 

— Majesteet, teie olete kaelani märg, öö aga on 
külm, aeg-ajalt tuiskab isegi lund, ja nii ei või hai- 
guski olla teist enam kaugel! Mis aga saab siis meist 
ning teie rahvast, kui homme ärkate suure palavi- 
kuga?! 

— Ma ei jää haigeks! 

— Aga majesteet — tõve vastu ei suuda isegi ku- 
ningas midagi parata! 

Kui siis tallmeister veelgi mangus teda asuma telki, 
sõnas kuningas lõpuks tüdinenult: 

— Olgu, teisiti te mulle rahu ei anna! ja ajades 
end jalule hakkas ta sammuma oma telgi poole. 


Telgis heitis ta lahtitõmmatud välivoodisse, jäädes 
seal hunnikusse maha laotud hõõguvate suurtükikuu- 
lide paistele puhkama. 

Nõnda jäidki taplejad, olles öösiks katkestanud la- 
hingu, keset taplusvälja surnute kõrvale lõkketulede 
äärde puhkama, kuna järgmine päev pidi tooma lõp- 

Ümberringi vingus aga kõle sügisene tuul, tuues 
pimedast taevast jäätunud lumekübemeid alla, mis 
laagritulede valgusse sattudes läikisid nagu värvilised 
kristallterad. Rootsi sõdurid, olles surunud end tihe- 

dasti külg küljega üksteise vastu, istusid suurtes ringi- 
des ümber tulede, kusjuures enamik neist tukkus, kuna 
osa aga vahtides uniste silmadega tulle mõlgutas oma 
mõtteid kaugest kodust, kust sõjasõit on neid välja 
toonud. Kui nende näod hakkasid tulekumas liialt 
õhetama, seljad aga külmast jahtuma, siis pöördusid 
nad üksteise järel ümber, suunates oma pilgud pime- 
dasse öhe, milles ümberringi loitsid rügementide 
laagrituled. 

vad Vene kaardiväelased panid 

viimse rammuga rootslasile vastu, 
istusid nende kindralid seal maa- 
alusesse = majakesse = kuhjunult 
ahastades koos. Pärast pimeduse 


saabumist olid rootslaste, soom- 
laste ja eestlaste rügemendid pii- 
ranud vankerkantsi juba täielikult ümber, nii et hom- 
mikul oleksid nad suure eduga võinud jätkata kallale- 
tungi. Seega oleks aga võidud jällegi nõuda paljusid 
inimelusid ning tuua ka vankerkantsis asuvaile kind- 
raleile enestele, kui mitte kõigile kindlat surma, siis 
vähemalt pikaajalist viletsat vangipõlve, ning seega 
oleks venelaste lõpp Narva all olnud ütlematu hale. 

Kõike seda arutlesid maa-aluses majakeses koos- 
istuvad kindralid ning väejuhid, eesotsas vürst Dolgo- 
ruki, Avtonom Golovini, Imeretia prints Aleksandri, 
vürst Kozlovski, kindral Buturlini ja vürst Trubets- 
koiga. Kõik koosolijad olid selles umbses toakeses, 
mida viletsasti valgustas otsapidi savipudelisse torgatud 
küünal, väga rõhutud meeleolus. 

— Üh baška, mu peake, peakene küll... ägas Tru- 
betskoi pead käte vahele surudes, — ei oska ta enam 
midagi mõelda! 

— Tõsi, kuis sa ka ei mõtle, kuid meie lõpp on ik- 
kagi kuri! ohkas Ivan Buturlin. 

— Oh tõ moja buinaja baška, ägas vürst Trubets- 
koi edasi, — kui nüüd ainult hingegagi põgenema pää- 
seks! 

— Kuhu sa ikka põgened, ütles vürst Dolgoruki, 
— sild on purunenud, rootslane surub aga igalt poolt 
kurjasti peale! 

Ja nõnda istusid väejuhid hunnikus koos, kuna sa- 
mal ajal nende sõdurid pidasid väljas omapead taplust. 
Õhtu eel, millal oli saabumas juba täielik pimedus, kost- 
sid aga püsside ragina sekka ka valjud pommide lõhke- 
mise prahvatused, tuues ka maa-alusesse varjendisse 
liigset hirmu. Kui aga üks rootslaste pomm juhtus 
otse varjendi kohal valju kärgatusega lõhkema, siis vürst 
Trubetskoi hakates ühtesoodu risti ette lööma ägas 
kuuldavalt: 

— Oh tõ bože, boženka, nüüd jumala eest tapab. .! 
ja siis õige kartlikult ringi piiludes võttis ta esimesena 
sõna: — Vennakesed, ega meil ole enam muud hakka- 
mist, kui anda end Rootsi kuninga armule alla?! 

Kõik ohkasid rõhutud vaikuses õige sügavasti, enne 
kui vürst Dolgoruki söandas sõnada: 

— Kus sa, Ivan Jurjevitš, seda tohid — tsaar õgib 
siis meid koos kõige karvadega nahka! 

— Tehku ta mis tahab, kuid säärane on juba meie 
saatus, mille eest pole enam kuhugi joosta! kuuldus 
nüüd mitmeid hääli. 

— Allaandmine toob küll pisarad silmi, kuid midagi 
pole parata! ohkas Trubetskoi. 

Allaandmise mõte, see oli tekkinud kõigil, kuid keegi 
polnud varem söandanud seda avaldada. Kuid nüüd, 
millal ta juba suust suhu ringi liikus, kerkis koosolijaile 
küsimus keelele, et kes läheb..? Kes läheb vaenlase 
leeri läbirääkimisi pidama? Selles aga oldi nüüd pä- 
ris kindel, et keegi neist peab minema rootslaste leeri 
ning sobitama seal kuningaga relvaderahu, enne kui 
uus hommik jõuab koita. 

— Egas siin või enam juttu olla rahust, vaid peame 
andma end ainult Rootsi kuninga armu peale alla, ar- 
vas kindral Buturlin, jumal tänatud, niipalju on meil 
ju sõjaasjandusest ikkagi taipu! 
jor Pihl, — peame ikkagi kauplema, sest meil on 
siingi küllaldaselt jõude, et vajadusel suuta vastu 
panna! 

— Kui meile sedagi lubataks, et võiksime ainult 
rahuga minna, ohkas Trubetskoi, — siis enamat ei oska 
tahtagi! 

Jälle ning uuesti kerkis ikka küsimus, et kes 
läheb..? 

— Sina, major Pihl, peaksid ikka võtma selle tee- 
konna ette, arvas lõpuks vürst Dolgoruki, — sest diplo- 
maatias oled sa kaunikesti osav ning ka palju keeli lii- 
gub sul suus! 

— Kui minule säärane kohustus pannakse, siis võ- 
tan ta vastu ning täidan teda, niipalju kui lubab mu 
mõistus, kuid vähemalt üks venelasest kindral peaks 
ikkagi tulema minuga kaasa! 

— Kes läheb? ja jälle vahtisid kindralid üksteisele 


otsa. 

— Las läheb vürst Kozlovski, poetas äkki kindral 
Buturlin sõna, — tema on meie seast kõige hakka- 
jam..! 


Seda kuuldes ohkasid kõik kindralid kergemalt. 
hakates samas läbisegi lärmates hüüdma: 

— Kozlovski, Kozlovskil on tõesti selleks taipu! 

— Ei, kus mina, mina sellega küll hakkama ei saa! 
tõrjus kindral Kozlovski vastu. 


Kuid nüüd, millal valik oli ühele neist langenud, 


raskest ülesandest eemale. 

— Kozlovski, palume sind, ära tõrgu, sina tuled sel- 
lega ju päris lahedasti toime, sest sul on kaunikesti 
terav mõistus peas! 

Kaua tõrkus Kozlovski, mitte küll nõndapalju soo- 
vist keelduda, kui et seda nõudis juba komme, sest 
tuli ju ikkagi näidata, et ta pole ettetükkiv. Kuid 
omajagu hirmutas teda ka määratu suur vastutus, mida 
tal sel puhul tuleb tsaari ees kanda, kui ta juhtuks 
asja mitte hästi tegema. Kui siis Kozlovskit oli juba 
õige palju palutud, võttis ta lõpuks ettepaneku vastu. 

Kuid nüüd seisid läbirääkimisele minejad jällegi 
raskuse ees, et kuis pääseda läbi vaenulise väe Rootsi 
kuninga juurde? Seni kui seda küsimust aga arutleti, 
soikus lõpuks laskmine, nii et ilma otsekohest surma 
kartmata võidi ronida kantsist välja. 

Kui siis kindral Kozlovski ja major Pihl olid kinni- 
tanud oma vöösid ning Kozlovski teinud ikooni ees 


õnnitlustega teele, öeldes ühtlasi ka manitsedes: 


105 


— Aga vaata sa, Kozlovski, ette, ära kõike ka luba, 


nanns 


peda veel nälga! 

Kell näitas juba kaheksandat õhtust tundi, kui läbi- 
rääkimisele minejad, pugenud kokkukuhjatud vank- 
rite vahelt välja, alustasid teekonda rootslaste leeri. 
Et nad aga algul ei teadnud, kuhu pöörduda või minna, 
siis jäid nad lagedal väljal korraks nõutult seisma. 

— Batjuški, kui palju laagritulesid, sõnas vürst 
Kozlovski ringi vahtides, — mine sa võta nüüd kinni, 
missuguse juures asub kuningas ise! 

— Küllap meid juba juhitakse ta juurde, kostis 
major Pihl hakates umbropsu minema kõige lähemal 
paistvate lõkketulede poole, kuna vürst Kozlovski tuli 
mõnesammulisel vahemaal komberdades ta järel. 


Sammudes mööda poriseks sõtkutud välja liikusid 
nad pimeduses üsna aeglaselt edasi, komistades ühte- 
puhku surnutele ning piiludes hirmunult ringi, et äkki 
ei kargaks kuskilt keegi neile ootamatult kallale. Ol- 
gugi et nad ei näinud ega kohanud nüüd ühtki inimest, 
kuuldus ümberringi üksikuid pauke, mida rootslased 
lasksid kas või igavuse peletamiseks oma püstoleist ja 
musketeist, kuna aeg-ajalt kandis tuul nende kõrvu ka 
arusaamatus keeles hüütud vahimeeste sõnu. Äkki aga 
välgatas läbirääkimisele minejate läheduses püssitorust 
väljatormav tulejuga, kuuldus paugatus, ja vürst Koz- 
lovski, tabatuna põsest, kukkus nagu ront maha, suu- 
tes veel ainult öelda: 

— Oh 15, matj tvoju..! ja sääraste sõnadega huul- 
tel suri ta sinnasamasse paika. 

— Kindral, kindral! hüüdis major Pihl kuuldes lan- 
geva keha miütsatust, ja joostes tagasi maaslamava 
vürsti juurde haaras ta tema kuuehõlmadest kinni ning 
pööras selili; kuid kindral jäigi verise näoga oimetuna 
lamama — ta oli surnud! 

— Tapetud! ohkas major Pihl end sirgu ajades. 

Samas ilmus pimedusest rootslaste patrull, kes pii- 
ras major Pihli sisse. Temal kui mittevenelasest vaen- 
lase ohvitseril oli aga kerge rootslasile seletada, et ta 
tahtis koos tapetud vürst Kozlovskiga minna kuninga 
juurde allaandmise üle läbi rääkima. 

— Valetad, venelase ori! ja üks västmanlandlane 
tõstis oma suure rusika major Pihli nina alla. 

Et aga patrullisõdurid ei osanud temaga midagi 
peale hakata, siis toimetasid nad ta oma ülemuse 
juurde, viies teda tahapoole: seal käies käest kätte 
anti major Pihl kindralile üle, ja see toimetas ta oma- 
korda ihukaartlaste laagrisse, kus teatati kuningale, et 
vaenlase poolelt on saabunud läbirääkija. 

— Mingeid läbirääkimisi ei taha ma kuulda, kos- 
tis seepeale kuningas oma tallmeistrile, kes oli söan- 
danud minna ta telki teda äratama, — hommikul jät- 
kan pealetungi ning siis võtame ka Vene tsaari vangi! 

— Aga majesteet, see on ju täiesti võimatu! 

— Kuidas võimatu? ja kuninga otsmikule tekkiv 
meelepaha-kurd näitas, et ta pole oma tallmeistri vastu- 
sega rahul. 

— Läbirääkija major Pihl, nagu ta ennast nimetab, 
teab jutustada, et tsaar olevat juba paar päeva tagasi 
lahkunud laagrist. 

— Lahkunud, otsustava lahingu eel lahkunud! ja 
kuningas kargas oma asemelt jalule. — Ei, mu armas 

Härd, seda ma ei usu, sääraselt ei talitaks ükski väe- 
juht, olgu ta nii rumal kuitahes, et lahingu alates jä- 
tab oma sõjaväe maha! 

— Majesteet, seda kinnitas juba varem ka vangi- 
langenud hertsog de Croy. kelle tsaar ise oli lahkudes 
määranud ülemjuhatajaks! 

Kuuldes seda vajus kuningas tagasi oma sängi, ise 
nukralt sõnades: 

— Jättis maha oma sõjaväe ning põgenes enne la- 
hingut nagu alatu kelm, ja säärase kuningaga pean siis 
mina sõdima! 

Kui kuningas oli veidi rahunenud, julges Axel 
Härd uuesti küsida, et mida tuleks läbirääkijaga teha. 


— Olgu, kostis kuningas, — kui nad minu armu 
peale alla annavad ühes kõigega, mis neil siin Narva all 
on kaasas, siis lõpetan lahingu, muidu aga käsen kohe 
avada suurtükest tule! 

Kui säärane kuninga otsus oli major Pihlile teata- 
vaks tehtud, kostis see nõnda: 

— Kuna teine läbirääkija, vürst Kozlovski sai siia 
tulles teie vahisõduri kuuli läbi teel surma, siis ni 
tähtsas küsimuses pole mul õigust üksinda olla otsusta- 
jaks. Kui aga lubatakse mul minna tagasi pidama 
kindralitega nõu... 

— Peate nõu ning hakkate sepitsema seal uusi ka- 
valusi! sõnas Axel Härd teravalt vahele. 

— Võite mind uskuda, kui uuesti tulen, siis juba 
koos pantmeestega, et meie kantsis ei sünni midagi 
vaenlikku! 

— Olen nõus, kostis seepeale kuningas, kui talle 
major Pihli soov teatavaks tehti, olgugi et ta oleks 
meelsamini tahtnud varahommikul jätkata lahingut. 

Ja nüüd saadeti major Pihl tagasi venelaste leeri, 
kusjuures kuningas käskis oma kindraleil luua rüge- 
mendes enam korda, et läbirääkimisele tulijaid pime- 
duses jällegi ei tapetaks. 

Vaevalt oli major Pihli lahkumisest möödunud üks 
tund, kui ta uuesti ilmus koos kindralmajor Buturlini 
ja polkovnik Tšambersiga rootslaste laagrisse, kus neid 
võeti endisest hoopis lahkemini vastu. 

— Oleme nõus maha jätma kõik, mis meil Narva 
juures on, teatas kindralmajor Buturlin lõkketule ääres 
istuvaile Rootsi kindraleile, — kui ainult kuningas lu- 
bab meil lahkuda koos relvade ja moonaga. 

Uuesti teatati kuningale venelaste saabumisest ning 
nende soovist. 

— Luban neil minna, kaasa võttes ainult niipalju 
moona, kui iga sõdur suudab seljas kanda, kostis see- 
peale kuningas, — kõik muu peavad nad maha jätma! 
Kui aga venelased säärase tingimusega pole rahul, siis 
olgu Jumal ise neile armuline — pealetung algab otse- 
kohe! 

— Alistume, alistume, gospodar, kostis säärast ku- 
ninga otsust kuuldes kindralmajor Buturlin nuuksudes, 
— lubagu ainult kuningas meil enne seda minna tagasi 
ka teiste kindralitega selle üle nõu pidama, et tsaari 
viha ainuüksi minu pealaele ei langeks! 

Saanud kuningalt ka selleks nõusoleku, ütles kind- 
ral Rehnschiöld seda neile edasi andes: 

— Kuningas lubab teil minna, kuid tagasi tulge 
õige peatselt või ärge enam üldse tulge! 

Kui siis venelased olid oma vankerkantsi tagasi 
minnes kadunud ööpimedusse, jäädi rootslaste laagris 
ootama kindral Buturlini tagasitulekut. Kuningas aga, 

kelle seljas olid rõivad jõudnud juba taheneda, hakkas 
rahutult oma telgis ringi kõndima. Seejuures ei mõ- 
telnud ta praegu mitte selle üle, et kas vaenlase kind- 
ralid tulevad tagasi või mitte, sest lahing lõpeb ju nii- 
kuinii tema võiduga, vaid talle tegi meelehärmi, et 
tsaari ennast polnud laagris. Seega tuleks tal jätkata 
taplust ainuüksi vaenlase kindralitega, kelle seas pole 
aga talle ühtki tõsist vastast. Ka päevane taplus ei 
pakkunud talle erilist rõõmu siis, kui ta nägi, kuis 
hirmunud venelased jooksid nagu lambakarjad tema 
sõdurite eest pakku. Ainult õhtu eel, millal venelased 
vankerkantsis hakkasid juba südikamalt vastu pa- 
nema, tekitas lahing talle mõnevõrra rõõmu ning ta 
hakkas koguni vene sõdurist lugu pidama. 

Istudes lõpuks laua äärde avas kuningas oma 
märja kaelarätiku sõlme, kuna see kuivades oli haka- 
nud liialt pigistama ta kaela. Kuid samas kui ta 
rätikusõlme avas, kukkus selle vahelt välja pöidla- 
suurune tinatükk — venelase püssikuul, mis üsna 
kergesti oleks võinud tuua talle kindlat surma. Kuid 
nüüd ei pannud noor kuningas seda tähelegi ega mõ- 
telnud praegu üldse sellele. 

Aeg aga nihkus edasi, kuid kindral Buturlin ei 
ilmunud veelgi. - Arvates, et vahest venelased mõtle- 
vad siiski veel vastupanule, muutusid kindral Rehn- 
schiöld ja kindralmajor Maydell päris rahutuks. Juba 
ilmus kuningaski oma telgi läve ette, kuhu mitmed ta 
kindralid olid kokku kogunenud, et anda käsu peale- 
tungi jätkamiseks. 

— Siiski, majesteet, vahest oleks parem, kui 
ootame veelgi, võib olla, et nad annavad ikkagi alla?! 
arvas kindral Rehnschiöld. 

— Rootslane ei oota vaenlase järele kunagi! 

— Venelane on ju aeglane otsustama, sõnas see- 
peale kindral Wellingk, kes, Ingerimaa kubernerina ol- 
les nendega tihti kokku puutunud, tundis venelaste 
kombeid päris hästi. — Isegi omavahel nad alati kaup- 
levad, püüdes seejuures üksteisest üle kisada! 

Kuid enne kui kuningas suutis hakata teostama 
oma kavatsust, ilmus ihukaartlasist valvurite saatel 
kindral Buturlin, tuues oma kaaskindraleilt nõusoleku, 
et vankerkantsis olijad annavad end kuninga armu 
peale alla ühes kõige sellega, mis leidub nende laagris. 
Seejuures palus ta aga kogu kindralkonna nimel erilist 
armu kõigile vankerkantsis olijaile, kes seal nii kaua 
võideldes ning visalt vastu pannes on vaprasti tapel- 
nud. 

— Olgu nõnda, neile annan oma kaitse ning luban 
vahva võitlemise pärast neil lahkuda koos relvadega, 
maha jättes ainult oma lipud ning standardid! laskis 
kuningas seepeale öelda. 

Seega oli Vene paremtiiva vägedega jõutud alla- 
andmise üle kokkuleppele. Peatselt saadeti kindral- 
major Posse koos kolme ihukaardipataljoniga venela- 
silt nende vankerkantsi üle võtma, sest kokkuleppe ko- 
haselt pidid nad ajaviitmata andma seal oma seisu- 
kohad käest. 

Pärast esialgset kokkuleppe sõlmimist tulid vene- 
laste laagrist vürst Dolgoruki, Imeretia prints Alek- 
sander ja Avtonom Golovin rootslaste leeri, soovides 
seal kindral Buturlini sõlmitud kokkuleppele saada 
kuninga enese suu läbi kinnitust. Kui neid siis kuninga 


" telki juhatati, astus sinna esimesena vürst Dolgoruki, 


kelle eeskujul päid paljastades astusid teised ta kan- 

nul sisse. Enne aga kui kummarduda lauakese ääres 
istuva kuninga ees, pööras vürst, Dolgoruki oma pilgu 
telgi parempoolsesse nurka, et leida sealt ikooni. Nä- 
hes aga kuninga telgi seinal ainult ta koera Pompe 
pilti ning pidades seda rootslaste ikooniks tegi vürst 
Dolgoruki kuninga elutoa austamiseks ning viisaka 
kombe täitmiseks selle ees sügava kummarduse, lüües 
seejuures kolm korda risti ette: alles pärast seda andes 
oma kaaslasile Pompe pildi alla tulemiseks ruumi, as- 
tus ta välilauakese ääres istuva kuninga juurde, kus 
pani oma kullaga ilustatud kõvera saabli ja pärlitega 
kaunistatud püstoli ta jalge ette maha: sedasama tegid 
ka prints Aleksander ja Avtonom Golovin. 

Vene kindralite üllatuseks võttis nüüd Rootsi ku- 
ningas neid aga väga lahkesti ning armalikult vastu, 
surus koguni vürst Dolgoruki kätt ning kinnitas oma 
varem-antud lubadust. Saades sellest julgust hakkasid 
aga venelased, nagu see neil on viisiks, kauplema, kus- 
juures kõik nad kõnelesid üksteist segades korraga, et 
kuningas lubaks neil kaasa võtta kogu oma suurtüki- 
väe. 

— Kuna meil Venemaal on suurtükest suur puu- 
dus, siis nende mahajätmisel muutuks tsaar meie vastu 
ütlematu tigedaks! ohkas vürst Dolgoruki. 

— Pealegi pole enamik neist suurtükest muud kui 
meie kirikute ümbervalatud kellad, nii et me ei saa 
enam kirikutes korralikult Jumalatki paluda, lisas Av- 
tonom Golovin. 

Kui kõike seda oli kuningale tõlgitud, sõnas ta 
kulmude kerkides imestunult: 

— Suurtükke nõuate, kuid need on juba meil 
selja taga ning seega meie käes! 

Nõutult jäid nüüd venelased üksteisele otsa vah- 
tima, kuni neist vürst Dolgoruki söandas lõpuks sõ- 
nada: 

— Siis pole meil ju allaandmisest mingit kasu! 

— Kasu, imestus kuningas uuesti, — millist kasu 
võivad siis allaandjad kunagi tahta? 

— Batjuška, sõnas Avtonom Golovin = sügavasti 


kummardudes kuninga ees, — kui käsid meil suur- 
tüketa minna, siis tsaar nuhtleb meid rängalt! 
— Tsaar, kostis kuningas, — tema läks ju teil juba 


enne taplust arglikult minema, ning seepärast pole tal 
teiltki enam midagi tahta. Kuid olgu, et vanker- 
kantsis olijad on minuga vahvasti võidelnud ja et ma 
tahan ka tsaari enesega kunagi ikkagi tapelda, ning et 
tal oleks, millega seda teha, siis mõned kerged kahu- 
rid, mis asuvad teil vankerkantsis, on teie omad ning 
võite viia nad tagasi Venemaale. 

— Blagodarim, täname, batjuška, sind sellegi eest, 
täname! sõnasid vene kindralid sügavasti kummardu- 
des nagu ühest suust. 

Lõpuks palusid nad kuningalt teateid venelaste va- 
sema tiiva vägede kohta, et kas sealsed rügemendid 
panevad veel vastu, on nad juba alla andnud või ko- 
guni tapetud. Kuninga ülesandel seletas kindral 
Rehnschiöld neile õige lühidalt, et ainult kindral 
Weide diviis, kes on aetud paemurru aukude juurde 
hunnikusse kokku, paneb veel vastu, kuid et hommiku 
koitma hakates lüüakse temagi puruks. 

— (Oh tõ batjuški, hüüdsid nüüd venelaste voje- 
voodid hädaldades, — kas siis see sakslasest kindral 
Weide on hull, et ta ei anna õigel ajal alla, vaid hak- 
kab veel asjatnlt verd valama! 

Et aga tsaari pahameel ei langeks allaandmise pä- 
rast ainuüksi nende pealaele, siis palus vürst Dolgo- 
ruki, kes kui kindraleist vanim oli võtnud vägede juh- 
timise enesele, et tal lubataks saata üht oma adjutanti 
viima kindral Weidele sõna, et temagi andes alla 15- 
petaks asjatu verevalamise, nõndasama nagu seda on 
juba jõudnud teha paremtiiva väed. Pärast lühikest 
arutlust antigi vürst Dolgorukile selleks luba. 

Jättes kuninga telki vänget sibula ja küüslaugu 
haisu, läksid vene kindralid tagasi oma laagrisse, kus 
nüüd nende sõdurid kuuldes allaandmise kokkuleppe 
sõlmimisest, olid rahuliku äraminemise üle üpris rõõm- 
sad. Kuid seejuures muutusid nad aga peast nõnda 
ogaraks, et keegi neist ei tulnud silla parandustöödega 
toime: samal ajal kui ühed klammerdasid ja sidusid 
sillapalke, kiskusid teised neid lausa rumaluses lahti, 
kusjuures pimeduses oli kogu jõepealne täis käratse- 
mist ning lärmi. Kui siis pikapeale suudetigi osa palke 
kokku siduda, siis peatselt kiskus jõevool nad jällegi 
lahti, mille tõttu tekkis veelgi suurem vandumine ning 
kära. Kui kõigest sellest Rootsi kuningale teatati, siis 
käskis ta kindral Rehnschiöldil saata venelaste juurde 
paar rootslaste kompaniid, et need võtaksid silla pa- 
randuse eneste hoolde. 

— Muidugi, majesteet, sõnas seepeale kindral 
Rehnschiöld rõõmsalt, — nüüd oleksime valmis vene- 
lasile ehitama kas või kuldsilla, et nad aga rutem lä- 
heksid minema! 

Kui siis Rootsi väeleerist saadetud töösoldatid ja 
ohvitserid saabusid venelaste juurde, oli parajasti kell 
üksteistkümmend tundi vastu keskööd. Rootslaste ju- 
hatusel hakkasid nüüd venelased tõrvikute valgusel 


114 


k oh 


uuesti parandama oma lagunenud sõjasilda, tulles selle 
tööga hommikuks toime. 

Sel ööl kuningas ise aga ei heitnudki enam ma- 
gama, vaid tegi oma telgis kindraleile korraldusi rüge- 
mentide koondamiseks kindral Weide vägede vastu, et 
neid kiire löögiga purustada, kusjuures osa rügemente 
pidi juba pimeduse katte all ida poolt minema vaenu- 
liste vägede tiivale. Kuid enne kui suudeti hakata ku- 
ninga tahtmist teostama, tõi kiirkäskjalg kuningale 
kaks kirja — üks oma vägede juurde tagasi rutanud 
kindral Wellingkilt ja teine Vene vägede parema tiiva 
juhatajalt kindral Weidelt, kes kuningalt palus alla- 
andmist samadel tingimustel, nagu seda sai venelaste 
parem tiib. Lugenud mõlemad kirjad läbi, heitis kunin- 
gas need hooletult lauale, sõnades seejuures pahuralt: 

— See pole enam kellegi võit — vaenlane ei ta- 
hagi tapelda! 

Säärase vaenlaselt saabunud ettepaneku üle olid 
aga kindralid ütlematu rõõmsad. soovides kuningale 
õnne. Kuid kuningas tahtes siiski maha pidada veel 
ühe lahingu, esitas kindral Weidele hoopis karmimad 
tingimused. lootes, et see neid mitte vastu võttes hak- 
kab jätkama taplust. Selleks laskis ta Wellingki kaudu 
Weidele teatada, et samu tingimusi, nagu seda said 
vaprad vene paremtiiva väed, ta neile ei anna. Ainult 
vahvuse pärast lubab ta paremtiiva vägedel koos relva- 
dega lahkuda, kuna nad on pannud rootslasile suure 
südikusega vastu. Vasaktiiva vägedel lubab ta aga 
vaba lahkumise Narva alt ilma lippude ja relvadeta, 
mille asemel sõdurid võivad võtta enestele malgad 
pihku. Ühtlasi laskis kuningas teatada, et see on ta 
lõplik otsus ning et ta kauplema ei hakka. 

Kuid kuninga suureks meelehärmiks võttis kindral 
Weide, kes koos mitme oma polkovnikuga oli saanud 
haavata, need rootslaste tingimused vastu ega mõtel- 
nudki tapluse jätkamisele, mida aga kuningas oleks 
siiski soovinud, et võit oleks seda ausam. Nüüd aga 
pidi ta sellest loobudes tahestahtmata sõnama: 

— Midagi pole parata — meie vaenlane on liiga 
arg! 

ZZ amal ajal, millal vastastikuse kok- 
(2 kuleppega oli vaenutegevus seis- 


ma pandud ning venelased pa- 
randasid rootslaste juhatusel oma 
sõjasilda, korjati põlevate tõrvi- 
kute valgusel lahinguväljalt haa- 
vatuid, et saata neid linna; sur- 
nud aga jäeti algul sinnasamasse 
paika maha, kuhu neist keegi oli juhtunud kukkuma. 
Venelased ise aga ei hoolinud oma surnuist ega koguni 
haavatuist midagi, katsudes ainult, kuis ise eluga kiire- 
mini pääseda minema. Ainult kindral Kozlovski surnu- 
keha, mille vürst Dolgoruki oli lasknud lahinguväljalt 
üles otsida, maeti kuidagi rutates maha. Et aga seejuu- 
res polnud ärahirmunud preestreil mahti teda kõigi 
kristlike kommete täitmisega matta, siis panid nad ta 
muldasängitamisel talle kahe sõrme vahele pitsatiga 
varustatud kirja. milles ütlesid: 

»Meie, preestrid Ivan Prohhorõtš ja Jefim Petro- 
vitš, asudes siin Rugodevi all väeleeris, pihime ning 
tunnistame, et hingusele läinud vürst Kozlovski elas 
koos meiega nagu tõeline kristlane kunagi. Olgugi et 

ta vahel juhtus ka patustama, kuid selles alati kahetse- 
des sai ta loa võtta oma pattudest pääsemiseks armu- 
lauast osa. Ta austas õieti Jumalat ja tema pühakuid, 
palvetades nii, nagu seda peab iga õigeusklik inimene 
tegema. Minu, Ivan Prohhorõtši kui oma hingekar- 
jasega on ta kõigis asjus jõudnud leppida, nii et olen 
andestanud talle täielikult kõik ta patud. Ja seepärast 
olemegi andnud talle teekonnale kaasa selle passi, et 
teda lastaks rõõmude väravast takistamatult läbi. 


Säärase kirja kaasaandmisega maeti langenud kind- 
ral Kozlovski ilma igasuguste auavaldusteta maha, kus- 
juures ei jõutud isegi korralikku ristigi püstitada ta 
kääpale, sest juba kella neljaks oli sõjasild valmis, ning 
kui siis vaevalt hakkas hommik koitma, alustasid vene- 
lased jõest üleminekut. 

Samal ajal, millal venelased läksid rügement rüge- 
mendi järel üle sõjasilla, seisid Rootsi sõdurid laetud 
püsside ja suurtükega kahel pool teed, pidades nende 
seas korda. Nüüd ei kuulanud venelasist lihtsõdijad 
enam oma ülemusi ega vojevoode, vaid rüseldes ja van- 
dudes kippusid nad üksteise võidu sillale, nii et see 
oleks võinud üsna kergesti nende all jällegi puruneda. 
Et aga rootsi sõdurid ei mõistnud venelaste keelt, siis 
tuli neil püssipäradega tagudes nende seas korda pi- 
dada. Omajagu suurendas rootslaste pahameelt veel 
seegi, et olles eelmisest tapluspäevast ja pikast maha- 
käidud teekonnast väsinud ning näljased, peavad nad 
nüüd veel venelaste seas korraloomiseks pingutama 
oma kasinat rammu. Ja just seepärast valasidki nad 
nüüd venelaste kui kõigi nende viletsuste põhjustajate 
peale oma pahameele, neid püssipäradega tugevasti 
müksates ja lüües, kui nad ei juhtunud küllaltki no- 

bedasti sammuma või jällegi olid omavahel kisendades 
karvupidi koos. 

Vahepeal oli Narvast tulnud rootslaste laagrisse ka 
linnakodanikke, kes nüüd uudishimulikult vahtisid ve- 
nelaste lahkumist pealt, olles samutigi nende peale tige- 
dad, et nad nii suure ähvardusega olid nende linna 
kitsikuses hoidnud. Teiste kodanike seast paistis kõige 
enam silma suurekasvuline Narva rikkaim kaupmees 
Hermann Poorten, kes rahupäevadel oli oma kauba- 
voore saatnud koguni kaugele Ilmeni järve taha Nov- 
gorodisse, aga samuti pidas ühendust ka Tallinna, Riia 
ja teiste läänepoolsete linnade ja kaugete sadamatega. 


— Pusti, pustii, kisendasid venelased üksteist tõu- 
gates ja ruttasid üksteise võidu sõjasillale, mis nende 
raskuse all ägises, — pusti, matj tvoju...! 

— Mida peaks säärane venelaste vandumine tähen- 
dama? päris üks Rootsi ohvitsere ta kõrval seisvalt 
kaupmehelt Hermann Poortenilt. — Igal juhul, kas 
nad üksteisega tülitsevad või teineteist kiidavad, kuu- 
len neid ikka tarvitavat samaseid sõnu. 

— See on üks hirmsamaid vandesõnu, mida ükski 
muu maailmakeel ei tunne, seletas kaupmees Hermann 
Poorten, kes päris hästi oskas ka vene keelt: — selle 
vandesõna omandasid venelased tatarlasilt, kes mitu 
aastasada valitsesid nende üle. Seda vandesõna tarvi- 
tavad nüüd venelased kas kodus, palvekojas või üks- 
kõik kustahes. Ja isegi nende lapsed juba maast- 
madalast, kui nad alles kõnelemist õppides ei oska veel 
õieti nimetada Jumalat, oma isa ega ema, on neil aga 
»matj tvoju...“ juba ammugi suus! ja ta jutustas veel 
palju muudki venelaste veidrusist, mida rootslane kuu- 
las üha kasvava huviga. 

Parajasti kui vankerkantsist väljunud / Preobra- 
ženski ja Semjonovski polk oli juba jõudmas üle jõe 
ning peatselt pidi algama ka venelaste vasema tiiva vä- 
gede läbimarssimine, toodi kuningale sõnum, et venela- 
sed on salaja viinud teisele poole jõge osa oma lippe 
ja tsaari laeka, mis sisaldanud kolmsada tuhat eküüd 
hõbedas. 

— Kuidas, minu sõjasaaki hakkavad nad salaja rii- 
suma! hüüdis kuningas seda kuuldes pahaselt ja tegi 
samas korralduse, et kindral Weide diviisi jõest üle- 
minek pandaks kuni tsaari laeka tagasitoomiseni 
seisma. 

Kähku määrati ihukaartlasist kümme tublit sõdu- 
rit ning anti need ühele ohvitserile, kellele tehti üles- 
andeks minna teisele poole jõge, et tuua sealt tsaari 
rahalaegas tagasi. Ühtlasi anti sellele ohvitserile käsk. 
et kui Vene kindralid peaksid laeka tagasiandmisel tõr- 
kuma, siis kutsuda neid kõiki asja selgituseks kuninga 
ette. Kuna aga saadetav ohvitser ega ka keegi ta sõ- 
dureist ei osanud vene keelt, siis võis nende minek olla 
peagu päris asjatu, sest venelasist poleks keegi suut- 
nud anda nende rootsikeelseile pärimisile õiget vas- 
tust. Õnneks aga olid oma vene keele oskust lahkesti 
nõus abiks andma tublid Narva kaupmehed Hermann 
Poorten ja Boomgard, kes olid meelsasti nõus minema 
koos rootslaste salgakesega teisele poole jõge. 


Sõjasillale oli venelasi kuhjunud nõnda koletult 
palju, et Rootsi sõdurite salgakesel koos kahe kaup- 
mehega oli sealt võimatu kiiresti üle pääseda. = Küll 
hüüdis kaupmees Poorten, et andku venelased neile 
teed, kuid ümberringi kostev meeletu kisa ning rööki- 

mine summutas ta hääle. 


120 


— Sillast me siiski niipea üle ei pääse, arvas Poor- 
ten, — vaid parem, kui hakata venelaste seas möllama, 
katsume paadiga minna üle jõe. 

Ja nüüd hakkasidki rootslased piki kallast ringi 
joostes otsima paati, mille nad peagi leidsid. Et see 
aga polnud kuigi suur, siis tuli kogu salgakese ülevii- 
miseks sõuda kaks korda üle jõe. 

Parajasti kui esimene paaditäis ihukaartlasi koos 
kaupmees Hermann Poorteniga jõudis Kampersholmi 
saarele, valmistusid sealt lahkuma kindralkomissar 
vürst Dolgoruki, Imeretia prints Aleksander, kindral- 
major Buturlin, kindral Avtonom Golovin ja palju teisi 
vojevoode. Nüüd tõttas saarele saabunud rootslaste 
patrull nende juurde ning kaupmees Hermann Poorten 
hakkas õige käredate sõnadega nõudma neilt tsaari 
rahalaegast. 

— Siin ta on, ja prints Aleksander osutas vank- 
rile, millele oli laotatud üksteistkümmend raudvitsa- 
dega kaetud tammepuust kasti, — siin on kolmekümne 
kahe tuhande rubla eest hõbedat. 

— Ainult kolmkümmend kaks, kordas kaupmees 
Poorten, — raha peab aga sõjakassas olema kolmsada 
tuhat tukatit või rubla, kus on ülejäänu? 

— Rohkem ei ole! kinnitasid nüüd ka juurdeastu- 
nud sõjakomissarid. 

Kaupmees Poorten tõlkis venelaste sõnad ohvitse- 
rile. 

— Mida meil tuleks siis teha? ja salga peamees 
näis olevat nõutu, sest säärase hulga venelaste seas 
ainult kümmekonna sõduriga olles polnud ka kurjast 
sõnast tal midagi head loota. 

— Valetavad! sõnas Poorten. 

— Olgugi et valetavad, kuid egas me siin neid 
ometi piinama või hakata, ja ohvitser kehitas õlgu. 

— SŠagai, šagai, sammu edasi! kisendasid mööda- 
ruttavad venelased üksteisele, tulles kogu aja suure 
lärmi ja kisaga sillalt saarele ning rutates sealt mööda 
väikest silda Ingerimaa-poolsele kaldale, kus maa nen- 
dest aina mustendas ning kihas. 

— Ja kus on lipud, mida salaja olete toonud siia? 
päris kaupmees Hermann Poorten edasi. — Olgugi et 
kokkuleppe järgi on need nüüd samutigi meie kuninga 
omad! 

— Ei tea, pole näinud! kostsid vene kindralid. 

— Valetate, salgate maha?! ja kaupmees Poorten 
muutus ägedaks. 

— Säh sulle Kristus, kostis vürst Dolgoruki lüües 
risti ette, — mina lippudest ei tea midagi! 

Ja rahalaekast ei tea samutigi rohkem? 

— Ei-ei! ja vürst Dolgoruki raputas pead. 

Nüüd rebis kaupmees Hermann Poorten, kes oma 
tegudes oli hulljulge ja ka kindla sõnaga mees, ühelt 
lähedalseisvalt vene preestrilt kaelasrippuva risti ja 
hoides seda vaenlaskindralite näo ees sõnas neile: 


— Siis suudelge oma sõnade kinnituseks risti, suu- 
delge, et tsaari laekas polnud rohkem raha kui kolm- 
kümmend kaks tuhat rubla hõbedas! 

Kindralid ning vojevoodid vahtisid üksteisele 
näkku, kehitasid õlgu ja pomisesid: 

— Meie teada raha rohkem polnud; kuid risti suud- 
lema ka ei hakka, sest räägime ainult seda, mida 
teame! 

— No siis suudelge risti, et teie teades raha roh- 
kem polnud! 

Kuid kõik kindralid ja polkovnikud keeldusid risti 
suudlemast. 

— Tfui, missugune hull rahvas! ja kaupmees Poor- 
ten sülitas. 

Nähes aga, et ta sülitas paremale poole, hakkasid 
venelased ägestunud kaupmeest hurjutama: 

— Mis sa ingli poolele sülitad, teed vasemal käel 
asuvale paharetile seega ainult rõõmu! 

— Võtku siin teid kurat, mul on vaja raha! 


— Ära nimeta siis sarvilise nime, kui ise hoiad 
risti käes! pahandus õigeusklik preester, kelle kaelast 
Hermann Poorten oli võtnud risti. 

Pidanud enesega kaasas oleva ohvitseriga veelgi 
nõu, ütles kaupmees Poorten vene vojevoodidele lõpuks 
nõnda: 

— Kui raha välja ei anna, siis peate koos meiega 
tulema teisele poole jõge! 

— Meie, sinuga kaasa! ja kindralite silmad hakka- 
sid peas vilama, — miks sa meid sinna kutsud, kust 
alles äsja tulime! 

— Kuni raha ja lippude lugu lõplikult selgub, sää- 
rane on kuninga käsk! 

— Oh sa batjuški, ja venelased hakkasid ahastama, 
— no mis on meie sinna tulekust abi, meie ei tea sellest 
loost ju midagi! 

Et aga rootslased jäid oma nõudmise juurde, siis 
vürst Dolgoruki kui oma kaaslasist vanem võttis esi- 
mesena otsustavalt sõnada: 

— Aga see on ju sõlmitud kokkuleppe vastane, sest 
meid on lubatud rahuga minna! 

— Tsaari rahalaegas on meie kuninga sõjasaak, ja 
seda ei tohi te temalt varastada! 

— Laegas on ju siin, võtke! 

— See on ainult osa laekast, kui tõrgute, viime: 
vägisi! 

— Kuidas sa, batjuška, mõtled meid siit vägisi 
viia? 

— Vaata, ja kaupmees Poorten osutas sõjasillale, 
— sealt ei lase kuningas enam ühelgi teie sõduril üle 
tulla, enne kui laegas pole toimetatud talle tervena 
kätte või kui te ise ei ilmu tema palge ette! 


— Kui säärane on kuninga enese tahtmine, ohkas 
nüüd vürst Dolgoruki pöördudes kaaslaste poole, 
— siis, vennad, meil tuleb ikkagi minna! 


Kampersholmi saare kaldal asus tsaari enese käega 
ehitatud punane purjepaat, mida Vene kindralid olid 
üle jõe tulekuks kasutanud. Nüüd aga tuli neil koos 
kaupmees Hermann Poorteni ja mõningate Rootsi sõ- 
duritega asuda uuesti sellesse väikesesse laeva, millega 
taheti ka alalejäänud tsaari hõbedakastid toimetada 
teisele kaldale. Juba andiski ohvitser ihukaartlasile 
käsu, et need hakkaksid vankrilt kandma hõbedakaste 
paati, kuid jällegi astus kaupmees Poorten vahele, 
sõnades: 


— Küll venelased ise kannavad oma hõbeda! ja 
paljastades mõõga astus ta koos nelja ihukaartlasega 
möödaruttavaile vene lihtsõdijaile vastu, et neid sun- 
dida kandma hõbedakastid paati. 


Venelased aga, olles koledasti hirmunud, ei julgenud 
nüüd üksteisest enam eemalduda ega anda end võõra 
meelevalla alla. Kõik, kes neist aga juhtusid vene keelt 
kõnelevast võõramaalasest mööduma, kummardusid ta 
tahtmist kuuldes sügavasti ja paljastades pea ruttasid 

edasi. Keda neist aga kaupmees oma käega kinni haa- 
ras, need hakkasid hädaldama: 


— Ai batjuška, ja ranen, olen haavatud! 


Kuid kaupmees Hermann Poorten kui vägagi kalgi 
südamega mees, nagu seda iga tõsine kaupmees peabki 
olema, ei pannud venelaste vinguvat hädaldamist tähe- 
legi, vaid sundis neist tosinkonna mehi tulema enesega 
kaasa. 


Kui siis kõik tsaari hõbedakastid olid kantud paati- 
desse ning sõdurid pärast nende sinnakandmist lastud 
vabaks, kummardusid nad uuesti päid paljastades 
rootslaste ees, tänasid ja jooksid siis kiiresti minema, 
kadudes Ingerimaa-poolsele . jõekaldale. . Kaupmees 
Hermann Poorten ronis aga viimasena tsaari väikesesse 
jahtlaeva, mida seejärel hakati mõladega tõukama kal- 
dast eemale. 

Äkki aga silmas Poorten saarelt minemaruttavate 
põgenike seas vürst Trubetskoid, ja kohe tuli tal 
meelde kaks hõbekarikat, mida vürst oli Novgorodi ku- 
bernerina temalt eelmisel aastal tellinud, kuid raha 
nende eest jätnud tasumata, olgugi et ta oli seda talt 
juba mitmel korral nõudnud. Nüüd on paras aeg 
sulle tasuda, ja veel koguni kuhjaga, mõtles kaupmees 
Poorten hakates kisama, et sõudjad lükkaksid paadi 
tagasi kaldale. 

— Pidage, pidage kinni! hüüdis ta ja kargas uuesti 
maale. 

Kandes Novgorodi kuberneri vürst Trubetskoi vastu 
petmise pärast viha hakkas Poorten talle järele 
jooksma. Kuid Trubetskoi, olgugi et vürst, jooksis 
nüüd koos sõduritega kiiresti edasi Venemaa poole, 

kuna kõik oma sulased ning teenrid oli ta kaotanud 
silmist, osa neist aga oli tapluses maha löödud. 


— Virst Trubetskoi, pea kinni, kisendas nüüd 


Üllatunult pöördudes peatuski Trubetskoi. 

— Tule tagasi! sõnas Poorten talle lähenedes. 

— Mis sa minust tahad? küsis nüüd Trubetskoi 
kulmukortsutusel. 

— Kuningas kutsub sind enese juurde! 

— Kuningas, mind?! ja vürst Trubetskoi lõi koh- 
kudes risti ette. 

— Kähku, kähku, ergutas teda kaupmees Poorten, 
— muidu kutsud ta viha oma pealaele! 


Võttes mütsi auravast peast pühkis Trubetskoi kaf- 
tani hõlmaga otsmikult higi, mida kiire jooksmine oli 
sinna tekitanud, ja siis astuski ta norguspäi kaupmees 
Poorteni kõrval sammudes tagasi ning ronis teiste 
kindralite kõrvale tsaari purjepaati, mis tugevate mõla- 
löökidega hakkas kiiresti lähenema rootslaste-poolsele 
kaldale. 

Samal ajal, millal venelaste ületulek oli kuninga 
tahtmisel pandud ajutiselt seisma, hulkus Närva-esistel 
väljadel nii trobikondadena kui ka üksikult laialivalgu- 
nud venelasi, kellele purjujoonud soome sõdurid pida- 
sid jahti. Kukkudes venelasile ootamatult kaela kis- 
kusid nad nende ohvitserelt toredad karusnahksed rõi- 
vad ning võtsid neilt raha. Kui aga mõned venelased 
söandasidki hakata röövijaile vastu, siis juhtus tihtigi, 
et nad pisteti seejuures surnuks, sest kõik, mis lahin- 
guga on võetud, kuulus sõdurite igipõlise kombe koha- 
selt võitjale. 

Venelaste vasemal tiival paemurruaukudes, kus üle- 
mate silm polnud kõike hoolikalt nägemas, muutus ve- 
nelaste kimbutamine aga lausa paljaksröövimiseks: 
neilt võeti isegi paremad saapad jalast ning ka hõbe- 
dast ristikesed kisti kaelast. 

— Grabjat, grabjat, riisuvad! hakkasid seal mõ- 
ned venelased õige ägedasti röökima. 


— Pärgli rüssad, siunasid soomlased kiskudes 
neilt kasukaid ja kuubi, — kuningas annab teile päris 
asjatult armu! 

Ka rootslased andsid kivimurru ääres asuvaid vene- 
laste välismaalasist ohvitsere nähes oma pahameelele 
voli, sõimates sakslasist ohvitsere, apteekreid ja muid 
ametikandjaid inimesi saksa müüdavaiks koerteks, kes 
raha eest on pantinud oma hinge, ja nüüd polnud ne- 
madki oma taskute täitmisel kitsid. Ja nii pidid vene- 
lased oma paremad hilbud ja raha vaenlase sõdureile 
välja andma, et need jätaksid neile vähemalt hingekese 
alles. 

Kogu sel ajal, millal venelaste paremtiiva väed olid 
vankerkantsist lahkudes läinud üle jõe, seisis Rootsi 
jala- ja ratsavägi täies relvastises ning tapluskorras 
kahel pool teed. Olgugi et kindralmajor Posse kogu 
aja kiirustas venelasi lahkumisega, kestis nende sillast 
üleminek mitu tundi. Kui aga vankerkantsist oli 15- 
puks viimane venelane lahkunud, ei lubatud parem- 
tiiva vägedel seda veel siiski alata. Kasutades tekki- 
nud vaheaega istusid nüüd valvet pidavad rootslaste 
rügemendid puhkamiseks sinnasamasse paika, kus nad 
kogu aja olid seisnud, paljale lumele maha. 

Vahepeal, kui kuningale oli toodud sõnum, et osa 
tsaari laegast on leitud ning toodud teiselt poolt jõge 

tagasi, puuduva osa pandiks on aga kaasa võetud Vene 
kindralid eesotsas vürst Dolgorukiga, siis andis ta käsu 
lasta vahepeal kinnipeetud kindral Weide vägedel alus- 
tada liikumist üle jõe. Seega ei saanudki sõjasilla juu- 
res valvet pidavad jalaväelased maas istudes kuigi kaua 
puhata, kuna pealegi ilmus peatselt ka kuningas koos 
oma trabantidega pealt vaatama vaenlase hulkade lah- 
kumist. Kui siis kuuldus rootsikeelseid hõikeid, et 
üleminekut alustab kindral Weide diviis, asusid dale- 
karlased, västmanlandlased, värmlandlased ja teised rü- 
gemendid venelaste valvamiseks ning nende seas korra- 
pidamiseks jällegi sirgete ridadena kahele poole nende 
lahkumisteed. 


Kuningas ise istudes valgel hobusel võttis aset veidi 
ida pool Pähklimäge asetseval künkal, nii et kogu Vene 
vasemtiiva vägi, kes nüüd oli saanud loa üleminekuks. 
pidi marssima tema eest mööda. Kuninga selja taha 
asus aga ta trabantide kompanii eesotsas oma standar- 
diga, mis lotendades ja plagisedes lehvis hilissügise 
hommikuses tuules. Kuningas ise istus aga raidkujuna 
ligatamatult sadulas, nägu nagu kivine, parem kinnas- 
tatud käsi toetatuna puusale, kuna aga vasem hoidis 
ratsmeid. Künka jalale olid aga üles seatud kaks lae- 
tud kahurit, mille kõrval seisid suurtüknikud, põlevad 
süüteorgid käes. 

Peatselt hakkasidki venelaste vasemtiiva polgud 
eemalt Joala veski poolt tulema, sammudes trummide 
põrina, pasunate puhumise ja lehvivate lippudega ees- 
otsas. Kõik nad olid aga seejuures relvadeta, mis nad 
allaandmise kokkuleppe kohaselt olid pidanud oma asu- 
paikadesse maha jätma. Selle asemel olid aga neil kõi- 
gil käes võsast murtud tüsedad malgad, mida nad või- 

sid teel kallalekippuvate kiskjate eemalepeletamiseks 
kaasa võtta. 

Möödudes künkal seisvast Rootsi kuningast paljas- 
tasid kõik venelased teda nähes pea, olgugi et selleks 
polnud antud mingit käsku, ega pannud mütse enne 
pähe, kui nad olid sõjasillast üle minnes jõudnud tei- 
sele kaldale. Venelaste sõjalipud, trummid ja pasunad 
laoti aga samas kuninga ette künka jalale hunnikusse 
maha. 

Nii möödus Rootsi kuningast mitmeid ja mitmeid 
tuhandeid vene sõdureid, kes aga olles pagemise hoos 
ei sammunud mitte kindlais korraldatud ridades, vaid 
segase karjana, keda ainult kahel pool teed seisvad 
rootslased suutsid oma püssipärade abil hoida sõnakuul- 
mises ning vaos. 

Ja nüüd vahtisid möödasammuvad venelased suure 
imestuse ja kartusega seda künka harjal valgel hobu- 
sel istuvat noort vaenlase kuningat, kes nii ootamatult 
on neid ära võitnud. Nad ei tundnud ta vastu nüüd 
mingit viha, vaid ainult salajast hirmu ning kartust, 
nähes temas ebaharilikku olendit, kes on neid võitnud 
mitte rootslaste ihurammu ja relvadega, vaid Lapimaa 
nõidade abiga, kes suurel lumepilvel ratsutades olid 
tulnud rootslasile appi. 

Kui kõik venelaste polgud olid lõpuks läinud üle 
jõe, siis lüües risti ette ning tänades Jumalat õnneliku 
pääsemise eest alustasid nad teiselt kaldalt teekonda 
tagasi kaugesse Moskooviasse, kust nende tsaar oli suuri 
kasusid lootes ning oma nime kuulsaks teha tahtes neid 
välja kihutanud. 

Nähes, et neid ei kavatsetagi enam vabadusse lasta, 
hakkasid Vene kindralid ning vojevoodid nurisema, et 

miks neil ei lasta minna koos oma sõjaväega, vaid jäe- 
takse kokkuleppe vastaselt vangi. Kui siis Vene kind- 
ralite nurin ulatus lõpuks kindral Rehnschiöldi kõrvu, 
kostis see kaupmees Hermann Poorteni suu läbi neile 
nõnda: 

— Raha varjamine käib kokkuleppe vastu, sest 
kõik, mis teie tsaaril oli kaasas, pidi peale selle, mida 


— Meie pole varjanud — rohkem raha ei olnud! 


— Tahate meid oma rumalusega petta — nii suu- 
rel sõjaväel nõnda pisuke laegas..?! 


— Pole meie teada — tsaari enese mure..! 


— Siis suudelge risti! sundis neid kaupmees Her- 
mann Poorten. 

Kuid imelikul kombel pelgasid nüüd tsaari kindra- 
lid ja polkovnikud risti ega tahtnud selle suudlemisest 
midagi kuulda. 

— Meil oleks nüüd õigus teiega nagu sõnamurd- 
jatega ümber käia, — seletas neile kindral Wellingk, 
— kuid et meie kuningas kui kristlik valitseja ei soovi 
asjatut verevalamist, siis laskis ta teie sõjaväel minna, 
teid jätab ta aga lepingu murdmise ning tsaari laeka 
varjamise pärast vangi. 

— Vangi, aastateks vangi! hakkasid nüüd Vene 
kindralid, vürstid ja polkovnikud hädaldades halisema. 
-— Oh batjuški, batjuški, mis eest? Meie pole ju mil- 
leski süüdi! Raha oli tsaari oma, nii et las kuningas 
ise õiendab seda tsaari enesega, meid aga laske lahti, 
sest oleme ainult lihtsad teenrid, kel pole midagi teada. 
tahta ega teha! 

Kuid vaatamata kõigile hädaldamisile võeti tsaari 
vojevoodid tugeva valve alla ning hakati viima neid 
Narva linna. 

— Tuleta meelde, Trubetskoi, tuleta meelde kahte 
hõbekarikat, sõnas nüüd kaupmees Hermann Poorten 
vürst Trubetskoile, — rahaga ei tahtnud sa neid mulle 
tasuda, kuid nüüd maksad nahaga — istud vangis oma 
kümme või enamgi aastaid, aga võib ka olla, et sul 
tuleb vangipõlves koguni veel surra! 


— Maksan, kisendas seda kuuldes vürst Trubets- 


koi kaupmees Poortenile, — Jumala eest, maksan sulle 
koguni kolmekordse hinna, säh sulle selle kinnituseks 
rist, ja ta lõigi risti ette, — ainult päästa vangist, bat- 


juška, päästa ning ära hukuta kahe tühise hõbekarika 
pärast hinge! 

Kuid kaupmees Hermann Poorten, olles südames ra- 
huldatud, et on suutnud oma võlgnikule hästi kätte 
maksta, ei hakanud enam kuulamagi vürsti halisevaid 
sõnu, vaid ruttas mööda lahinguvälja edasi. Seal oli 
nüüd kõikjal varandusi maha pillutud ning jäetud lao- 
kile vedelema, nii et ta võis hakata tegema nendega 
õige kasulikku äri. Vangistatud Vene vojevoodid toime- 
tati aga Narva kindluse komandandi majja, kus neid 
paigutati ühte suurde kütmata ruumi ootama oma edas- 
pidist saatust. 

Ingerimaa-poolsel küljel kostis veel kaua lahkuvate 
venelaste kisa, mis kord-korralt vaibudes hääbus lõpuks 
metsade taha. Sõjasaagina jätsid nad aga rootslasile 
Narva alla maha kabureid, mortiire, haubitsaid, püssi- 
rohtu, pomme, karkasse ja sõjalippe, millest osa oli 
pillutud jõkke, kust rootslased neid välja õngitsesid; 
seega saadi lõpuks ühtekokku üle poolteisesaja lipu, 

mille seas oli ka üks toredasti väljaõmmeldud tsaari 
lipp, millega ta oli kavatsenud võitjana marssida Narva, 
mis aga nüüd viidi sinna hoopis alandaval kombel. 


Pärast venelaste lahkumist Narva alt vaadati kogu 
nende mahajäetud laager hoolega üle, ja siis kästi rüge- 
mendel jääda igaühel paigale sinna, kus neist keegi 
juhtus olema. Samuti hakati nüüd kõiki haavatuid la- 
hinguväljalt kokku korjama, kusjuures ainuüksi roots- 
laste poolelt oli neid ligemale kaks tuhat meest, kel- 
lele suuri vaevu suudeti linnas leida ulualust. 


Lasknud üles rivistada oma trabandid, asus kuningas 
koos oma lähemate kindralitega nende etteotsa ning 
marssis vaskpillide puhudes ning trummide põrisedes 
Narva sisse, kuna kinnimaetud värav oli juba seks pu- 
huks lahti kaevatud. Kui kuningas linna väravast pa- 
rajasti sisse ratsutas, kajas kindluse vallidelt lastavaist 
suurtükest kahekordne rootsi märgupauk, kuna aga 
kirikutornides hakkasid kõik kellad helisema. Tasa- 
selt sadas seejuures lund, mis õhtuses hämaruses teki- 
tas kõigis jõulupühade meeleolu. 


Enne aga kui asuda linnas kuhugi korterisse või 
võtta seal kedagi vastu, ruttas kuningas koos oma tra- 
bantidega rootsi kirikusse, kus saadud suure võidu pu- 
hul pidas südamliku tänupalve, mis lõppes lauluga: 
Sind, Jumal, kiidame..! Selle laulu laulmisel märisesid 
suurtükid Narva bastionidel ja Ivanilinna vallidel, aga 
samuti ka linnaäärsetel väljadel, kus tranšeedes asu- 
vad sõdurid lasksid oma püssidest samuti aupauke. 


Olgugi et kuningale olid eluruumid valmis seatud 
toredas jõuka suurgildi kaupmehe majas, pidas ta siiski 
lihtsust eelistades paremaks asuda raekoja kõrval aset- 

sevasse kahekordsesse kivimajja, kus üks ta trabant- 
ohvitser oli leidnud enesele korteri. Ja seal siis 16- 
puks, vallandanud end mõõgavööst, võttis kuningas 
Narva linna vapra kaitsja ooberst Henning Rudolf 
Horni armulikult vastu ning ülendas ta ustava teenis- 
tuse eest kindralmajoriks. 

ovember oli lõppemas ning lähe- 
nemas jõulukuu, millal ka Kure- 
diku talus mõteldi juba seatapule 
ning verivorstide ja -käkkide te- 
gemisele, kuna aga pühade õlleks 
hakati kõrvetama linnaseid. 

Imbi elas veel ikkagi Kure- 
diku talus, mõteldes päevast 
päeva. kuidas alustada teekonda tagasi isakoju. Sää- 
rane tahtmine tekkis tal kõige enam just pärast seda, 
kui õpetaja Reiner Brockmann oli kirikukantslist ise- 
oma suu läbi Laiuse rahvale kuulutanud, et kuningas 
on oma suure väega läinud Narva alla vaenlasega tap- 
lema ning et nüüd on venelased juba Virumaalt välja 
aetud. Seda kuuldes oli Laiuse kihelkonna rahvas tund- 
nud oma südames kergendust ning paljud neist olid see- 
pärast hoopis heldemad pillama oma tiburahakest tili- 
sevasse kiriku korjanduskotti. Õpetaja lõpetas aga sel 


päeval oma kantslijutluse palvega, et Issand Jumal 
annaks kuningale ülbe vaenlase üle täieliku võidu. Sel 
pühapäeval palvetas ka Imbi suure tänumeelega, kuna 
temagi südames hakkas pesitsema põgus lootus, et va- 

hest ometi, vahest ometi halastab taevane isand ning 
laseb tal ta omakseid veel näha. 


Ja juba järgmisel tööpäeval, millal Laiuse kihelkon- 
nas tuli esimene lumi maha, sõnas Imbi õhtulauas istu- 
vale pererahvale, et ta on nõuks võtnud alustada tee- 
konda tagasi oma kodupaika. 

— Tagasi..?! ja Vaabol jäi lusikas suu äärde 
seisma. 

— Tule Jumal appi, pudenes sulasel Jaagul sõna 
suust. — kannata vähemalt jõuludeni! 


— Kannata jõuludeni jah, haaras sellest nüüd 
Vaabo kinni, — maitse meie verivorste ning katsu Ku- 
rediku õlut! 

Perenaine aga heitis samal ajal Imbile kõõrdi pilgu, 
kuid ei lausunud sõnagi. 

— Kui mu isa veel juhtub elama, siis kindlasti ot- 
sib ta mind praegu taga ning on päris asjatult minu 
pärast mures! kostis Imbi. 

— Sul on õigus. Imbi! ja Vaabo langetas pea. 

— Aga Jõhvi on siit ju palju maad, sõnas sulane 
leivatükki suhu poetades ja siis seda punnis põsi pur: 
res, — pealegi hulguvad nüüd igal teeristil näljased 
hundikarjad ringi! 

— Loodan, et küllap Jumal võtab mind nendegi 
eest hoida, nagu ta seda on tänini ikka teinud, kostis 
Imbi vaikselt. 

— Kuigi ta sind huntide eest võtaks hoida. ütles 
sulane Jaak, — siis teepikkust ei suuda ta ometi lühen- 
dada. 


— Ka see pole Jumala käes mingi ime! sõnas Imbi 

— Iga tühise asja pärast ei hakka aga Jumal ini- 
meste seas mitte imet tegema, pidas nüüd perenaine 
vajalikuks vahele sõnada, — pealegi veel, et see tee- 
kond polegi teab kui pikk — noor inimene võib selle 
ühe söömavahega maha kõndida. Kuid kes teab, kas 
sa oma kodupaika jõudes enam tuledki siia tagasi, kuna 
aga mina olen sind siin toitnud ning hoolitsenud sinu 
nagu oma lapse eest. Ja nüüd siis tahad sa tänamatult 
nagu metsast toodud hundikutsikas meie juurest lah- 
kuda! ja perenaine pühkis seelikuservaga silmi. 


— Tänamatult ma ei lahku, kostis Imbi, — kui 
aga leian oma isa, küllap siis tema juba tasub teile 
kõige selle hea eest! 

— Aga ema, sa ei tea enam isegi, mida su sõge 
keel nüüd kõneleb, ja Vaabo asetas lusika pahuralt 
lauale, — mitte Imbi ei pea meile olema tänulik, vaid 
just meie temale, sest kui palju on ta siin juba tööd 
teinud! 

— Poeg, kas surmast päästmist suudab keegi ühegi 
tööga siis kunagi tasuda?! 

— Aga ema, surmast pole mitte meie teda pääst- 
nud, vaid eks ole seda Jumal ise teinud! 


Seepeale ei kostnud perenaine enam sõnagi, vaid 
tõusnud lauast, läks tagasi voki juurde, lüües selle 
ratta vurisedes käima. Tares aga soikus jutt, sest 
keegi ei tihanud enam millegi üle kõnelda. Pärast laua 
koristamist läks Imbi jällegi kangastelgede juurde, ha- 
kates seal tallalaudade ja soaga klõpsutama. 

— Millal tahad sa siis teekonda alustada? hakkas 
Vaabo pärast pikka vaikimist pärima. 

— Kui mitte homme, siis ülehomme kindlasti, sest 

nüüd pääseb veel edasi, hiljem aga, kui suur lumi maha 
tuleb, on mal läbi hangede raske minna. 


— Sõgedast ruttamisest pole kunagi kasu, võttis 
nüüd perenaine uuesti sõna, — ja seepärast pole sugugi 
vaja enne minna, kui oled kangaga maha saanud! 


— Aga ema, egas meie teda kanga pärast tohi 
ometi hakata kinni pidama, ütles Vaabo, olgugi et 
Imbi tahtmine Kuredikult lahkuda tegi ta ülemäära- 
selt kurvaks. 


Kuid nüüd ei pannud ema oma poja sõnu tähelegi, 
vaid jätkas: 

— Pealegi juhtub seda harva, et enne jõulusid tule- 
vad suured hanged maha. 

— Oleksin rõõmus sinu nõuande järgi tegema, pere- 
naine, kuid mure omaste pärast ei anna mulle enam ei 
öösi ega päeval rahu — igal ööl näen unes oma isa, 
kelle juuksed ja habe on kasvanud murest ülemääraselt 
pikaks. 


Kuid siiski mitte tahtes perenaist, kes ometi on ta 
heategija, liialt pahandada, lükkas Imbi oma koju- 
mineku paariks päevaks edasi, püüdes selle ajaga kan- 
gaga maha saada, et oma alustatud tööd mitte pooleli 
jätta. 

Talu suuremate tööde ning toimetuste soikudes is- 
tus aga Kurediku pere tihtigi tares koos, ja siis nihkus 
jutt ikka Imbi peatsele lahkumisele. 

— Jõhvi on aga siit päratu maa, sina seda kahe 
päevaga maha ei kõnni! arvas sulane Jaak ja murdes 
hagu pildus seda küdevasse ahju, millest väljavoolav 
suits lae poole kerkides hõljus pererahva pea kohal, 
kuni ta pääses lae all oleva pajaaugu kaudu välja. 

Et aga ahju suits muutus kord-korralt ikka tiheda- 
maks, siis lõpuks oldi sunnitud põrandale maha istuma: 
seepärast pidi nüüd ka Imbi kudumist katkestades is- 
tuma põrandale, sest liialt palju pisaraid kiskus kibe 
suits temagi silmist välja. 

— Tõsi, Jõhvi on siit palju maad, jätkas lil 
— väsid enne ära, kui pärale jõuad! 

— Eks ma siis vahepeal puhka ning kõnni jälle, 
kostis Imbi. 

— Kes sedagi teab, kas peavarju kuskilt leiad? 
Siinpool on jumal tänatud külad veel alles, aga kas 
Virumaal enam ühtki onni on jäänud püsti, seda meie 
ei teagi! ja siis jäädes mõtlikult tulle vahtima: — Kas 
seal kuskil enam ongi kuulda kikka kiremist ja koera 
haukumist, ei seda tea! 

Kõik toasolijad vaikisid, ainult põlevad haod pragi- 
sesid küdevas ahjus. 

— Ja pealegi tuleb sul minna läbi suurte Alutaguse 
laante! 

— Loodan, et küllap Jumal aitab! 

— Egas sul, Imbi, jalgsi tarvitsegi minna — viin 
hobusega, sõnas vahepeal vaikinud Vaabo. 

— Aga poeg, ja perenaise hääles tundus kohkumist, 
— mis sul ka arus on, et tahad hobuse viia huntidele 
söödaks! 

— Ennem söögu nad juba hobune, kui et inimesele 
tungiksid kallale! 

— Kes tal praegu vastu talve käsib kippuda, 
oodaku kevadet! 

Kuid Imbi tundis, et kevadeni ta ei suuda oodata 
— süda lõhkeb selleks ajaks sees! Päevast päeva mõt- 
leb ta oma isale, et kas ta pääses mõisast, on ta saanud 

surma või elab ta tema rõõmuks veel edasi? Kuid 
ka Hinnost on ta hakanud ikka sagedamini und nä- 
gema, nii et ta pidi tihtigi mõtlema: Hinno hing ei 
leia rahu, tal on mingi vaev, mis sunnib teda ikka sa- 
gedamini ennast mulle näitama! Ja kuigi ta vahest ei 
leia neist kedagi enam elusana, siis vähemalt tahab ta 
kahtlusist ning = mitutpidi - mõtlemisest vabanedes 
kuulda, mis neist kõigist on saanud. Jah, kui ta ainult 
kõike teaks, siis oleks tal süda palju leplikum ning 


-äsna rahulik sees! Vaabole kostis ta aga nüüd nõnda: 


— Ei. Vaabo, hobust ära sa välja too, selle maa 
loodan omal jõul maha kõndida! 

— Mina viin sind hobusega! kinnitas Vaabo. 

— Mõtle ometi, poeg, mida sa praegu räägid, oh- 
kas perenaine, — ei sinu isal olnud kunagi nõnda lühi- 
kest aru! 

Et aga Vaabo jäi seekord oma tahtmise juurde, siis 
pidi nii Imbi kui ka perenaine sellega leppima, kus- 
juures perenaine arvas veel lõpuks, et vahest nõnda 
ongi parem — las Vaabo vaatab tüdruku isa varanduse 
oma silmaga üle, et kas tal ikka on veski ning kas tast 
rikast miniat ongi loota. 

Peatselt hakatigi Kurediku talus teekonna vastu 
valmistama: sulane Jaak vaatas veel korraks hobuse- 
rangid ja rinnuserihmad hoolikalt üle, tõi ka ree ka- 
tuse alt välja, kuna perenaine hakkas teemoonaga 
täitma suurt vöörkotti. Vaabo aga tõi nurgast välja 
oma isa roostetunud ränilukuga püssi, vaatas korraks 
üle ka rohusarve ja kuulikoti, sest pikal teekonnal tu- 
leb isegi metsalistega kimpus olla, aga ka röövleid 
võis tulla vastu, ja siis on suureks abimeheks ikkagi 
püss, milleta ükski teekäija ei võinud Eestimaal kunagi 

kindel olla. Tallis anti aga hobusele tublisti kaeru, et 
ta sel viimasel öölgi hästi süües suudaks pikale tee- 
konnale vastu panna. 

Kaua kahtles nüüd aga Vaabo, et mida teha kirja- 
tud kirstukesega, mille ta oli kavatsenud jõuluks anne- 
tada Imbile. Raske oli tal otsustada, et kas anda see 
talle nüüd kätte või oodata veelgi. Kuid mine tea, 
äkki leiab ta kõik omaksed elavaina ning ei pöördugi 
enam Kuredikule tagasi, ja siis..? Lõpuks aga, olles 
kogunud julgust, tõi ta oma suure hoolega ning usinu- 
sega valmistatud kirstukese nurgast välja ning ulata- 
des seda Imbile sõnas: 

— Selle tegin sulle; kui kõlbab, siis võta ja pea 
meeles. .! kuid seejuures tundus ta hääl talle eneselegi 
võõrana. 

Säärast kingitust vastu võttes muutus Imbi näost 
punaseks, ta tänas kuidagi kogeldes ega suutnud roh- 
kem enam midagi öelda. 

Järgmise päeva varahommikul, kui kuked alustasid 
laulu, oli sulane Jaak juba aegsasti jalul. Toonud tal- 
list hobuse, rakendas ta puhanud looma ree ette, mil- 
lele oli laotatud ilus kirjaline vaip. Öösi oli sadanud 
veelgi veidi lund, nii et sel päeval oli loota päris head 
saaniteed. 

— Kui kogu tee on säärane, nagu siin näib olevat, 
siis peaksite juba õhtuks pärale jõudma, sõnas sulane 
pärast hobuse etterakendamist tagasi tarre tulles. 

Vaabo oli juba enesele selga ajamas lambanahkset 
vammust, kuna Imbi mähkis end suurde ülerätikusse. 
Kui siis teemoon, tuleraud, püss ja Imbi kirstuke olid 
viidud rekke ning asetatud seal heinamärsi alla, algas 
mahajääjatega jumalagajätt. 

— Jõudke siis, lapsed, ikka hästi pärale ning tulge 
tervetena tagasi, sõnas perenaine, kuna ta silmad muu- 
tusid niiskeks, — võib-olla et Imbist saab veel Kure- 
diku talu noor perenaine?! 

— Ema, su keel kipub liialt sügelema, kostis see- 
peale Vaabo pooleldi pahuralt, kuna kerge puna lipsas 
üle Imbi näo. 

— Ära sõitle midagi, poeg, ära sõitle, kõik võib 
juhtuda ning kõik on Jumala tahta ning teha, kes seda 
teab?! 

Imbi istus juba reel, kuid Vaabot pidas ta ema lävel 
veel kinni, tõmbas ta koguni esikusse tagasi, sõnades 
talle seal pooleldi sosinal: 

— Kui tal kodus on kõik nõnda, nagu ta räägib, et 
isal on veski ja talumaad, siis too ta miniana tagasi, 


kuid vaata ette, lisas ta manitsedes, — paljast tüdru- 
kut ära sa majja too! 
— Ema, kostis seepeale Vaabo tõsiselt, — kui tal 


kõik rikkused on olemas, just siis ei lausu ma sõnagi 
ning jätan ta sinnapaika maha. Ainult siis, kui tal 
midagi ei ole ja kui ta ise on nõus..! 

— Poeg, poeg — mõtle oma isale! hüüdis nüüd 
ema valjusti. 

Kuid enam ei tahtnud Vaabo jätkata säärast asja- 
tut kõnelust ning tuli rutates esikust välja, hüppas 
Imbi kõrvale rekke ja andes hobusele piitsa hüüdis 
keelt laksutades: 

— Nõõh! 

— Head teed, peremees, head teed Ronga pere- 
tütar, jõudke ikka hästi pärale, sest tee on hea! hüü- 
dis sulane neile tagant järele, kuna aga lävelt kostis 
mahajääva perenaise ahastav hüüd: 

— Vaabo. Vaabo — mõtle oma kadunud isale ja 
ema sõnadele..! 


Regi aga kihutas teed mööda edasi, hobune jook- 
sis puhanud sammuga, kuna vastsadanud lumi krudises 
reejalaste all. Teekond viis üha edasi põhja poole. kus 
taevas ujusid tumedad lumepilved, mis tõotasid veelgi 
parandada õhukest taliteed. 


Õige peatselt pöördus maantee kirde poole ning 
möödudes Laiuse lossist jättis selle paremale poole. 
See vana punane hiigelloss oli juba pooleldi varemeis, 
üks ta otsmisi torne varisenud, kuid hädakorral suutis 
ta veel siiski varjata majasid, mis asetsesid ta müüride 
vahel. Teisel pool lossikraavi, otse lossi külje all asus 
aga ühekordne puust aiamaja. mida igal suvel ümbrit- 
ses palju rohelisust ning õisi, kuna aga nüüd talve 
peale tulles oli ta maha jäetud ning elu näis olevat 
temast kadunud. Laiuse maad, nagu neist Vaabo Im- 
bile kõneles, olid aga määratu suured ning neil asus 
mitmeid mõisu. 


Peatselt jäi ka Laiuse loss selja taha, kuna Vaabo 
keerutades aeg-ajalt piitsa või ohjaotsi sundis hobust 
ikka kiiremale jooksule. Hobuse joostes rutulist sörki 
istusid nad mõlemad vaikselt teineteise kõrval, ja 
ainult mõnest majast või külast möödudes andis Vaabo 
nende kohta seletusi, mida aga Imbi ei pannud paljut 
tähelegi, sest kõik ta mõtted viibisid kogu aja oma 
kodupaiga juures. Kuid peatselt pidi Vaabogi vaikima, 
sest mida enam nad edasi jõudsid, seda vähesemaks 
muutusid ta teadmised ümbrusest. 


Tuul aga puhus üha valjemini ning kihutas tuiskle- 
vat lund reel istujaile lausa näkku, nii et nad pidid 

aeg-ajalt sulgema silmi. Ka hobune jooksis puristades 
ning raputades rahutult pead. 

Algul kulges maantee mööda väljade vahesid, kus 
üksikuil künkail oli tihtigi näha tuulikuid, mis aga nüüd 
kõik seisid, sest sõjahirm keelas talupojal tuua vilja 
veskisse, vaid see oli neil juba aegsasti maha maetud. 
Peatselt suundus tee aga suurde metsa, kus oli näha 
isegi säärase jämedusega igipõliseid puid, millest oleks 
koguni kolmel mehel andnud ümbert kinni võtta, ja 
ka siis poleks nende käed igakord kokku puutunud. 

— Jänes, jänes lippab üle tee! hüüdis äkki Imbi, 
haarates Vaabo käe. 

— Oh sa nurjatu, kes sind meile jalgu ajas! hakkas 
Vaabo jänest silmates siunama, ja siis pomisedes oma- 


ette: — See tähendab meile halba! 

— Halba, tõsi — jänese nägemine toob alati halba, 
sõnas Imbi kartlikult, — ma poleks pidanud teda 
nägema! 


Rutates lumiste kauguste poole jooksis hobune kogu 
aja sörki. Metsavahelised teed olid aga paiguti õhu- 
kese lumega kaetud ning vahel koguni paljad, nii et 
reejalased krudisesid vastu katmatut maad. Olgugi et 
Vaabo sundis hobust peagu kogu aja jooksma sörki, ei 
jõudnud nad siiski edasi nõnda ruttu, kui tahtsid. 

Kui aga lõpuks oli siiski ligemale viis penikoormat 
maha sõidetud, hakkas eemalt paistma määratu suur 
lainetav veekogu, mida nähes hüüdis Imbi: 

— Meri, meri — olemegi juba otsaga Virumaal! 

— Ei, veel pole me Virumaale jõudnud ega see pole 
ka meri, vaid ainult Peipsi järv, seletas Vaabo. 

— Ainult järv, aga ometi nõnda suur nagu tõe- 
line meri! 

Peatselt hakkas paistma ka Lohusuu kirik, ja selle 
järel kõrts, mille lasilate külge oli köidetud mitmeid 
hobuseid. 

— Siin teeme väikese peatuse, las Raudjas tõmbab 
väsimusest hinge, sõnas Vaabo. pöörates hobuse kõrtsi 
ette, — siis jõuab ta meil paremini joosta! 

— Aga see on ju kõrts! ütles Imbi ärevalt. 

— Kõrts jah, ikka kõrts, egas mujal teekäijad ei 
peatugi! 

— Ei, siia ma pelgan... kõrtsis on kurjad ini- 
mesed! 

— Ära karda, mina olen ju kaasas! ja karanud 
reelt, hakkas Vaabo köitma hobust lasilate külge, tõs- 
tes talle ka heinamärsi ette: — tule, soojendame nina! 


— Ei, Vaabo, mine sa üksinda, mina valvan seni 
hobust! 

— Siin pole vaja teda valvata, sest köitsin ta otse 
akna alla, nii et võin kõrtsistki teda silmas pidada! 

Kui aga Imbi kõrtsitulekuga veelgi tõrkus, siis üt- 
les Vaabo: 

— Kui sa ei taha tulla, siis ei lähe minagi. Arva- 
sin ainult, et kõrtsis võib teekäijailt tihtigi kuulda pa- 
jatusi maailmas sündinud asjust, ja nii võime vahest 
sinugi kodukihelkonna kohta siit üht-kui-teist kuulda 

— Siis ma tulen! ja Imbi astus reelt. 

Raputanud endalt lume, astus Vaabo koos Imbiga 
kõrtsiuksest sisse. Algul tundus kõrts neile päris pime- 
dana, kuid pikkamisi hakkasid nende silmad seletama 
laudade ääres asetsevail pakkudel istuvaid inimesi, kes 
ajasid omavahel jorutades juttu. Silmates tulijaid ker- 
kis nüüd müügilaua tagant kõrtsimehe jäme nägu poo- 

leldi püsti, siis aga najatudes rinnutsi letile sõnas ta 
nagu pooleldi naljatades: 

— Tohoh, või noorpaar koguni, lähete papi juurde 
lugema? 

Kuuldes sääraseid sõnu jäid kõrtsilised vaikides 
vahtima tulnukaid, kellest peagu poisiohtu mees istus 
luma ei tihanud kuhugi istet võtta. 

— On ka inimestel julgust nüüdsel koledal laasta- 
mise ajal paari minna, sõnas kõrtsmik jutujätkuks. Et 
aga tulijaist kumbki ei poetanud seepealegi ühtki sõna, 
siis kordas ta küsimust: — Kas papi juurde..? 

— Ei ole meil papiga midagi tegemist, vaid vala 
vaadist kortel õlut, kostis Vaabo sülitades üle laua, sest 
kõrtsilised pidid nägema, et säärases paigas pole ta 
mitte esimest korda. 

Kõrtsinurkades hakkasid nüüd mehed jällegi jät- 
kama oma katkestatud juttu, kuna kõrtsmik täitis so- 
risedes tellitud õllekruusi. Vaatamata Vaabo manit- 
susile -ei tihanud aga Imbi ikkagi istuda, vaid ta piilus 
üha kasvava hirmuga kõrtsitoas ringi, kuna see tundus 
talle päris tõelise põrguna, sest ühes nurgas konutas 
maas mingi suur karvane elukas, kes kolistas ahelaid. 
Ja mida enam ta seda elukat silmitses, seda suuremaks 
muutus tal hirm, sest see polnud ju midagi muud kui 
raudahelasse köidetud karu! Metsalise kõrval istusid 
aga kaks punasärgilist vene meest. kes eesti keelt 
õige veidrasti väänates ajasid kõrtsilisiga juttu. 

Karu hoitakse toas, mõtles Imbi jahmunult ning 
tahtis juba põgeneda säärasest õudsest paigast, kuid 
samas kuulis ta kõrtsmikku Vaabolt küsivat: 

— Kaugele teekond viib? 

— Oleme minemas Jõhvi! ja Vaabo avas vöörkoti, 
et võtta sealt tüki liha ja leiba. 


— Jõhvi, tohhoo päraku, no mida te sinna otsite, 
seal olevat ju kõik eluasemed maha põletatud ega ühtki 
kõrtsigi polevat enam tee ääres alles! 


Kuuldes säärast juttu jäi Imbi Vaabo kõrvale väri- 
sedes siiski seisma, soovides oma kodukihelkonnast 
kuulda veelgi enam. 

— Jah, venelased olid ju Jõhvis sees, jätkas kõrts- 
mik, — priisanud ja lagastanud teised seal õige laialt, 
põletanud kiriku, mõisad ja külad maha ega andnud 
kõrtsidelegi armu, inimesil võtnud aga koledate vaeva- 
mistega elu välja! 

— Aga Ronga veski..? ei suutnud nüüd Imbi enam 
hoiduda kartlikult pärimast. 

— Kes kõike nime järgi teab, kostis kõrtsmik veni- 
tades, — kuid terve Virumaa on täiesti lage, ja selles 
pole ka mingit imet, sest kogu sügisel paistsid siiagi 
metsade tagant tõusvad suitsusambad. Kuid nüüd ole- 
vat Jumala ja meie kõrgestikiidetud kuninga abiga 
vaenlane maalt välja tõrjutud, ja annaks Jumal, et ka 
Narva all käiks kuninga käsi hästi! Siis aga osutades 
seina ääres istuvaile karutantsitajaile: — Siin, näe on 
kaks pooleusulist Alutaguse meest, kes oma karuga 
käivad mööda mõisu ja külasid tembutustega ringi, ne- 
mad teavad kõigest sellest veel enamgi pajatada. 

Nüüd pööras Vaabogi oma pilgu karutantsitajaile, 
kes istudes maameestest moonaküüditajate seas jutus- 
tasid neile imelikke lugusid, mis nendega pole kõik 
juhtunud: 

— ... varem oli meil palju suurem karu kui prae- 

gune Miška, aga vot läksime ükskord talvel Alatskivi 
mõisa, ja seal pani mõisahärra ta meil nahka! 

— Kuidas ta siis nahka pani? imestusid kuulajad. 

— Aga vot nõnda: tulime Gavrilkaga, ja habemik 
karutantsitaja osutas kaaslasele, kes vaikides istus ta 
kõrval, — tulime Gavrilkaga mööda maanteed ja taht- 
sime minna Potapõtšiga mõisa rahvale nalja tegema. 
Potapõtš oli meil tark karu, ta maadles meestega, tant- 
sis tüdrukutega ja tegi igasuguseid karutükke. Aga 
vot, lähme kolmekesi mööda teed Alatskivi mõisa, ja 
vot tuleb mõisahärra meile vastu. Võtame mütsid 
peast, kummardame. Potapõtš aga ajab end tagumis- 
tele jalgadele püsti, mõmiseb ja uriseb, muidugi nalja 
pärast. Kuid mõisniku hobune hakkas tagant üles 
lööma, kargama ja kartuse pärast silmi pööritama. Ja 
vot siis küsib meilt saks: Mehed, palju maksab teie met- 
saline? Et aga vihast saksa mitte veel enam pahan- 
dada, kostsime, et pai härra, ei maksagi palju, ainult 
kolm hõbetaalrit! Ja vot — tema haarab saanist püssi 
ja trahh — meie Potapõtš kukkus ega tõusnudki enam! 

— Vaata, imestusid kuulajad, — või sellepärast 
küsiski hinna ette! 

— Jah, aga vot kui oleksime seda teadnud, siis olek- 
sime Potapõtši eest küsinud päris soolase hinna! ohka- 
sid venelased. 

— Eks saks ole alati kaval! 

— Ja millega see lugu teil lõppes? päriti siis edasi. 

— Mis seal enam lõppeda oli, saks võttis oma raha- 
punga, viskas sealt kolm taalrit maanteele maha ja 
kisendas: koristage oma raibe mul jalust! Nüüd aga 
soetasime enestele uue karu, Miška, ta on veel küll 
noor, kuid siiski juba terane! 

Sel ajal, millal venelased jutustasid oma lugu, tõu- 
sid kõrtsi teises otsas seni vaikides istunud kaks meest 
ning sammusid uksest välja. Kõik kõrtsilised, ja nende 
seas isegi ka Vaabo, jäädes poole kõrvaga kuulama ve- 
nelaste lugu, ei pannud kõrtsist lahkujaid tähelegi. Kuid 
et kõrtsmikul oli alati terane silm, siis kuulas ta ühe 
kõrvaga küll karutantsitajate lugu, kuid teise silmaga 
jälgis ta läbi akna ka kõrtsist lahkunud mehi, kes olles 
väga kinnised olid ainult omavahel sosistades juttu aja- 
nud. Tulnud välja, hakkasid need mehed nüüd kõrts- 
miku imestuseks tuhrama regesid. Leidnud Vaabo reelt 
püssi, ei võtnud nad aga seda mitte kaasa, vaid kisku- 
nud torust laengu, panid ta sinna põhkude alla tagasi. 


Nüüd oleks kõrtsmik pidanud hüüdma, et riisujad 
on kõrtsiliste regede kallal, kuid ta ei julgenud seda 
teha, sest temal käib ju kõrtsis igasugust rahvast, ja 
pea siis ei võida kättemaksuks pista tuli ta katuseharja? 
Kuid jätta inimest lausa röövlite kätte ta ka ei tihanud, 
olgugi et ta päris selgesti ei teadnud, et milleks need 
tundmatud võsavennad tühjendasid teekäija püssi. Nä- 
hes aga, et püss pandi tagasi rekke ning võsavennad 
lahkusid kõrtsi juurest, võttis kõrtsmik oma laekast 
tubli kamalutäie püssirohtu ja peotäie jänesehaavleid 
ning läks kõrtsi tagaukse kaudu välja; tulnud lasilate 
juurde, laadis ta seal tühjendatud püssi uuesti, kuid 
nüüd juba õige suure laenguga. 


Imbi tahtmise järgi hakkas nüüd Vaabo karutantsi- 
tajailt pärima, et kas nad ka Jõhvis on hiljuti käinud 
ning mida võisid nad seal näha. 

— Jõhvis, mäletame küll, oli vot ilus mõis, rahvast 
palju, raha palju, kõiki oli palju, aga vot nüüd pole 

enam midagi — kõik on tuhk ja prahihunnik! seletasid 
venelased. 

Ja siis jutustasid nad ennekuulmatuist laastamisist 
ning tapatöist, mida Vene kindral Šeremetjevi ratsa- 
mehed olid Virumaal teinud. 

— Ja ise olete veel samasugused venelased, kes 
nüüd ristiinimestega nii jõledal kombel ümber käivad! 
ei suutnud Vaabo tagasi hoida oma meelepaha. 

— Kuidas samased venelased, ägestusid nüüd karu- 
tantsitajad, — meie oleme poluvernikud, meie käime 
isegi teie kirikus ning kummardame teie Kristust, kui- 
das meie samased siis oleme? 

Kui siis Vaabo leidis, et kinnitades keha ja kuuldes 
pajatusi Virumaa kohta on juba küllalt kaua kõrtsis 
istutud, tuli ta koos Imbiga sealt välja, et jätkata teed, 
mis oli neil veel küllaltki pikk. Puhanud ning söönud 
hobune hakkas aga päris rõõmsasti sörkima. 

Jällegi kerkis Imbile elavalt meelde ta kodu, kust 
teda nii õnnetul kombel on eemale kistud. Mis sündis 
seal aga vahepeal, kas ta isa jäigi kadunuks, sai ta 
mõisaaidas otsa, või pääses sealt eluga? Kõik säärased 
kahtlused vaevasid nüüd ta pead. Ja mida enam ta 
selle üle mõtles, seda enam valdas teda hirm, et ta 
ei saagi vahest enam näha oma isa ja vahest ka isegi 
last. Oh laps, laps! mõtles Imbi, miks need tundmatu 
mehe vankrirattad ei toonud mulle surma, miks pidin 
kannatamiseks jääma elama? ja suutmata hoiduda 
nuuksumast vajus ta pea Vaabo õlale. 

Jällegi viis tee läbi metsa, suundudes ikka edasi 
põhja poole. 

— Imbi, ära sa nõnda palju nuta ega veel meelt 
heida, püüdis Vaabo teda lohutada, lastes seejuures 

ohjad veidi lõdvemale, — kes seda teab, võib-olla saad 
juba täna õhtul omakseid näha ning kõik võib minna 
veel päris hästi, kuid ühtepuhku nuttes võid jääda ko- 
guni pimedaks! 

— Parem kui oleksin juba praegu pime, et mitte 
näha seda, mida pärale jõudes pean vahest nägema! 


— Aga võib ka olla, et see laastamine Virumaal 
polegi nõnda suur, kui seda inimesed räägivad! 

— Ei, Vaabo, ma tunnen, tunnen, et mul pole 
enam kodu ega omakseid, vaid kõik nad on juba mulla 
all! ohkas Imbi. 

— Imbi, ja Vaabo võttis nüüd südame rindu, 
— Imbi, kui peaks olema juhtunud, et Jumala tahtmisel 
see nõnda on ning et sul pole enam kodupaika, kuhu 
perenaiseks?! 

Üllatunult tõstis Imbi neid sõnu kuuldes pea. kuid 
just samal ajal kargasid metsast kaks kriimsilmalist 
meest, kellest üks haaras hobuse päitseist, kuna aga 
teine tõmmates vöö vahelt pika pussi hüüdis kurjus- 
tades: 

— Anna kukkur, või ma lasen sul aadrit! 

— Röövlid, appi! suutis Imbi ehmudes hüüda, ja 
siis langes ta mõistust kaotades kummuli rekke. 

Vaabogi kohkus, nii et ta ei saanud algul sõnagi 
suust ega osanud midagi ette võtta, sest liiga äkki oli 
see kõik juhtunud. 

— Anna kukkur! ja teeröövel keerutas oma pikka 
pussnuga. 

— Siin ta on, võta! ja kiskunud põuest oma nahkse 
kukru, milles oli paar taalrit hõbedat ja veidi vaske, 
viskas Vaabo selle tee veerde maha. 

Ahnesti kargas röövel võtma maanteeservalt kukrut, 
kuna aga teine võsavend, kes hobust päitsetest kinni 
pidas, laskis need nüüd lõdvemale. Kuid samas kui 
röövel kummardus kukru järele, haaras Vaabo heinte 
alt oma püssi, tõmbas kikka naksudes vinna ja seades 
selle siis palgesse käratas valjusti: 

— Kai võtad, nii lasen! 

Võttes rahakoti rahulikult maast vaatas röövel üle 
õla korraks tagasi, ja siis lastes end veel enam uurakile 
ning kiskudes nagu häbistamiseks vammusesiilud tagu- 
mikult hüüdis ta ülbelt: 

— Eks lase, kurat! 

Nüüd vajutaski Vaabo päästikule, käis vali kär- 
gahtus ning püss tõukas ta tagurpidi rekke selili, kuna 
aga võsavend vajus oiates kägarasse kokku. Ootama- 
tust paugatusest ehmudes kargas hobune äkilise nõksa- 
tusega edasi, kuna teine röövel oli jahmunult lasknud 
ta päitsed lahti. Ja nii kihutas hobune nagu nool teed 
mööda edasi. 


Esimesest jahmatavast üllatusest toibudes ei suut- 
nud Vaabo küllalt imestuda, kuidas võis ta püssilaeng 
nõnda tugev olla. Ometi oli ta pannud sinna ainult 
parasjagu rohtu — kõigest poole kanamuna koore täie. 
kuid püss oli kärgatanud nagu pikne ning tuld näis 
olevat kogu maailm täis. Ja Vaabol andis isegi seeüle 
imestuda, et miks ta püss ei läinud lõhki. 


Aga kuis sellega ka polnud; kuid teeröövel sai 
ikkagi oma palga! mõtles Vaabo tundes oma südames 
seeüle tõsist kahetsust, et ta ka teist võsavenda ei saa- 
nuud nuhelda. 

— Lasksid ta surnuks? päris Imbi toibunult. kui 

nad juba palju maad olid jõudnud röövlite kallale- 
kippumise paigast eemale. 

— Surm oleks talle paras palk, kostis Vaabo tõsi- 
selt, — kuid kahju, et haavel alati ei tapa, ja pealegi 
kükitas ta seljaga minu poole. Kuid kes sedagi teab, 
kõik on ju Jumala tahta ja teha! 

— Tahame loota, et ta siiski pääses eluga. sõnas 
Imbi ristitades käed, — sest olgugi et ta on röövel, on 
inimesetapmine ikkagi jäle patt! 

Vaabo laadis uuesti oma püssi, kuid nüüd juba kuu- 
liga, ja siis jätkasid nad vaikides pikka teekonda. — 


Olles vahepeal ööbinud ühes teeäärses talus. hak- 
kasid Imbi ja Vaabo lähenema Jõhvi kihelkonnale, kust 
laastav sõda oli nagu purustav tormihoog üle käinud. 
Tee ääres oli näha ainult söestunud ahervaremeid, mille 
vahele oli veel ainult mõni üksik kaevuvaldas jäänud 
püsti seisma. Ikka sagedamini oli aga lumel näha nüüd 
huntide jälgi, mis tulles metsadest lippasid üle väljade, 
vahel jäid aga peatuma ka mõne pooleldinäritud ho- 
busekorjuse juures, mille irvitavad roided paistsid lume 
alt välja. 

Aeg-ajalt oli näha ka nende ahervaremete ümber 
hulkuvaid inimesi, kes aga kõik olid kas ülemääraselt 
arad või jällegi ükskõiksusest tuimad, kuna nende sil- 
mist peegeldus viletsus ning nälg. Kuid nüüd polnud 
Imbil mahti hakata kõike seda ahastavat häda pealt 
vahtima, sest kartusest oma kodu ja omaste pärast pa- 
lus ta Vaabot kihutada hobust ikka kiiremale jooksule, 
et aga kõigile ta kahtlustusile tuleks rutem lõpp. olgu 
see siis nii kuri kuitahes! 

Rutem, ikka rutem! tuikas Imbil peas ning ta mõt- 
ted jooksid hobusest ette. Ta ei taha enam tunda tead- 
matuse rasket paina, kauem kannatada ta enam ei 
suuda! 

Viimaks ometi hakkas paistma metsatukk, mis veel 
varjas Ronga veskit läheneja silmade eest. Kui siis aga 
oli vaja teha veel viimne teekäänak, et veski hakkaks 
paistma, haaras Imbi Vaabo käe ja hüüdis: 

— Peata hobune, ma kardan..! 


Tõmmates ohjad pingule peatas Vaabo hobuse, jää- 
des ise arusaamatult Imbile otsa vahtima. 

— Ma kardan, kardan, et teda enam polegi! 

Nüüd pidi aga Vaabo tõsiselt imestuma Imbi äre- 
vuse üle, sest selleks ometi olid nad võtnud selle tee- 
konna ette, et jõuda selgusele. . 

— Vahest on siiski parem, Vaabo, vahest on, kui 
ma oma kodu ei näegi, sest niikuinii pole teda enam 
olemas! | 

— Pöörame siis hobuse ümber?! ja Vaabo hakkaski 
pingutama ohje. 

— Ei-ei, Vaabo, ma tean, et sa soovid mulle head, 
kuid siiski pean ma kõike enne nägema, pean. siis jääb 
mu süda rahule! 

Nüüd andis Vaabo hobusele piitsa ning nad kihu- 
tasid ümber metsatuka. Viimane teekäänak, ja nad 
olidki lagendikul, kus oli asunud Ronga veski — Imbi 
isakodu, millest olid järel veel ahervaremed, mis nüüd 
sirutasid end lume alt välja. 

— Issand, taevane Jumal! ja karates reelt jooksis 
Imbi ahervaremeile, kus langes kummuli maha, otse 
lume ja tuha sisse. 

Ta ei suutnud enam nutta, ei suutnud hüüda kisen- 
davaid kaebesõnu taeva poole, vaid ainult, tummalt 
tuikav valu südames. lamas ta liikumatult maas, kuna 
aga Vaabo olles paljastanud pea seisis nukralt vaikides 
ta kõrval. 

— Oh suur ning vägev taevane Jumal, miks lask- 
sid sa kõigel sel sündida. miks lasksid sa mu silmadel 
kõike seda näha?! tungisid lõpuks kaebesõnad üle Imbi 
huulte. 

Ainult ahi ja suur viltuvajunud veskiratas pooleldi- 
lagunenud palkraketega selle ümber oli veel Imbi isa- 


vonn 


Kui siis Imbi oli juba küllaltki kaua maas lamades 
nutnud ja õhtuvidevik oli lähenemas, kummardus 
Vaabo ta kohale ning puudutades kergesti ta õlga sõnas 
nõnda: 

— Imbi, jätkub nutmisest. aitab. mis on juhtunud, 
see on sündinud Jumala tahtmisel, ja inimene seda 
muuta ei suuda! Kuid majad võib ju jällegi üles ehi- 
tada, sest ümberringi kasvab siin tihe palgimets. 

Kuid Imbi ei võtnud teda kuuldagi, vaid lamas 
nuuksudes ikka edasi. 

— Tõuse, Imbi, õhtu on lähenemas..! 

Veidi toibudes ajas Imbi enese istukile, kuid samas 
nagu midagi meenutades hüüdis ta meelt heites valjusti: 

— Kus on mu isa, laps, Maare, kus te olete? Oh- 
oh-hoo! ja ta vajus uuesti kummuli maha. 

Kuid talle vastas ainult vinguv tuul, mis kõledasti 
puhus üle väljade. 

Kui siis Imbi oli oma isakodu ahervaremeil küllaltki 
kaua kurtnud, võttis ta lõpuks Vaabo nõuannet kuulda 

tummvaiksena istuma. Pööranud hobuse ümber, tah- 
tis Vaabo sõita inimasulate juurde, kuid kuskilt ei ha- 
kanud talle silma ühtki maja ega onni, sest kõik need 
olid tehtud tühjaks. 

Sõitnud kirikukülla, leidis Vaabo sealt üksikuid 
binal täis, et seal polnud lootustki leida peavarju. 
Keegi ei tundnud nüüd ülerätti mähkunud ning vaiki- 
des istuvat Imbit ega pannud teda ka tähele, sest iga- 
ühel oli nüüd peamiseks mureks oma häda. 


Pööranud jällegi hobuse ümber ning sõites mõisa 
poole, mis nüüd oli samutigi ahervaremeis, tuli neile 
teel vastu vaevaliselt ning kepile toetudes raskesti as- 
tuv kerjuseit, kes iga jutluse ajal oli almust nurudes 
istunud kirikutrepil, milline kerjamispaik oli aga nüüd 
muud kui ainult müürid. 

Nähes vastutulevat rege astus kerjuseit teelt kõrvale 
ning sirutas välja oma kondise käe. Nagu oleks teda 
selleks sunnitud. jäi hobune kerjust märgates seisma. 


— Halastage, lapsed, halastage näljast hinge..! 
anus kerjuseit pooleldi kähisedes. 

Avades vöörkoti paelad võttis Imbi kotist leiba ning 
ulatas selle näljasele, kes hakkas ütlema tänu- ja kiitus- 
sõnu: 

— Jumala rahu olgu sinuga, laps, kes sa halastad 
näljase peale. Andku Jumal sulle alati palukest suhu- 
pistmiseks, mitte aga nagu mulle, kel pole enam kus- 
kilt midagi saada! Siis aga silmitsedes Imbit lähemalt, 


hüüdis ta äkki: — Tohoh, Jumala ime. sa oled ju veski 
Imbi?! 


155 


— Jumal on mind selleks loonud, kostis Imbi vaik- 
selt, — kuid ütle. emake, kas sa tead midagi ka minu 
isast ning kogu veski rahvast? 

— Surnud, kostis kerjus heites almusekoti teisele 
õlale, — kõik on selles koledas taplusmöllus maha löö- 
dud ning nüüd hulgub siin hoopis võõraid inimesi 
ringi! 

— Surnud, minu isa on surnud..! kordas Imbi kõ- 
latult, ja siis ringutades käsi vajus ta kummuli rekke. 

— Kõik on otsas, jätkas kerjuseit, — õpetaja on 
meil kadunud, köster olevat saanud juba Purtse ääres 
otsa ja viimased mehed, kes läinud koos kuninga väega 
venelaste vastu, olevat Narva alla jätnud oma pea! 

Nüüd andis Vaabo moonakotist kerjuseidele veelgi 
lisa, mida see pisarsilmil tänades vastu võttis. Olles 
pisut rahunenud, päris Imbi kerjuselt omaste surma 
kohta veelgi teateid, mida see näis üsna põhjalikult 
tundvat ning kes saadud almuste eest oli valmis õige 
palju jutustama. Olles kõigist kuulnud, jäi Imbi 15- 
puks vaikseks. 

— Kuhu nüüd? küsis äkki Vaabo, kui kerjuseit oli 
nende juurest lahkudes jõudnud juba õige kaugele. 

— Kuhu? kordas Imbi kõlatult ja jäi ainiti vahtima 
taeva poole. Kui aga Vaabo küsimust kordas, siis sõ- 
nas ta õige vaikselt: — Vii mind tagasi mu kodu ru- 
sude juurde! 

Jällegi kõndis Imbi oma isakodu ahervaremete üm- 
ber, uuesti vahtis ta seal meeleheitliku pilguga ringi 
ega osanud midagi peale hakata. 

— Imbi, öö tuleb peale..! manitses lõpuks 

— Õigus, Vaabo, olen sind kaua kinni pidanud. 
Kuid nagu näed, ei suuda ma sulle küüditamise vaeva 
muuga tasuda kui ainult tänuga, sest mul pole enam 
mingit vara. Sõida Jumala rahuga tagasi ning jõua 
hästi ja tervena pärale! 

— Aga sina, Imbi? 

— Mina jään siia! 

— Lageda taeva alla? 

— Mul pole ju teist kodu, pole kuhugi minna! 

— Imbi, sõnas nüüd Vaabo hääle pisut värisedes, 
— Imbi, ütlesin juba teel olles, kui röövlid tungisid 
meile peale, ja ütlen seda nüüd uuesti, Imbi, tule Kure- 
dikule tagasi, kuid mitte ümmardajaks, vaid kui sa ise 
tahad, siis perenaiseks! 

Langetanud pea, vaikis Imbi. 

— Imbi, tule molle! Nüüd, kus sul pole siin enam 
peavarju ega omakseid, jääd sa siin inimesile jalgu, 
kuid Kuredikul leiad sa enesele uue kodu. Tule! ja 
Vaabo surus teda vastu ennast. 

Nõnda seisid nad kaua teineteise käsi surudes Ronga 
veski ahervaremeil, kavatsusega alustada uut elu. 
Nende suud aga vaikisid, sest liialt palju oli sel päeval 
ohatud. 

Juba hakkas kuu pilvede vahelt paistma, kuid nüüd 
kihutas regi tagasi Laiuse poole, viies enesega palju 
muret, aga osakese ka rõõmu ühes. 

eisel päeval pärast tapluse lõppe- 
mist Narva linna väljadel anti 
kõigile Rootsi rügemendele käsk 
asuda venelaste kaevikuisse ning 
hüttidesse, sest Narva linna ma- 
jad ei suutnud säärast suurt väe- 
hulka enesesse mahutada. Ainult 
haavatuile, keda ainuüksi roots- 
laste seas oli kaugelt üle tuhande mehe, suudeti seal 
suure vaevaga leida ulualust. 


Tapetuid, keda jällegi ainuüksi rootslaste poolel oli 
langenud ning keda jõuti lahinguväljal lugeda, oli lige- 
male seitsesada, kuna venelasi aga koguni mitu tuhat 
meest. Kõik nad lamasid nüüd, täis paatunud verd, 
lahinguväljal maas, kus vaikselt sadav lumi neid kord- 
korralt kattis. Kõiki säärasel hulgal tapetuid andis 
nüüd rootslasil mitu päeva matta, enne kui nad maa 
pealt kadusid. Suureks abimeheks olid aga seejuures 
hilissügisesed külmad, mis hoidsid tõbesid eemal. 

Teiste seas mattis nüüd lahingu lõppedes Rain oma 
langenud seltsilist Aabut, kes tema kõrval oli vanker- 
kantsile pealetormamisel kukkunud venelase kuulist 

tabatuna surnult maha. Iseoma käega kaevas ta nüüd 
sõbrale ning lahinguseltsilisele haua, laotas ta verise 
kuue talle näole, ristitas pead paljastades käed, palve- 
tas ja ajas siis haua kinni, ise sõnades: 

— Valasid oma verd, kodumaa eest jätsid elugi, aga 
õiget kodu polnud meil kummalgi. Sina oled nüüd siiski 
leidnud enesele rahupaiga, kuid mul tuleb hakata hul- 
kuma. ja kes sedagi teab, kelle mulda ükskord oma 
kondid sirutan! 

Nüüd, millal lahinguväljadel maeti surnuid, helise- 
sid linnas kõik kirikukellad, kuna taevast sadas laia, 
lopsakat lund, mis aeglaselt hõljudes langes maha. Kat- 
nud uuesti pea, istus Rain oma langenud sõbra haua- 
künka juurde maha, hakates aru pidama, kuidas soe- 
tada ta peatsisse risti. 

Kogu endine lahingupaik aga kihas nüüd inimesist. 
kes edasi-tagasi joostes ning üksteist hõigates tekitasid 
palju asjatut kära. Palju talupoegi, kes koos sõjaväega 
olid tulnud taplemiseks kaasa, lasti nüüd lahingu lõppe- 
des moonapuudusel jällegi vabaks, kusjuures ratsamees- 
tena lahingust osavõtnud talupoegadele tõotati saadud 
võidu puhul anda päris-priius. 

— Priius, päris priius! hõikasid ratsameestena la- 
hingu kaasateinud talupojad muutudes üpris rõõmsaiks. 
olgugi et enamikul neist polnud enam kodugi, vaid 
seda tuli hakata alles ehitama. 

Paljud talupojad, keda sõda oli ajanud hulkuma, 
aga ka palju veoorjusest vabanenud küüdimehi korja- 
sid nüüd lahinguväljadelt purustatud püsse, pooleks- 
murdunud mõõku ja muud lahinguvara, et teha neist 
sahaninasid ja vikateid. Seepärast näiski nüüd endine 
suur tapaväli, kus varakorjamisel ahnitseti, olevat nagu 

määratu suur laat, mis oli inimesist lausa kirju. Seal 
aeti taga, vahetati ja püüti kinni hobuseid, tülitseti 
mõne üksiku kahurikuuli pärast, vahel aga sundis ah- 
nus lööma üksteisele päris veriseid haavu: ja kõike 
seda tehti hulgani maaslamavate surnute vahel, kus- 
juures ei häbenetud isegi kiskuda neil saapaid jalast. 


Kas pöörduda nüüd tagasi oma kihelkonda või as- 
tuda jäädavalt tragunite kilda, mõtles Rain istudes 
Aabu värskel kalmul. Kuid milleks tal enam kodu- 
kihelkondagi minna, kes teda sealgi ootab — ta on ju 
siinses maailmas päris üksik! Kaaslane ning lähim sõ- 
ber, kes tal veel oli, puhkab nüüd siinsamas mulla all. 
kuna aga õiget kodu pole tal kunagi olnud. Ja ikka 
enam ja enam tekkis temas nüüd tahtmine astuda päris- 
sõdurina kuninga lippude alla teenima. Kuid veel ei 
suutnud Rain teha päris lõplikku otsust, veel heitles 
kahtlus ta hinges. 

— Oleksid sina, Aabu, veel elus, küllap sa oleksid 
andnud mulle parajat nõu, sõnas Rain, vahtides enda 
ees olevat kalmu, — kuid nüüd ei lähe sulle maapeal- 
sed asjad enam korda! 

Kuid mitmed oma kihelkonna mehed, kellega ta oli 
vahepeal juhtumisi kokku puutunud, pidasid siiski pa- 
remaks oma kodupaika tagasi minna ning elada seal 
rahupõlves edasi. . Muidugi, paljusid neist olid pere- 
konnad ootamas, kuid teda, teda ei oota ju mitte keegi! 

Äkki aga virgus Rain oma mõtteist, kuuldes selja 
tagant endise mõisa sepa Hauka Aadu häält: 

— Et kas sa näe, seal su sulane istubki! 

— Sina, Tehvan, oled siin! hüüdis Rain püsti tõus- 
tes. 

Mõisa sepp ja ta endine leivavanem Ronga Tehvan 
astusid nüüd Rainile ligi ning surusid ta kätt, kusjuu- 
res Rain ei suutnud hoiduda hüüdmast: 

— Tehvan, sa oled siis ikka veel elus ning terve?! 
ja nad raputasid veelgi üksteise kätt. 

Tehvani hundinahkne pihtkasukas oli juba tublisti 
rühkinud ning ta habemes oli märgata halli rauda, 
kuid ta silmis vilkus veel ikkagi mehine meel. 

— Aga kus on siis mu teine sulane Aabu? hakkas 
Tehvan Rainilt pärima. 

— Siin ta puhkab! ja Rain osutas enese kaevatud 
kääpale. 

— Aabu, siis sinu eluvaim on juba väljas! sõnas 
Tehvan, paljastas pea ning kummardus kääpa kohale, 
lugedes seal vaikse issameie. 

Siis istuti vaikides paljale lumele maha — sõnu ei 
tarvitanud enam keegi, sest teati juba selletagi, et suur 
taputöö oli teinud ränka kahju, viies paljusid sugu- 
vendi hauda. 

— Kas sa Imbist oled ka midagi kuulnud? poetas 
lõpuks Rain esimesena sõna. 
on parem, kui me enam ei kõnele temast, sest see toob 
ainult kurvastust ning ülemäärast tuska. .! 

Kui siis meeste suud hakkasid pikkamisi liikuma, 
seletas vahepeal Rain, kuidas ta koos Aabuga aidanud 
kuningal soost välja ronida. Kuuldes säärast lugu hak- 
kas rõõm hiilgama Tehvani silmis ning ta hüüdis: 

— Teie, minu sulased, teie tegite säärase väärt teo! 

— Seda tegime, kadunud Aabu oli esimene, kes 
sirutas talle käe, ja Rain jutustas kokkutulnud küla- 
meestele veelgi, kuidas nad olid kõike seda teinud ning 

kuis siis kuningas haarates Aabult mõõga oli tema tõr- 
kuva hobusega kihutanud lahingusse. 

— See oli teil väärt mehetegu, kiitis Tehvan veelgi, 
olles nüüd isegi uhke, et sellega olid tema endised sula- 
sed hakkama saanud. A 

— Kui me aga kuninga järel venelastele peale tor- 
masime, jätkas Rain, — siis saigi Aabu surmava kuuli 
rindu, ning siin ta nüüd puhkab! 

— Rahu tema põrmule. sõnas seepeale Tehvan, — 
see mees on elanud hästi, ning surnud veel paremini! 

Nüüd kõneles ka Tehvan lühidalt, kuidas ta Viiburi 
ratsamehi toonud kõveraid teid mööda Narva alla, ja 
kuis ta siis lahingupäeva eelõhtul juhatanud ööpimedu- 
ses nende peameestele teed venelaste kraavide juurde, 
kus siis salaja mõõdetud nende sügavust, ja kuis ta la- 
hingu ajal viibides paremtiiva ratsameeste juures olnud 
venelastega vahel koguni ninapidi koos. Oma vestluse 
lõpetas ta aga sõnadega: 

— Aga oli alles lahing, väärt lahing, mehed — sää- 
rast taplust näeb harva, kus mehed nõnda tigedasti on 
rinnutsi koos. ' Ja sellest annab kõnelda meie lastel ja 
lastelastel põlvest põlve ikka edasi! 

— Jätkub jutustamiseks kõigile! sõnati lühidalt. 

— Aga nüüd on meie töö siin lõppenud ning aeg on 
hakata kojuminekust kõnelema, sõnas Tehvan juttu 
teisale käänates. 

— Minul polegi kodu! kostis Rain tumedalt. 

— No eks minu oma ole ka sulle keduks, ütles see- 
peale Tehvan. 

— Ega sulgi teda enam pole! 


— Praegu pole küll, aga me ehitame ta uuesti üles! 

ja Tehvan koputas enesele vastu rinda, kus kasuka all 
peitus kuninga kingitud kuld. 

— Mis seegi kõik aitab! ja Rain heitis lootusetult 
käega, meenutades seejuures Imbit. 

— Miks ta ei aita, ehitame uue veski ja veel 
parema! 

— Kuid Imbit pole seal ikkagi..! tuli sõna peagu 
karjatusena Raini suust. 

Imbi nimetamine tõi aga Tehvanile vee silma ning 
ta sõnas nõnda: 

— Rain, poju, jätame parem surnu rahule, mis me 
teda ühtepuhku nimetame! 

Meeste vahel tekkis jällegi sõnatu vaikus — keegi ei 
söandanud midagi öelda. 

— Näis, kunas meile siis see tõotatud priius kätte 
antakse? ütles äkki nagu ärgates Sibi Andres. 


arvas Hauka Aadu. 

— Ta võib ju tulla, kuid kui on lubatud, siis an: 
tagu aga kätte! 

— Eks sõjaülemail ole nüüd tähtsamaidki muresid 
kui meie priius, nii et peame ootama! 

— Oodata tuleb, egas oma käega pole siin praegu 
midagi võtta, poetas nüüd Tehvangi oma arvamuse va- 
hele. — Kui on lubatud, siis saame ta kindlasti, sest 
kuninga sõna võib alati uskuda! 

— Mine sa võta kinni, kas see kuninga enese suust 
ongi välja tulnud, vahest oli ainult sõjapealikute vigur? 
kahtles Sibi Andres. 

— Ka siis peame ootama, ütles Tehvan piipu suhu 
pistes, — palja ägeda ruttamisega ei saada midagi! 

— Mis sul viga nõnda öelda, sulle kukkus priius 
kuninga enese suust! kuuldus nüüd mitmelt poolt ki- 
bestunud sõnu. 

— Kui on lubatud, küllap ta kukub siis teile kõi- 
gile, seepärast ei tarvitse veel muutuda meelest sõge- 
daks! kostis Tehvan päris rahulikult. 

Mehed vaikisid. 

— Kas võtame siis koduteekonna ette, mehed? 

— Mis sa sinna kipud, kui priiusetähte pole põues! 
urises Sibi Andres. 

— Aga Andres, egas meil pole seda oma käega kus- 
kilt võtta! manitses Hauka Aadu. 

— Pole võtta, kordas Sibi Andres, — aga kui mõis 
hakkab jällegi nõudma tegu? 

— Mõis, kuuldus nüüd Jõhvi meeste seas irvitusi, 
— ei seda ole karta, mõisal kulub nüüd palju aega, 
kui ta ükskord hakkab jalgu alla võtma! 

— Jalgu, aga vaat kui meid pannaksegi neid jalgu 
talle tegema, kas te siis veel naerate säärast rumalat 
naeru?! ägestus nüüd Sibi Andres. 

— Olgu sellega kuis on, nõudku ning ähvardagu, 
kuis tahab, kuid meie, kellele priius on ikkagi sõjatee- 
nistuse eest lubatud, tegu enam ei tee! sõnati kurjalt. 

— Ei tee! ja rusikad kerkisid ähvardavalt taeva 
poole. A 
Kui nõnda oli pikka aega nõu peetud, hakati jäl- 
legi kojuminekust kõnelema, kuna osa mehi kargas juba 
oma sõjast saadud hobuseile selga. 

— Noh, Rain, kas sul ka hobust on? päris Tehvan. 

— On, loom mul on! ja Rain osutas oma kammitse- 
tud hobusele. 

— Roni siis selga ning hakkame liikuma kodu 
poole! 

— Siiski, Tehvan, mine sina oma esivanemate kodu- 
paika tagasi, kuid mina ei tule! 

— Miks, kuhu siis sina jääd? 

— Hakkan päris-sõduriks ning lähen kuninga lip- 
pude alla teenima! 

— Aga Rain, poju, egas kuninga lipu allgi ole leib 
magusam kui omas kodus, ka seal on oma hädad ja 
viletsused! 

— Olgu, maailmas pole hädadest kuskil puudu! 


— Pealegi oleme talupoegade sugu, sõdime ainult 
siis, kui taplus tuleb meie läve ette, kuid ainult palja 
sõdimise rõõmus ei lähe me mitte mööda maad-ilma 
tapriga hulkuma. Tule — ehitame veski uuesti üles 
ning jääme möldriteks edasi, aga mitte ei hakka jääda- 
valt soldatiteks! Enam ei tule mul nüüd ka teolisi 
saata mõisa, sest teoorjusest olen lastud juba priiks. 
Kui aga ükskord suren, siis pead sina veskit edasi nagu 
poeg kunagi — teist pärijat mul ju nüüd enam pole! 

— Siiski, Tehvan, iga puu ja põõsas, mida seal nüüd 
jällegi näen, teevad mu südame raskeks, nii et parem 


— Seda ei suuda ma sul keelata, kuid siiski tahak- 
sin, et tuled minuga kaasa! 

— Olgu, sõnas Rain äkki, — kui sa seda just tahad, 
siis ma tulen! ja ta ajas enese jalule. 

Ümberringi jooksis ning rüseles aga tundmatu talu- 
rahvas ikka edasi, pidades ahnesti suurt varakogumise 
laata, kusjuures kaubeldi ning vahetati püsse ja veriseid 
rõivaid. Inimesed olid aga ahnusest muutunud nüüd 


165 


lausa meeletuiks, korjates kokku isegi seda, mida neile 
kunagi vaja ei läinud. Kuid kauaks ei jäetudki endist 
lahinguvälja saagitsevaile talupojele ja linnakodanikele 
laastata, vaid peatselt hakkasid sõjaväe kortermeistrid 
koos sõdurite salgakestega seal ringi liikudes omakorda 
kokku korjama kõiki mahapillutud relvi ja varustist, 
mida koondati suurtesse hunnikutesse kokku ning pandi 
valvurid juurde. Seejärel tõmbusid linnakodanikud 
tagasi oma vallide ja müüride vahele, kuna aga talupo- 
jad hakkasid pikkamisi laiali valgudes oma kodupai- 
kadesse tagasi minema. 


Ja nii olid kõik Narva ümbruse teed täis inimeste 
ja hobuste liikumiskära — tuldi linna ja rutati sealt 
tagasi maale. Ka palju sõjamehi kihutas nüüd käskude 
viimisel ja toomisel teid mööda ringi, kuna määratu 
pikad küüdivoorid liikusid vankrite kolisedes mööda 
suurt lumist postteed tagasi lääne poole. Nüüd. millal 
veoorjus oli küüdimeestel lõppenud, olid aga nende ho- 
bused nõnda kurnatud, et isegi tühjade vankrite veda- 
mine oli neil üpris raske ning nad liikusid norguspäi 
aeglaselt sammudes edasi. Kuid vaatamata ääretule 
viletsusele, mida sõjapäevad olid nüüd maarahvale too- 
nud kaela, olid talupojäd siiski üpris rõõmsad, et vähe- 
malt kuri vaenlane on tõrjutud maalt välja. 


Koos teiste talupoegadega lahkus nüüd Narva alt 


vaas 


pedes olid löönud sõjameestest jällegi lahku. Kõik nad 
ratsutasid hobustel, keda olid lahinguväljalt kinni püü- 
des saanud, oma kodupaikadesse tagasi. 


Kõige ees ratsutas Ronga Tehvan kõrvu oma sulase 
Rainiga, nende taga mõisa sepp Hauka Aadu, Sibi 

Andres ja veel palju teisi kirikuküla mehi, kuna aga 
hulka, sest seal oli neil elamine palju kindlam kui kodu- 
kihelkonnas, kus nad olid juba jõudnud teha palju 
kurja ning kus oleks neid ükskord ometi kinni võe- 
tud. 


Koju mindi aga rõõmsas tujus ning kindlas lootu- 
ses, et nüüd hakatakse nägema ka paremaid päevi, sest 
kuningas oli ju andnud venelasele säärase hoobi, mil- 
lest ta vähemalt ühe inimpõlve kestel enam ei toibu. 
Kuid kõige enam mõlkus meestel mõttes vabadus — 
pärispriius, mida neile traguniteenistuse eest oli lubatud 
anda. — — — — — — - -— -— -— -— 


Samal ajal viibis kuningas Karl XII Narvas. kus ta 
oma eluruumi seinale oli lasknud riputada suure maa- 
kaardi, mis kujutas Venemaad kuni Moskvani. Kunin- 
gat ümbritsevad kindralid jälgisid suure tähelepanuga, 
kuis ta käsi liikus mööda kaardil kujutatud teed ikka 


tuma. 


— Nii, mu sõbrad, lõpetas kuningas seletuse, — 
meie anname tsaarile hoobi otse Venemaa südames! 


— Majesteet, sõnas nüüd esimesena kindral Rehn- 
schiöld, — Moskvast lahutab meid määratu pikk vahe- 
maa, see pole enam nagu senine teekond Narva! 


— Tee pikkus ei tähenda midagi — minu vahvad 
poisid ületavad sellegi! 


— Majesteet, see oleks siiski hulljulgus tormata 
nüüd, millal meil pole enam kuut tuhat meestki järel, 

Moskva poole edasi, teades seejuures, et vaenlane võih 
meie vastu saata vähemalt kuuskümmend tuhat, sõan- 
das sõnada ooberst Magnus Stenbock. 

— Aga minu armas Stenbock, teie ise taplesite ju 
samutigi Narva all ning nägite, mis siin sündis! kostis 
kuningas üllatunult. — Millist paremat tõendust veel on 
vaja, et rootslased ei tule kümnekordses ülekaalus oleva 
vaenlasega toime?! 

— Majesteet, Venemaa on suur, meie kaome oma 
pisikese väega sinna ära! ja kindral Rehnschiöldi hää- 
les tundus erutust. 

— Sõdureid tuleb meile Rootsist ja Soomest juurde, 
ja samuti värbame neid ka siit Liivimaalt! 

— Siiski, majesteet, üle kümne tuhande mehe meie 
ikkagi kokku ei saa! 

— Majesteet, ka moonast on meil juba suur puu- 
dus! ütles omakorda kindral-adjutant Lagercrona. 


— Moona, kordas kuningas, — seda laseme kokku 
vedada, isegi Venemaalt nõuame osa! 

— Venelasilt ei saa me palju! 

— Kuid niipalju ometi, et meile jätkub! 


— Majesteet, säärane ettevõtmine äpardub kind- 
lasti, ning siis peame vahest koguni ka oma praeguse 
võiduvilja loovutama käest! 

— Kindralid, ja kuninga hääl tundus valjuna, — 
kas te siis ei näe, et meie vapraid rügemente ei suuda 
keegi ära võita, kas te siis ei näe, et Jumal ise olles 
meie poolt annab meile võidu võidu järele, ja teie veel 
kahtlete! Ei, mu sõbrad, nüüd pole kahtlemiseks aeg, 
vaid löödud vaenlase kannul lähme edasi! 

Kindralid vaikisid, nad kõik mõistsid, et kuningas, 
olles ülemääraselt kiindunud oma edusse, viibib nüüd 
nagu pealpool pilvi ega näe seda, mis ta ümbruses tõe- 
liselt sünnib. Kui nad aga lõpuks kuninga eluruumi- 
dest lahkusid, siis oli ooberst Magnus Stenbock, kes 
esimesena söandas kaaslasile sõnada: 


— Suur võit näib olevat pimestanud meie kuninga 
silmi! ja ta raputas pead. 

— See on tõsi, ütles kindral Rehnschiöld, — kuid 
egas pime õnn ei jookse alati vastu! 

— Nüüd ei mõtlegi meie kuningas enam muule, kui 
et ainult Moskva ja Moskva! 


võtmata, lausus kindral Rehnschiöld, — sest see oleks 
juba lausa meeletus! 


Jäädes oma kantseleiülema krahv Karl Piperiga 
üksinda, hakkas kuningas koos temaga koostama ring- 
kirja Ingerimaal ja Narva ümbruses asuvaile venelasists 
talupoegadele, et need tooksid ta sõjaväele moona. See 
määratu pikk ringkiri, mida kavatseti trükkida vene 
keeles, milleks nüüd polnud ka mingit raskust. kuna 
venelaste laagrist oli leitud õige suurel määral nende 
trükitähti, lõppes ise nõnda: 

. Seepärast kuulutame kõige oma kuningliku 
armu läbi kõigile tsaari alamaile, et nad mitte ainu- 
rahulikult elama, vaid võivad ka oma usku kõige suu- 
rema vabadusega edasi pidada ning loota meilt kõige 
armulikumat kaitset. Ja ei lase meie teil mitte tunda 
säärast rasket rõhumist ning iket, nagu olete seda seni 
Moskva tsaari ja tema vojevoodide valitsemise all ela- 

des tunda saanud. Nüüd aga käsen ma teil tuua Narva 
või kuhu vajalik on, vähesel määral meie sõjaväele 
moona. Kui te olete moona toonud ning teile selle 
vastu antud allkirjad, siis makstakse teile nende järgi 
raha kuni viimase kopikani välja; kes teist aga toob 
kuninglikust nõudemäärast enam. see võib seda vabalt 
müüa ning talle makstakse kõige eest rahas. Et aga 
neile tsaari alamaile, kes hakkavad meile siia Narva, 
või kuhu kästakse, vedama moona, ei sünniks teel min- 
git paha, siis selleks saadame kaitsekirjadega varustatud 
inimesi välja, aga samuti on kõigile meie sõjameestele 
antud surmanuhtluse ähvardusel teada, et keegi neist 
ei tohi Vene alamatlt, kel on kaitsekiri ette näidata, 
võtta mitte üksnes nende suuremat vara, vaid isegi 
koguni ühtki kanakest ei tohi keegi neil puudutada. 
Kes aga vene inimesist hakkavad seesinase käsu vastu 
tõrkuma ega too seda, mida neilt nõutakse, vaid jook- 
sevad oma majast ning poevad peitu, neid ähvardab 
halastamatu häving ning surmanuhtlus. Meie kuning- 
likku tahtmist selles kirjas kinnitame oma käe ja riigi 
pitseriga. Kirjutatud Narvas detsembrikuu 3. päeval 
aastal 1700. Carolus. €. Piper. 


Nõnda töötas kuningas Narvas viibides usinasti päe- 
vast päeva, püüdes teha kõike, et aga tungida Venemaa 
südamesse. Hoolimata isegi sellest, et ilmad muutusid 
ütlematult külmaks, ei tahtnud kuningas veelgi lasta 
oma rügemendel asuda talvkortereisse, sest tal oli raske 
oma pealetungi kavatsusist loobuda. Kaardiväe ooberst 
Posse aga ei suutnud lõpuks hoiduda sel puhul koguni 
nõnda ütlemast: 


— Arvan, et kui meie kuningale jääks veel ainult 

kaheksasada meest, ka siis ei loobuks ta kavatsusest 
ainuüksi nendega tungida Venemaale! 

Kuid lõpuks pidi kuningas oma tahtmisest ikkagi 
loobuma, mitte nõndapalju küll oma kindralite peale- 
käimise kui just suurte külmade ja moona vähesuse 
tõttu, mille vastu ta ometi ei suutnud midagi parata. 


js 
Vel 24 

ee oli 1700. aasta jõulukuus, millal 
Rootsi rügemendid marssisid pik- 
kade rodudena mööda lumist ning 
hangedesse tuisanud teed Narvast 
Laiuse poole. Et vaenlase peale- 
tungi-oht varitses veel ikkagi 
Eestimaad, siis pidas kuningas 
paremaks paigutada oma väed 
Laiuse ümbrusse talvkorterisse, kuna seal-asuvad talud 
ja mõisad olid jäänud vaenukahjudest puutumata. Pea- 
legi viisid Laiuselt teed Narva, Rakverre, Tallinnasse 
ja Tartu, aga samuti võimaldas ka Peipsi järve lähedus 
venelasi hästi silmas pidada ning hoida neid alatises 
pealetungikartuses. 


Kuningas ise kavatses Laiusel talvitades oodata ke- 
vadet, et siis kogu oma puhanud ning täiendatud väega 
purustada ka kolmas vaenlane — Pohlamaa kuningas 
August. Ja just seepärast pidaski ta Laiust kõige sobi- 
vamaks puhkuspaigaks, sest siit oli võimalik kiiresti 
pääseda nii lõunasse pohlakate vastu kui ka itta, kui 
sealt venelased juhtuksid uuesti tõstma pead. 

Marssides mööda tuldud teed tagasi Jõhvini, pöör- 
dusid rügemendid sealt lõunasse ning minnes üle Iisaku 

sammusid nad Laiuse poole. Nii kõnniti päevad läbi 
— valgest pimedani, puhates vahepealsetes  küla- 
mata. Kuid kaks ööd pidid rügemendid eesotsas oma 
kuningaga teel olles siiski veetma lausa lageda taeva 
all, sest Narva ja Jõhvi vahelisel teel olid kõik onnid 
ning elamud maha põletatud. 

Küid edasi, ikka edasi rühiti väsimatuil sammel 
talvkorterite poole. Tuli trabante eesotsas kuninga 
enesega, ratsutasid tragunid, sammus jalaihukaart, tulid 
västmanlandlased, värmlandlased, dalekarlased, pori- 
lased, turulased ja palju teisi vapraid Rootsi ja Soome 
rügemente trummide põrisedes, lippude lehvides ja laul- 
des oma marsilaule. 

Säärast sõjameeste tohutut hulka nähes kohkusid 
teeäärsetes külades inimesed päris hullusti, kuna aga 
paljud jooksid nende möödamineku kära kuuldes suu- 
rest kartusest koguni metsadesse pakku, sest sõjavägi ja 
sõda, need kõndisid ju alati käsikäes. 

Kõige enam tundsid aga sel puhul hirmu Alutaguse 
venelasist talupojad, kes kartsid rootslasist sõjamehi. 
Eestlasist külaelanikud jäid aga oma kodudesse rahu- 
likult paigale, teades, et kuningas koos oma sõjaväega 
on nende kaitsja, aga mitte vaenlane. Ja niiüd vah- 
tisid nad suure imetlusega pealt, et Rootsi kuningal 
võib olla ka nõnda palju väge, mis päevade kaupa 
marssis mööda, ilma et oleks näha ta algust ja lõppu. 
Laiuse rahvas ei osanud aga sõjaväge nähes karta ene- 
sele midagi halba, sest sõda oli jumal tänatud läinud 
neist õnnelikult mööda. 

Läbides trummide põrisedes külasid ja mõisu sam- 
musid rügemendid mööda kinnituisanud ja sügavais 

lumehangedes teid, lauldes ühtepuhku oma sõjalaulu, 
mida inimesed tõttasid ammuli sui tee äärde kuulama: 


Nüüd, poisid, edasi julgesti, 

Issanda Jumala nimel! 

Tõmmakem püssikukk uuesti vinna, 
Ja päästkem ta siis hooga valla! 
Andkem tuld, mõõk haarakem kätte. 
Edasi! ei kohuta meid taplus, valu ega tuli! 
Edasi! olgu isamaa vaba! 

Oma eluga julgeb välja tulla mees, 
Sest elu või surm, see on Jumala käes. 
Seepärast uhkelt oma sinises rüüs, 
Poisid — lähme edasi! 

Müristame ja tapame, kolgime neid, 
Nii et nad surnult langevad 

Nagu õlekõrred me ees. 


Kuuldes ühel talvisel hommikul külavahel säärast 
des tee äärde lähenevaid sõdureid suure imestusega 
vahtima. Nii kaugele kui nende silm nüüd küündis 
nägema, tuli lumisest kaugusest ikka uusi ja uusi rüge- 
mente, nii et kogu ümbrus neist aina mustendas ja ki- 
has, kusjuures neil ei näinud enam olevat lõppu — 
nagu maa seest kerkisid ikka uued ja uued rügemendid 
välja. 

— Sa taevane Jumal, imestas Kurediku talu pere- 
naine käsi kokku lüües, — nõnda palju soldateid... 
tea kas neil kõigil peaksid ka emad olema?! 

— Sõge jutt, urises ta kõrval seisev sulane Jaak. 
— egas ükski inimene ometi ilma emata maailma 
sünni! 

— Ei, ma imestan seda, et kas maailmas tõesti on 
nõnda palju emasid, nagu nüüd neid sõjamehi siin..! 

— Küllap neid siis ikka on! 

— Räägitakse, et ka kuningas olevat nende seas, 
poetas omakorda sõna Koera Tõnu talu sulane Tiido, 
— tea, vahest toosama ta ongi? ja ta osutas värvilises 
mundris eessammuvale trummilööjale. 

— Tola, egas kuningas ometi hakka jala sammuma, 
tal ju hobused omast käest alati võtta, hurjutas Kure- 
diku Jaak naabertalu sulast. 

— Ja veel lippusid kui palju, andis külarahval imes- 
tudes vahtida, — kõik suured sinikollase-laigulised pa- 
lakad, ja isegi pikad kirjud paelad nende varretippu- 
del! 

— On vägevust ja toredust! 

— Egas venelane asjatult naha peale saanud! 

— Kõneldakse, et saanud koguni nii, et aitas — 
ei enam julge ta oma nina Virumaale pista! 

Esimesed rügemendid olid juba läbinud küla. ta- 
gant tuli aga üha uusi juurde. Samas kihutas teeäär- 
ses sügavas lumes ratsutades sõnaviijaid ringi, kusjuu- 
res andes edasi käskusid karjusid nad nõnda valjusti 
kui kõris oli veel jaksu: 

— Trabandid — Palupere ja Iravere külla, väst- 
manlandlased — Kantkülla! 

— Kuhu asub kuninglik kantselei? 

— Läheb Kivijärvele! 

— Ei tunne teed, juhatage! 

— Olete tulnud teeharust mööda, pidite varem 
pöörduma vasemale, minge tagasi! 

— Ei saa, rügemendid tulevad vastu! 

Säärast lärmamist oli nüüd kogu Laiuse ümbrus 
täis. Rügemendid aga, minnes teeharudel üksteisest 
lahku, marssisid edasi, kuna mõned pataljonid jäid juba 
siiasamasse Sootaga külla peatuma, asudes kapralkon- 
dadena üksikuisse taludesse, kus nad rehetubades, sau- 
nades ja aitades leidsid enestele ulualuseid. 

Ratsutanud paar penikoormat Peipsi järvest lääne 
poole, hakkas kuningas nägema üle väikese kõrgendiku 
paistvaid Laiuse lossi müüre ja kõrget torni. Loss ise 
asetses madalikul, mida läbis väike Kirbla jõgi, mis 
andes lossikraavile vett pani seal käima ka tillukese 
veski. Lossist loode pool oli eemal näha suuri soid 
ning rabasid, mida piirasid metsaga kaetud künkad. 
Kogu ümbrus, olles aga nüüd maetud jää ja lume alla, 
ei pakkunud silmale vaatamiseks kuigi suurt rõõmu. 


Ratsutades mööda teed, mis läks kaares ümber lossi 
idapoolse serva, heitis kuningas põgusa pilgu lossimüü- 
rile, mis oli ehitatud suurtest põllukividest ning mil- 
lest haigutasid vastu tühjad aknaasemed; ka telliskivi- 
dega kaetud tornidest oli kagupoolne nurgatorn juba 
sisse vajunud, nii et kogu loss näis peale mahajäetuse 
olevat ka õige armetus seisukorras. 

Ratsutanud üle silla, läks kuningas läbi läänepool- 
sel küljel asetseva peavärava lossiõue, kus selgus, et 
lossist polnudki järel enam muud kui ainult väline 
müür, kuna aga kõik sisemised müürid ning vahesei- 
nad olid juba kadunud. Ainult läänepoolsel küljel asuv 
lossikabel oma kolme suure võlvitud aknaga oli veel 
kuidagi jäänud alale. Seega polnud müüridetagune 
muud midagi kui ainult saja sammu pikkune ja viie- 
kümne laiune siseõu, mille servadel asetsesid hiljem 
püstitatud puuehitised. 

Nüüd juhatati kuningas idapoolsel õueserval asetse- 
vasse suurde kolmekümne sammu pikkusesse majja, mis 
sisaldas koguni kümme eluruumi. 

Läbides suurt saali juhatas kindral-kortermeister 
kuninga ühte väiksemasse ruumi, mille kohta ta tähen- 
das, et see on valitud kuningale magamistoaks. 

— Olgu, kostis kuningas, — ainult minu välivoodi 
toodagu siia! 

— Aga majesteet, siin on ju voodi, kus võite parer 
mini puhata kui omas kitsas välivoodis! 

— See on minule liialt pehme, ja kuningas heitis 
korraks kogu oma pikkuses voodisse, mille udusulge- 
dega täidetud magadiskott vajus ta keharaskuse all 
kokku. 

— Ei-ei, see voodi viige välja, siin heida nagu tai- 
nasse magama! sõnas kuningas püsti karates. 

— Nagu majesteet suvatseb soovida..! kostis kind- 
ral-kortermeister kummardust tehes. 

Nüüd tuli kuningas majast jällegi välja, hakates 
lossi siseõue lähemalt silmitsema: õue lõunapoolses osas 
asus hobusetall, milles jätkus enam kui viiekümnele 
hobusele latreid; põhjapoolses lossiõue osas asetsevasse 
majja olid määratud eluruumid noorele hertsogile Adolf 
von Stegeborgile, kes selleks sõjakäiguks oli tulnud ku- 
ningaga kaasa. Sealsamas asetses ka lossi köök, ja selle 
kõrval kaev. 

Tulnud lossiväravast uuesti välja, suundus kunin- 
gas üle silla sammudes väikesele saarekesele, millel 
asetsesid moonamagasinid ja rohuaed aiamajaga. 

— Lahtine maja, hüüdis kuningas, — aga siin 
oleks ju palju mõnusam elada kui lossi müüride vahel! 
ja ta nõudis, et avataks aiamaja uksed. 

— Aga majesteet, sellesse majja oleks teil ju päris 
ohtlik asuda, sest kui kergesti ei või öö varjul juurde 
hiilida vaenlase salk ning teha teile häda otse oma väe 
keskel, laitis kindral-adjutant Lagererona aiamajasse 
asumist. Ka kindral-kortermeister arvas sedasama. 

— Armsad sõbrad, just seepärast tahangi siia 
asuda, et keegi ei võiks ütelda, nagu ma kardaksin! 

— Seda ei tule kelgi mõttessegi, majesteet, siin pole 
jutt kartusest, vaid pea ei või tõesti juhtuda säärane 
õnnetus! 

— Seda ei juhtu kunagi, löödud vaenlane on ju 
arg! Kuid ma ei taha, et keegi võiks ütelda, nagu po- 
leks Rootsi kuningas oma rügementide keskelgi viibi- 
des küllalt julge, vaid et ta poeb sealgi müüride vahele 
peitu. Ei, mu sõbrad, teie asute lossi, kuid mina koos 
Karl Kasper Wrede ja tallmeister Axel Härdiga jään 
sellesse majja elama. 

— Siis suurendame valvet, arvas kindral-adjutant 
Lagererona. 

— Ei, seda pole sugugi vaja, kostis kuningas mure- 
tult. 

— Aga kui vaenlane siiski peaks ootamatult juurde 
hiilima..? 

— Las ta tuleb, naeratas kuningas, — tulgu, kui 
tal on südant, ma otse ootan seda, kuid kurvastuseks 
pean siiski ütlema, et ta kindlasti ei tule! 

Et aga aiamaja oli esialgu elamiseks kõlbmatu ning 
vajas tublisti kütmist, siis tuli kuningas tagasi oma lossi- 
majja, kuhu algul peatuma jäädes võttis taskust palve- 
raamatu, et seal esimese toiminguna pidada tänupalvet. 
Vahepeal olid teenrid jõudnud tuua tuppa ta välivoodi, 
riputada seinale Pompe pildi ning nurka asetada ta 

kohvrid. Võtnud kohvrist oma kuldköitelise piibli, 
asetas kuningas selle lauale. Samal ajal kõndisid aga 
ta koerad — Pompe ja Snushane mööda tubasid ringi, 
heites lõpuks küdeva kamina tule paistele kõrvu pikali 
maha. 

Kuid kuningas ei mõtelnudki veel puhkusele, vaid 
jättes tallmeistri juhtimisel teenreid korraldama lossi- 
ruume, laskis ta anda enesele saduldatud hobuse, et 
minna koos oma noore õuemarssali Karl Kasper Wre- 
dega ringi ratsutades iseoma silmaga vaatama, kuidas 
ta rügemendid küladesse asuvad. 

Talv aga oli seekord halastamatult vali, nii et külm 
tungis isegi läbi majaseinte tubadesse, kus inimesed pi- 
did kogu aja viibima ülirõivais. Ainult õhtu eel, mil- 
lal jällegi hakkas õige paksult sadama lund, mis uuesti 
mattis ning tuiskas kinni kõik teed, andis külm veidi 
järele. Kuid hoolimata külmast ja lumesajust kostis 
läbi õhtuse hämaruse veel ikkagi möödavoorivate sõdu- 
rite rivilaul: 

— Nüüd, poisid, edasi julgesti..! 

Kuningas ratsutas aga koos oma kammerhärraga 
päris sihitult ringi, sest ükskõik kuhu ta oma hobuse 
pööras või kuhu külla läks, kõikjal leidis ta oma sõdu- 
reid, kelle eest ta alati kandis hoolt. 

Rügemente majutati nüüd kompaniidena küladesse, 
mõisadesse ja üksikuisse taludesse, kus aga elanikel 
tuli seega suur ruumikitsikus kätte. Peale tallide kii- 
luti nüüd ka kõik laudad ja rehetoad hobuseid nõnda 
täis, et ühelegi elavale hingele ei leidunud enam kuskil 
ruumi. Kuid siiski tuli talurahval kõige selle hädaga 
leppida, sest kes muidu kaitseks maad, kui nüüd ku- 
ninga sõdurite eest ei kanta hoolt. 

Kuna talvine pimedus hakkas õige ruttu saabuma, 
siis pöördudes oma ringsõidult tagasi ei leidnud ku- 
ningas enam õiget teed. Küll kihutas ta mööda lumi- 
seid lagendikke siia ja sinna, kuid loss ei hakanud 
talle kuskilt silma. Et aga Laiuse kiriku torn oli veel 
kuidagi vaevaselt näha, siis seadis kuningas oma ho- 
buse sammud kiriku poole. 

Peatanud kiriku kõrval asetseva õpetaja Reiner 
Brockmanni maja ees hobuse, hüppas kuningas sadu- 
last ja jättes Karl Kasper Wrede hobuseid valvama 
astus ta ise kirikumõisa uksest sisse. 

Kirikumõis oli aga jäetud sõdureist tühjaks peami- 
selt seepärast, et ta oli kaunikesti väike ning sinna ei 
võidud õpetaja suure pere tõttu majutada kuigi palju 
mehi; kuid ka ohvitserel enestel ei meeldinud' elada 
külg külje kõrval õpetajaga, sest siis oleksid nad pida- 
nud elama õige vaikset varjuelu, sest kuningas võttis 
õpetajate kaebusi üsna tõsiselt ning karistas eksijaid 
õige rängasti, nagu seda oli juhtunud Narva alla min- 
nes Haljala kiriku õpetaja kaebuse puhul. 


Kui nüüd kuningas astus üle õpetaja Reiner Brock- 
manni läve, oli hingekarjane parajasti laua ääres kirju- 
tamas. Pidades sisseastuvat kuningat ta lihtsa mundri 
pärast harilikuks ohvitseriks, palus õpetaja tal istuda. 
sest temagi soovis nüüd meelsasti enese juurde öömaja- 
liseks mõnd ohvitseri, et kuulda, kuis Narva all vaen- 
last õige häbistaval kombel oli löödud. Kuningas aga 
palus hingekarjaselt andestust nõnda hilise tülitamise 
pärast, mis olevat tulnud sellest, et ta olles eksinud 
teelt ei oska enam oma peatuspaika tagasi minna. 

— Olen rõõmus, kostis hallijuukseline õpetaja 
Reiner Brockmann oma suurte kulmukarvade alt ku- 

ningale lahkesti otsa vaadates, — olen südamest rõõ- 
mus, et võin üht noort sõjapealikut enese juures näha. 
Tulete muidugi kogu selle suure väega Narvast? 

— Narvast! 

— Sellepärast, juba hommikust saadik kuulen kogu 
päev, kuis sõdurid mööda marssides ühtepuhku laula- 
vad: Nüüd, poisid, edasi julgesti, Issanda Jumala 
nimel..! 

— Rootsi sõdurilaulus esineb alati jumalasõna, 
kostis kuningas, — sest meie sõdurid sõdivad ikka 
Jumala nimel, Jumala, kes on neile igal pool saatjaks 
ning abimeheks: ja seepärast ei ole terves maailmas 
teist rahvast, keda vapruses võiks rootslasiga võrrelda! 
lõpetas kuningas ägedalt. 

— Tõsi, noor sõber, see oli hästi öeldud, sõnas õpe- 
taja liigutatult, — sest mis annab inimesele veel enam 
vaprust kui mitte usk oma Jumala sisse?! 


Nüüd palus hingekarjane oma külalisel istuda, mida 
see ka meelsasti tegi, kuna aga krahv Karl Kasper 
Wrede jäigi välja hobuste juurde seisma. 


Õpetaja tuba valgustasid kaks jämedat rasvküü- 
nalt, mis vasklühtreis rahulikult põledes heitsid valgust 
laua kohal seinal rippuvale Õnnistegijat kujutavale 
suurele pildile. 

— Nii noor pealik, imestus nüüd õpetaja kunin- 
gat lähemalt silmitsedes, — aga juba taplustulest läbi 
käinud! Ja siis veidi vallatuma häälega: — Aga Narva 
all peksite venelasi küll päris armetul kombel kohe, 
nõnda et nad, suutmata vastu panna, olevat joosnud 
nagu lambakarjad laiali, olgugi et neid olnud mitu 
korda enam kui meie kõrgestikiidetud kuninga vägesid! 

— Jumal on ju alati meiega! 

— Vaat see on õieti öeldud, noor sõber, see on 
õigus, et ilma Jumala abita on inimeste vaev päris tü- 
hine ettevõtmine, kostis õpetaja. — Kuid mina olen 
kuulnud räägitavat ühest säärasest sõjapealikust, kes 
olles uhke oma vägevuse üle olevat alati enne lahingut 


tuks, siis löövat ta oma vaenlast päris kindlasti! 


— Ometi polnud see sõge mees rootslane?! päris 
kuningas sattudes märgatavalt ärevusse. 

— Ei, jumal tänatud, ta oli prantslane, kuid siiski 
üks suur ning tark väepealik. 

— Olgu ta nõnda suur ning tark kuitahes, kuid 
oma rahvale on ta kindlasti suureks häbiks, sest Ju- 
mala abita on inimene armetum kui kõige viletsam 
putukas! 

— Täiesti õigus, noor sõber, targasti öeldud, sõnas 
õpetaja püsti tõustes ning surudes liigutatult kõneleja 
kätt, teadmata, et ta ees istub kuningas ise, kelle kätt 
ta tõttab suruma, — Jumala abita on inimene armetum 
kui kõige viletsam putukas! 

Kui siis õpetaja oli uuesti võtnud laua ääres istet, 
sõnas kuningas lastes pilgul toas ringi liikuda: 


— On teie kirikul ka suur kogudus? 

— Saksa kogudus on väike, kuid maarahva oma on 
tõesti suur! seletas õpetaja üsna lahkesti. 

— Kuidas saksa ja maarahva kogudus? päris ku- 
ningas arusaamatult. 

— Aadliseisuse ja talupoegade kogudus! 

— Aadli ja talupoegade, imestus kuningas veel 


enam, — kas nad siis isegi jumalateenistusel ei sobi 
ühte? 

— Maarahvas kõneleb ju hoopis teist keelt, sele- 
tas õpetaja. — talupojad on siin eestlased! 

— Õigus, andestage mu eksitust, kostis kuningas 
punastudes. 

— Maarahva kogudus on mul väga suur, jätkas 
õpetaja katkestatud seletust, — pealegi pole jumala- 
sõna kuulutamine siinsele maarahvale kuigi kerge; 
oleks neil vähemalt oma piibelgi olemas..! 

— Kuidas, kas siis eestlasil polegi oma piiblit? 

— Ei, siiamaani küll mitte! kostis õpetaja rapu- 
tades pead. 

— Kuis on see võimalik, et ühel kristlikul rahval 
pole oma emakeelset piiblit, imestus kuningas püüdes 
varjata oma meelepaha, — kust siis nemad loevad 
jumalasõna? 

— Vähesed katekismused on ju olemas, kuid piib- 
list kuulevad nad ainult nõnda palju, kui ma jutluse 
tarvis suudan neile tõlkida! Näete siin, ja võttes 
laualt pooleldi täiskirjutatud paberipoogna ulatas õpe- 
taja selle oma külalisele. — siin ongi mul maarahva 
keelde tõlgitud teise kuningate raamatu kuuenda pea- 
tüki lõpp, mida kantslijutluses neile ette loen. 

Võtnud — hingekarjaselt  täiskirjutatud = paberilehe, 
hakkas kuningas seda silmitsema, kuid eestikeelseist 
sõnadest mitte aru saades ulatas ta paberipoogna õpe- 
tajale tagasi, öeldes seejuures nagu pooleldi ette heites: 

— Et piibel pole seni veel eesti keelde tõlgitud, 
siis see on suur patt selle rahva vastu! 

— Armas noor sõber, kostis õpetaja selgituseks, — 
maailmas ei sünni ju kõik mitte nõnda. nagu seda 
nõder inimene tahab või arvab! Küllap piibel oleks 
vahest tõlgitud juba ammu, kuid konsistooriumil puu- 

dub selleks vajalik raha. Ja et piibli trükkimine läheb 
väga kalliks, siis ei suuda teda maarahvas ka osta! 

— Kas siis eestlased tõesti on nõnda vaesed, et 
isegi pühakirja ostmiseks ei jätku neil raha? 

— Mõned neist vahest suudaksid osta, kuid suur 
enamik kindlasti mitte! 

— Kuid sellele vaatamata tuleb piibel paratama- 
tult tõlkida ning selle rahva tarvis trükkida, sest muidu 
elavad eestlased ju täielikult vaimupimeduses! 


— Sääraselt olen mina juba ammugi mõtelnud, 
kostis õpetaja Reiner Brockmann meelekibedusega, — 
kuid armas noor sõber, see ettevõtmine pole mitte 
kerge, ta nõuab määratu suuri kulusid ja vaeva, nõnda 
et vahest kulub veel koguni aastakümneid, ennegu 
ükskord saame eestlastele piibli. 


— Aastakümneid, imestus kuningas, — kuid mida 
siis seni on selle heaks tehtud? 
— On kõneldud ja arutletud... kostis õpetaja 


laiutades käsi. 

— Ainult kõneldud ja arutletud, kordas kuningas 
varjatud meelepahaga, — ja seepärast polegi piibli tõl- 
kimiseni jõutud! 

— Ei, Tallinna konsistoorium on siiski midagi tei- 
nud, noor sõber; — Uue Testamendi tõlkeid on tehtud 
koguni mitu, ja isegi meie õnnis kuningas Karl Ühe- 
teistkümnes oli tema trükkimiseks kulusumma luba- 
nud, kuid... 

— Kuid, kordas kuningas, — miks siis eestlastel 
teda veel pole? 

— Konverentsid, armas noor sõber, piibli välja- 
andmise konverentsid on seni olnud kõige selle takista- 
jaiks, nii häbi kui mul sellest pole ka rääkida, sest mit- 

med vaimulikud aukandjad pole Lindenhofi, Pillistvere 
ja ka Tartu konverentsidel leidnud ühist keelt ning 
nende tahtmised ja soovid piibli väljaandmisel on läi- 
nud üksteisest mitmeti lahku, sest seda, mida üks kii- 
dab heaks, laidab teine päris suure suuga. 

— Kuidas, ja kuninga meelepaha üha kasvas, 
— kes on need sõgedad mehed, kes eesti rahva eest 
varjavad vaimuvalgust? 

— Ega nad seda omast südamest ei tahagi varjata, 
kuid igaüks nõuab ainult seda, mida tema peab õigeks, 
saates üksteise peale isegi kaebusi Stokholmi. Endine 
kuningas võttis asja küll oma südame lähedaseks, kuid 
temal oli raske otsustada, et kel siin on õigus ja kel 
seda mitte pole. 

— Aga praegune kuningas..? 

— Meie praegune kõrgestikiidetud kuningas pole 
vist saanud veel mahti sellega tutvuneda, sest nüüd, 
millal vaenlased talle igalt küljelt kallale tungivad, on 
tal sõjatee jalge all ning tal tuleb tähtsamategi asjade 
üle aru pidada! 

— Ka see on tähtis! sõnas kuningas. 

— Tahame loota, ohkas hingekarjane, — et meie 
praegune kõrgestikiidetud kuningas saab sellegi poo- 
lest kõndima oma õndsa isa jälgedes ning oma alamaile 
vaimuvalgust kõvasti taga nõudma! 

— See peab olema meie kuninga esimene kohus! 
sõnas kuningas: ägedalt. 

— Selles pole ma kunagi kahelnud, et kuningas 
oma armu läbi seda ettevõtmist ei toeta, kostis Reiner 
Brockmann, — kuid kust võtame piibli tõlkimiseks 
säärase paraja mehe, kelle keel on nõnda kindel, et see 
oleks igaühele meeltmööda?! 

— Aga eks teilgi ole eesti keel päris selge?! arvas 
kuningas. 

— Eestlaste seas olen üles kasvanud, enam kui 
pool eluiga pidanud neile kantslijutlusi, nagu seda on 
teinud mu õnnis isagi, ning kõigega olen seni tulnud 
päris hästi toime! 

— Aga kui teie ise võtaksite selle tõlketöö ette? 

— Mina, ja Reiner Brockmann raputas oma halli 
pead, — ei, noor sõber, see nõuab pikka tööd, ja see- 
pärast kahtlen, et kas mul enam ongi niikauaks elu- 
päevi antud; pealegi hakkavad ka silmad muutuma 
mul töntsiks. Kuid Tallinnamaal ja ka mujal peaks 
ikkagi leiduma tublisid töömehi Issanda viinamäel, kes 
piibli tõlkimisega peaksid õige lahedasti toime tulema, 
kui selleks ainult raha jätkuks! 


— Selleks peab raha alati jätkuma! ütles kuningas 
tuliselt. 


Nüüd vaatas õpetaja Brockmann oma külalisele õige 
teraselt otsa ja temas tekkis koguni kahtlus, et kas ta 
siiski pole mõni suur sõjapealik, et ta nõnda julgesti 
kõneldes ütleb ikka, et peab ja peab..! Kuid siiski 
tundus säärane oletus õpetajale täiesti võimatuna, sest 
suure sõjapealiku jaoks oli ta külalise munder koguni 
lihtne ning ka ta ise selleks liialt noor. 


Äkki aga kriuksatas uks ning õpetaja emand astus 
vaikselt oma abielumehe töötuppa, tahtes öelda, et 
kogu pere istub juba õhtulauas, oodates tedagi sinna. 
Kuid nähes nüüd oma mehe juures külalist jäi ta lä- 
vele kaheldes seisma. 

— Tulid mind õhtulauda kutsuma, mu armas, 56- 
nas õpetaja oma emanda poole pöördudes: — kuid et 

mind on külastamas lahingust tulnud noor vapper 
sõjamees, siis kata meile laud... 

Nüüd tõusis kuningas, et jättes õpetajaga jumalaga 
lasta tal rahulikult minna oma perekonna keskele õh- 
tust sööma, kuid Reiner Brockmann surudes teda ta- 
gasi toolile ütles nõnda: 

— Ei-ei, noor sõber, enne maitske ka minu rooga! 
ja siis oma emanda poole pöördudes: — Kata meile 
mõlemaile siiasamasse laud! A 

Kui siis õpetaja emand oli läinud oma mehe soovi 
täitma, ütles Reiner Brockmann uuesti kuninga poole 
pöördudes nõnda: 

— Armas noor sõber, ärge imestuge, et lasen laua 
katta minu töötuppa, kuid uskuge, mul on noored tiüt- 
red, neli tütart on mul, ja see ei ole mitte hea, kui nad 
istuvad noore sõjamehega ühes lauas — nii aga on 
parem neile ja ka teile enesele, kuna nad on mul kas- 
vatatud kristlikus vaimus! 

Säärane avameelne seletus oli kuningale üpris 


ning ausat meest võttis ta tema kätt surudes öelda: 
— Uskuge, sellega tegite mulle tõesti heameelt! 


istuma ühes lauas noorte neitsidega, kelle lähedust 
alati pelgas. 
Kui siis õpetaja töötoas oli väike laud roogadega 
kaetud ja kuningas hammustanud prae küljest esimese 
suutäie, sõnas ta üllatunult: 
— Aga see on ju koguni karupraad! 

— Siis olen ma ju karukütiga kokku sattunud! ja 
kuninga üllatus oli üpris suur. 

Nüüd tunnistas õpetaja, et aeg-ajalt käib temagi 
metsades püssiga hulkumas, öeldes seda lõpetades 
nõnda: 

— Olgugi et Jumal on loonud ka metsloomad, kuid 
ühtlasi on ta määranud nad inimesile peatoiduks. nii 
et seepärast ei tohiks nende laskmine olla ka hinge- 
karjasele patuks! 

— Ei-ei, egas ma seepärast ei imestunud, ruttas 
kuningas omakorda seletama, — mind see ainult rõ6- 
mustab, et siin Põhja-Tartumaal puutun kokku karu- 
kütiga, ja ta jätkas isuga söömist. — Ka minus võite 
näha kütti, kes on tosinkonna karusid maha lasknud. 

Alles nõnda noor ja juba tosin karusid, mõtles õpe- 
täja omaette vaikselt naeratades, sest ta pidas seda 
noore inimese tühiseks hooplemiseks, andes aga säärase 
kelkimise oma südames talle andeks, sest lõppude 15- 
puks polnud ju temagi silmis selles midagi paha, kui 
noor inimene vähe kelgib. Siis aga hakkas ta oma 
karuküttimise lugu lähemalt seletama: 


— Jah, see karu, keda nüüd sööme ning mis 
praegu toidab ka mu perekonda, oli ütlematult suur 
metsaline, peagu härja kõrgune, kuna ta möirgamine 
oli lausa kohutav. Kui ta aga oma koopast mulle 
vastu astus, siis õnnestus mul ainsa lasuga ta maha 
kõmmutada. Ja jätkates jutustamist seletas õpetaja, 
kuis ta sulane leidnud metsast karukoopa. ja kuis nad 
siis järgmisel päeval võtnud metsalise laskmiseks tee- 
konna ette. — Kui sulane oli mind koopa ette toonud, 
siis mõtlesin kohe oma südames, et siin peaks õige suur 
mesikäpp puhkama, sest liialt vägevasti tõusis ta koo- 

past hingeaur, jutustas õpetaja ikka enam vaimustusse 
sattudes. — Algul hõiskasime sulasega mitu korda, 
et hurjah peletist, roni välja! enestel aga püssid ja har- 
gid käepärast valmis. Kuid metsaline oli juba jõud- 
nud vajuda talveunne ega liigatanudki oma pesas. Võt- 
sin siis vöö vahelt püstoli ning põletasin ta väljapele- 
tamiseks paugu cotse koopa suust sisse. Õnnetuseks 
või õnneks, kes sedagi teab, tabas mu püstoli kuul 
täpp-täpilt ta ninaotsa, ja nüüd karates vihase urinaga 
koopast välja ajas ta end tagumistele jalgadele püsti, 
ulatudes seejuures peagu paar korda üle mu pea, tah- 
tes kohe tormata kallale. Ja nüüd ilma et enam olek- 
sin leidnud mahti karata kuhugi puu taha varjule, põ- 
letasin talle laengu vastu vahtimist. Nagu tüvest mur- 
dunud puu või määratu suur ront kukkus ta sammu 
pealt kõvasti mütsahtades maha, kuhu jäigi surnult la- 
mama. Ta nahk ripub mul praegugi veel lakas, nii et 
kui mõni teine kord juhtute tulema, siis võiksime 
teda vaadata. 


Kuuldes säärast põnevat karuküttimislugu sattus 
kuningas sellest nõnda suurde vaimustusse, et ta vii- 
vuks unustas kõik oma rügemendid ja muud valitseja- 
mured, kuna aga väljas külmetav krahv Kasper Wrede 
ei tulnud tal hoopis meeldegi, ning avaldas soovi, et 
juba lähemail päevil võtaks õpetaja koos temaga ette 
karuküttimisteekonna. 

— Seda võime ju teha, siinseis Laiuse metsades ka- 
rusid juba leidub, sõnas õpetaja; ainult enne pean 
saatma sulase metsadesse luurama, ja kui ta leiab 
karukoopa, siis olen südamest rõõmus koos teiega ja- 
hile minema, sõnas õpetaja. — Kuid kaugel siis noor 
pealik ise praegu korteris asub? 

— Mitte väga kaugel, kostis kuningas, — vanas 
lossis! 

— Lossis, siis tähendab, et otse kuninga peakorte- 
ris?! 

Kuningas noogutas, ja siis tahtes sellest enam mitte 
kõnelda hakkas ta õpetajalt pärima teateid siinsete 
jahimaade kauguse üle. Kuid enne kui Reiner Brock- 
mann suutis midagi veel vastata, tõugati ta toa uks 
mürtsatades lahti ning vaevu täisikka jõudev heleda- 
juukseline neid jooksis hüüdega tuppa: 


— Isa, õues seisab kahe hobuse vahel keegi tra- 
guniohvitser, kes näib olevat juba külmunud kangeks, 
sest ta ei suuda enam ühegi mõistetava sõna vastami- 
seks suud liigutada! 


— Aga armas laps, ja suudelnud oma tütart otsmi- 
kule, osutas õpetaja püstitõusnud kuningale, — see 


tragun, kellest praegu räägid, võib ainult olla selle 
härra teener, aga mitte ohvitser! 


Alles nüüd märkas õpetaja tütar pooleldi varjus 
seisvat külalist, ja ta kohmetus, kuna aga kuningas 
püüdes varjata oma meelepaha, mida neitsi ootamatu 
ilmumine oli temas tekitanud, tegi ta ees vaikse kum- 
marduse. Kuid õpetaja tütar suutes end aga siiski kii- 
resti koguda ütles talle nõnda: 

— Härra, ärge laske oma teenril külmuda sur- 
nuks, teda läheb teil ka edaspidi vaja; temalgi on sa- 
masugune hing sees nagu meil kõigil! 


— Meie ratsutame ju kohe edasi, kostis kuningas 
uuesti kummardudes, ja tegi seda veel mitu korda, et 
varjata ärevust, mida neitsi lähedalolek temas teki- 
tas. 

jätma, hüüdis õpetaja tütar valjusti: 
— Ei-ei, härra, kes teie ka pole, kuid enne laske 
oma teenril soojas toas veidigi toibuda! 


ningas ikka uuesti neitsi ees kummardudes. 
Et külaline siiski tahtis lahkuda ning näis olevat 
sellega koguni ülepeakaela ruttamas, siis võttes lühtri 
tuli õpetaja talle teed valgustama läbi pimeda esiku. 
rates, — et kui karukoobas on leitud, siis lähme kid 
tima! 
— Ja-jah, ikka nõnda, kostis õpetaja kohmetult, 
— aga ma ei tea ju teie nime ega oska teid enam 
leida! 
Kuningas, kes mitte tahtes oma tõelist isikut aval- 
dada ei tahtnud ka sellele ausale mehele väärnime 
öeldes valetada, laskis paista, nagu ei märkakski ta 
õpetaja küsimust, hüüdes jumalagajätuks: 
— Eesti rahva piibli üle kõneleme aga veel edas- 
pidigi! 
Kui siis ka pooleldi kangekskülmunud Karl Kas- 
per Wrede oli suuri vaevu roninud sadulasse ning ku- 
ningas pidi juba kannustama hobust, tuli tal äkki 
meelde, et ta ei tunne ju veel ikkagi lossi juurde vii- 
vat teed, olgugi et ta just sellepärast oli astunudki õpe- 
taja majja. | 
— Lähete seda teed mööda edasi kuni ristteeni, 
kus siis pöördute paremale, ei ole kaugel! juhatas õpe- — 
taja. 
Kannustades hobust kappas nüüd kuningas kiiresti! 
ees, kuna aga Karl Kasper Wrede püsides suure pin- 

sadulas järgnes talle väikesel vahemaal: ta 
olid külmetamisest nõnda tuimad, et ta ei tund- 
nud nende asetumist jalaraudadesse. Kuupaistesel 
Ja -mis ae lakätes õli nüüd ütlematu selge, leid- 


E -muututi kahlaktorii jällegi rahulikumaks ning 
š ompe ja SŠnushane lakkasid ulgumast. 
4 tselt heitis kuningas ja ühtlasi kõik ta lähemad 
kaaslased ööpuhkuseks magama, kuna ainult vahisõdu- 
d erkalt ümber lossimüüride kõndima, nii et 
uses oli kogu aeg kuulda, kuis lumi krudisedes 
kiunus nende raskete sammude all. 

ga päev küdesid peakorteri ma- 
jade kaminad, kus tuli aina pra- 
gises ning praksus, levitades ka 
kuninga tubades hubast soojust, 
mida tundes oli õige mõnus si- 
rutada Juid ning piiluda läbi 


kus võimutses pakane. 

Kuninga korralduse järgi püüti ka sõdurite eest 
nüüd igati hoolt kanda ning muretseda neile vajali- 
kul määral moona, mida suurtes pikkades voorides 
veeti Tartumaa südamest Laiusele kokku. Ka Tartu 
linn pidi seejuures andma oma osa — igal nädalal 
viiskümmend vaati pruulitud õlut ja küpsetama lei- 
vaks viiskümmend tünni jahu, kuna aga kõik linna 
kingsepad pidid sõjaväele saabaste tegemisega hoolega 
ametis olema. 

Kuid vaatamata kõigile kokkuveetavaile moona- 
varadele oli neist alati puudus, sest säärane suur sõja- 
vägi sõi ju koletu palju. Olgugi et sõjapidamiseks oli 
kuningal neist vägedest, mis tal Laiuse ümbruses para- 
jasti talvitasid, suur nappus, siis ometi oli neidki nüüd 

siin raske korralikult ning parajal määral moonastada, 
kuna ka sooje talvrõivaid polnud peagu olemas. Tun- 
des tihtigi nälga ja kannatades külma käes oli sõdu- 
reil raske panna vastu tõbedele, mis tikkusid neile 
ikka suuremal määral ligi, murdes mehi jalust maha 
nagu loogu, nii et peatselt olid kõik külad haigeid sõ- 
dureid kubinal täis. 


Sõjaväe moonastamise mure oli kuningas jätnud 
kindral-adjutant Lagercrona hooleks. Kui siis aga 
kaugemalt juurdeveetavast moonast ei juhtunud kõi- 
gile jätkuma, pani kindral Lagercrona ümberkaudseile 
külaelanikele suured sõjamaksud ning rängad moona- 
määrad peale. Et aga talupojad ei suutnud neile 
pealepandud määras kõike anda, siis laskis kindral 
Lagercrona võtta neilt vägisi heinu, õlgi, tapaloomi, 
vilja, leiba, saapaid, kasukaid ja igasugust muud vara. 
Kuid nagu mitmed keeled teadsid salamahti sosistada, 
ei saanudki nälja ja külma käes kannatav sõjavägi 
sääraseist pooleldi vägivallaga võetud moonatagavara- 
dest suurt abi, sest kindral-adjutant Lagercrona olevat 
osanud kõigest sellest tarvitada suure osa ka enda ka- 
suks. 


Lõpuks läks aga ülemäärane kitsikus sõdurite seas 
nii suureks, et nälg kihutas neid pooleldi salaja, aga 
ka pooleldi vägivaldselt asuma omal käel talupoegade 
vara kallale, võttes sealt, kust aga midagi oli veel 
lahtiselt saada. Kui aga mõned talupojad hakkasid 
kaitsma oma vara, muutusid nad tihtigi nende vastu 
nõnda ülbeiks, et hakkasid neid lausa päise päeva ajal 
riisuma. Ja siis kuuldus ühelt kui ka teiselt poolt kü- 
ladest nuttu, et sõdurid pole talupoegadele mitte ka- 
suks, vaid lausa õnnetuseks kaelas. Kuid kindlasti po- 

leks olnud säärast õnnetust ning häda, kui paljud kor- 
termeistrid oleksid vähem mõtelnud oma kasudele. 
Pealegi juhtub sõjarahvaga õige tihti nõnda, et kui ta 
viibib taplusis ning on sõjaraskustega koormatud, siis 
on ta alati mõistlik ning piskuga leppiv, kui aga tal 
juhtub olema laisklemise aeg käes, siis läheb ta ula- 
kaks ning meeletust vallatusest isegi ülbeks. 


Algul ei teadnud kuningas kõigist neist sõjameeste 
üleannetusist midagi, sest kõike seda püüti tema eest 
hoolega varjata ja pealegi ei tihanud keegi minna talle 
kaebama, olgugi et ta hool ning sõprus kuulus suurel 
määral ka talupoegadele ning ta armastas neid koguni 
enam kui ärahellitatud linlasi. Tihti kargas ta hobu- 
sele ning ratsutas mööda külasid ringi, et vaadata 
oma silmaga, kuis elavad ta sõdurid ja et kas nad ei 
tee talupoegadele liiga. Kuid tema silmapaarist ei pii- 
sanud ju kõikjale. 

Siis aga saabusid jõulupühad, mida ka peakorteris 
pühitseti. Sel puhul laotati kuninga elamu saali põ- 
randale õige paksult õlgi maha. Jõulujumalateenistus 
peeti vanas pooleldi lagunenud lossikabelis, kus sõja- 
väe õpetaja Nils Rabenius pidas jutluse, kusjuures ku- 
ningas koos ta lähemate kaaslastega laulis: Nüüd pais- 
tab meile kaunisti, see koidutäht nii selgesti..! 


Pärast jumalateenistust koguneti aga kuninga 
juurde saali, kus hakati jõulnõlgedel hullama, hüp- 
pama ja tantsima, kõige lõpuks aga mängima ring- 
mänge. Sel puhul joodi ka veidi suuremal määral 
õlut, mida aga lähemast ümbrusest polnud kuskilt 
saada, vaid seda tuli juurde vedada koguni kauge- 
malt, kus talupoegi polnud nõnda suured maksumäärad 
koormamas. 

Samal ajal kui koos kogu kristliku maailmaga pü- 
hitseti Laiusel jõulupühi, liikus ooberst Stenbock mõ- 
nesajamehelise salga eesotsas Peipsi järve idaranni- 
kule, et uurida Oudova ümbrust. Olgugi et vali külm 
oli juba tõmmanud järvele jää. liikus Stenbock koos 
oma meestega siiski piki Peipsi põhjakallast üle Vask- 
narva, vedades ka mõningaid suurtükke kaasa. 

Kuningale aga hakkas nüüd paljude suurte riikide 
valitsejailt saabuma ta võitude puhul hulganisti õnne- 
soove, kusjuures teatati. et kui sõnum Narva lahingu 
võidu üle oli saabunud Pariisi, siis olevat seal rahvas 
hakanud tänavail kisama: .,Vive le roi Charles!“. 
Peatselt saabus kuningale õnnesoov ka Türgi valitse- 
jalt. kes soovides õnne uuteks võitudeks kinnitas, et 
temale tegevat alati erilist rõõmu ka tulevikus saada 
kuulda, mida säärane noor härra Allahi abiga suudab 
korda saata. 

Kuid kus on rõõmu, seal ei puudu ka kurvastus: 
plekiline soetõbi murdis nüüd mitte ainuüksi sõdureid 
ja lihtsaid talupoegi, vaid ta leidis ka ohvitseride 
sekka teed. Ja nii pidi otse pärast uusaastat surema 
ka kuninga kammerhärra Karl Kasper Wrede, keda 
kuningas, kes 29. detsembril oli koos kindral Rehn- 
sehiöldiga asunud uurima Venemaa lõunapoolset piiri, 
ei saanudki enam elavana näha. 

Otse uuel aastal, kui kuningas viibis veel ikkagi 
uurimiskäigul, jõudis ooberst Magnus Stenbock tagasi, 
ilma et ta oleks vaenlaste poolel suutnud midagi korda 
saata, sest venelaste majad olid olnud kõik tühjad; 16- 
puks aga. olles kohanud paarituhandelist venelaste 
salka, olid need rootslasi nähes põgenenud. Tulles 
tagasi sõjasaagita, oli ooberst Stenbock seeüle üpris 


199 


kii 


kuri, kuna aga ihukaitseväe kapten vabahärra Posse 
leidis nüüd paraja aja talle pilgates ütelda: 

— Noh, Magnus, sa ei saanud siis ka sel korral 
raha! 

Ooberst Stenbock, olles tublisti külmunud nagu 
enamik ta sõdureid ja ohvitseregi, ei mõtelnud nüüd 
aga enam millelegi muule kui ainult soojale toale. 


Peatselt saabus ka kuningas tagasi Laiusele, kuid 
tema juures polnud külmumist üldse märgata, vaid ko- 
guni järgmisel päeval asus ta ringi sõitma mööda kü- 
lasid, et vaadata oma sõdurite eluaset neis mustades 
suitsupesades, nagu nüüd nimetati talutaresid ja 
saunu, kus sõdurid lamasid külg külje kõrval haige- 
tena maas. 

Onniukse avades astus tahmunud tarre ikka esi- 
mesena kuningas ise, kuna ta kõrval tormasid sisse 
kaks keskmist kasvu koera — Pompe ja Snushane, kes 
lossis lamasid ikka sinise siidvaibaga kaetud sängis, 
olgugi et nad jooksid ringi mööda talutarede muld- 
põrandaid. 

Pugenud jällegi läbi madala ukse ühte säärasesse 
suitsupessa, nägi kuningas ainult põhkudel lamavaid 
sõdureid, kes kange palaviku käes ägasid ja oigasid, 
kuna nende eluruum oli täis läpastunud õhku. 

— Aga mehed, teie lämbute siin õhupuuduse kätte, 
sõnas kuningas jättes tareukse lahti, kust nüüd külm 
sisse tungides täitis toa tiheda aurupilvega. 

— Külm, külma tuleb, pange uks kinni! hakkasid 
haiged ning surijad kaeblikult hädaldama. 

— Siiski on parem külma kätte surra kui õhupuu- 
duses lämbuda! sõnas seepeale kuningas ja tuli säära- 
sest tõbistega täidetud suitsupesast välja. 

Nähes hädaldavaid tõbiseid ning surijaid, täitus ku- 
ninga süda alati meelepahaga; ta tundis koguni jäles- 
tust kõigi sääraste inimeste vastu, et nad ei osanud 
mõistlikult surragi, vaid püüdsid igati oma häda rõhu- 
tades otsida teistelt kaastunnet. Kuningas aga hindas 
mehist meelt üle kõige ning tahtis näha, et ka surijad 
vaataksid surmale julgesti näkku. 


Teises talumajas, kuhu kuningas seejärel sisse as- 
tus, lamas lavatsil keegi ohvitser, kes koos Stenbocki 
salgaga oli käinud vaenlase luuramiseks Peipsi taga. 
Oudova all oli ta aga külmetanud oma varbad, mis 
nüüd kõik mädanedes tekitasid talle nõnda suurt 
piina, et ta ööd ja päevad läbi oma oigamisega ei and- 
nud enam kellelegi unerahu. 


— Aga armas sõber, mis on sul viga, et nõnda 
lavatsi kõrval peatuma. 

— OÜh-oh-hoo, majesteet, külmavalu on hirmus, 
oigas ohvitser, — külm on võtnud mul kõik varbad! 

Säärase hädaldava ohvitseri nägemine täitis aga ku- 
ningat suure meelepahaga, nii et ta kostis talle koguni 
nõnda: 

— Ainult varbad, armas sõber, kuid seepärast ei 
tarvitseks sul veel hädaldada nagu vana naine. Hil- 
juti nägin üht ohvitseri, kel külm oli võtnud mitte üks- 
nes varbad, vaid koguni terve jala kuni põlveni, nii et 
saabast ei saadudki ilma selle lõhki lõikamata võtta 
tal jalast: kuid tema ainult naeris ning olles seeüle 
ütlemata lõbus lubas koguni minna talupoja pulma tant- 
sima! 

Ohvitser vaikis, vahtides ainult ahastava pilguga 
oma kuningale otsa. Kuningas aga, tahtmata enam 

näha säärast hädaldajat, kes isegi haigusele ei suuda 
kangelasena vastu panna, tuli sellestki majast tusa- 
sena välja. Hüpanud sadulasse, ratsutas nüüd kunin- 
gas Kivijärve mõisa, kus asus krahv Karl Piper oma 
kantseleiga. | k 
Teedel oli nüüd näha palju liiklejaid, kusjuures 
enamikus olid need kõik pikajuukselised ning vilet- 
sasti rõivastatud talupojad, kes ei teadnud arvatagi, et | 
neile vasturatsutaja on kuningas ise. Kuid aeg-ajalt | 
kohtas ta ka pikki moonavoore. mis vedasid heinu, | 


viljakotte ja õllevaate. 

— Pompe, Šnushane — hopp! ja ta kihutas üle lu- 
miste väljade jällegi edasi, kusjuures koerad ruttasid sd 
kilgates talle järele. 

Et kuningas armastas juba lapsest saadik koeri ja 
hobuseid, siis ratsutas ta nüüd päris sihitult mööda 4 
lumiseid lagendikke edasi, kuna aga koerad püsisid f ' 
suust lotendavate keeltega tal vahetpidamata kannul. 

15. jaanuaril aastal 1701 peeti Narva võidu puhul 
kogu Rootsi riigi kirikuis tänupüha. Seepärast kõneles 
kuninga vägede suurest võidust ka õpetaja Reiner A 
Brockmann Laiuse kiriku kantslist, ülendades siüdam- 
like sõnadega kuningat taevani: 


— Armas maarahvas Laiusel, ka sinule on nüüd -- 
Jumal lasknud paista kolmekordse päikese läbi oma = 
ausära, et sa võid oma kaela painutada niisuguse ku- ] 
ninga alla, nagu seda on meie kõrgestikiidetud vägev = 
Rootsi kuningas Karl Kaheteistkümnes. = Otsekui 
põhjamaa noor lõvi on ta tormanud oma pesast vaen- 
laste hulkade kallale ning seega sindki, armas maa- 4 
rahvas, võtnud kiusamisest päästa, tuues vaenlasele ki- k 

bedat hukatust, ning on sundinud teda suure ' häbiga 
lahkuma. Ja nüüd tahame meie siinsamas pühas kojas 
talle tõotades öelda nõnda: meie tahame oma kunin- 
gale olla truud ning sõnakuulelikud lapsed, meie ta- 
hame tema järel kõndida igale poole, kuhu ta aga iga- 
nes meid viib! Jah, lasku Jumal ise Rootsi riigi au ja 
vägevust seista liigutamatult nagu Põhjanaela, ja tema 
sära ärgu kustugu iial, nõndasama nagu ei kustu ku- 
nagi taevase tähe sära..! 


Samal ajal, millal õpetaja Reiner Brockmann kants- 
lis nõnda kõneles, asusid kirikuuksele nekrutite püüd- 
jad. kes jäid seal ootama jumalateenistuse lõppu. 

Kuna vaenliku Pohlamaa kuninga väed olid veel 
purustamata, siis oli Rootsi kuningal vaja sõja jätka- 
miseks ikka suuremal määral vägesid. Sõdureid oli tal 
aga selleks üpris väheselt saada, sest Rootsi maa oli 
inimeste poolest kaunikesti kehv, nii et korralikul vii- 
sil nende võtmisega ei saadud kunagi rügementides 
nende arvu vajalikul määral täis. Kuningas aga, olles 
vahepeal käinud piiril selle kaitsega tutvumas, pidas 
maakaitsevägi, kes hakkaks vaenlase uue sissetungi 
eest kaitsma riigipiiri. Olles aga näinud, kuis eest- 
laste rügemendid Narva all vaenlasega vaprasti taple- 
sid, otsustas ta piirikaitseks moodustada eesti talupoe- 
gadest maamiilitsa rügemente ja pataljone, milleks tu- 
ligi nüüd hakata värbama noori ning tugevaid talu- 
poegi. Ja seepärast nüüd nekrutitevõtjad ootasidki 
kannatlikult kirikuuksel, mille ees asetses siniste sõ- 
durikuubedega täidetud vanker. 

Pärast palvet ja koguduselaulu lõppeski kirikus ju- 
malateenistus. Avanesid kirikuuksed ja inimesi hak- 

kas sealt rüsinal välja tulema. Nekrutitepüüdjad, kel- = 
leks olid mõned vanad sõdurid eesotsas paari kaprali 
ja mõne mõisaametimehega, haarasid kohe nooremaist 
talupoegadest kinni, kiskusid neilt nende vammuse 
ning tõmbasid neile sinise rootsi sõdurikuue selga — 
ja seega muudeti mitte midagi karta teadev talupoeg 
otsekohe sõduriks, kel ränga nuhtluse ähvardusel pol- 
nud enam õigust heita eneselt seda kuube. 


— Laske lahti, lahti! kisasid nüüd kinnivõetud 
talupoisid kirikuuksel. 

— See on kuninga tahtmine ning seepärast ära 
tõrgu! s 

— Laske lahti! hüüti edasi. 

Seal oli siis kuulda nuttu ja vandumist, sajatusi ja 
kaebeid — nutsid emad poegade ja mõrsjad peig- 
meeste pärast, keda nüüdsama veeti vägivaldselt sol- 
datiks. 

— Laske mind koju, laske koju — ema jäi seal su- 
rema..! palus üks kinnivõetud suur talupoeg, kus- 
juures pisarad ilmusid tal kartusest silmi, et äkki ei 
näegi ta enam oma surevat ema. 

— Ei saa, ei tohi — kargad minema! ja talle aeti 
sinine sõdurikuub vägisi selga. 

Äkki aga tõukas meeleheitele aetud vaene manuli- 
sest talupoeg esimese kinnivõtjaist pikali, rabas end 
teiste käte vahelt lahti ning kargas minema, heites sa- 
mas ka sõdurikuue seljast. 

— Pea, kuhu sa kipud, kisati ümberringi, — pi- 
dage ta kinni! ja sõdureid tormas põgenemapääsenud 
talupojale järele. 

Maidu vahest poleks suudetudki teda tabada, kuid 
nekrutitepüüdjail olid seks puhuks ka ratsahobused 

valmis: kähku hüpati neile selga, kihutati järele ning 
talupoeg võeti enne ta metsajõudmist uuesti kinni. 
Küll rabeles ning kakles talupoeg oma vabaduse pä- 
rast, kuid siiski ei suutnud ta ramm mitmele mehele 
vastu panna ning ta toodi tagasi; kuid nüüd mitte 
enam ainuüksi sõjateenistuseks, vaid ka rängaks nuht- 
lemiseks, sest nüüdsest oli ta juba ärakaranud sõdur. 
Verise ning purukspeksetud näoga jäi siis see talupoeg 
käsist kinniseotuna oma vangistajate keskele seisma, 
sülitades aeg-ajalt verd ning vaadates tumma ükskõik- 
susega pealt, kuis nekrutitepüüdjad jätkasid inimes- 
jahti. 

Need talupojad, kes aga olid õnnelikult pääsenud 
värbajate küüsist, samuti ka vanemad mehed, keda ei 
tahetudki sõdureiks võtta, sõnasid kiriku juurest lah- 
kudes: 

— Kurat ise mingu nüüd vee! kirikusse, seal ei 
või enam keegi olla julge — ei õpetaja ega ka kuu- 
lajad! 

Seekord oli kirikus Kurediku talu noorperemees 
Vaabo koos oma mõrsja Imbi, ema ja sulase Jaaguga. 
Et õpetaja oli lubanud neid enne esmakordset noor- 
paarina mahakuulutamist kirikulugemiseks käärkamb- 
ris vastu võtta, siis jumalateenistuse lõppedes nad ei 
rutanudki kirikust lahkuma, vaid jäid rahulikult oma 
kohale istuma, et alles kiriku tühjenedes minna käär- 
kambrisse. Ja see oli Vaabole õnneks, sest muidu oleks 
kirikuesisel hakatud vahest tedagi kimbutama, olgugi 
et ta ei kuulunud manuliste ning sulaste kilda, kelle 
seast just oligi käsk nekruteid võtta. 

Küll põksus Vaabol süda enne õpetaja ette ilmumist 
sees, mõttes püüdis ta korrata kõiki päheõpitud käske 


205 


Lutheruse katekismusest ja ka seletusi pühast sakra: 
mendist. Imbi aga oli selle poolest muretum, sest Ju- 
mala pühad käsud olid tal juba ammugi peas ning ta 
võis üsna rahulikult katekismust seletada. Lugemine, 
see oli aga neil mõlemail selge, nii et ka Vaabo ei ko- 
mistanud kirjatähti veerides. 

Arglikult astus siis tulevane noorpaar, keda kirik 
katsumise õnnestumisel pidi juba järgneval pühapäeval 
kantslist maha kuulutatama, käärkambrisse, kust kirik- 
sand, olles jõudnud nende siiatuleku unustada, valmis- 
tus lahkuma. Nähes aga nüüd tüdrukut ja poissi koh- 
metult astuvat käärkambrisse, istus ta laua äärde ning 
käskis neil ukse juurest lähemale tulla. 

— Olete siis ühiselt võtnud nõuks paari astuda ning 
muutuda — kristlikuks abielurahvaks?! sõnas õpetaja 
Reiner Brockmann pärast lühikest vaikimist, jäädes 
tulijaile otsa vahtima. 

— Nõnda oli meie kindel soov ning tahtmine, kos- 
tis esimesena Vaabo keerutades mütsi sõrmede vahel, 
kuna aga Imbi seisis korvikest käevangus hoides vai- 
kides ta kõrval. 

— Inimestel võib küll olla tahtmine ning soov, 
ütles õpetaja manitsevalt, — aga kas tal selleks alati 
ka vaim on valmis? Kui aga Vaabo ei osanud selle 
peale enam sõnagi kosta, siis lisas ta lahkemalt: — Eks 
vaatame siis järele, vaatame, kas olete end kristlik 
abielurahva kohaselt ette valmistanud ning kas teil 
leeriõppusest on ka midagi jäänud meelde, ja ta ula- 
tas lauluraamatu Vaabole lugemiseks. 

Köhatanud kurgu hästi puhtaks, hakkas Vaabo vee- 
rima lauluraamatust sõnu, muutudes seejuures kord- 
korralt punaseks või jällegi kahvatudes näost valgeks, 

nõnda kuis tal üksiku sõna kokkuveerimine õnnestus. 
Kui aga lugemise kord jõudis lõpuks Imbi kätte, siis 
tegi ta seda nii suure soravusega, et isegi õpetajal andis 
seeüle imestuda. 

— Hästi loed, laps, loed hästi, kuid vaatame nüüd 
ka, kuis su käsutundmisega on lugu. Ja ta laskis Im- 
bil korrata peast kõik kümme käsku. 

— Ka katekismust tunned hästi, laps, ülihästi. kii- 
tis õpetaja, kui Imbi oli käskude kordamise lõpetanud, 
— kuid leeritamata ei saa ma sind siiski laulatada. 

— Ma olen juba mineval kevadel leeritatud, kostis 
Imbi vaikselt. 

— Seda olen juba kuulnud, laps, kuid sinu ütle- 
misest on ju ikkagi vähe, vaid mul peavad olema sel- 
leks kindlad tõendused! 

— Ta kodukihelkonnast pole midagi saada, sest 
Jõhvi kirik on põletatud maha ning ka kiriksand ise 
on kadunud. söandas nüüd Vaabo öelda sõna oma 
mõrsja kaitseks. 

— Sedagi ma tean, kuid leeritamata ei tohi..! ja 
siis jällegi Imbi poole pöördudes: — Pealegi pole sul 
teise kihelkonda elama asumiseks mõisalt luba! 

— Ka Jõhvi mõisa pole enam olemas, kõik on ju 
laastatud maatasa, sõnas Vaabo jällegi vahele, — nõnda 
et tal pole kõiki neid tõendusi ja lubasid kuskilt saada, 
aulik õpetaja! 

— Kõik see on ju õigus, kostis Reiner Brockmann, 
— ka pühakirjatundmine on teil selge ja kõik, kuid 
ometi ma ei tohi..! 

Nukralt vaikis nüüd nii Vaabo kui ka Imbi, sest kui 
õpetaja ütleb, et ei saa ja ei tohi, siis on ju nende 

mõistus siin täiesti otsas. Kuid siiski võttis Vaabo veel 
ohates sõnada: 

— Kiriksand, ometi oleksime tahtnud heita paari, 
sest Kurediku talu vanaperenaine on juba muutumas 
põduraks, mina aga talu ilma perenaiseta pidada ei 
suuda! 

— Aga poeg, sul polegi vaja teda üksinda pidada, 
peremees peabki olema perekonnaisa, abielumees ning 
tal peab olema palju lapsi: kuid meie omas kihelkonnas 
on ju tüdrukuid küll ja küll, võta neist perenaiseks, 
keda aga tahad, nõnda et sul sugugi ei pruugi hakata 
kaugetest kihelkondadest otsima enesele naist! 


Imbi vaikis, muutudes häbi pärast näost punaseks. 
sest nüüd teeb ju koguni õpetaja ise Vaabole ettehei- 
det, et ta tahab kaugelt võõrsilt tulnud tüdrukut ha- 
kata kosima. 

— Jah, jätkas õpetaja. — Laiuse kihelkonnas on 
küllalt leeritatud tüdrukuid, too neist üks enesele pe- 
renaiseks, ja mina panen teid kohe paari, kuid võõra 
kihelkonna tüdrukuga on ilma loata raske, ja pealegi 
ci tea sa tema vanemaid, ei tea, kas ta ongi ausast 
perekonnast... 

— Kiriksand, mina oken valinud ainult teda ene- 
sele mõrsjaks, kostis nüüd Vaabo ägedalt vahele, — 
ja kui teie meid paari mitte ei pane, siis lähen ma 


— Aga Kurediku talu? 

— Selle jätan maha! 

— Aga kas sind Laiuse kihelkonnast ka välja las- 
takse? ja õpetaja hääl muutus ähvardavaks. 

— Kui ei lasta, siis kargan minema, kuid oma 
mõrsjat ma maha ei jäta! 

— Oled sõgedusest meeletu, mõtle, inimene, mis sa 
nüüd ise ka räägid? ja Reiner Brockmann oli muutu- 
mas tigedaks. — Ma näen, et see pole sinus enam vaga 
kristlik soov saada perekonnaisaks, vaid see on mää- 
ratu suur jõle lihahimu, mis sinus selle tüdruku vastu 
on tärganud, ning et tema on suutnud sind oma kiima- 
luse võrkudesse kinni püüda! 


Säärased õpetaja suust tulevad tigedad sõnad panid 
Imbi nõnda kohkuma, et ta pillas oma käevangus rip- 
puva munadega täidetud korvikese potsatades põran- 
dale, kuhu munavedelik hakkas läbi korvi voolama. 


— Meeletu, mis sa nüüd tegid. kus olid su käed?! 
hüüdis kiriksand tõstes põrandalt munakollasest nõre- 
tava kompsu, — mis nüüd siin enam on, ainult selge 
munapask! ja võttes siis kiiresti riiulilt ristimisvaagna 
valas ta katkised munad koos koorte ja vedelikuga selle 
sisse, ise kogu aja torisedes: — On aga ka näpud, seda 
kompsukestki ei suuda hoida, ja ise tahad veel suure 
talu perenaiseks saada! Ja kui ilusad suured munad, 
mis aga kõik selle tüdruku palja hooletuse läbi on läi- 
nud hukka! ja ta noppis manavedelikult tühje ning 
purunenud koori, neid põrandale pildudes. 


— Kiriksand, söandas nüüd Vaabo jällegi sõnada. 
sääraseid mune on meil kodus veelgi, nii et toome teile 
uued ning seega on see kahju õige kergesti tasutud! 

— Toote uued, jätkas õpetaja torisemist, — kuid 
egas need munad seeläbi enam terveks saa! 

Jällegi tuli Vaabol vaikida. 

Lõpuks aga nähes, et õpetajalt pole neil loota enam 
ühtki lahket sõna, ütles Vaabo Imbit käisest tõmma- 
tes ning ukse poole nihkudes nõnda: 

— Kui kiriksandal enam muud meile ütelda pole, 
siis võime siit lahkuda?! 


— Mis, lahkuda, kuhu? ägestus Reiner Brock- 
mann. 

— Lähme mõnda teise kihelkonda, kus meid lau- 
latatakse paari! 


— Ah minema tahad karata, minema, ja õpetaja 
muutus üsna ägedaks. — aga kas sa tead ka, poiss. et 
ma võin koguni nüüdsama anda sind soldatiks?! 


— Peremehi soldatiks ei võeta! 


— Ei võeta, ütled sa. et ei võeta, aga mina võin 
seda teha, kas kuuled! Just praegu on nekrutivõtjad 
kirikuukse taga kibedasti töös, nii et mul tarvitseb ai- 
nult ütelda, ja nad on silmapilk siin ning ajavad sul- 
legi sinise sõdurikuue selga! 

— Peremehi ei tohi..! sõnas Vaabo jonnakalt. 


— Aga kui sulle soldatikuub on juba selga tõmma- 
tud, kas sa siis veel ütled. et ei tohi? Katsu sa siis 
seda kuube veel oma seljast heita! 


Kuuldes säärast koledat ähvardamist muutus Vaabo 
suurest kohkumisest lausa valgeks, kuna aga Imbi 
luksus tasaselt nutta. 


Teda, Kurediku talu peremeest, ähvardab õpetaja 
anda igasuguse õiguse vastaselt soldatiks, mõtles Vaabo 
suure meelekibedusega: ja seejuures ei kahelnud ta 
mitte sugugi, et õpetaja ei hakka oma ähvardust täide 
viima, sest Reiner Brockmann oli väga kindla sõnaga 
mees. 

Kuid egas hingekarjastel pole kunagi nõnda vali 
süda, nagu nad seda oma sõnades näitavad. Ja nõnda 
oli nüüdki: kui Imbi ja Vaabo olid küllaltki kaua ahas- 

tahan m teid ikkagi paari panna. Kuid enne kui 
akkan teid kantslist maha kuulutama, pead sina, 


ada ja armulauale võtta. Olgugi et see on küll 
liku kombe vastu, kuid ma tahan olla teile teie 
ettevõtmises abiks, et seeläbi ühtlasi suureneks 
ka meie kristlik kogudus! 

Seda kuuldes hakkas Vaabo nägu särama ning ta 


ner Brockmann nad käärkambrist välja, kus kiriku- 
lised veel ikkagi vaatasid ahastades pealt, kuis nende 
poegi ja vendi, kes olid jäänud soldativõtjaile õnneks, 
aeti suures trobikonnas kiriku juurest minema. 

kordseid luuramisi lõpuks satt 
nud Torma-poolsetes metsades k 
rukoopale, kus metsaline rahuli- 
kult puhkavat talveund. Seejäre 
leppis ta õpetajaga kokku, 
juba järgneval reedel võtavad nad karujahi ette. Peale 
Jõgeva mõisast kohaleratsutanud ooberst Magnus Ste 

bocki ja trabantide kapten-leitnant Karl Wrangeli, k 
ta oli kutsunud enesele jahikaaslasiks, ei teadnud 
korteris säärasest kuninga ettevõtmisest mitte keegi. 


Oodates nüüd seda karujahti oli kuningas väga r 
hutu — ta aina kõndis mööda tubasid ringi, nõnda | 
krahv Karl Piper, kes viimasel ajal pidi ühtepub 
tulema Kivijärve mõisast tema juurde küsima nõu 
ningriigi juhtimise asjus, jäi tihtigi ilma vastuseta 
saanud alati ka dokumendele õigeaegselt allkirju. Ja 
nõnda pidi ta mitmel korral minema sama targalt tag: 
oma kantseleisse ning ajama koguni omapead asju. / 

Reede hommikul vara, millal kukk alles esmakord- 
selt laulis, oli kuningas oma saatjatega juba jalul. Rel- 
vastunud püssidega, ronisid nad nüüd kolmekesi kähku 
sadulaisse ning kappasid läbi hommikuse karguse poole 
penikoorma kaugusel asetseva kirikumõisa poole, kust 
nad koos õpetajaga pidid alustama jahiteekonda. 


Jätnud oma kaaslased kirikumõisa ette ootama, as- 
tus kuningas õpetaja majja, mille kaetud akende läbi 
paistis küünlatule kuma — seega pidi õpetaja juba jalul 
olema. Ka kirikumõisa õues kõnniti juba vilkuva sõel- 
laternaga ringi — seal oli jällegi Reiner Brockmanni 
sulane hobust ree ette rakendamas. 


— 00, tere varahommikust, mu noor sõber on 
jõudnud juba pärale! sõnas õpetaja avades kuninga ees 
ukse, ning pidades teda veel ikkagi ainult üheks liht- 
saks ohvitseriks ütles ta tema kätt surudes: — Ka 
mina olen teekonna vastu peatselt valmis! 

Ajanud siis enesele paksu hundinahkse kasuka selga, 
võttis õpetaja seinalt oma pärlmutriga ilustatud jämeda- 
raualise püssi, laadis selle õige hoolikalt kuuliga ja 
haarates siis teemoona- ja laengukoti kätte sõnas ta 
nõnda: 


— Need viime nüüd rekke! 

Õues kiirustas õpetaja Reiner Brockmann oma su- 
last. et see oleks hobuserakendamisel nobedam. — Šiis 
aga heites pilgu kuningale ja ta kaaslasile ei suutnud 
ta hoiduda imestumast: 

— Aga teil puuduvad ju kasukad! 

— Sõjamehed ei tohi end kunagi hellitada, — vaid 
nad peavad suutma ainuüksi omas mundris igasugusele 
ilmale vastu panna! 

— Aga, ja õpetaja vaatas üha murelikumalt kuninga 
ja ta kaaslaste rõivastist. — sääraste kehakatetega ei 
või te ometi tulla karujahile, sest ta koopani on mööda 
metsateid ja rägasid meil minna ligemale paar peni- 
koormat maad! 

— Aga see on ju üpris lühike tee! hüüatas 
kuningas. 

— Et aga ilm on täna külm, jätkas Reiner Brock- 
mann, — olgugi et tuult pole kuigi märgatavalt tunda, 
siis seepärast peaksid teil vähemalt karvamiütsidki 
olema peas. 

Kuid hoolimata õpetaja manitsusist keeldus kunin- 
gas pakutavast karvamütsist ja kasukast, mida ta ees- 
kuju jälgides keeldusid ka kuninga kaaslased vastu 
võtmast. 

— Kui te sellele nõnda südisti vastu seisate, siis 
pole mul ju sinna midagi parata. ohkas õpetaja. — Aga 
nüüd lähen ja jätan veel oma perekonnaga jumalaga, 
sest keegi meist ei või ju teada, mis sel ohtlikul tee- 
konnal võib kõik juhtuda! ja ta läks veel korraks tagasi 
oma majja. 

Kui siis õpetaja sealt uuesti väljus, nägi ta, et oh- 
vitserid istusid juba sadulais. olles valmis alustama 
jahiteekonda. Pööranud veel korra pilgu laotuse poole, 
kus tähed olid juba peatselt saabuvas aovalguses kus- 
tumas, sõnas õpetaja oma sulase kõrvale rekke istudes: 

— Nüüd siis asume Jumala nimel teele! 


Õpetaja regi hakkas kiiresti teed mööda edasi lii- 
kuma, et peatselt suunduda idakaarest üle lumiste väl- 
jade paistvate laante poole: kuningas koos oma kahe 
saatjaga tuli aga aeglaselt kapates talle järele. Õn- 
neks polnud tuuled ajanud lund kuskilgi hangedena 

suurde kuhja, nii et hobused pääsesid nüüd kõikjal la- 
hedasti läbi ning sõit läks päris ladusasti edasi. 

— Majesteet, sõnas äkki Karl Wrangel. kui nad 
olid parajasti Laiuse lossist möödumas. 


— Tasa, ja kuningas tõstis sõrme hoiatades huul- 
tele, — praegu mind sääraselt mitte kõnetada! 


— Kas siiski poleks mõistlikum, kui annaksite 
oma sõidusihist peakorterile teada, jätkas trabantide 
ohvitser, — sest kes seda teab, mis vahepeal võib kõik 
juhtuda, nii et vahest oleks ikkagi parem..? 


— Talitame nõnda, nagu varem olen juba otsus- 
tanud! kostis kuningas pahuralt ning kannustades ho- 
bust ruttas õpetaja ree kõrvale, jäädes seal temaga 
sammu pidama. 


Vahepeal tõusis ka tuul, mis puhus õige valusasti 
näkku, nii et õpetaja pidi peitma oma silmnäo ikka 
sügavamale kasukakrae varju, sõnades seejuures kõrval- 
ratsutavale kuningale: 


— Tõesti, noor sõber, pean ikka enam ja enam 
imestuma teie vastupidavuse üle! Kuid ma ei naljata, 
noor inimene ei tohi mitte mängida oma tervisega, sest 
nõnda võib tõbi üsna kergesti hakata külge ning murda 
ka kõige tugevama mehe maha! 

— Kõik on ju Jumala tahta ja teha, ka tõvevoodisse 
heitmine ja sealt tõusmine! kostis kuningas rahulikult. 

— See on tõsi, noor sõber, täitsa tõsi, et kõik sün- 
nib ainuüksi Jumala tahtmisel. kuid eks ole tema meile 
ka rõivad andnud, et nendega oma ihu kattes ennast 
külma vastu kaitseksime. Kui aga inimene oma hooli- 
matuses läheb liialt julgeks, kuidas tohime siis enam 
loota Jumala abile, kui meie ta esialgse abi oleme 

nõnda hoolimatult kõrvale heitnud, sõnas õpetaja Rei- 
ner Brockmann noomivalt. 

— See on hästi öeldud, kostis kuningas, kuid oma 
praegusi rõivaid olen ma kandnud lahingus ja kodus 
olles igasugusele ilmastikule ja nai yastatiiatid 


püüan piskuga läbi ajada: pealegi ei tunne ma M : 
üldse külma, nõndasama nagu ka mu kaaslased. 


— "Imelik tahtmine ning s00v, pomises 7 


et mul on tõsine mure teie tervise pärast, sest kui sall 
tõesti juhtuma, mille eest küll Jumal ise hoidku, et 
külmetute ning jääte haigeks, ja kui siis peaks juhtuma 
veel suurem õnnetus, missugust meelekibedust tooks 
see teie auväärseile vanemaile! Mõtelge seeüle, mu 
noor sõber, järele! i 
— Mul polegi vanemaid, kostis seepeale k gas 
vaikselt, — nii ema kui ka isa on mul juba surnud! 


— Surnud! ja õpetaja vaatas kaastundliku pilguga 
kuningale otsa. 

Juba kartiski kuningas. et nüüd hakkab Reiner 
Brockmann ta perekonna ning päritolu üle lähemalt 
järele pärima, ja ta hakkas piiluma selja taha, et k 
anda end tagatulijate kilda ning seega pääseda õpeta 
pärimiste eest. Kuid samas nagu õnneks jäi Rein 
Brockmanni hobune sügavasse lumme kinni ega suutnud 
enam edasi liikuda. 


— Nõõh, nõõöh! sundis õpetaja sulane t pöö s 


polnud teha — hobune sumas rinnuni lumes. 

Ka ees joosnud Pompe ja Šnushane vajusid nüüd 
lumme, kust nende sabaotsad olid veel vaevalt näha: 
kuid nad rabelesid end ikkagi välja ning tulid lumiste 
koonudega turtsudes tagasi. 

— Näib. et siin olemegi oma ankru kinnitanud, 
sõnas õpetaja naljatades, ning ajanud oma viltsaapais 
jalad karunahkse saanivaiba alt välja, ronis koos su- 
lasega reelt. 

Kuid vaatamata sellele, et hobuse koorem oli muu- 
tunud seega märksa kergemaks, ei suutnud ta ikkagi 
hangest teisiti välja pääseda, kui et ta tuli rakendada 
lahti. 

— Üleksime pidanud ettevaatlikumad olema, sest 
metsa ääres on lumi alati sügavam, ütles õpetaja suma- 
des harudevaheni sügavas lumes. 

Nähes õpetaja äpardust peatas kuningas õigeaeg- 
selt oma hobuse, ja siis karanud koos oma kaaslastega 
sadulast, panid nad kõik oma käed ree külge ning see 
tiriti ühisel jõul lumest välja. 

— Peame väikese ringi tegema, sõnas nüüd õpe- 
taja ümbrust silmitsedes, — sellega viidame küll veidi 
enam aega, kuid lumme kinni jäädes võib seda kuluda 
veel rohkemgi. 

Nüüd pöörduti tagasi teele ning väikest kõverikku 
tehes sõideti päris lahedasti metsa, kus õige peatselt 
hakkas kajades kostma Pompe ja Šnushane lõbusaid 
kilkamisi. Olgugi et väljadel puhus tasane, kuid siiski 
teravasti näkku lõikav külm tuul, oli aga metsas selle 
poolest päris vaikne. Igipõlised jämedad puutüved sei- 
sid üksteise kõrval nagu sirged templisambad, mille 
kohal ülal olid lumega täitunud tihedad võrad nõnda 
lähestikku koos, nagu oleks kogu mets olnud võlvitud 

laega. Talvine mets — see oli nüüd nagu määratu 
suur vaikne kirik, millesse on inimene oma lärmamise 
ja koertekisaga sisse tunginud. Kuid see pühapäevase 
pidulikkusega sarnlev metsavaikus surus õige peatselt 
inimesile tõsiduse näkku. nii et ei õpetaja. kuningas 
ega ka keegi nende saatjaist tihanud kordagi vallatult 
huigata. Ainult aeg-ajalt oli seal nüüd kuulda, kuis 
rähn oma terava nokaga tonksis külmunud puutüve või 
aeg-ajalt kuuldus ka orava vallatut mõksutamist: vahel 
oli aga ka koguni näha, kuis ta edevalt lippas üle 
metsatee. 

— Hirv, hirv jookseb! hüüdis äkki kuningas haa- 
rates sadula küljest püssi, kuna aga Pompe ja Snushane 
hakkasid kilgates loomale jälgi mööda järele jooksma. 


— Armas noor sõber. see polnud hirv, vaid ainult 
metskits, sõnas õpetaja vaikselt naeratades. — Kuid 
jätame ta nüüd rahule, sest kui oleme tulnud karuküt- 
timiseks välja, siis peame ka kogu oma osavuse ning 
tähelepanu hoidma ainult selleks. sest karujaht pole 
mitte ainult tühine lõbu, vaid selles on ka terake häda- 
ohtu! 

— Vaat see on tõsi, kostis kuningas hüüdes, — ja 
just seepärast ongi ta mulle kõige meelepärasem jaht! 


Nüüd liiguti vaikselt mööda metsaalust edasi. 
Koerte kilkamine oli hääbunud kaugusse, nii et ka 
see polnud enam eksitamas rahu. Ainult aeg-ajalt 
kuuldus hobuste puristamist ja edasiliikuva ree tasast 
sahinat. 


Kui siis oldi juba küllaltki palju mööda metsateid 
ja lagendikke sõidetud ja ka Pompe ja SŠnushane tul- 
nud tagasi, peatas õpetaja sulane hobuse ning hingekar- 


218 


Md «4 tel e 


WTITTI 


jane ronis reelt, kusjuures ta kahmas vaiba alt oma 
püssi, kuna aga ta sulane haaras terava kirve pihku. 

— Ainult paarsada sammu! sosistas sulane. 

Nüüd köideti kõik hobused puude külge kinni, ja 
siis pärast lühikest nõupidamist hakati eestlasest sulase 
teejuhtimisel liikuma pöialt püssikukel hoides metsa 
sügavusse karukoopa poole. Kuningas ise sammus 
kõrvu õpetaja Reiner Brockmanniga, kuna aga ohvit- 
serid Magnus Stenbock ja Karl Wrangel liikusid koeri 
lõa otsas hoides neist vasemal pool. Ka neil olid lae- 
tud püssid käes, kuid nagu nad ise arvasid, ainult sel- 
leks, et lasta ainult siis, kui kuninga elu peaks sattuma 
tõsisesse hädaohtu, kuna aga küttimise lõbu otsustasid 
nad jätta ainult kuningale ja ta õpetajast kaaslasele, 
kes ise ei aimanudki, kellega ta parajasti kõrvu sam- 
mub. 

Oodatav põnev juhtumus pani nüüd kuninga südame 
õige valjusti tuksuma ning ta nägu õhetas ärevuspunast, 
olgugi et ta ise oli seejuures päris rahulik. Õpetaja, 
kes nüüd kuningale õige teraselt otsa vaatas, pidas aga 
seda noormehe liigseks kartuseks, nii et sattudes tema 
pärast tõsisesse muresse ei suutnud ta hoiduda ütle- 
mast: 

— Armas noor sõber, — ütlete end küll olevat 
lasknud juba tosina karusid, ja mul pole põhjust teie 
sõnades kahelda, kuid siiski arvan, et minu kui vana 
mehe nõuanne pole praegusel minutil teile ka mitte 
ülearune. 

Kuningas noogutas vaikides pead. 

— Kõige esmalt, jätkas õpetaja, — kui karu tor- 
mab koopast välja, siis peab laskma talle otsemaid 
pähe, sest ainult siis kukub ta paugupealt maha. Ke- 

hasse aga tabades ei võta kuul 0 kunagi otsekohe 
maha, sest ta rasv voolab haavale ette ning pannes 
verejooksu seisma laseb tal veel nõndakaua elada, et 
tal on aega enese haavajale kätte tasuda. Teda süda- 
messe tabada pole aga kerge, ning selleks peab kog 
õnnelik juhus appi tulema. 

— Tõsi! kostis kuningas uuesti noogutades. 


— Ja kui juhtub, et laeng on teda ainult haavan 
või koguni pole üldse tabanudki, siis ei tohi mitte 
jääda metsalise ette vahtima, vaid selleks peab juba 
varem olema puutüvi läheduses valmis vaadatud. mille 
taha kohe karata, jätkas õpetaja seletamist. — Kuid 
loodame, et kõik läheb hästi, sest egas minagi ei lase 
viltu ning pealegi on teil mõlemad kaaslased jumal tä- 
natud vilunud ning tublid sõjamehed. , 

— Tasa! ja eessammuv sulane tõstis Alta käe. 

Naksatasid püssikuked. 

Pärast paarikümmend sammu jäi sulane äkki seisma 
ning osutas ühele tormist murtud puule, mille maa 
seest väljakärisenud juurte varjule oli karu teinud oma = 
koopa, mis nüüd suure lumemügeriku ja risuhunnikuna 
paistis metsa alt silma. Terasel vaatlemisel võidi aga 
märgata koopa kohal tõusvat auru, mis omakorda tões- 
tas, et metsaline puhates talveund asus selle sees. d 

— Seal ta ongi! sosistas sulane, astudes mõne 
sammu tahapoole, et mitte olla isandaile karulaskmisel 
takistuseks ees. 

Nüüd hakkasid Pompe ja Snushane tasaselt urisema 
ning end lõa otsast lahti kiskuma, nii et ohvitserel tuli 
nende vaigistamisega näha palju vaeva. 

— Asume kahele poole, sosistas õpetaja Reiner 
Brockmann, — et tal koopast välja tormates poleks 

pääsu kuhugi pagemiseks. Kuid olge nüüd ettevaatlik, 
noor sõber, sest Eestimaa karud on tigedad! 


— Tigedad..?! kordas kuningas muiates. 


Vahepeal oli sulane raiunud enesele latitaolise pika 
ridva, ja kui siis kütid olid asunud kohtadele, jooksis 
ta õpetaja märguandel teravat latti õieli ees hoides kii- 
resti karukoopa juurde ning torkas sellega koopaava- 
usest sisse. 

Vaikus, olgugi et kõik ootasid põnevalt. 

Uuesti torkas sulane ridvaga koopasse, ikka ägeda- 
mini vingusid Pompe ja Snushane lõa otsas, kuna aga 
Magnus Stenbock ja Karl Wrangel nihkusid koeri 
kinni hoides tasapisi kuningale lähemale, et hädaohu 
puhul olla tema päästmiseks valmis. Kui siis sulane 
aga kolmandat korda torkas koopasse, kuuldus sealt 
urahtus, nii et kuningas pidi rõõmsalt hüüdma: 

— Nüüd läheb lahti! Kuid samas märgates ohvit- 
sere laetud püssidega enese kõrval hüüdis ta neile 
nõnda: — Minge minust eemale, minge teisele poole, 
muidu karu võib pääseda põgenema! 

— Meie ei tohi seda teha, teie kõrvalt ei lahku me 
sammugi! kostsid ohvitserid nagu ühest suust. 

— Kui te karu küttida ei taha, siis minge minust 
eemale, ütles kuningas ägedalt, — mina teie kaitset ei 
vaja! 

— Majes.., me laseme ainult viimase häda korral! 
kostis Karl Wrangel. 

Vangutades pead kuulas õpetaja säärast ohvitseride 
omavahelist vaidlust, kuna samal ajal oli karu juba igal 
silmapilgul kargamas koopast. 

— Mingit viimast häda pole olemas. hüüdis kunin- 

gas oma ohvitserele, — ja seepärast minge minu juu- 
rest eemale! 


Et aga Magnus Stenbock ja Karl Wrangel tõrkusid 
kuninga tahtmist täitmast, siis ütles ta neile nõnda: 


— Et te minu juurest ei lahku, siis laske oma püs- 
sid tühjaks! 


— Aga majes.., meie ei tohi seda teha! kostsid 
ohvitserid hädaldades. 


See oli juba kuningale liig — tema on tulnud karu- 
jahile peamiselt just selleks, et veidigi tunda häda- 
ohu erutust, kuid nüüd tahavad tema enese kaaslased 
oma abipakkumisega seda talt võtta. Ei, hädaohu põ- 
nevus, seda ta just otsibki, hädaohus olles tunneb ta 
alles elamisest rõõmu! 

— Laske püssid tühjaks, mina käsin teid! ja ku- 
ningas lõi jalaga vastu maad. 


Nagu ühisel kokkuleppel tühjendasid nüüd mõlemad 
ohvitserid oma püssid karukoopa pihta tühjaks, lootes, 
et nad seega surmavad metsalise, enne kui ta suudab 
oma koopast välja karata. Kärgahtas kaks teineteisele 
järgnevat pauku, mis aga kasu asemel tegid ainult 
kahju, sest nad haavasid talveunes tukkuvat karu üsna 
kergelt, ärritades ainult metsalise liigsele vihale. Ja 
nüüd ta tormaski tigeda urinaga oma koopast, silmis 
kuratlikult sädelev vihalõõsk; möirates ajas ta oma 
lõuad pärani, kuna nende vahelt tungis hingeaur nagu 
keeva vee katlast pahinal välja. Karates äkilise nõk- 
satusega tagumisile jalule püsti sööstis ta otsemaid ku- 
ninga poole. 

Kuninga püss paukus, surtsatas sinine suitsujuga, 
mis samas valgus metsaaluses laiali. Kuul rebis metsa- 

lisel ainult kõrva peast, kuid siis hakkasid ta kihvad 
kuninga näo ees tigedasti välkuma. 

— Tagasi, majesteet, tagasi, kuningas on hädaohus! 
hüüdsid nüüd Magnus Stenbock ja Karl Wrangel kis- 
kudes oma vöö vahelt püstolid. 

Halastaja Jumal. tema noor külaline pole siis keegi 
muu kui kuningas ise, kes nüüd otse tema silmade all 
on karu käppade vahele suremas! välgatas õpetajal 
peas ning kogu ta silme-esine tumenes. Kui määratu 
suur vastutuskoorem langeb nüüd temagi pealaele! Kuid 
kuninga elu tuleb päästa, ja samas kerkiski ta püss. 
Küll värises ta käsi, ta ei julgenud, ta ei tohtinud lasta, 
sest määratu suurest ärevusest võib ta, taevas halasta. 
ta võib tabada kuningat ennast! Kuid praegu, just 
praegu kisub metsaline ta lõhki! 

— Taevane isa, avita sinagi! oigas õpetaja ja laskis 
siiski. 

Laksudes lõi kuul vastu karu kintsu, purustades 
selle luu. Olgugi et Reiner Brockmann oli tubli kütt, 
kuid nüüdses ülemäärases meeleärrituses põletas ta 
sihist mööda, tabades ainult karu tagumist jalga. Kuid 
sellestki oli nõndapalju abi, et karu pöördus väledasti 
nagu välk ümber ning tormas kolmel jalal karates õpe- 
taja poole. Reiner Brockmann aga ei püüdnudki põi- 
gelda metsalise eest kõrvale, vaid jäädes ta ette seisma 
tahtis ta enese ohverdamisega päästa kuningat. 


mumm Kui nüüd karu õpetaja ees möirates end püsti ajas, 
siis ulatus ta kaugelt üle ta pea. Ja nüüd näis õpe- 
taja olevat pääsmatult kadunud, sest enam kelgi pol- 
nud püssis laengut. Küll põletasid kuninga kaaslased 
oma püstolid metsalise pihta tühjaks ning Pompe ja 
Snushane rebisid lõrisedes ta sääri, kuid kõigest sellest 

oli vähe abi: suurelt vahemaalt lastud püstolikuulid 
läksid kasutult mööda, kuna aga koeri ei pannud nüüd 
vihane metsaline üldse tähelegi. 

pealt vaatama. vaid kiskudes mõõga vöölt tormas ta 
metsalisele järele ning tõukas selle peagu käepidemeni 
talle ribide vahele. Uuesti pöördus karu, roksatades 
murdus mõõgatera pooleks ning kuningas kukkus selili 
maha. 

Kõik tõttasid päästma kuningat. kuid kõige esime- 
sena jõudis pärale õpetaja sulane, kes ägeda kirve- 
hoobiga purustas metsalise pea, nii et see läks lõhki 
nagu külmunud puuhalg, ning karu kukkus valjusti 
prantsatades kuninga kõrvale surnuna maha. Juurde- 
rutanud ohvitserid aitasid kuninga jalule, kuna aga 
õpetaja jäi oma kohale tardunult seisma, sest nõnda 
sügavasti oli sündmus teda vapustanud. 

— Kahju ilusast nahast! sõnas nüüd kuningas sil- 
mitsedes tapetud karu, kelle peast väljavoolav veri, 
mida Pompe ja Snushane kõrvu lakkusid, imbus lumme 
seda punaseks värvides. 

— Oh kuningas. majesteet, ägas nüüd õpetaja kuk- 
kudes nuttes kuninga jalge ette kummuli maha, 
— andke andeks. ma ei teadnud, ei teadnud hin- 


gestki..! 
— Aga armas sõber, ütles kuningas tõstes suures 
vapustuses nuuksuva hingekarjase jalule, — mida sa 


siis minult andeks palud? 

— Majesteet, oleksin ma hingestki teadnud, olek- 
sin vähegi aimanud, et see olete teie ise, siis mitte ku- 
nagi poleks ma võtnud ette säärast meeletut jahti, mis 
teie elu on nõnda suurde hädaohtu pannud! 

— Armas sõber, mu elu ei saa ju mitte kunagi olla 
hädaohus, sest ta seisab Jumala kindlates kätes! kostis 
kuningas. 

— Siiski, nuuksus õpetaja edasi, — inimese elu ei 
kaitse siis Jumalgi, kui ta ise paneb ta tahtlikult ning 
ilma mingisuguse vajaduseta hädaohtu! 


— Kuid ometi on ta seda nüüd oma otsatu helduse 
läbi teinud! ütles kuningas tõsiselt. 

— Ohm, ta on näidanud meile oma armu! kostis õpe- 
taja värisedes. 

Olles lõpuks pisut rahunenud, tõmbus Reiner Brock- 
mann enesesse tagasi, hoidudes seejuures kuningast ja 
ta kaaslasist kartlikult eemale. 

— Selles on nemad süüdi, ja kuningas osutas oma 
saatjaile, — nemad ei suutnud pidada suud, ning see- 
pärast kaotasingi teie sõpruse, sõnas kuningas Reiner 
Brockmannile. — Kui ei teata, et olen kuningas, siis 
igaüks kõnetab mind sõbralikult ning lahkesti. Nüüd 
aga, millal mu isik on tulnud avalikuks, ei kuule ma 
teilt enam muud kui ,,kuningas“ ja ,,majesteet“, olgugi 
et ilma selleta suutsime teineteist palju paremini mõista. 


— Ei, majesteet, — teid teisiti kõnetada ma ei 
suuda! ohkas õpetaja ning raputas pead. 
surudes Reiner Brockmanni kondilist kätt. 

Vahepeal oli sulane toonud tagantpoolt hobuse 
reega, ja siis hakkasid kõik jahilised suure pingutusega 
peagu härjasuurust karu reele upitama. 

Kuid nüüd tuli jahilistel rutata, kui nad ei taht- 
nud pimediku saabumiseni metsa jääda. Kuna aga karu 
oli nõnda raske, et hobune ei jõudnud teda igast paigast 
läbi vedada, siis tuli õpetajal tihtigi ronida reelt. 

Kui jahilised jõudsid õhtu eel metsast välja ning 
eemalt hakkas paistma kirikutorn ja loss, siis läk 
nende tee lahku: kuningas pöördus tagasi oma pea- 
korterisse, kuna aga õpetaja sõitis edasi kirikumõisa. 
Ristteel lahkudes sõnas kuningas jumalaga jättes õpe- 
tajale nõnda: A 

— Pühapäeval tulen kirikumõisa karupraadi 


minema, kuna õpetaja vahtis pead vangutades veel 
kaua talle järele. 
Lossi sõites oli kuningas koos Magnus Stenbocki ja 
Karl Wrangeliga nii lõbusas tujus, et nad hakkasid üle- 
meelikusest lausa lärmama. 
— Oh-ho-hoi! huikas kuningas tundes seeüle otse 
poisikeslikku rõõmu, et ta hääl kajas õhtuses vaikuses = 
lossimüüride vahelt vastu. 
— Hau-hauu! ulgus Pompe, kui Magnus Stenbocki 
puhus vaskset jahisarve — tu-tu-lu-tu-tuu! k 
— Ai-ai-aii! kilkas jällegi Snushane. 
Samal ajal istusid kõik lossis viibivad ohvitserid 
õhtulauas ja arutlesid omavahel, et kus peaks praegi 
viibima kuningas. 
— Varahommikul olevat ta koos Stenbockiga välja 
läinud, ja kuhu ikka mujale kui jälgima metsk 
lendu, arvas kindral-adjutant Lagercrona. 
— See võib olla tõsi, möönis tallmeister Axel Härd 
kuid samas aga kuuldus lossi värava tagant pöörane 
lärm, mis kohutas kõiki lauasistujaid, nii et nad kar- 
gasid püsti, jäädes algul ehmunult üksteisele otsa vah- 
tima, kuni neist lõpuks kindral-adjutant Lagercrona 
söandas sõnada: 

— Mis kära see värava taga nüüd lahti läks? 

Äkki kuuldus väljast ka üksik püstolipauk. 

— Taevas, venelased on tungimas lossi! hakkasid 
kõik seepeale kisama. 

— Relvastuda! hüüdis Lagercrona, ja nüüd tor- 
masid kõik kindralid ja ooberstid rüsinal otsima oma 
püstoleid. 

Õpetaja Nils Rabenius ei saanud aga hirmuga muud, 
kui haaras pihku tahmunud praeora. Kuid enne kui 
neist keegi jõudis uksest või aknast välja karata, astus 
kuningas ise tuppa. 

— Aga sõbrad, mis teil siin lahti? hüüdis ta näost 
punetades ning jäi üllatunult vahtima söögituba, kus 
ohvitserid jooksid vinnastatud püstolitega ringi. 

— Kuningas, majesteet, venelane on tulemas kaela! 

— Venelane, kus? ja kuninga käsi libises mõõga- 
pärale. 

— Kas teie, majesteet, ei kuulnud siis nende lär- 
mamist värava taga? 

— Lärmamist, värava taga, aga sõbrad, see olin ju 
mina tulles koos Stenbocki ja Wrangeliga karujahilt, 
kostis kuningas pahvatades lõbusasti naema. 

Häbelikult langetasid nüüd ohvitserid oma püstolid, 
kuna aga õpetaja Nils Rabenius peitis selja taha oma 
rasvase praeora. 


A uesti ning tasapisi hakkas ka Vi- 
rumaa sõjalöögist toibuma. Ol- 
gugi et pärast venelaste lahkumist 
tuli vali talv maha ning -palju- 


desse kohtadesse kuhjus määratu 
suuri = lumebangesid, = hakkasid 
ellujäänud talupojad oma redu- 
paikadest pöörduma tagasi, et 

üles kohendada oma eluasemeid. 


Ja nõnda hakkas elu tuksuma ka Jõhvi kihelkonnas, 
kus isegi õpetaja Toomas Knieper laskis end korraks 
näha, olles algul tulnud päris üksinda tagasi: kuid 
oma suureks kurvastuseks võis ta Jõhvis näha, et peale 
rehetoa polnud kirikumõisast enam midagi järele jää- 
nud. Et aga kõik talupojad olid nüüd kibedasti töö- 
tades ehitamas oma onnisid, siis polnud tal neilt kiriku- 
mõisa ehitamiseks algul mingit abi loota, kuna aga ki- 
riku üleskohendamiseks pidi kuluma veel palju aas- 
taid aega. 

Ronga Tehvan, kes koos oma sulase Raini ja pal 
" jude teiste Jõhvi meestega oli suurelt Narva-eelselt tap- 
luspaigalt tulnud toredate hobustega tagasi, hakkas 

nüüd kõige esimesena vedama metsast palke, et ehitada 
oma veskit uuesti üles. 

Ja nõnda hakkasid juba jõulukuus kostma metsast 
lakkamatud kirvehoobid ning siin ja seal oli näha met- 
sast veetavaid palgikoormaid. Ja ei läinudki palju 
aega mööda, kui endistel tuhaasemetel kerkisid uued 
vaigustlõhnavad majad nagu seened maa seest välja. 
Olgugi et talupoegadel oli nüüd töökätest ja veolooma- 
dest suur puudus, tundsid nad aga veel enam puudust 
õlgedest, millega tuli katta katuseid; neid aga polnud 
peagu kogu Virumaal mitte kuskilt saada. 

Ka Jõhvi mõisa hakati nüüd jällegi üles ehitama. 
Selleks oli mõisa pärisomanik kindral Otto Wellingk ise 
käinud korraks seal ning lasknud Narvast ja Tallinnast 
palgata hulga ehitusmeistreid, kuna aga talupoegi, kel 
juhtus olema hobuseid, sunniti talgute korras kokku 
vedama palke. Isegi endine rendihärra Engel Hart- 
mann oli pöördunud oma redupaigast tagasi ning võttis 
kindral Wellingki volil ning nimel ehitamise tööde juh- 
timise oma kätte, kuna aga kindral ise pidi peatselt 
pöörduma tagasi oma rügementide juurde. Et vähe 
oli neid talupoegi, kel olid veel järele jäänud mõned 
veoloomad, siis mõisa pärisomanik ei hakanudki neid 
kuigi kurjasti pressima, teades, et ainult talupoja varal 
suudab ka mõis püsida. 

Ronga möldri Tehvani veski seinad kerkisid õige 
kiiresti üles, nii et juba näärikuu lõpupäevadel võidi 
hakata sarikaid püsti ajama. Et ta veskiehitus võis 
aga nõnda kiiresti edeneda, siis oli tal seejuures suu- 
reks abimeheks kukkur, mille kuningas iseoma käega 
oli talle annetanud. Selles leiduva kullaga oli ta pal- 
ganud enesele veelgi paar sulast, keda ta võis parajal 

määral toita ning muretseda neile kaugematest kihel- 
kondadest ihukatet. Ka hobuseid oli tal nüüd majas 


kaks — üks, kelle Rain oli sõjast kaasa toonud, ja teise 


tema ise. 

Kui nüüd Tehvani esialgne elamu oli valmis, siis 
alustas ta veski ehitamist. mis oli mitmeti keerukam 
ning nõudis palju enam aega ja hoolt kui tühiste maja- 
seinte püstiajamine. Seal tuli voolida suuri hammas- 
rattaid, tahuda võlle, muretseda tulikahjus murenenud 
jahvatuskivide asemele uusi ja kohendada veskipaisu. 
Kõige selle juures oli Tehvan oma sulastega alati nõnda 
kibedasti töös, et tal polnud mahti panna tähele isegi 
seda, mis toimus ta lähemas ümbruses. Puutudes küla- 
rahvaga õige vähesel määral kokku süvenes ta omaette 
tõhe, tahtes kange töömurdmisega kahandada kibedust, 
mida Imbi kadumine oli talle toonud. Kuid külarahvas 
mõistis seda aga teisiti, pidades ta enesessetõmbumist 
uhkuseks, mis nüüd. priiusepõlve kätte tulles olevat 
asunud ta südamesse. Ühtlasi aga kõneldi salajase 


kahjurõõmuga, et Tehvan ehitab päris asjatult oma 


veskit, sest rendihärra olevat ju Tehvani vangipõlve 
ajal ütelnud, et ta võtab temalt veski. Kui aga sää- 
rased jutud ulatusid lõpuks ka Tehvani enese kõrvu, 
siis kostis ta alati nõnda: 


— Kuidas saab tema minult veskit võtta. kui see 
jõekallas on juba põlvest põlve olnud minu esivanemate 
omandus?! ja ta jätkas veel suurema jonni ning visa- 
dusega oma tööd. 

— Egas sa saksaga vägikaigast vedada ikkagi ei 
jõua, hakkad talle palja vastu ajama, siis vaata, et 
võtab sind veel endise loo pärast uuesti kinni, seletati 
Tehvanile nõu andes, aga tihtigi ka lausa kadeduse 

Kisel 


Fa 


ast kuna ta jõukus torkas nüüd teistele nende suu- 


ral Otto td oli sõjaväe juurde tagasi minnes 
md talle täieliku voli. 


kkas üks kui teine Lamboja Hansule sõnadega peale 
a ning teda takka ässitama, et ta tuletaks rendi- 


ida Ronga veski kui mõisa päraldise temale. Kuuldes 
i sääraseid nõuandeid lõigi Lamboja Hans ühel 
al oma kirve terapidi palgi sisse püsti, võttis südame 
du ning läks mõisa, kus ehitusmeistrid olid nobe- 
töötamas. Kõndides seal palgivirnade, laastude 
lubjatünnide vahel ringi leidis Lamboja Hans peagi 
ihärra, kellele ta alandlikult paludes = tuletas 
elde, et Ronga veski on lubatud temale, kuid et 
| toimetab seal Tehvan edasi ega pane rendihärra 
tahtmist tähelegi. 

Y — Šo0-soo, või Tehvan aga ehitab, sõnas rendihärra 
124 jähirust kaebust mõtlikult kuulates ning sügas oma 
- habet; — aga no mis sellest, las ta ehitab pealegi. 


— Aga pai rendihärra, teie lubasite ju veski ometi 
- minule, ütles Lamboja Hans oma karvamütsi käte vahel 

— kägardades. 

= — Mis olen lubanud, seda pead sa ka saama! 


Ta Aga ta ehitab, nagu oleks see jõekallas tema 
% / pärismaa, hädaldas Lamboja Hans edasi, — kui läksin 

seda talle ütlema, siis haaras ta kirve, lubades mind 
maha lüüa, kui veel julgeksin end tema õuel näidata. 


— Kuula, Hans, mis ma nüüd sulle ütlen, sõnas 
rendihärra oma truule ning sõnakuulelikule pereme- 
hele otsa vaadates, — kannata, las ta ehitab veski | 
täiesti valmis, siis võtame selle ta käest ära ning sina - 
saad ta enesele. Kui aga praegu võtame, siis jääb ta 
meist veel pikaks ajaks valmis ehitamata, sest nüüd 
on kõik kohad tööd ja kohendamist nõnda täis, et seda 
jätkub koguni mitmeks aastaks. 

Kuuldes sääraseid tarku sõnu kukkus Lamboja Hans 
käntsatades rendihärrale jalgu, tänades teda säärase 
armulikkuse eest, kuna aga ta süda tundis seejuures 
ütlematu suurt rõõmu. 

Ja nõnda jätkati mõisas ja külades tööd, kusjuures 
ei mõisnik ega ka talupoeg ei eksitanud teise rahu, 
lastes teineteisel sõjahaavadest pikkamisi kosuda. Kuid 
kevade lähenedes ning sedamööda, kuis mõis jõudis toi- 
buda, hakkas ta talupoegadelt nõudma andameid, mida 
neil aga polnud kuskilt võtta, sest nüüd tuli talupojal 
näha ääretut viletsust ning vaeva, et pidada sügisel 
maasse peidetud viljaga enesel ja oma perekonnal hinge 
sees. Peatselt aga hakati külameestelt nõudma katee- 
päevi, nii nagu seda juba enne venelaste pealetulemit 
oli tehtud, et aga jõuda mõisa ehitustöödega rutem, E 
valmis. TARA 

Sääraste käskude saamisel jättis osa mehi oma maja-* NA SM 
ehituse laokile ning suurest kartusest läkski orjama 
mõisa, kuid need mehed, kes ühel või teisel kombel 
olid maakaitsmisest osa võtnud ning käinud taplusega 
isegi Narva all, hakkasid mõisa tahtmise vastu tõrkuma. 

Nad jätsid küll oma tööd ning toimetused sinnapaika 

maha, kuid mitte selleks, et sundijate toodud käsku 
mööda mõisa minna. vaid koondudes salkadena kokku 
hakkasid omavahel nõu pidama, et kuidas oleks parem 
ning kindlam mõisa tahtmisele vastu panna. Pealegi 
olid nende meeled nüüd ärevil just sellepärast, et vaen- 
lase pealetulemise ajal liikusid jutud ringi, et need ta- 
lupojad. kes maakaitsmisest ratsanikena osa võtavad, 
on pärast teotegemisest täiesti priid ning igaüks jääb 
omaette peremeheks. 

— On sel mõisal ka ülekohtune tahtmine, siunas 
Sibi Andres, — vaevalt on vaenlasega kähmlemine 
lõppenud, hakkab ta juba jällegi vanast otsast peale! 

— Mehed, kas me sellepärast taplesimegi, et mõi- 
sal oleks seda kergem meid jällegi pigistada! hüüdis 
Tora Mikk. 


— Tegu me sel aastal küll ei tee! urises üksikuid 
mehi. 


— Ei tee, ei tee — kes traguniks olnud, see üldse 
ei tee, tulgu või surm! 

— Praegugi juba hiilib surm me taga, pole veel 
õiget ulualustki, kui aga hakkame ka mõisa orjama, siis 
oleme juba kohe ta lapsed! 

— Aga mehed, mida meil tuleks nüüd ette võtta, 
egas vana mõisakurat meile nõnda rahu ka ei anna?! 
hüüdis jällegi Tora Mikk oma laia suu läbi. 

Ja mehed arutlesid edasi, leidmata parajat nõu. 

— Kui õige pärida Tehvanilt, arvas äkki Sibi 
Andres, — temal on alati viis kavalust kõrva taga! 

— Õigus, lähme Tehvani juurde, kiideti säärast 
nõu. 

Ja siis mindigi. lärmates ja vaieldes. 

Peagi kogunes Ronga veskiõu talupoegi päris kubi 
nal täis, kusjuures igaüks neist kisas ja lärmas oma 
viisil, nii et keegi neist ei suutnud teisest õieti aru 
saada. 

— Aga mehed, mis teie arusse on löönud, et nüüd 
nõnda vihaselt kisate? imestus Tehvan nähes säärasel 
hulgal külamehi enese juurde kokku tulevat. 

— Meie aru on selge, Tehvan, kuid mõis on muu- 
tunud ogaraks! 

— Kunas seal enne on olnud tarkust?! 

— Õigus, Tehvan räägib alati tõtt, kiideti. — No 
ütle nüüd sinagi, Tehvan, mis õigusega nõuab ba 
meilt teopäevade tegemist, kui nüüdsest oleme ku: 
ninga seaduste kohaselt teotegemisest priid! Ku mb 
on siis vägevam, kas kuningas või mõisnik? Kas siis 
ainult mõisniku pärast on tapeldud ning valatud meie 
verd?! 


— Talupoja verd on alati valatud! 


vaenu läbi hävitatud, kuna aga need talupojad, kes 
ratsameestena on sõjasõidust osa võtnud, pidi lastam: 


siis mullu sügisel kuulnud? 


— Kualsin, kuid mis sellestki nüüd abi? 

— Säärane tahtmine “õla mullegi uudiseks, kostis 
'Tehvan, — ka minule tuli mõisast teolise väljasaatmise 


% Ea kas sa saadad? päriti põnevalt. 

 — Mina, ei! kostis Tehvan kindlalt. 

— Milleks tal teolist vaja välja saata, nüüd on ta 
ju päris prii talupoeg, kostis Tehvani asemel ta sulane 
Rain 


A — Prii, sõnas Tora Mikk, — aga kus sulgi see on 
kirja pandud, et oled prii? 

-— Selleks on mul kuninga enese sõna, kostis Teh- 
van uhkelt, — ja see on ometi kindlam kui ükski kiri! 
 —— Tõsi, ohkas nüüd mitmeid talupoegi, — säära- 
sid õnnelikke, kel vabaduskirjaks on kuninga enese 
, ON üpris vähe või pole peale meie Tehvani üldse 
olemaski! 

- — Aga ütle, Tehvan, mida tuleks meil nüüd 
õisniku tahtmise vastu ette võtta, seepärast me nüüd 
juurde tulimegi! 

 — See on tõsi, et laastatud kihelkondade talupo- 
ojad ei suuda nüüd teokohustusi täita, sest enne on neil 
vaja ehitada oma onnid, kostis Tehvan mõtlikult: 
kui neid aga juba nüüd hakatakse teotegemisega vae- 
y rama, ja veel pealegi säärasel viletsal ajal, millal pal- 
judel pole maja, hobust, härga ega atra, ei suuda neist 
- keegi jääda elama ning ka mõis peaks siis oma ham- 
bad varna riputama. Ja seepärast arvan, et ka meie 
talupojad, olgu nad sõjataplusest osa võtnud või mitte, 
peaksid vähemalt sel aastal olema = teotegemisest 
- priid! 


P 

— Aga traguniteenistuse eest lubatud priius..? 

— Sellega tuleks, mehed, oodata. Kui kuningas on 
lubanud, siis ta seda ka annab, sest kuningas peab alati 
oma sõna! 

— Kuulete, mehed, vaat see oli alles targasti öel- 
dud, kiitsid talunikud, — ja seepärast ärgem nüüd teo- 
lisi mõisa saatke! 

— Aga mis me tõrkumine ikka aitab, kuuldus 
nüüd ka arglikumat juttu, — rendihärral on voli käes, 
lubanud tõrkumise korral kutsuda jällegi soldatid 
mõisa! 

— Tõsi, avalikult vastu hakata on nüüd raske! ar- 
vas Tehvangi. 

— Pealegi nüüd, millal kogu maa on soldateid ku- 
binal täis! kurdeti. 

— Eks anna siis sinagi. Tehvan, ka selles asjas 
meile parajat nõu! 

— Kui ainult selgi aastal jäetaks meid rahule, 
tulgu edaspidi kas või hullem põli! 

— Hullemat pole olemaski! 

— Ega ma siin muud nõu tea teile anda, arvas Teh- 
van, — kui et läkitage saadikud kuninga juurde, tema 
on ju nüüd meile õige lähedal — asub Laiuse kihel- 
konnas vanas lossis. Saadikute kaudu paluge siis te- 
malt eneselt mõisniku vastu abi. 


— Tõsi, vaat see on alles nõu, ja talupojad muu- 
tusid elavaks. Nüüd asub ju kuningas meie omal 
maal, otse käe-jala juures! 

— Aga kes meist tihkab kuninga jutule minna, kui 
isegi mõisahärra juurde pääsemine pole kerge, hakati 
äkki kahtlema, — ja pealegi ei oska meist keegi ku- 
ninga keelt! 

— Keel ei tähenda midagi, seletas Tehvan, — tõlki- 
jad on tal alati kaasas! 

— Kuigi meie keelemurest saame selle poolest üle, 
siis kust leiame sääraseid mehi, kes on nõus saadikuna 
kuninga ette minema. 

— Miks? 

— Eks kartus poe igaühele põue — kes meist tih- 
kab minna?! 

— Ei, mehed, säärasest nõust pole meil ka mingit 
abi loota, nii et ikkagi tuleb painutada kael rendihärra 
tahtmise alla! kuuldus meeste seast arglik ohkamine. 

— No seda me ka ei tee, ei tee! kinnitas Sibi And- 
res, kes Narva all oli jõudnud koguda küllaltki kangust. 

— Aga mehed, mida seal siis karta on, hakkas 
Tehvan hurjutama, — oma kuningas, egas ta ometi 
murdja ole! ja siis jutustas ta veel kord külameestele, 
kuis ta Pühajõe ääres seisnud silm silma vastu kunin- 
gaga ning surunud isegi ta kätt. 

— Sa, Tehvan, heida meie nõusse ning ole ise meile 


saadikuks, sõnas äkki Tora Mikk. 


— Mina, ei, suguvennad, mul pole selleks aega, 
sest nagu näete, ruttan minagi oma esivanemate veski 
üleskohendamisega. 

— Veski ehitamisel tuleme sulle talgutega appi! 

— Ei vaja teie abi, tulen sulastega isegi toime, teie 
tööpäev kulub aga nüüd teile enestele marjaks! kostis 
Tehvan raputades pead. 

— Tehvan, ole meie eest kostjaks, hakkasid nüüd 
kõik kokkutulnud külamehed anuma, — sina oled 
juba korra kuninga ees seisnud..! Paneme ühiselt 
sulle teemoona kokku, nii et ole meheks ja mine! 

— Ei, mehed, teemoona jätkuks mul eneselgi. 


237 


A js A 


/ E 


koguni uhkeks läinud! | 
— Mehed, sõgedat juttu ärge sõnage — oma sugu- 
vendade vastu pole ma kunagi olnud uhke, olgugi et 
neist mõnigi on näidanud minu vastu lausa avali ku 
vaenu! 
— Siis vähemalt oled sa kange! 
— Tõsi, kanguseta pole ma kunagi! 
— Miks sa siis tõrgud, võta teekond ette ning mine 
kosta meie eest oma sõna! > 
— Mine, Tehvan, ole abiks! 
Imenud vaikselt ning mõtlikult oma piipu, võttis 
Tehvan selle lõpuks suust, nagu tahtes midagi öelda, 
kuid siiski ei tulnud sealt veel ühtki sõna. 
— Tehvan, võta teekond ette — külarahvas palub 
sind! J 


— Olgu siis, ja Tehvan koputas piibu tuhast tüh- 
jaks, — ma tahan minna ning kanda teie mure ku- 


ningale ette! Kuid kes teist tuleb kaasa, sest see pole 
kombeks, et ainult üks inimene läheb saadikuna välja! 

— Tehvan, ole tänatud..! 

— Kes meist läheb, kes on meie seast arukam? 
ja talumehed hakkasid piiluma üksteisele, tundes aga 
ühtlasi oma südames salajast kartust, et kui äkki 
geb ühine valik temale?! 

— Eks Sibi Andres peaks ikka minema, temal 
suu kah parajal paigal! arvati lõpuks. 

— Tõsi, Sibi Andres läheb meie Tehvaniga kaasa, 
pealegi on ka tema käinud tragunina koos kuninga 
vägedega Narva all. 

Kui aga Sibi Andres hakkas säärase valiku vastu 
sõitlema, siis sõnasid mehed talle nõnda: 

— Ära tõrgu, egas sinagi ole hädata, ka sina vajad 
kuninga kaitset! 

Ja nõnda valisidki külamehed ka Sibi Andrese oma 
saadikuks kuninga juurde. Kui siis hakati arutlema, 
et keda tuleks kolmandaks saadikuks valida, sest kolm 
olevat igale asjale hea. sõnas Tehvan nende vaidluse 
vahele: 

— Kolmandana tuleb kaasa minu sulane Rain, roh- 
kemat aga mu hobune nõnda pikka teed ei suuda 
vedada! 

Säärase otsusega olid kõik talumehed rõõmsasti nõus 
ning kõik nad jäid nüüd selle poolest üsna rahule. 


Samal ajal, millal talumehed pidasid Tehvani veski 
juures nõu, võttis Lamboja Hans jalad selga ning rut- 
tas mõisa rendihärrale sõna viima, et külamehed pea- 
vad möldri õuel mässunõu. 

— Kuidas, kas juba jälle mässama, ägestus rendi- 
härra säärast juttu kuuldes, — kas nad sõgedad on siis 
juba unustanud selle armu ning halastuse, mille ma 
neile suvel soldatite mõisa tulles andsin! 

— Ei neil ole nüüd enam õiget meelt ega aru otsas! 
kostis Lamboja Hans. 

Korraks valdaski rendihärrat kartus ning ta oli juba 
valmis uuesti põgenema mõisast, kuid et ta siiski pol- 
nud just arg mees, siis sai ta oma kartusest õige peat- 
selt jagu; pealegi veel nüüd, millal polnud enam sõja- 
aeg ning maa oli kubinal täis kuninga vägesid, kellelt 
alati võis loota kiiret abi. kõige enam aga mõisa päris- 
omanikult kindral Wellingkilt eneselt, kes mõisas käies 
oli käskinud rendihärral kui mitte muidu, siis solda- 

tite abiga hoida talupoegi sõnakuulmises ning vaos. Ja 
nüüd leideski olevat paraja aja talupoegadele nende 
mulluste ülbuste eest kättetasumiseks läkitas rentnik 
Engel Hartmann kindral Wellingkile nõudmise, et 
mässama hakanud talupoegade rahustamiseks saade- 
taks soldateid mõisa. Suurema osa oma sulaseid ning 
mõisateenijaid pani ta aga samas sõjariistu ning saa- 
tis nad Ronga veskisse käsuga, et nad võtaksid seal 
möldri kinni ning tooksid ta mõisa. Seejuures lubas 
ta neile ainult seda, et kui kokkutulnud mässulisi talu- 
poegi on veski juures nõnda palju, et neilt on karta 
vastuhakkamist, siis varitseda seal läheduses, seni kui 
talupojad on läinud laiali: pärast aga võtta Tehvan, see 
mässuleõhutaja kinni ning tuua ta mõisa. 


Ja siis juhtuski nõnda, et kui talupojad olid veski 
õuest läinud laiali ning Tehvan ise koos oma sulastega 
lõpetamas oma päevatööd, tuli äkki kari mõisamehi 
veskisse. Seal siis, enne kui Tehvan suutis avada päri- 
miseks suu, haarasid mõisamehed ta oma sulaste kes- / 
kelt kinni ning köitsid ta käed selja taha kokku. Vastu- 
hakkamiseks oli Tehvanil kahest sulasest liialt vähe, 
knna aga samal ajal Rain viibis hobusega metsas. 


— Kust säärased röövlid tulevad, kisendas nüüd 
Tehvan mõisameestele näkku, — kuidas julgete röövi- 
misega tungida minu majja? 

— Pea oma suurustav suu, pole meie kellegi rööv- 
lid, kostsid kupjad ja mõisa sulased, keda kõiki Tehvan 
tundis, — meie ei tulnud sinu käest röövima mitte kui 
midagi! 

— Ütlete, et ei röövi, kuid ometi olete mu käsi 
kinni köites röövinud minult vabaduse! 

— Ei tee meie seda omal tahtmisel, vaid nõnda on 
mõisa käsk! 

— Mõisa, ja Tehvani silmad hakkasid endist üle- 
kohut meelde tuletades seda vihasemalt välkuma, 
— kuidas tohib mõis röövida minult seda vabadust, 
mida kuningas ise on mulle andnud?! 

— Ei meie tea sellest midagi — täidame ainult 
rendihärra käsku. Nüüd aga tule meiega kaasa! 

Samal ajal seisid Tehvani uued sulased norguspäi 
veski õues ega teadnud, mida ette võtta. Kui nüüd 
vähemalt Raingi oleks olnud nende seas, siis vahest 
oleks ta ägedushoos saanud ka säärase meeletusega 
hakkama. et oleks kihutanud nad üles ning tormanud 
kolmekesi enam kui kümnele mõisamehele oma pere- 
mehe päästmiseks kallale. Kuid tema viibis kaugel 
metsateel. veski juurest ligemale penikoorem maad 
eemal. 

— Kui ma ei taha, siis ei astu ma oma kodupai- 
gast sammugi välja! sõnas Tehvan tõrkudes mõisamees- 
tele vastu. 

— Kuule, mees, ütles nüüd kupjaist Kroonu Andres 
tõsiselt, — kui sa pead paremaks mõisa käsu vastu 
tõrkuda ega taha koos meiega rahus tulla, siis asetame 
su reele ning viime vägisi! 

— Kui suudate, siis viige vägisi, kuid ise omal 
jalul ma ei lähe! 

Olgugi et mõisamehed ähvardasid nüüd ka peksuga, 
pani Tehvan nende ülekohtusele tahtmisele suure 
meelekindlusega vastu. Kuid lõpuks ei aidanud mitme 


mehe jõu vastu tõrkumine — ta baarati kinni ning hei- 
deti rekke, kusjuures üks kupjaist sõnas ohje pingu- 
tades: 

— Noh, tõrkujate peamees, läki nüüd! 

Kui siis mõisamehed hakkasid ree kõrval sammudes 
koos oma vangiga veski õuelt lahkuma, sõnas üks kup- 
jaist Tehvanile, kes reel jäi vaiksesti lamama. nõnda: 

— Sel ajal kui teised raiuvad metsas veel palke, 
on sul juba seinad ülal, paar hobust tallis ning isegi 
sulaseid oled jõudnud palgata. Kust sulle nii suur 
varandus äkki tuli — puha kõveriti ning võltsi eluga! 

Et aga Tehvan vaikis ega kostnud säärasele laima- 
misele sõnagi, siis võttis nüüd Kroonu Andres oma- 
korda sõna suhu: 

— Räägitakse, et kuningas ise olevat oma käega kin- 
kinud talle kotitäie kulda. 

— Räägitakse, kosteti hurjutades, — kes aga on 
see rääkija kui mitte ta ise, et seega oma ülekohtuseid 
tegusid varjata. Kas seda on aga keegi näinud ja kas 
kunagi võib seda juhtuda, et kuningas ise annab ühele 
talupojale kätt ja pealegi kingib talle veel kulda, kuna 
aga me teame, et isegi ükski mõisahärra ei tihka talu- 
pojale kätt anda. Ei, mehed, kogu see jutt on tema 
enese lahti lastud ning kõik puha lausa pettuseks. 

Vahepeal hakkasid aga mõisamehed kartma. et 
talunikud on Tehvani vabastamiseks neid võsaservas 
varitsemas; seepärast andsid nad nüüd hobusele ikka 
enam piitsa ning kihutasid teda kiiremale jooksule, 
kuna nad ise sörkisid lõõtsutades ning ähkides ree kõr- 
val. Ja nõnda tuli Tehvanil juba teist korda sattuda 
mõisahärra võimusesse. 

Päike, mis polnud veel jõudnud laskuda metsa varju, 
kiirgas nüüd lumeväljalt punakalt vastu, kui Tehvan 
käsist-jalust seotuna toodi mõisa. Mõisaõuel oli nüüd 
kõikjal vedelemas laaste, palke, pakuotsi, ehituskive ja 

lubjatünne, kuna aga mõisahoonetel olid mitmel pool 
juba sarikad püsti ja osa roovikuidki löödud nende 
külge. Rendihärra Engel Hartmann aga kõndis oma 
rebasenahkses kasukas ehitustööliste seas ringi ning 
hoides käes keppi andis kisades siin ja seal käske. 

Kui Tehvan jõudis mõisa, silmitses rendihärra algul 
teda päris vaikselt, kusjuures köidikus inimese näge- 
mine näis tegevat talle koguni rõõmu. Kuid enne kui 
ta jõudis sõna ütlemiseks avada oma irvitava suu. hüü- 
dis Tehvan talle valjusti: 

— Kes on sulle, mõisarentnikule, andnud voli ha- 
kata avalikuks röövliks, kust oled sa võtnud enesele 
õiguse vangistada vaba meest?! 

— Vaba mees, kas sa kuule, hä-hä-hää! hakkas 
rendihärra esimesest üllatusest toibudes naerma. — Aga 
kulla mees, kui sa oled vaba. miks siis su käed on 
seotud? 

— Neid oled sina lasknud röövli kombel ülekohtu- 
selt siduda! 

— Kui olen lasknud seda teha, siis võid isegi 
mõista, et sa ikkagi pole vaba mees, nagu sa siin oma 
suure ning kasimatu suuga hoopled! 

— Kuningas ise on andnud mulle vabaduse! 


— Säärast sõgedat juttu ära lorise, seda ei usu 
isegi lapsed mitte, kostis rendihärra ülima rahuga. — 
Kus on sul selle tõenduseks kiri, mis kannab kuninga 
pitserit ja allkirja, kus? 

— Selleks on mul kuninga enese sõna! 

— Mees, ära aja sõgedat juttu, sõna peale ei lasta 
kedagi vabaks. Ise sa aga pole muud midagi kui tühi- 
paljas ärakaranud vang, kel sellegi eest tuleb anda 
vastust! 

— Pole mina vangist karanud, vaid kui sa ise põ- 
genedes oled jätnud mõisa koos oma vangiga peale- 
tuleva vaenlase meelevalda, siis pole mitte mina ära 
karanud, vaid just sina ise oled seda teinud! 


— Naljatamisest aitab, käratas nüüd rendihärra' 
ülimal määral vihastudes, — oleksin sulle su eelmise 
ränga patu andeks andnud, kuid et sa oled jälle uuesti 
hakanud kihutama talumehi mõisa vastu mässama, siis 
sa nüüd enam ei pea nuhtlemisest pääsema! 

Rendihärra käsul tõugati nüüd Tehvan vanasse 
mõisa viinakeldrisse, kuhu ta jäeti lukustatud ukse 
taha ootama oma saatust. 

Hoolimata kuninga kingitud vabadusest ja vaenlase 
vastu võitlemisest on ta pandud vangi, nagu meeletu = 
loom tõugatud siia pimedasse urkasse vaevlema, mõt- 
les Tehvan najatudes vastu külma keldri paeseina. Ja 
ometi ei tea ta enesel olevat mingit süüd, kui mitte ei 
tuletataks meelde endist asja, milles ta aga on ju sa- 
muti süütu, olgugi et ta mõisavanema ülekohtususe 
pärast tõstis tema vastu käe. Kuid kui aga kohus = 
peaks võtma seda asja arutada, siis tuleks rentnikul ta 
jumalavallatu ning jõleda teo pärast minna vangi, aga 
mitte temal. Ja nüüdses suures meelekibeduses pidi 
Tehvan tahtmatult oigama: 

— (Oh kuningas, olgugi et sa ei salli ülekohut vinti A 
just seepärast peadki koguni mitme vaenlasega sõda, 
tehakse aga seda ometi sinu omas riigis, sinu oma sil- 
made all irvitatakse sinu talupoegade üle! . 

Uuesti valdas teda meelekibedus ning tusk, viha 
selt tagus ta käte ja jalgadega vastu keldriust, nii et see 
kõmises. Kuid obadused ja tabad olid kindlad, uks ei 


andnud järele, ning mõisnik võis päris rahulikult / 

oodata homset päeva — talupoja viha ei pääsenud 
hädategemiseks talle ligi. Kuningas, kes ainult oma 
väikese sõrme liigutusega oleks võinud abistada oma 
talupoega, oli aga kaugel, ta silm ei küündinud nä- 
gema igasse keldripõhja, seda teadis Tehvangi. Kuid 
siiski ei jäänud ta kannatlikult ootama surma, igatsus 
vabaduse järele oli temas nõnda suur, et ta lõhkus ja 
kolistas ukse taga nagu metsast kinnipüütud ning sulgu- 
pistetud karu. 


Järgmisel hommikul löödi aga kirikukülas ja üm- 
berkaudsetes pooleldi valminud taludes lärmi, et mõisa 
sulased on tunginud õhtul Ronga veskisse ning viinud 
Tehvani vägivaldselt mõisa, kus teda nüüd kinni pee- 
tavat. 

— Kuidas ta seda tohtis? — Tehvan on ju nüüd 
ometi prii mees! imestuti. 

— Tohtis või mitte, kunas mõisnik enne on sellest 
hoolinud? öeldi. — Võtab inimese kinni ja ükski koer 
ei haugu enam takka järele! 


— Siis aga haugume meie! sõnas Sibi Andres 
ägedalt. 
— Ja ometi oli teda kuninga enese sõnaga lastud 
priiks! nd 

—- Mis hoolib mõisnik sõnast, olgugi et see on ku- 
ninga enese suust tulnud. Kuningas läheb ju jälle 
minema ning sõna jookseb tuulde laiali. Kui sul ette- 
näitamiseks pole põues pitseriga kirja, siis palja sõnaga 
antud priiust on raske alal hoida! 

— Aga mis saab nüüd meist — olime valinud ta ju 
enesele saadikuks! hakkasid mehed esimesest üllatusest 
toibudes külavahel arutlema. 

— Valisime, kuid nüüd pole temast meile enam 
eestkostjat! 

— Peaksime valima uue saadiku?! 

— Keda sa siin enam oskad valida — mõisavanem 
haarab jällegi kinni! 

— Peame tegema seda salaja! 

— Egas Tehvanigi valimisel mindud mööda kihel- 
konda kella lööma, aga näe, saks sai sellest ikkagi teada 
ning pani ta sulgu! 

— Aga kust ta võib teada saada, kui asja täiesti 
salajas hoiame?! 

— Küllap tal oma luurajad on väljas — käivad 
lambanahkades huntidena meiegi seas ringi! 

— Ei oska meie enam kedagi teist valida, sest keegi 
meist peale Tehvani ei tule sellega toime, et astub otse 
kuninga palge ette! 

Samal ajal käis aga Tehvani sulane Rain veelgi ta- 
lust tallu ringi mehi üles kihutamas, et nad kõik tulek- 
sid mõisa kas või väevõimuga vabastama Tehvanit. 

— Ega sedagi nõu tohi laita, kiideti, — kuid siis 
tulevad soldatid uuesti mõisa ning meie põli muutub 
veelgi kurjemaks ning saame kõik valusasti nuheldud! 

— Soldatid tuuakse mõisa niikuinii, arvas Sibi And- 
res, — kui aga Tehvani teeme köidikuist vabaks ning 
päästame ta mõisavanema meelevalla alt, siis võib ta 
kuninga ette pääsedes temalt meile kõigile paluda abi 
ka soldatite vastu. kuna aga muidu võib saks hukata 
meid kõiki! 

— Tõsi, ütlesid mehed seda juttu mõtlikult kuula- 
tes. — kui meie eneste kaitseks nüüd Tehvanit ei va- 
basta. siis võib-olla paljud meist peatselt ei näegi enam 

- maailmavalgust. Ja just seepärast peamegi Tehvani 


AANTT 


vabastama, maksku see meile või elu! 

— Aga mehed, vahest oleme siiski liialt ägedad, 
kuuldus ka teissugust juttu. — Kui meil Tehvanit enam 
pole, las siis lähevad ta sulane ja Sibi Andres kahe- 
kesi kuninga juurde! 

— Ei. Tehvanita ma säärast teekonda ette ei võta! 
sõitles Sibi Andres ägedalt vastu. 

— Ei nüüd aita enam muud kui lähme aga mõisa 
ning nõuame sealt Tehvanile vabadust! 

Ja nõnda hakkasid talupojad oma valitud saadiku 
pärast ikka enam ja enam käärima. Juba keeruta- 
tigi malku ning viibutati mõisa poole rusikaid, kusjuu- 
res kuuldus vihaseid manamisi ja sajatati õige tigedalt. 

— Vaata saksa, siunati, — siis kui meie mehed 
olid Narva all kuninga vägedega rind rinna kõrval ve- 
nelastega kähmlemas,. siis kui meie suguvennad vala- 
sid oma verd, siis oli ta redupaigas vagane nagu kännu 
alla pugenud hiir. Nüüd aga, millal vaenlane on Ju- 
mala ja kuninga abiga maalt välja tõrjutud, tuleb ta 
siia oma sõjaseadust tegema! 

— Üles, mehed, raputagem enesest kartus ning ha- 
kakem peale, nagu seda tegime Narva all kähmeldes! 
ergutasid nüüd tapatalgul käinud mehed arglikumaid 
takka. 

— Aga kui saame säärase teo pärast veriselt vitsu?! 
kõheldi. 

— Vitsu saame siis, kui laseme seda enestele anda! 
Lähme mõisa, ei nüüd aita enam muud! 

Ja talupoegi, varustades end nuiade, nugade. tei- 
vaste, püsside ja kirvestega, hakkas ikka enam ja enam 
kokku kogunema Ronga veski õuele, kust pärast seda, 

kui neid oli seal juba enam kui poolsada pead koos, 
hakati liikuma mõisa poole. 

— Nüüd tuleks vana mõisakurat tõsiselt maha lüüa, 
siis oleksime tema kiusamisest ükskord ometi priid! 

— Jah, oleks nüüd Krista Mart meil siin, küllap 
tema tuleks säärase teoga hõlpsasti toime! 

— Krista Mart ja Tehose Hannes ei tule enam 
siia — nemad jäidki kuninga lippude alla teenima, sõ- 
nas Rain. — Kuid pange tähele, mehed, kui saks minu 
leivavanemat vabaks ei lase, siis. nii tõesti kui Jumal 
mind praegu kuuleb, löön ma sellesama teibaga ta 
maha! ja Rain keerutas pea kohal teivast. 


— Kui verevalamiseta läbi saame, hakkas Sibi And- 
res mehi manitsema, — siis jätame tapatöö ikkagi te- 
gemata, kui me aga Tehvanit teisiti vabastada ei suuda, 
siis olgu nõnda ning langegu ka säärane liisk! 

— Aga lööja nimi, mehed, pidagem hammaste taga, 
et keegi teist teda kunagi välja ei anna, olgu see siis kas 
piinade käes kannatades või muidu, manitseti üksteist. 

— Ei, arvas Sibi Andres, — kui tapatöö on siiski 
tehtud, siis lööja katsugu põgeneda nõnda kaugele, kui 
ta aga iialgi suudab, ning ärgu ta enam oma kihelkonda 
tagasi tulgu, sest säärast asja ei suudeta kunagi salajas 
pidada. Sõna on ju kerge suust tulema, ja kui ta sealt 
juba väljas on, siis püüa teda veel nõndasama nagu 
lindu suures laanes. Kuna aga säärase teo pärast 
süüdlast ootab surmaga nuhtlemine, siis on kõigiti pa- 
rem, kui ta juba aegsasti kaob! 

— Aga vahest siiski saame tapmiseta läbi? 

— Oleks parem, kui saab, kostis Sibi Andres, 
— selleks pole minulgi lusti! Kuid aidata nüüd mõisa, 
kui enesel pole katustki pea kohal ning pere on sure- 

mas nälga, see ajab kõige taltsamagi inimese nõnda 
meeletuks, et ta lõpuks ei teagi, mis ta kibedusega teeb 
ning ette võtab! 

Samal ajal oli aga mõisas talupoegade lähenemisest 
juba teada ning rendihärra kihutas kõiki oma sulaseid 
ja töölisi neile vastupanemiseks jalule. Et aga enamik 
mõisa ametimehi ja kupjaid oli nüüd ehitustööde kätte 
tulles ka külades ja metsades laiali, siis oli neid talu- 
poegadele vastupanemiseks mõisas üpris vähe. — Väl- 
jast toodud pottsepad, müürsepad ja puusepad aga. 


kuuldes talupoegade mässamisest, polnud nõus neile 


vastu minema, öeldes, et nad on mõisa tulnud tööd te- 
gema, nõnda nagu neid selleks on palgatud, aga mitte 
talupoegadega taplema. 

Seni kui nüüd rendihärra Engel Hartmann oma 
ehitustööliste ning ametimeestega vaieldes tingles. jõud- 
sidki talupojad suures trobikonnas mõisa, kus nad kä- 
ratsedes võtsid ta eneste keskele. 

— Lase mölder lahti! karjusid nüüd talupojad talle 
tigedasti näkku. — Ära pea kinni õiget meest, kes pole 
teinud mingit kurja, vaid on püüdnud rahulikult üles 
ehitada oma koda, mille vaenlane tal maha põletas. 

Nähes enese ümber karjuvaid karvaseid nägusid ja 
nukelisi rusikaid kohkus mõisavanem sellest nõnda hul- 
lusti, et ta ei suutnud isegi anda oma aidameestele 
käsku, et nad laseksid talupoegade meeleheaks Tehvani 
vabaks. Talupojad, pidades aga mõisavanema vaiki- 
mist tõrkumiseks, hakkasid talle sõnadega õige kurjasti 
peale käima: 

— Sina, hilpharakas ning kärnkonn, sina, kes siis. 
kui meie mehed pidasid vaenlasega sõda, imesid redu- 
paigas käppa. tuled nüüd hädaohu kadudes oma endiste 

kiusamistega jälle välja! Kuid ei, vennas, säärased 
ajad on juba möödas, nüüd on ka talupojal pisut sõna- 
õigust enese eest kosta! 

Nähes, et nõnda võivad vihased talupojad tõesti 
mõisavanema maha lüüa, sõnas Sibi Andres talle 
nõnda: 

— Lase süütult kannataja lahti, enne kui sulle sün- 
nib tõsist häda! 

— Tee lahti oma sulg ning lase ta välja! hakkas 
nüüd mehi veel hullemini lärmama, kuna aga Raini 
käes kerkis jäme teivas. 

— Ärge lööge, mehed, lasen ta priiks! hüüdis nüüd 
rendihärra nähes kõiges selles enesele suurt hädaohtu. 

— Ja ei hakka enam teda ega ka meid seepärast 
taga kiusama? usutles Sibi Andres. 

— Ei hakka, ei hakka! kisendas rendihärra risti- 
tades käsi. — Võtke ta ja minge, kuid ärge mind lööge! 

Kui siis hakati hõikama aidamehi. ei leitud neid 
mitte kuskilt, sest kõik nad olid joosnud hirmu- 
nult laiali. 

— See on sul ainult vigur! ja mehed asusid uuesti 
mõisavanema kallale. 

— Mul pole võtmeid. kostis rendihärra hädaldades, 
— otsige aidamehed üles! 

— Vigurdad! karjus nüüd vihast pondunud näoli- 
sena Rain ja viibutas rendihärra silmnäo ees rusikat. 
— Lase Tehvan lahti! ja haarates Engel Hartman- 
ni] rinnust kinni raputas ta teda nõnda ägedasti, et sel 
olid silmad peast välja kargamas. 

Talupojad said sellest aga veel enamgi julgust ning 
kõik nad sirutasid nüüd käed rendihärra järele välja. 
olles valmis teda lõhki kiskuma. 

— Ai-ai, lööge keldriuks puruks ning laske ta sealt 
välja, kuid ärge mind pekske! 

— Või siis koguni külmas keldris hoiad teda, met- 
saline! ja tõugates rendihärra pikali maha jooksid 
nüüd talupojad rüsinal keldrite juurde kokku. 


Missuguses keldris Tehvanit hoiti, selle üle polnud 
nüüd kelgi enam aega ega aru mõtelda või pärida, vaid 
kõik keldrite uksed taoti sisse just nõndasama, nagu 
seda sügiselgi oli tehtud, kuid nüüd enam mitte vara- 
otsimiseks, vaid et päästa oma suguvend. 


Peatselt leitigi Tehvan ning ta toodi keldrist välja. 
Enne kui ta suutis hakata kõnelema, tuli teda palju 
aega toibutada, sest külmas keldris veedetud öö oli tei- 
nud ta pooleldi kangeks. Et mitte ära külmuda, oli ta 
pidanud seal kogu aja edasi-tagasi kõndima. 0 Rendi- 
härrat ei pandud nüüd aga enam tähelegi, vaid kõik ta- 
lunikud kuhjusid Tehvani ümber. 

— Vennad. ütles Tehvan. kui talle kõigest juhtu- 
nust oli seletatud, — minu vägivaldse päästmisega olete 
nüüd võtnud ränga süükoorma enestele. 


— Mis on tehtud. seda oleme teinud eneste pä- 
rast. kostis Sibi Andres, — mõisavanem sind siia külma 
keldrisse pistis lootusega, et sured siiasamasse paika 
ning et siis pole enam kedagi, kes ta ülekohtuse tege- 
vuse peale jaksaks tõsta nurinat. Ei, räägi. mis sa ta- 
had. kuid oleme tulnud sind vabastama selleks, et sa 
meie saadikuna läheksid kuninga ette, sest muidu tu- 
leb meile kõigile kuri ning kibe lõpp! 

— Tõsi on sinulgi, sõnas Tehvan = mõtlikult. 
— kuid lugu läheb nüüd veelgi kurjemaks, kuna olete 
talitanud kuningalt antud seaduste vastu. sest ühtki 

vangi, olgu ta nii süütu kuitahes, ei tohita vägivallaga 
vabastada. 

— Kes meist aga siis kuninga juurde läheks. kui 
sind oleksime jätnud vangi?! Ei, vennas, just see- 
pärast tulimegi sulle kitsikuses appi, ning nüüd võta 
Issanda rahus see teekond ette ja palu kuningalt meile 
abi! . 

— Kuis suudan seda veel mina, kes ma nüüd olen 
ärakaranud vang, seaduse järgi mahalöömise väärt nagu 
hulkuv hunt! 

— Mõistku siis kuningas ise sinu üle kohut, pangu 
ta sind oma seaduste järgi vangi, meie kõik aga tahame 
siis tulla ning põlvili paluda temalt sinule armu! Ainult 
mine, Tehvan, võta see teekond ette. sest muidu oleme 
kõik maa pealt kadunud! 

— Egas sellest loost polegi vaja kuningale paja- 
tada, hakkasid nüüd mehed läbisegi sõnelema, — sest 
mõisavanem ise lubas jätta meid rahule ning tänase loo 
pärast mitte midagi ette võtta. 

— Usu sa hundi juttu, kostis seepeale Sibi Andres, 
— seda lubas ta ainult kõige suuremas kitsikuses ning 
hädas, kui aga läheme siit jällegi laiali, siis seda tige- 
damini hakkab ta meid taga kiusama! 

— $iis oleks olnud ikkagi parem, kui oleksime löö- 
nud ta maha! arvasid nüüd külamehed kahetsedes. 

— Seda ei või me päris kindlasti kunagi teada, mis 
just oleks parem, ütles Sibi Andres. — Nüüd aga ei 
jää meil enam muud troosti üle, kui et peame kogu 
oma lootuse panema ainuüksi kuningale, kelle juurde 
peame Tehvaniga tõttama. 

Ka Tehvan leidis, et kui ta suguvennad oma elu 
kaalule pannes on tulnud teda lunastama, siis on tema 

esimene kohus tõtata nende eest kostmiseks kuninga 
juurde. Pealegi tundis ta vajadust paluda kuningalt 
enesele pitseriga kinnitatud vabaduskirja, milleta keegi 
ei taha tema vabadust uskuda. 


Talunikud saatsid Tehvani ta veskini, kuna enamik 
neist jäi veel seniks paigale, kuni ka Sibi Andres oli 
ärasõiduks hakkamas. Ja kui siis saabus keskpäevane 
aeg, istus Tehvan koos oma sulase Raini ja Sibi And- 
resega rekke, et alustada teekonda kaugesse Laiuse ki- 
helkonda, kus kuulu järgi pidi kuningas koos oma suure 
väega asuma. 

— Head teed, Tehvan ja Sibi Andres, olge ku- 
ninga ees usinad kõnelema ning tulge rõõmusõnumi- 
tega tagasi! hüüdsid talunikud neid jumalaga jättes. 
— Ja ärge kaua teel olge, vaid püüdke tulla tagasi 
juba enne, kui soldatid jõuavad meid siin maha tappa! 


— Püüame nõndapalju kui on oskust ja jaksu! 
kostsid lahkujad, ja siis andes hobusele piitsa kihutas 
nende regi mööda lumist teed sahisedes minema. 


Külamehed ei tihanud aga veelgi minna üksteisest 
lahku, sest suure salgana koos olles tundsid nad enes- 
tes vägevust ning jõudu, mis aga nende kodupaikadesse 
üksikuina laiali minnes oli õige kerge kaduma. Just 
seepärast ihkasidki nad üksteise seltsi. et mitte tunda 
üksikinimese armetust ning oma tehtud teo pärast 
hirmu, sest üksikuna on inimene alati kartlik, kuna 
aga hulgana koos olles on ta igale ettevõtmisele julge 
peale hakkama. 

Õhtul kui mehed oma mullast ja palkidest püstita- 
tud hädaonnides olid puhkamas, hakkaski neid valdama 
hirm. et mida toob neile homne või ülehomne päev. 

Paljud neist, mitte uskudes rendihärra lubadust kõiges 
vaikida, otsustasid juba järgneval päeval lahkuda ko- 
dunt ning pageda metsadesse või kaugematesse kolgas- 
tesse õigeaegselt rettu, et mitte jääda mõisa toodavate 
soldatite kätte nuhelda. 

Una tegevusetu elu võib sõjamehi 
4 laisklemisele harjutades üsna ker- 
gesti rikkuda, siis korraldas ku- 
ningas Laiusel talvitades õige 
tihti neile riviõppusi, olles ise 
alati hoole ning usinusega selle 
juures. Hommikuti õige vara, 
kui idataevas hakkas alles koit- 
ma, ilmusid sõdurid mõisa rehtedest. aitadest ja talu- 
majadest trobikondadena välja, jäädes oma ülemate 


käsuhüüete järgi sirgete ridadena seisma. Kuid ka 
kuningas oli nüüd ühtepuhku jalul, ratsutades ühe 
rügemendi juurest teise juurde. 

Ja nõnda kestsid õppused ikka päevast päeva. nii 
et kõik ümberkaudsed mõisaväljad ja talupoegade maad 
olid täis reas sammuvaid sõdureid, käsuhüüdeid. püssi- 
prahvatusi ja sõjameeste kära. 

Kolmveerand penikoormat peakorterist eemal asu- 
vas Jõgeva mõisas oli ooberst Magnus Stenbock õppuste 
poolest aga ütlematu vali, ning tema ei andnud oma 
meestele ühtegi puhkuspäeva. 7. märtsil, millal päike 
hakkas veidi kõrgemalt paistma, korraldas ta seal ko- 

guni suuri sõjalisi õppusi, mis pidid lõppema pidus- 
tusiga. Selleks laskis ta juba mõned päevad varem ehi- 
tada Jõgeva mõisa väljale määratu suure lumest kind- 
luse kõigi bastionide ja välisehitistega, kusjuures püüti 
järele aimata Bullersborgi kindlust koos Slapstadi lin- 
naga. 

Kui siis saabus 7. märtsi varahommik, millal kunin- 
gas ise tuli Jõgeva mõisa, tõi ooberst Karl Gustav Roos 
oma nelisada meest välja ning asetas nad lumevallide 
taha, kus suure usinusega hakati valmistama lumepalle. 
Samal ajal jäi lumest linna komandandiks määratud 
Axel Sparre käsutama garnisoniväge. 

Ooberst Magnus Stenbock, kes ise oli kogu laagri 
ülemaks, oli samal ajal koos kuningaga Jõgeva mõisast 
välja ratsutamas. Nähes nüüd peatselt algavat suurt 
lumesõda, oli kuningas ülimal määral erutatud, nii et ta 
ei tundnud praegu ennast mitte kuningana, vaid pigem 
vallatu poisikesena. kellele lumepildumine võib val- 
mistada suurt rõõmu. 

Mitmed rügemendid asusid aga poolringis ümber 
lumest kindluse, et seda ooberst Stenbocki märguandel 
lumepallidega rünnata. Kogu selle lumesõja kestel pidi 
iga möödaläinud tund vastama ühele päevale, nii nagu 
selle poolest oli varem kokku lepitud. 

Nüüd olid mõlema vastaspoole sõdurid lumepallide 
valmistamisega õige kibedasti ametis. Olgugi et käed 
tundsid seejuures külma. tehti lumepalle määratu suu- 
rel hulgal, mida sõdurid asetasid oma ülestõstetud kuue- 
hõlmadele ja mõned koguni mütsidesse. Tehes lume- 
palle muljus osa sõdureid neid oma käte vahel koguni 
nõnda tugevasti kokku, et need muutusid lausa jää- 
munadeks. = Juba lehvisid hommikuses valguses ihu- 

kaartlaste ja dalekarlaste lipud, üle lumise lagendiku 
vedasid hobused jooksusammul kahureid, mis olid ase- 
tatud reejalastele, kuna eemalt lähenesid kuningliku 
majesteedi ihutragunid, kapates eesotsas ooberstleit- 
nant Hugo Hamiltoniga. 


Kahurid, mis pidid lumesõja puhul laskma ainult 
papist pommidega, asetati nüüd ühele põhjapoolsele 
madalale künkale, kust nad pidid avama lumekindlusele 
tule. 

Lumevall, mis poolkaares ulatus Laiuse-Jõgeva vahe- 
lisest teest kuni Jõgeva mõisa karjatarani, oli nõnda 
kõrge, et ulatudes meestele rinnuni andis neile kallale- 
kippujate lumepallide eest varju. 


— No see on küll alles sõda, urisesid vanad dale- 
karlased, — meid tahetakse nagu lapsi panna pilduma 
lumepalle! 

— Eks sõduril ole ükstapuha, mis ta teeb, kuninga 
leib ja aeg! 

Nüüd aga hakkasid trompetid ägedasti kiunuma, 
kuuldusid kahurite mürtsatused, kuna kindluses olijad 
hakkasid kisama: 

— Vaenlane läheneb! 

Ja tõesti — üle väljade hakkasid lähenema rüge- 
mendid, kõigil püsside asemel hõlmad täis kõvu lume- 
palle. Nende seas kihutas ratsutades ringi ka kuningas 
koos ooberst Magnus Stenbockiga, olles säärase suure 
mängusõja puhul ütlematult tujus. Olgugi et selles lu- 
mesõjas polnud olemas mingit hädaohtu, tundis kunin- 
gas sellestki rõõmu. 

— Kuningas, tervitus kuningale! hakkasid rüge- 
mendid teda nähes kisama ning sõdurid kergitasid oma 
kübaraid. 

— Rahu, vaikus! hüüdsid ohvitserid teades, et ka 
mängusõja puhul peavad sõdurid kuninga tahtmisel pi- 
dama end ülal, nagu oleksid nad tõelises lahingus. 


Kui pealetungijad olid jõudnud läheneda kindlu- 
sele paarikümne sammuni, siis võeti neid lumepallide 
tiheda sajuga vastu. 


— Edasi! hüüdsid ohvitserid ergutades mehi. 

— Lund, lund! kisati kaitsjate poolelt. 

Õhk oli täis lendavaid lumepalle, mis tihtigi laksu- 
des kokku põrgates läksid tolmuna puruks. 

Küll püüdsid pealetungijad ronida vallidele või neid 
purustada, kuid ikka ja jälle tõrjuti neid tagasi või pis- 
teti koguni peadpidi lumme. Teades, et nüüd on ku- 
ningas ise siin oma silmaga pealt vaatamas, püüdis iga 
mees olla ka mängusõjas vapper, eriti aga ooberst Karl 
Gustav Roos, kes hoolimata sellest, et ta silmaalune 
oli lumepalli hoobist sinine. ergutas oma mehi. 

Kui juba pool tundi oli nõnda käratsedes ning lund 
pildudes asjatult rabeldud ning paljudel sõdureil ja oh- 
vitsere] silmaalused pillutud lumepallidega siniseks, aga 
ühtlasi ka pool lahingupäeva jõudnud lõpule, tõmbusid 
pealetungijad veidi tagasi. Kahurid jätkasid aga oma 
laskmist edasi, pildudes pappkuule ja hõõguvaid topi- 
seid vastaste hulka. Mürtsatus mürtsatuse järel kõma- 
sid paugud nii kallalekippujate kui ka kindluses oli- 
jate poolt. 

Kuuldes kõike säärast mängusõja kära jooksid talu- 
pojad hirmunult oma küladest välja vahtima, et kas 
juba on taplus jõudnud otsaga ka nende läve ette. Kuid 
ei — kuninga sõdurid pidasid lumepallidega omavahe- 
list sõda ning seega polnud talupoegadel häda karta. 

Kui pataljonid olid end uuesti varustanud lumepal- 
lidega, siis alustasid nad teiskordset rünnakut, kusjuu- 
res neil õige peatselt õnnestus karata siin ja seal üle 
lumevalli ning tõrjuda sealt kaitsjad tagasi. Küll pa- 
nid kaitsjad vaprasti vastu, tõugates esimesi kallale- 
kippujaid lumme pikali, kuid et tagant tuli neid ikka 
enam ja enam peale. siis oldi lõpuks sunnitud tõmbuma 
sisemiste vallide taha varjule. 

Kisa ja mõirgamisega vallutasid pealetungijad väli- 
mise valli, hakates üha ägedamini pilduma lumepalle 
sisemisse kantsi, kus nüüd kaitsjad kokkukuhjatuna ei 
suutnud teha enam muud kui vajudes ringvalli taha 
küüru püüdsid katta oma silmnägu. 

Peatselt vallutati ka sisemine kindlus ning kaitsjad 
olid sunnitud alla andma. Ühtekokku oli selleks kulu- 
nud aega veidi enam kui üks tund, ning seega oli kind- 
lus vallutatud ühe päeva kestel. 


Mängulahingu lõppedes saadeti riigemendid oma asu- 
paikadesse lauluga tagasi, kuna aga kuningas koos suur- 
suguseniate mängusõjast osavõtjatega pöördus tagasi 
Jõgeva mõisa, kus ooberst Stenbock oli korraldanud pi- 
duliku eine. Kuna aga mõisa härrastemaja ruumid ei 
suutnud kõiki pidukülalisi mahutada. siis olid neile 
lauad kaetud suures mõisa aidas, mis kuuseokste ja 
vanikutega oli seestpoolt toredasti ehitud. 

Et aga talvisel ajal aidas istudes ei hakkaks külm, 
siis joodi seal õige tublisti sooja hõõgveini, millest 
ainuüksi kuningas ütles ära. Toitudest kanti lauale 
peamiselt põdraliha-praadi, kuna põtru oli jaanuarikuu 
lõpupäevadel korraldatud suurel jahipeol metsades õige 
tublisti maha lastud. 

Lõunasöögi lõppedes korraldati kuninga auks Jõgeva 

mõisa väljal suur paraad, kus sõdurid sammusid püsse 
õlal hoides sirgetes ridades ning jalgu õige tugevasti 
vastu maad lüües kuninga eest mööda. 


Õhtul pärast paraadi kanti mõisas ette ooberst 
Stenbocki enese koostatud ooper, mis oli kõigiti hästi 
ning toredasti ilustatud, nii et selle vaatamine tegi sil- 
male ütlemata palju rõõmu. Stenbocki koostatud 
ooperis, mis kandis nimetust ..Svea Rõõmutempel“, esi- 
nesid peakorteri juurest toodud mustlased pillimängu 
ja toredate tantsudega, mida sõjameestel oli päris lust 
vaadata. Alles siin oli nüüd mustlasist muusikandel 
võimalus näidata oma tõelist kunsti. Viiulid vingusid, 
kurtsid ja hõiskasid neil käes, kuna aga mustlastüdru- 
kud Isabella ja Marion põristades aeg-ajalt oma väikesi 
trummikesi hüplesid nõnda painduvalt. nagu oleksid 
neil tiivad. 


Säärasel vaatemängul viibisid nüüd ka õpetaja Rei- 
ner Brockmanni kaks vanemat tütart, keda ohvitserid 
olid õpetajalt selleks loa saades toonud Jõgeva mõisa. 
Nüüd nad vaatasid säärast mängu suure imestuse ning 
imetlemisega pealt, kusjuures nad sõnasid eneste kõr- 
val istuvaile ohvitserele koguni nõnda: 


— See, mida me siin näeme ning kuuleme, pole 
siiski mitte tõsi, vaid need inimesed on kõigis asjus, 
mida nad üksteisele ütlevad, juba varem kokku leppi- 
nud. 

Kui siis ohvitserid neile seletasid, et see on tõesti 
nõnda ning et kõik need sõnad on ooberst Stenbock 
juba varem näitlejaile suhu pannud, siis oli nende pettu- 
mus üpris suur. 


— Siis tähendab, kõik see on puha vale, et see ar- 

- mastaja ei räägi puhtast südamest, vaid ainult lobiseb 


ning võltsib! 

— Aga muidugi, kostis Karl Wrangel õpetaja tüt- 
rele, — isegi see daam, kellele rüütel praegu avaldab 
palavat armastust, pole keegi muu kui naiseriietust 
kandev Hamiltoni rügemendi tragun. 

— Uuh, mu Jumal, missugune pettus..! ja õpetaja 
tütred varjasid pitsrätikuga oma silmnägu. 


Ooperi lõppedes lauldi veel mõned Stenbocki luule- 
tatud laulud, ja seejärel hakkasid mustlased Šemeika 
ja Pietra näitama oma viiuldamiskunsti, kuna aga Isa- 
bella ja Marion saatsid neid seejuures oma kurbade, 
hingesselõikavate mustlaslauludega, mida kuulates tun- 
gis õpetaja tütreil vesi silma. Peatselt jäid aga ka sõja- 
raskustes karmistunud ohvitserid vaikselt kuulatama. 
ning langetades päid meenutasid nad oma kauget kodu- 
maad, kust sõjasõit on kiskunud neid eemale. 


Nähes enese ümber säärast nukrustamist muutus 
aga kuningas üpris rahutuks. Kas seepärast siis ongi 
tal mustlasist muusikandid kaasas, et nad tekitades ta 
sõjameestele tuska paneksid neid nagu vanu naisi 
nutma. Ei, ta ohvitserid vajavad lõbusat meelelahu- 
tust, aga mitte nuttu, ja kuningas andis vaikselt käsu, 
et mustlased lõpetaksid oma rumala mängu, mis võib ta 
sõjaväe hoopis ära rikkuda. 

Pärast ooperi ettekandmist joodi mõisa tubades ja 
suures aidas veelgi õlut ja hõõgveini, olles seejuures üli- 
lõbusas tujus. Mõisa härrastemaja saalis, kus nüüd 
puhkpillid valjusti puhusid, õpetasid aga ohvitserid Rei- 
ner Brockmanni tütreid tantsima, viies neid alles pärast 
suure pimeduse saabumist saanidega koju. 

Kuningas ise pöördus pärast õhtusööki sinises pime- 
duses tagasi Laiusele. Ta tee viis algul üle väikese 
kinnikülmunud järve otse itta, siis üle puudega kaetud 
mäe, pöördudes Laiuse lähedal põhja poole. Siis rat- 
sutas ta jällegi üle kõrgendiku, mille jalal Mõra jõgi 
jooksis sulisedes oma mureneva jääkatte all. Siis aga 
viis tee kuningat jälle itta, kuna suur soo jäi temast 
vasemale poole. Nüüd nägi ta juba jälle inimasulaid 
ning haritud maad, kuni lõpuks hakkas paistma Laiuse 
loss. 

Jõudes Laiuse mäe harjale laskis kuningas ratsmeid 
lõdvendades astuda hobusel sammu. kuna ta ise heitis 
pilgu ta silme ees laiutavale avarusele. Kümne sammu 
kaugusel ta taga tuli aeglaselt ratsutades Karl Wran- 
gel, kuna ta teisi saatjaid polnud seekord kaasa võtnud. 

Kuninga jalge ees laiutav avarus tekitas temas nüüd 
suurt rännulusti, nii et ta tundis pöörast igatsust kau- 
gete maade nägemise järele. Kuid mitte ainuüksi näge- 
mise, vaid ka äravõitmise järele! Ja talle meenusid 
jällegi kuningas Aleksandri maadevallutamise lood, 
selle kange sõjapealiku unustamatud teod. Lõunamaa, 
sealt tahab temagi minna tooma võitusid ning kuulsust, 
teha suureks ning vägevaks oma isamaa. Ta tahab teha 
niipalju mehiseid tegusid. et sellest jätkub lastelastelegi 
kõnelemiseks. 

Ja noor põhjamaa lõvi, nagu teda nüüd kõikjal ni- 
metati, kannustas äkilise nõksatusega hobust ning kihu- 
tas kiiresti Laiuse mäest alla. nii et lumi tuiskas ta 
ümber. — — — — -— >> 5 dc 


Tihti külastas kuningas kirikumõisas õpetaja Rei- 
ner Brockmanni, kuid sageli kutsus ta hingekarjast ka 

enese juurde lossi, kus nad siis küdeva kamina ääres is- 
tudes kõnelesid Jumalast ning tema otsatuist seadusist. 
Kuid ka ilmlike asjade üle oli neil teineteisele palju 
rääkida. 

Ühel märtsikuu päeval, millal kuningas oli asunud 
lossi kõrvale väikesesse aiamajja, istus õpetaja Reiner 
Brockmann jällegi ta juures, süües isuga kuninga koka 
valmistatud metskitse-praadi. Pärast lõunastamist asus 
kuningas koos õpetajaga jällegi oma elutuppa, kus ta 
viimasel ajal õige hoolega töötas. pannes suure usinusega 
oma rügementide tarvis kirja uusi sõjaseadusi, mida see- 
järel kirjatoimetajad ümberkirjutamistega paljundasid. 
Kuid vähe sellest, kuningas oli pidanud vajalikuks lasta 
neist osa lihtsamaid tõlkida ka eesti keelde, et maarah- 
vast sõdureil oleks neist samutigi kasu. Ühe neist sõja- 
määrusist oli õpetaja Reiner Brockmann kuninga soovil 
õhtutundidel juba tõlkinud, ja istudes nüüd jällegi ku- 
ninga toas silm-silmalt temaga vastamisi, võttis ta põuest 
täiskirjutatud paberilehed ning neid korraks käega silu- 
des asetas nad kuninga ette lauale. 

— Juba valmis! imestus kuningas ja haarates õpe- 
taja toodud paberilehed hakkas ta tema tehtud tõlke- 
tööd hoolega silmitsema. 

Jäädes siis tehtud töö kirjapuhtusega üsna rahule. 
avaldas kuningas soovi, et õpetaja loeks talle sealt mõ- 
ned artiklid ette, kuna ta tahtis kuulata, kuis ta enese 
koostatud sõjamäärus ka eesti keeles kõlab. Vaikse 
kummardusega võttis Reiner Brockmann kuningalt sõja- 
määruse tõlke, köhatas harjunud kombe järgi oma 
kurgu hästi puhtaks ning alustas siis lugemist: 


— Meie kõige armulisema kuninga sõjaseadused, 
kummade järgi kogu sõjarahvas peab elama. et ennast 

raske nuhtluse ning kahju eest hoida. Artikkel esi- 
mene: Ebajumala teenreid ja nõidu ehk sõjariistade lau- 
sujaid peab sõjaväe sees mitte sallitama, vaid neid ko- 
guni hingelt ära hukatama. Artikkel teine: Kes Jumala 
nime teotab, olgu see siis kainest või joobnud peast, 
peab ilma armuta surema. 

— Hästi, lausus kuningas katkestades, kuid nüüd. 
jätame mõned lehed vahele ning vaatame ka tagant- 
poolt. š 

Möödudes mitmeist artikleist alustas Reiner Brock- — 
mann peatükiga, mis andis sõdureile juhatust, kuidas = 
neil tuleks kanda hoolt oma sõjariistade eest, ja lõpetas 
artikliga, mis lausus nõnda: 

— Oma püssi peab sõjamees igal nädalal varmalt 
küürima ning roostest puhtaks kraapima kas tuha, 
peene liiva, jämeda kriidi või purukstambitud tellis- 
kiviga... Ja 

— Aitab, ütles kuningas, — mina sellest keelest 
niikuinii aru ei saa. Selle tõlke lasen aga Tallinnas 
trükkida, sest nüüdsest hakkab Rootsi sõjaväes teenima 
ka palju eesti rahva poegi, kes oskavad väga vaprasti 
tapelda. 

— Eestlastel jätkub kangust. majesteet! ja keera- 
nud sõjamääruse tõlkekirja rulli, ulatas õpetaja selle = 
vaikse kummardusega kuningale. 

— Kui palju, armas Brockmann, teie arvates peaks 
eesti rahvas oskama lugeda? 

— Mõnes kihelkonnas, majesteet, kostis õpetaja 
puudutades oma otsmikku, — mõnes kihelkonnas oska- - 
vad talupojest seda õige paljud, mõnes aga koguni vähe- > 
sed, sest on olemas köstreid, kes ise oskavad ainult õige = 
vaevaselt veerides lugeda, vähem siis veel teisi õpetada. 

Koolmeistreid on aga meil terve Eesti- ja Liivimaa 


kohta üpris vähe, ja pealegi need, kes varem olidki 


tublid töömehed, on nüüd suure nälja ajal joosnud laiali 
ning saanud otsa. 

— Selle poolest on siis siin maal olukord tõesti 
halb, ja kuningas raputas pead, — kuid ma tahan sel- 
leski asjas tuua parandust, et vähemalt vaimuvalgusest 
poleks sel rahval puudust. 

— Vaat see on tõsi, majesteet, vaimuvalgust ning 
äratust oleks eestlasile hädasti vaja, sest nüüd neist pal- 
jud elavad täielikus vaimupimeduses ning isegi ebausu 
inetuid kombeid pole nad suutnud veel unustada. 


— Kuidas, hüüatas kuningas imestunult, — on siis 
see võimalik, et minu kuningriigis leidub veel paga- 
naid?! 

— Kuigi eestlased pole ammu enam paganad, ma- 
jesteet, siis oma vaimupimeduses otsivad nad veelgi 
ebajumalaid kummardades ning oma paganlikke kom- 
beid täites nõiduselt abi, kostis õpetaja. 

— Issand, mida ma pean kuulma, ja ometi on siin 
kihelkondades kirikud ja õpetajad olemas! 

— On olemas õpetajad, kirikud ja konsistoorium, 
kes kõigi tegevuse järele valvab ning juhatust annab, 
majesteet; kuid paganlikud kombed on eestlasis juur- 
dunud nõnda sügavale, et ainult tõsine vaimuvalgus ning 
äratus suudaks avada nende silmi ning neid paganlikest 
kombeist täielikult võõrutada — paljast vitsahirmust 
aga ei aita siin midagi! 

Istudes käsipõsekil kuulas kuningas vaikides, kuna 
aga õpetaja jätkas: 

— Ainult selge ning puhta evangeeliumi armu- 
õpetuse ja hariduse läbi võiks avada eestlaste silmi, 

kuid oh kuningas, meie mõisavanemad teevad seda ai- 
nult rängalt ihunuhtluselt abi otsides: kuid majesteet, 
ihunuhtlus toorendab neid aina veelgi! 

— Tõsi, mu armas Reiner, alati ei vii ihunuhtlus 
sihile! 

— Pealegi kurnavad mõisad neid ränga töökoor- 
maga, nii et nad sellest vabanedes on nõnda väsinud, 
et magavad kirikuaja maha, ja kui neid sundimisega 
aetaksegi kirikusse, siis magavad nad seal jutluse ajal 
ometi! Kuid tihti on aga juhtunud sedagi, et talu- 
poegi sunnitakse lausa jutluse ajal orjama mõisa! 


Kõike seda kuuldes vajus kuningas ikka enam ja 
enam mõttesse, nõnda et õpetaja jutu lõppedes tekkis 
tuppa suur vaikus, milles oli kuulda ainult ahjutaguste 
kilkide laulmist. Vedades pihuga üle oma kõrge ots- 
miku ning lükates juuksekahle tahapoole võttis kunin- 
gas pilku õpetajale pöörates lõpuks sõnada: 

— Ja eks ole seegi üheks pahe põhjuseks, et eest- 
lasil puudub emakeelne piibel, kust nad võiksid vaimu- 
valgust leida! 

— Tõsi, majesteet, täiesti tõsi, kostis õpetaja, 
— usun seda päris kindlasti, et siis, kui eesti talupoeg 
võiks igal õhtul oma perele lugeda jumalasõna ette, 
poleks ta mitte nõnda toores ja ülbe, nagu ta seda nüüd 
ränga töökoorma ja ihunuhtluse all kannatades para- 
tamatult on. 

Äkki kostis tuppa maja esisel asuvate valvesõdu- 
rite kärkimist ning maakeelset juttu. Kuuldes seda 
tõusis kuningas laua äärest ning astudes akna juurde 
püüdis läbi pooleldi jäätunud klaasi silmitseda välja. Ka 
õpetaja Reiner Brockmann jäi teraselt kuulatama, sest 
kuninga elumaja läheduses polnud kunagi maakeelset 

jutuajamist kuulda. Peatselt aga astus valveohvitser 
— Majesteet, maja ees seisavad kolm talupoega, 
kes kangekaelselt kipuvad oma kaebusega teie ette! 


— Talupojad, minu juurde kaebusega! imestus ku- 
ningas. — Aga seda pole ju varem kunagi juhtunud! 

— Nii ta ongi, oma vaimupimeduses on eestlane 
vahel jonnakalt sõge, pomises õpetaja omaette, — et 
tal pole arunatukestki peas, et kuhu ta tohib tikkuda 
või kuhu mitte. 

— Hüva, laske nad sisse, sõnas kuningas pärast 
lühikest järelemõtlemist, — kuuleme, mida neil on 
mulle öelda! 

Valveohvitseri lahkudes talutasid vahisõdurid ku- 
ninga tuppa kolm talumeest, kellest kaks olid suurte 
habemetega, kuna aga kolmas neist paistis olevat veel 
õige noor mees. Need kolm talumeest olid Jõhvist 
tulnud mölder Ronga Tehvan koos oma sulase Raini 
ja taluperemees Sibi Andresega. Seistes nüüd silm 
silma vastu kuninga enesega läbis talupoegi tasane 
hirmuvärin ning nad jäid mütse näpu vahel hoides süga- 
vasti kummardudes ukse äärde vahisõdurite keskele 
seisma. 

Kuningal aga oli väga terane silm ning ütlematult 
hea meelespidamine: olgugi et peagu iga päev libises 
sadasid ja vahel isegi tuhandeid inimnägusid temast 
mööda, teadis ning tundis ta paljusid oma sõdureid ko- 
guni nimepidi. Ja nõnda tundis ta nüüd Tehvanis tol- 
lesama talupoja, kel ta mullu sügisel oli Pühajõe ääres 
pärast taplust surunud kätt; tehes seda nüüd uuesti 
küsis ta Tehvanilt nõnda: 

— Aga armas sõber, meie oleme teineteist näinud 

juba varem, ja mis häda siis sind nüüd minu juurde 
toob? 

Olgugi et Tehvan ei mõistnud kuninga sõnu, sai ta 
aga häälekõlast ometi aru, et need on lahked ning 
sõbralikud sõnad. 


— Kuningas ütleb, et ta on juba varem puutunud 
sinuga kokku, tuli nüüd Reiner Brockmann tõlkimisega 
Tehvanile appi, — ja ta küsib sinult, et missugune häda 
on sind tema juurde toonud? 


— Tõsi, lausus Tehvan, — just häda andiski mulle 
julguse tulla kuninga ette kaebama talle oma suguven- 
dade rasket põlve! 

— Aga kas sa, talumees. seda ka tead, et kuningal | 
on hoopis suuremad mured peas. kui et kuulata sinu ja 
su suguvendade häda, sõnas õpetaja noomides. 

— Oh aulik isand, eks kõik hädad ja mured ole 
ühesuguselt suured, kostis Tehvan, — kuid igaühel 
tema enese mõõtu mööda. 

— Siiski, talupoeg, vaata ette, et sa liialt suuri 
sammusid võttes ei rebi oma kaatsad harude vahelt | 
lõhki! hoiatas õpetaja, tõlkides seejärel kõik kuuldu 
kuningale, kes ütles: 

— Las ta siis kõneleb, mille üle on neil kaevata! 

— Räägi, ütles nüüd Reiner Brockmann Tehvanile, 
— meie kõrgestikiidetud kuningas näitab jällegi oma 
armu, võttes sind kuulda, olgugi et see pole tema amet, 
ja just seepärast vaata ette ning kõnele ainult tõtt! 

— Tõtt olen ma kõnelnud alati, kostis Tehvan ki- | 
bestunult, — kuid vähe on neid, kes tõtt tahavad 
kuulda! 


— Mees, mõtle ometi, kuis sa kuninga ees seistes 

julged nõnda ülbelt kõnelda?! hüüdis õpetaja peagu 
heitudes. 

— See pole öeldud meie kõrgestikiidetud kuninga 
kohta, sest oleme ju kõik kolmekesi, kes me siia tulime, 
tema truud sulased ning alandlikud alamad, kes teavad, 
et ainult kuningas on see, kes teeb ning valvab õiguse 
järele! Need mehed, kellega praegu siin kõrvu seisan, 
on mõlemad tapelnud koos kuninga ja ta vägedega suu- 
res Narva kähmlemises. Minu sulasel aga, ja Tehvan 
osutas Rainile, — on olnud suur õnn iseoma käega avi- 
tada kuningat rabast välja, kui ta kõige koledama tap- 
luse ajal oli sinna uppumas. Ja just seepärast, oh au- 
lik isand, peaksid sa meid uskuma, et nüüd tahame 
kõnelda ainult puhast ning selget tõtt! 


— Kuidas, pöördus nüüd Reiner Brockmann vaik- 
selt seisva Raini poole. — kas siis sina, nii noor mees, 
oled kuningat avitades pannud tema külge oma käe? 

— Oli toimetuseks, tuli teha, kostis Rain vaikselt. 
— Aabu oli meist esimene, kes talle rappa järele kar- 
gas, kuid nüüd lamab ta juba risti all, olles saanud 
vaenlaselt kuuli rindu. 

Kiiresti tõlkis nüüd Reiner Brockmann kuningale 
kõigest sellest, mis ta talupoegadelt kuulis, kuna aga ku- 
ningas sirutas Rainile käe hüüdes lahkesti naeratades: 

— Ah siis sina olidki see tubli poiss! ja ta surus 
veel kord kõigi kolme talumehe kätt, pöördudes see- 
järel õpetaja poole: — Nüüd nad muidugi tulid saama 
selle eest tasu, mida nad on ka õigusega teeninud, kuna 
mul lahingus polnud mahti sellele mõelda! 

Kui aga õpetaja seda talumeestele tõlkis, kostis neist 
Tehvan: 


— Oh kuningas, mitte tasu ega saagilootus ei avatle 

talupoegi olema sulle abiks, samuti mitte tasu või selle 
meeldetuletamise pärast ei tulnud me siia sinu ette, 
vaid et mõis, kes on meid juba põlvest põlve õige rän- 
gasti rõhunud, tahab teha seda nüüd veel hullemini 
ning päris uskumatul kombel, kuna aga samal ajal pole 
meil talupoegadel veel õiget peavarjugi olemas, sest 
vaenlane põletas nad maani maha. Meie ei palu nüüd 
aga muud, kui et antagu teotegemisega meile seniks 
aega, kui oleme oma majad üles ehitanud, et viia oma 
naisi ja lapsi ulu alla, sest liialt palju sureb neid nüüd 
lageda taeva all olles külma kätte. Ja siis kõneles Teh- 
van kõigist oma kihelkonna rahva muredest ning hädast, 
rääkides, kuis palju Jõhvi kihelkonna mehi sõjast tagasi 
koju tulles leidnud kodude asemel ainult ahervaremed 
eest, palju naisi ning lapsi aga hukatuina ning kadu- 
nud. Ta rääkis, kuis nad nüüd kõik tahavad eluga 
uuesti otsast peale alata, kuid et sedagi neile ei lubata, 
sest mõis sunnib mehi asuma kõige esmalt üles kohen- 
dama oma suuri hooneid ning seejärel tahab panna 
neid seemendama oma põlde. — Seni oleme pida- 
nud vaenlase käe läbi kannatama kõiki hädasid, nii 
külma kui ka nälga, kuid et nüüdsel kibedal ajal hak- 
kab ka mõis andameid ning teotegemist nõudes suruma, 
siis, oh kuningas, Jõhvi talupojad on sattunud nõnda 
suurde kitsikusse ning hingehädasse, et nad peavad 
paremaks surra, kui et maailmas veel elada! Ühtlasi 
rääkis Tehvan, kuis rendihärra teda ülekohtuselt süü- 
distab ning et ta ei võtvat kuningalt kingitud priiust 
kuuldagi, vaid nõudvat talt ikka endise korra järgi teo- 
tegemist, öeldes, et tal puudub priiuse tõenduseks kiri, 
nagu ei maksaks kuninga sõna ta omas riigis enam 
midagi. 

— Mis mõis see siis niisugune on? küsis kuningas 
Tehvani vaikides ägedalt. 

— Jõhvi mõis! kostis Tehvan õpetaja suu läbi. 

— Jõhvi, kuid see on ju minu parema väepealiku 
mõis, ning ma ei suuda uskuda, et kindral Wellingk 
tuleks säärase ülekohtususega toime! 

— Meõisas ei talita mitte kindral ise, seletas Tehvan, 
kui õpetaja oli talle kuninga sõnu tõlkinud, — vaid 
seal on peremeheks ning isandaks rendihärra Engel 
Hartmann, valju südamega mees. 

— Ennekunulmatu, sõnas kuningas, — et talupojad, 
kel nüüd pole peavarjuks õiget koobastki olemas. pea- 
vad kohe kõige esmalt hakkama orjama mõisa! 

— Pealegi olevat nüüd rendihärra kuulutanud 
kõik mõisa talupojad, kes ei tulnud teole, mässajaiks 
ning nõudnud nende karistamiseks soldateid mõisa, 
sõnas omakorda julgust saades Sibi Andres. 


Võttes laualt kellukese helistas seda kuningas; kui 
siis seejärel ilmus uksele valveohvitser, käskis kuningas 
tal selgitada, et kas Jõhvi kihelkonda on hiljuti saade- 
tud mõni väeosa. Seejärel andis ta ka vahisõdureile 
toast lahkumise käsu. Istudes siis laua äärde haaras 
kuningas tindipotist hanesule ning tehes sellega pabe- 
rile mõningaid märkmeid küsis ta õpetajalt: 

— Kuis oligi talupoja nimi? 

Pärinud seda omakorda Tehvanilt, kostis Reiner 
Brockmann: 

— Talupoeg nimetab ennast Ronga Tehvaniks, mis 
siinse ametliku keele järgi peaks tähendama Tehvan 
Raabe. 

— Ja mõis on muidugi Jõhvi, sõnas kuningas jätka- 
tes kirjutamist, — talupoeg aga... kas peremees? 

— Mölder, oma esiisalt päritud veskis, kostis õpe- 
taja tõlkides Tehvanilt kuuldud sõnu. 

Peatselt ilmus valveohvitser tagasi teatega, et kind- 
ral Otto Wellingk olevat tõesti saatnud juba eelmisel 
päeval eskadroni traguneid Jõhvi mõisa poole teele, 
et seal rahustada tõrkuvaid talupoegi. 

— Kas kindral on siis hull, hüüdis kuningas laua 
tagant püsti karates, — et tahab hakata maha laskma 
minu truid talupoegi! Ja siis hakkas ta valveohvitseri 
kaudu andma käske: — Kiiresti saata sideohvitser Jõhvi 
mõisa, andku ta seal minu nimel käsk, et ühtki talu- 
poega ei tapetaks ega ka ihunuhtlusega ei karistataks. 
Sõitku kindral Wellingk ise oma mõisa ning selgitagu 
õiglaselt sealset häda. Säärase ülekohtuse rentniku peab 
ta aga mitte üksnes minema kihutama, vaid teda ka 
karistama! 

— Aga majesteet, ja õpetaja astus oma nõuandega 
vahele, kas talupoegi tohibki nii sõna-sõnalt uskuda, 
sest tihti võtavad nad valega ka ränga patukoorma 
oma hingele, ja mulle isegi näib, et nad püüavad teie 
õiglast meelt petta ainult oma kasudele abiks. 

— Ei, armas Brockmann, need talupojad kõnelevad 
kindlasti tõtt. usun neid, sest nende näod on petmiseks 
ausad, nõndasama ausad nagu on olnud nende teodki! 
kostis kuningas ägedalt. — Kui ma nüüd enam oma 
truid alamaid ning abilisi ei usuks, keda peaksin siis 
veel uskuma? ' 

Saanud kuningalt pooleldi täiskirjutatud paberilehe. 
mida tal kästi kantseleiülemale edasi anda, lahkus val- 
veohvitser kuninga toast. 

Istudes käsipõsekil laua otsa juures ning vahtides 
läbi pooleldi suletud laugude Tehvanile otsa, meenus 

õpetajale midagi nii äkki, et ta küsis peagu karates 
püsti: 

— Ütle, talumees, kas sul on ka tütar olemas? 

— Tütar, venitas Tehvan, — oli küll, kuid nüüd 
teda enam pole — sõda viis ta hauda! 


— Nägid sa tema otsasaamist iseoma silmaga pealt? 


— Kui oleksin seda näinud, siis oleksin ka mina 
nüüd surnud või elaks ka tema! Ma ei näinud seda 
aga mitte, kuid nõnda teab rahvas rääkida! 

— Ja veski on sul Pühajõe kaldal? uuris õpetaja 
edasi. 

— Oli, kostis Tehvan vaadates imestunult Reiner 
Brockmannile otsa, et kust see võõras maakeelt kõne- 
lev isand kõike nõnda hästi teab. — Veski põletasid 
venelased mul sügisel maha, kuid Jumala abi ja meie 
kõrgestikiidetud kuninga kingitud rahaga olen jõudnud 
ta juba pooleldi üles ehitada. Kuid nüüd tahab mõis 
mul sedagi käest ära võtta! 


— Ole rahul, mõis ei suuda sult enam midagi võtta, 
kui sul on nõnda vägev kaitsja, nagu meie kõrgesti- 
kiidetud kuningas! kostis õpetaja. — Kuid ütle, Teh- 
van, kas su titre nimi polnud mitte Imbi? 


— Oh isand, ja Tehvan astus sammu ettepoole, 
— isand, sa tead temast enam kui mina, kõnele, kas ta 
veel elab, kõnele rutem! 

— Ole rahul, mees, Jumala hool näib sinu taga kõn- 
divat, ning see on tema ise, kes sind nõnda imelikul 
kombel tahab tütrega jälle kokku viia! Ole rõõmus — 
ta elab, olgugi et ka siis oleksid sa Jumala tahtmisega 
rahul olles pidanud rõõmus olema, kui ta oleks sul 
surnud. Kuid ta siiski elab! 

— Kuulete, mehed, kas te kuulete, hüüdis nüüd 
Tehvan rõõmupisarate läikides silmis ning haaras oma 
kaaslaste käed, neid tugevasti surudes, — ta elab, elab 
oma isa rõõmuks! 


Nähes ning kuuldes Tehvani hõiskamist oli kunin- 
gas üpris imestunud ning ta hakkas õpetajalt järele 
pärima talupoja säärase ootamatu rõõmutuhina üle. 


— Majesteet, kostis Reiner Brockmann, — 'ta on 
leidnud siit oma tütre, keda ta seni surnuks pidas! 


— Tõesti, see on päris huvitav kuulda. 

Ja nüüd pidi õpetaja kuningale jutustama kõike 
seda, mis ta ise sellest loost teadis. Tehvanile aga üt- 
les ta selle pärimiste vaigistuseks nõnda: 


— Su tütar elab Sootaga külas, kus ta hakkab me- 
hele minema, ning peatselt saab tast seal Kurediku talu 
perenaine — järgneval pühapäeval laulatan neid paari! 
üsna vaikseks, kuna aga Rain kahvatus näost hoopis val- 
geks, — siis mina ei saagi teda enam tagasi koju viia! 

— Aga mees, mõtle ka ometi, mida sa oma sõge- 
duses nüüd räägid! hakkas õpetaja Tehvanit noomima. 
— Kui su tütrel ei tuleks laulatust, kust siis mina 
oleksin võinud teada, et su tütar elab siinsamas Šoo- 
taga külas, ning sina oleksid võinud sõita tema õuest 
isegi mööda, ilma et oleksid temast midagi võinud 
teada. Seepärast ära nurise, vaid ole koguni rõõmus, 
sest kõiges selles ei või meie näha muud kui Jumala 
juhtivat sõrme! 

— Sul on õigus, isand, kostis seepeale Tehvan, 
— kõik see näib olevat Jumala tahtmine, ning seepärast 
ma olengi rõõmus! 

— Mitte ainult ei näi, vaid see on tõesti Jumala 
imelik tahtmine, kohendas õpetaja Tehvani sõnu, haka- 
tes siis jällegi kuningale jutustama, kuis Tehvani tütar 
jäänud venelaste peale tulles ootamatult kadunuks ning 
kuis võõrad inimesed toonud ta haigena Laiuse kihel- 
konda, kus ta paranenud ning praegugi elavat, pidades 
aga oma isa surnuks just nõndasama, nagu isa on seni 
tedagi pidanud. — Ja siin läheb ta tütar nüüd mehele 
— pühapäeval laulatan ta ühe tubli mehega paari! Ja 
seepärast, majesteet, kas me siin ei näe jällegi Jumala 
sõrme, mis on võtnud kutsuda isa oma tütre pulmapäe- 
vaks kohale?! 

— Tõesti, see on kuulamisväärselt huvitav lugu, 
kostis kuningas, — ja seepärast, armas Brockmann, 
ütelge talupojale, et ka mina tahan tema tütre pulma- 
peost osa võtta! 

— Teie. majesteet..?! ja õpetaja ajas silmad pärani. 

— Just, ja kuningas naeratas, — mul on juba ammu 
olnud soov näha, kuidas eesti talupojad peavad pulmi. 

— Mees, sõnas nüüd õpetaja pöördudes jällegi Teh- 
vani poole, — mees, kas sa tead ka, missugune määratu 
suur au on sind ootamas: meie kõrgestikiidetud kunin- 
gas ise tahab isiklikult võtta sinu tütre pulmadest osa! 


Kuuldes säärast juttu jäi Tehvanil suu imestusest 
ripakile lahti, kuid siis, kui õpetaja oli talle neid sõnu 
korranud, valdas teda nõnda suur rõõmutuhin, et ta 
ei suutnud enam taltsutada oma keelt ning hakkas val- 
justi hüüdma: 

— Kas te kuulete Andres ja Rain, kuulete, et 
meie kõrgestikiidetud kuningas tahab tulla Imbi pulma! 


Ka Sibi Andres tundis seeüle otsatut rõõmu, lootes 
selle läbi leida kergendust nii enesele kui ka oma kihel- 

konna talupoegadele, kes olid neid suurte lootustega 
välja saatnud. Küll kibeles nüüd Tehvan ruttama oma 
tütre juurde, kuid kuninga ees seistes suutis ta siiski 
näidata pikka meelt ning kannatust. 

Jällegi avanes kuninga toa kõrvaluks ning üks ihu- 
kaardi ohvitsere, astudes kannuste kõrisedes sisse, ula- 
tas kummardust tehes kuningale suure täiskirjutatud 
paberipoogna. Heitnud sellele pilgu, haaras kuningas 
laualt sule, kastis ta korraks tindipotti ja kirjutas siis 
paberile oma nime: Carolus XII. Võttes siis laualt 
pronksist liivapoti raputas ta tindi kuivatamiseks pabe- 
rile peenikest liivatolmu, ja lasknud ka õpetajal seda 
kirja lugeda, ulatas ta selle Tehvanile, kuna aga Reiner 
Brockmann lisas seletuseks juurde: 

— Selle kirjaga, millele on alla pandud kuninga pit- 
ser ja käsi, kuulutab meie kõrgestikiidetud kuningas 
oma otsatu helduse ning armu läbi sind ning sinu sugu- 
võsa igaveseks ajaks täiesti priiks koos nende maade, 
hoonete ja metsadega, mida on kasutanud sinu esivane- 
mad ja sina ise! 

Kõike seda kuulates lainetas määratu suur rõõmu- 
hoog Tehvani südames, kuna aga õpetaja pidi mitu 
puhku kordama, ennegu ta kuulis tema viimaseid sõnu: 

— Põlvita kuninga ette ning anna ta jalgadele suud! 

Enne aga kui Tehvan oleks suutnud säärast nõuan- 
net täita, lahkus kuningas nagu seda ette aimates oma 
toast, jättes õpetaja koos talumeestega sinna maha. 

— Noh, nüüd sa ei osanudki kuningat tänada! hak- 
kas Reiner Brockmann Tehvaniga torisedes tõrelema. 

— Aulik ning helde isand, kogeles Tehvan, — enne 
kui ma suutsin kõigest sellest suurest armust toibuda, 
kargas ta siit äkki minema! 

— Aga mees, kuidas sa kõneled, kuningas ei karga 
kunagi, vaid ta astub! hüüdis õpetaja koputades sõrme- 
dega vastu lauda. — Oleksid pidanud nobedam olema, 
nii kui priiuse kiri kätte anti. langenud kohe ta jalgade 
ette maha, aga sina jääd veel totrasti seisma! 

— Mida mul tuleks nüüd siis teha? ja Tehvan oli 
päris nõutu. 

— Mida sa enam teed, oma tänamatusega pahan- 
dasid kuninga ära, seepärast läkski ta siit minema! 

Kuid mingit mõistlikku nõuannet ei osanud nüüd 
ka õpetaja enam anda, sest kuninga äkiline lahkumine 
tuli temalegi liialt ootamata. Et aga kuningas juma- 
lagajätuks midagi ei ütelnud, siis jäi ta endiselt istuma 
ega julgenud omapead hakata ka talupoegi minema 
saatma. 

— Sinul, Tehvan, on nüüd jumal tänatud priius 
käes, sõnas pärast mõneajalist vaikimist Sibi Andres, 
— kuid ei tea, kas kuningas võtab ka kogu meie kihel- 
konna heaks midagi teha? 

— Selle poolest ole mureta, ütles Reiner Brock- 
mann SŠibi Andresele, — just praegu saatis meie kõr- 
gestikiidetud kuningas oma ohvitserid Jõhvi mõisa, et 
nad uuriksid seal põhjalikult kõike seda lugu, ja ka 
mõisa pärishärra kindral Wellingk saab oma rendihärra 
pärast kuningalt valjusti noomida — kuulsin ise oma 
kõrvaga pealt, kui kuningas andis selleks käsu. 

Kui siis õpetaja ja talupoegade vahel hakkas jutt 
uuesti sigima, pöördus see jällegi tagasi Imbi loole, 
ning Tehvan sõnas õpetajale nõnda: 

— Oh aulik isand, mul on nõnda pika aja tagant 
suur igatsus oma tütart jälle näha, seepärast anna nüüd 
mulle seletust, kust võiksin ta leida! 

Et aga õpetajal enesel oli kange lust ning tahtmine 
näha, kuis isa ja tütar pärast kauaaegset lahusolemist, 
millal nad teineteist olid pidanud juba surnuks, jälle 
näevad. siis kostis ta Tehvanile nõnda: 

— Kannatust, sõber, kannatust ning pikka meelt! 
Minu tee viib otse Kurediku õuest mööda, nii et ma ise 
juhatan sind tema juurde! 

Jällegi istuti vaikides ning oodati kuninga tagasi- 
tulekut. Talupojad kogudes veidi julgust lasksid nüüd 
oma pilkudel rännata mööda kuninga kambri seinu 
ringi: tõsi, see kamber oli hoopis avaram ning puhtam 
kui talutared, isegi tahmunud kollet polnud kuskil 
näha, vaid selle asemel oli nurgas väike ahi, mille kors- 
ten tõustes läbi lae ulatus otsaga maja katusele välja. 
Samuti polnud siin seinte! märgata nõge, vaid need olid 
lubjatud valgeks. Parempoolsel seinal rippus kuninga 
hall ülekuub, jahipüss ja värviline koerapilt, kuna aga 
akna all asetses ta töölaud, mis oli täis paberipoognaid 
ja raamatuid, millest üks oli koguni kuldservaline; veel 
oli sel laual näha tindi- ja liivapott, kaheharuline 
küünlalühter ja kirjutamiseks paar hanesulge; peale 
järide oli selles kambris ka üks säng. 

Ja see oligi kõik, mida kuninga toas võis leida, nii 
et talupojad olid seeüle koguni pettunud, sest nad loot- 
sid seal näha pimestavalt säravat toredust, millest aga 
polnud jälgegi, sest kõik oli väga lihtne nagu kuningas 
isegi. 

Kui juba küllaltki kaua oli oodatud, astus vahiohvit- 
ser uuesti tuppa ning sõnas õpetajale nõnda: 

— Tema majesteet laseb teatada, et seekord jätab ta 
teid ning siinolevaid talupoegi jumalaga ning kahetseb 
väga, et ta kantseleiülemaga töötades ning riigiasjade 

üle nõu pidades ei saa seekord seda isiklikult mitte 
teha. 

— Eks lähme siis, sõnas õpetaja varnast oma kasu- 
kat võttes, — kuningal pole täna meie jaoks enam aega! 

Ka õpetajal oli hobune kaasas, ning istudes saani 
kattis ta oma jalad karunahkse vaibaga. Tehvan aga 
laskudes koos oma kaaslastega küljeli rekke juhtis ho- 
buse õpetaja saanile järele. 

Puhanud hobused jooksid kiiresti sörki, möödudes 
lossist, mille tornid olid nõnda kõrged, et nende otsa 
sai ainult pead kuklasse ajades vaadata. Peatselt pöör- 
dus aga suur tee vasemale, minnes otsesuunas kiriku 
poole edasi, kuna kahel pool teed asusid üksikud erak- 
õued ning talumajad, mis olid puhkavaid sõdureid lausa 
kubinal täis. Kuid teab-kui kaua ei saadudki mööda 
seda sirget teed sõita, sest peatselt pidas õpetaja oma 
hobuse ühe suure talumaja ees kinni, ja tulles seal saa- 
nist ütles ta Tehvanile nõnda: 

— Glemegi sinu tütre uues kodupaigas. Kuid jää 
sina siia paigale ning valvake seni ka minu hobust, kuni 
ma ise lähen kambrisse. et teda selle ootamatu rõõmu 
puhuks ette valmistada, sest äkiline rõõm võib vahel 
teha samasugust häda nagu ootamatult suur muregi. 

Põksuva südame ning suure ärevusega jäi nüüd Teh- 
van ootama oma tütart, keda ta seni oli hakanud pidama 
surnuks. Kuid veel nüüdki polnud ta selles päris kin- 
del, veel heitles kahtlus tal südames, et mine sa tea, 
vahest pole see ikkagi tema Imbi, vaid hoopis võõras 
tüdruk astub talle vastu. Samased kahtlused vaevasid 
nüüd ka ta sulast Raini, kes aga selle ootamatu jälle- 
nägemise üle polnudki nõnda rõõmus kui Tehvan, ja 
just seepärast, et temale jääb Imbi ikkagi surnuks — 

ta läheb mehele, nagu seda oli õpetaja ise ütelnud. Kuid 
siiski olid selle ootamatu jällenägemise puhul nüüd te- 
magi meeled nõnda ärevil, et teda läbis mingi imelik 
värin. 

Kuid vaevalt oli õpetaja Reiner Brockmann jõud- 
nud Kurediku õuevärava taha kaduda, kui sealt jook- 
sis Imbi välja, langedes avasüli isale kaela. 

— lsa, isa! hüüdis ta ootamatu rõõmu pärast nuuk- 
sudes. 

— Imbi, minu kadunud tütar! ja Tehvan süleles 
teda hellalt, ilma et ta oleks suurest meeleliigutusest 
ning rõõmutuhinas suutnud sõnada muud kui ainult 
Imbi ja Imbi! 

Nüüd tulid ka teised majakondsed — Vaabo, vana- 
perenaine ja sulane Jaak koos õpetajaga majast välja, 
nende järel aga trobikond sõdureid, keda oli maju- 
tatud Kurediku tallu. Nähes oma pererahvast külalisi 
südamlikult tervitamas jäid sõjamehed veidi eemale 
uudishimulikult vahtima. 

Kuuldes, et Vaabo ongi see, keda Imbi on valinud 
enesele tulevaseks meheks, vaatas Tehvan talle õige 
teraselt otsa, ennegu võttis ta kätt surudes sõnada: 

— Ole tänatud, et võtsid mu tütart hoida, ning püüa 
seda ka edaspidi teha! 

Kui siis kõik olid üksteist südamlikult tervitanud 
ning esimesed rõõmusõnad vastastikku öeldud, võttis 
lõpuks ka õpetaja sõna, kuna ta seni oli kõike seda 
vaadanud kõrval seistes vaikides pealt: 

— Armas Kurediku rahvas, nüüd lähme kambrisse, 
et seal kõigepealt tänada Jumalat, kes oma otsatu armu 
ning helduse läbi on lasknud kõigel sel nõnda hästi 
sündida! 

Seejärel mindigi kambrisse, kus kõik põrandad olid 
täis mahalaotatud magadispõhku, millel sõdurid olid 
puhanud. Olgugi et ruumikitsikus oli seal seetõttu 
nõnda suur, et kuskil polnud isegi jalatäit lagedat kohta, 
ei võidud panna seda aga sugugi hädaks. Kuid Rei- 
ner Brockmann seda märgates mõtles üsna murelikult 
eelseisvatele pulmadele, sest säärane ruumikitsikus võis 
ju tumestada noorpaari rõõmu, pealegi veel. et ka ku- 
ningas oli avaldanud soovi tulla neid pulmi pealt vaa- 
tama. Kuid mis pulmi võis siin pidada, kui isegi noor- 
paaril polnud selleks ruumi, rääkimata siis veel küla- 
lisist. Ja just seepärast ütles ta sõdurite peamehele, 
ühele korporalile, nõnda: 

— Armas sõber, sa katsu oma meestele leida mõni 
teine ulualune, sest nagu sa isegi näed, on siin ruumi- 
kitsikus ütlematult suur! 

— Eks ruumist ole nüüd kõikjal puudus, kostis 
korporal. 

— Ei, sõber, surm on juba mitmes paigas jõudnud 
teha ruumi! Siin aga, nagu sa seda vahest isegi tead, 
on oodata pulmi. Kuid nüüd pole siin aga sinu meeste 
tõttu üldse lahtist paika, kuhu pulmalised võiksid kokku 
tulla. 

Kuid sõdurid olles juba näinud pulmaroogade valmis- 
tamist ning jõudnud saada neist isegi maitsmiseks osa, 
ei tahtnud majast välja minekust kuuldagi. Õpetaja 
aga teadis, et kui ta nüüd ise ei tule pererahvale appi, 
siis jäävad nad sõdurite siinoleku puhul suurde kitsi- 
kusse ning pulmapidu ei saadakski pidada. Ja see- 
pärast hakkas ta nüüd õige suure ägedusega nõudma, 
et sõdurid otsiksid enestele uue eluaseme, öeldes nende 
peamehele noomivate sõnadega nõnda: 

— Ärge tõrkuge, kuningas ise on lubanud tulla sel- 
lesse pulma. ja seepärast on ikkagi parem, kui teie ise 
siit lahkute ega lase kuningal veel sellegi pärast tunda 
tüli, et ta peab hakkama teid siit lahkumiseks sundima! 


Teades, et õpetaja kasutab kuninga sõprust ning et 
tema sõna paneb kuningas alati tähele, andiski korporal 
majast lahkumiseks lubaduse, teatades ainult, et enne 
seda kõneleb ta veel oma kapteniga: kuid ühtlasi tin- 
gis ta välja lubaduse, et ka tema koos oma sõduritega 
tohib tulla pulmapeost osa võtma. 


— Ja tead, Imbi, ütles Tehvan istudes lõpuks jä- 
rile, — sinu pulmadest lubas kuningas ise tulla osa 
võtma! 

— Kuningas! imestus Imbi ja koos temaga ka kogu 
Kurediku pere. 

— Kuningas ise tuleb teie pulma! kordas Tehvan. 
— Kui te mind ei usu, eks siis küsige seda õpetajalt 
eneselt. 

Nüüd pöördusid pererahva näod õpetaja poole, kuna 
see aga noogutas vaikselt peaga. 


— Üh seda rõõmu ja lusti, mis meil nüüd tulemas! 


hüüdis sulane Jaak püsti karates. 

— Aga ka suurt ning otsatut muret, ohkas pere- 
naine, — meil pole ju siin külaliste tarvis sugugi ruumi! 

— Seepärast olge mureta, sõnas õpetaja rüübates 
vahepeal toodud värsket pulmaõlle virret; — pange 
tähele, et kõik läheb teil päris hästi, vaja ainult loota 
Issanda, taeva ja maa looja peale! 

Kui siis õllekann oli oma esimese ringkäigu lõpeta- 
nud, täitis Imbi selle uuesti ning andis ta esimesena 
Rainile, kes, rüübanud ainult ühe sõõmu, ulatas ta 
vaikselt Imbile tagasi. 

— Miks oled sa nõnda tasane, Rain, päris Imbi, 
— kas sul polegi täna rõõmus meel? 

— Mal, on küll! kohmas Rain nagu ärgates. 

— Ka minul on otsatu heameel sind nähes, kostis 
Imbi. — Kuid kas Aabu jäi koju, ja kus te siis olite, 
kui ma Jõhvis käisin? 

— Sina käisid vahepeal Jõhvis? ja Rain näis muu- 
tuvat erkamaks. 

Esimeses rõõmutuhinas polnud märgatudki ükstei- 
selt midagi lähemalt pärida, kuna aga nüüd asuti te- 
gema seda koguni mitme suuga, kusjuures sageli kostis 
ohkamisi ja ka rõõmsat heakskiitu. Kuuldes aga Aabu 
surmast, kattis Imbi oma silmnäo, ning kui ta selle jälle 
avas, siis olid ta silmad nutust punased. Nüüd ta oleks 
tahtnud pärida midagi lähemalt ka köstri üle, et kas ta 
ongi veel elus või mitte, kuid kuis ta seda ka ei taht- 
nud teha, ei tulnud see kuidagi tal üle huulte. Ja nii 
kuulatades kõiki jutustatavaid juhtumeid ootas ta põgu- 
salt, et vahest keegi pillab ka Hinno üle mõne sõna, 
kuid ta kurvastuseks ei juhtunud mitte keegi seda 
legema. 

Pidanud lühikese tänupalve, tõusis õpetaja lõpuks 
püsti ning jättis Kurediku rahvaga jumalaga, et tõtata 
tagasi koju, sest ka õhtu oli juba saabumas. Et Kure- 
diku talus jäädi nüüd omavahel rõõmsalt vestlema, siis 
oli ka õpetajal ütlematult hea meel, nähes rõõmsaid 
ning oma saatusega täiesti rahul olevaid inimesi. 


Jõudnud tagasi kirikumõisa ning jätnud hobuse 


sulase hoolde, astus õpetaja vaikselt oma eluruumidesse, 


kus ta imestuseks nii emand ise kui ka kõik ta tütred 
olid kibedasti tegemas õmblustööd. Suudelnud oma 
perekonda ning nähes nende käes palju siiludeks lõiga- 

tud linast riiet, ei suutnud Reiner Brockmann hoiduda 
pärimast, et kuis neile nüüd äkki nõnda kange nõelatöö 
tuhin on peale tulnud, ning ta küsis: 

— Aga mis nõelatalguid siis teie siin täna peate? 

— Armas Reiner, kostis õpetaja emand pooleldi 
süüdlasena, — arvasime, et kui meie noor kuningas on 
siit maalt peatselt lahkumas, nagu sa ise oled seda meile 
ütelnud, et siis peaksime jumalagajätuks talle ka midagi 
kinkima. 

— Kinkima, üllatus õpetaja, — see on ju teist 
väga kena, kuid mida mõtlete siis meie armsale kunin- 
gale kinkida? 

— Tahtsime seda valmistada ilma sinu teadmata, 
kuid et nüüd oled sa tulnud ootamatul kombel koge- 
mata peale, siis pole meil enam midagi varjata. 

— Tõsi, mul on kahju, aga kui ta juhtus nii, siis 
nüüd juba ütelge..! 

— Armas Reiner, sõnas nüüd õpetaja emand nagu 
häbenedes, — tahame teha kuningale seega meele- 
head, et kingime talle pool tosinat särke. 

— Särke, kuningale särke, jahmus nüüd õpetaja 
tõsiselt, — armas Jumal, särke kuningale! ja lõpuks ei 
suutnud ta hoiduda isegi naeratamast oma emanda 
lihtsameelsuse üle, öeldes, et kuidas siis kuningal, kel 
ometi kõike on külluses, võib särkidest puudus olla. 

— Siiski, armas Reiner, sina ei oska tähele panna, 
kostis emand vaikselt, — viimasel korral, kui kuningas 
oli meie juures, siis lõunalauas panin tähele ta käisest 
väljapaistvat särki, ja armas Reiner, ma ei tihanud sel- 
lest sulle rääkida, kuid ma nägin, et ta särk oli kole- 
dasti must. 

— Naine, pea suu, mida sa oma sõgeda keelega kõ- 

neled, ja õpetaja Brockmann tõstis ähvardavalt sõrme, 
— sina, sa laimad ju kuningat ennast! 

— Jumala eest, see on tõsi, ära pahanda, armas 
Reiner, kuid see on selge tõsi — minu silmad ei peta 
kunagi! Kuninga särk oli liialt määrdunud, ja seepärast 
ma arvan, et tal pole neid vahetamiseks rohkem kaasas 
kui see, mida ta parajasti seljas kannab! 

Raskelt ohates vajus Reiner Brockmann toolile, 
kuna ta silmad jäid mõtlikult vahtima ühte punkti. 
Kuningal pole rohkem särke kui see, mida ta seljas kan- 
nab, ei — see oleks liialt totter mõte, lausa naeru- 
väärne! Kuid mida enam ta nüüd seeüle mõtles, seda 
enam hakkas ta nägema neid iseärasusi, mida ta seni 
polnud kuninga juures märganud, sest kuninga ausära 
pimestab ju liialt silmi. Pealegi on ju see tõsi, nagu 
kuninga lähemad kaaslased ühtepuhku kinnitavad, et 
enesest hoolib kuningas liialt vähe, magades tihtigi pä- 
ris lihtsoldatite seas, ilma et ta pelgaks söödikuid, kes 
nende küljest võivad ta kallale tulla. 

Lõpuks sõnas õpetaja enese kõrvale hirmunult 
seisma jäänud emandale nõnda: 

— Kõik võib ju olla, kes seda kindlasti teab, kuid 
kui see peaks olema tõsi, siis mitte seepärast, et ta ei 
armasta puhtust, vaid et tal juhtumisi on tõesti vähe 
särke kaasas, kuna ta pealegi näib enesest hoolivat üle- 
määraselt vähe. Nüüd aga pole mul öelda sulle enam 
muud, kui et nõeluge siis hoolega edasi, kuid kuis neid 
särke talle ükskord kätte anda, seda ma praegu tõesti 
ei tea! 

eledasti paistes üle lumiste lagen- 
dike laskis märtsikuu päike ai- 
mata peatselt lähenevat kevadet, 
mis oli kaugelt lõunamaalt alus- 
tamas teekonda Soome lahe äärde, 
et siit sammuda veelgi põhja 
poole edasi. Samutigi pikk, kuid 
ühtlasi ka piinarikas teekond oli 
Narva poolt tuleval üksikul rändajal seljataga, kui ta 
oli lähenemas Jõhvi kihelkonnale. Rõivad ta ihu üm- 

ber narmendasid, jalad olid tal mähitud tooreisse ho- 
busenahkadesse, kuna ta juuksekahlusid ning sasipead 
kattis kitsenahast kulunud müts. Toetudes tee äärest 
pihkumurtud malgale astus ta pikaldaste ning lohise- 
vate sammudega aeglaselt edasi nagu väsinud rändaja 
kunagi. 

Kui siis pärast pikka matka hakkasid viimaks 
Jõhvi kihelkonna metsasalud ja teerajad rändajale 
silma paistma, valdas teda säärane meeleliigutus ja 
-härm, et enam mitte suutes edasi astuda istus ta tee- 
veersele mättale, mille kevadet kuulutav päike oli hau- 
dunud lumikatte alt välja, paljastades paar pihutäit 
kularohtu. 

— Kodukihelkond, kodu..! ümises rändaja, kuna 
ta habemessekasvanud kurnatud nägu hakkas meele- 
liigutusest võbisema. 

Asetanud malga põigiti põlvedele, jäi ta ainiti vah- 
tima kaugusse. Talle meenusid möödunud aastad — 
ta ammuse noorusaja kevad, mis on tagasipöörduma- 
tult kadunud. Ei enam, ei iialgi enam näe ta oma 
neidu, nõnda oli ta kurtnud ja igatsenud kogu oma 
vangipõlve kestel. Kuid nüüd saabudes tagasi oma 
kodukihelkonda tärkas temas uuesti lootus, et vahest 
ometi, vahest siiski ta veel elab?! 

Ja jällegi meenusid rändajale kirikaias õitsvad 
toomingad ja sirelipuhmad, mille vahel istudes oli ta 
koos oma armsamaga kuulanud ööbikulaulu. Ühte- 
puhku meenuvad talle tema sädelevad silmad, alati 
kumiseb tema hääl tal kõrvus, ning lakkamatult kor- 
dab ta mõttes tema nime: Imbi! Kuid ei, ja rändaja 
painutas põlvede vahel oma matkakeppi, kõik see on 
ammune kaja, ainult mälestus möödunud ajast, mis on 


sonns 


Olles jõudnud oma kodukihelkonna piirile, tundis 
nüüd rändaja, nagu seisaks ta oma äravalitu kambri 
ukse ees. Kuid astuda üle läve, seda ta ei tihka, sest 
ta ei tea, on ta kodus või mitte. Võib olla, ja see on 
ka päris kindel, et teda polegi kodus ega tule sinna 
ka enam kunagi mitte, kuid ta siiski loodab, elab vähe- 
malt selles lootuseski, mis seni on andnud talle elu- 
vaimu ning sundinud teda rühkima ikka edasi. Ja 
nüüd, pärast pikaajalist eemalolemist jõudes tagasi 
oma kodukihelkonda = võib-olla purunevad kõik ta 
salajased lootused. Kuid siiski, ka teadmatus rõhub 
rängasti, ja just seepärast ta tulebki siia tagasi, et 

leida selgust Uuesti asub ta siia elama ning hakkab 
teda ootama, ootab aasta, teise, kolmanda ja nõnda 
ikka edasi kuni elulõpuni, lootes, et vähemalt enne 
surma ta ikka tuleb tagasi. Aga kui seda lootustki 
talle kalmu, kuhu ta on maetud, kas siis julgeb ta veel 
loota? Ei, siis mitte, siis on kustunud elurõõm, loo- 
tuse purunedes ei taha temagi enam edasi elada. 


Suutmata kauem välja kannatada kahtlustuste piina 
ning närimist südames ajas rändaja enese jällegi püsti, 
et rakkus jalu ning lookavajunud seljaga lõpetada oma 
matka viimase osa. Olgugi et ta ramm oli kadumas 
ihust, sundis ning ergutas rändaja end ikka ja ikka 
takka, sest nüüd, millal juba koduvärav paistab, ei või 
ta ometi variseda tee veerde, pealegi kui ta võib oma 
kahtlustusile ning südamemurele peatselt saada õige 
kindla vastuse. 

— Edasi väsinud luud ja liikmed, astuge edasi! ja 
rändaja jätkas kepile toetudes vaaruvat sammu. 

See kaugelt tulnud teekäija oli Venemaalt sõjavan- 
gist ärakaranud tragun — endine Jõhvi kiriku köster 
Hinno. Raske oli olnud ta vangipõli, rängad elamu- 
sed ning pikk kurnav tõbi jäänud seljataha. Vangis 
olid venelased pidanud teda ja ta õnnetuid lahingu- 
kaaslasi nagu koeri, peksnud ja toitnud neid raibetega. 
Ja et ainult tema pääses vangist põgenema, see oli tõe- 
line ime, mida Hinno veel mitu päeva pärast seda ei 
suutnud kuidagi uskuda. Kuid mõteldes Imbile, loo- 
tus ning tahe teda veel kord näha, see oli andnud 
talle kõigile neile ihu- ja hingehädadele vastupanemi- 
seks rammu, nii et ta suutis Novgorodist põgenemisega 
toime tulla ning enamasti nälgides säärasele pikale 

teekonnale vastu pidada. Nüüd aga lähenes ta raske, 
kuid siiski täis salajasi ning põgusaid lootusi südamega 
oma kodukihelkonnale, et vahest ometi on Imbi ilmu- 
nud kuskilt välja?! 

Vahetevahel nägi ta tee ääres ka üksikuid uuesti- 
püstitatud elamuid, mille üle aga ta silm ei tundnud 
kuigi suurt rõõmu, sest ta ei uskunud, et sõda on sel- 
lega veel lõppenud. Tõsi, sedapuhku on venelane küll 
rängasti löödud, ning näib, nagu peaks nüüd tulema 
rahupõli maa peale, nagu seda Narvas igaüks kind- 
lasti uskus. Kuid Venemaal olles võis Hinno iseoma 
ihusilmaga näha, kuis venelased valmistuvad kibedasti 
tulevaste tapluste vastu, kuis nad oma kirikutornidest 
toovad alla viimaseid kelli, neid suurtükeks ümber va- 
lades. 


Olles sõjas ja sõjavangis Venemaal polnud aga 
Hinno kunagi unustanud Jumalat, vaid ikka ja enam 
oli ta hakanud tundma tema avitavat kätt. = Ainult 
Jumal ise oma vägeva abi ja hoolitsusega juures olles 
on andnud talle jõudu ning oskust põgeneda Novgo- 
rodist ning kaitsnud teda ka põgenemisel, olgugi 
et teda isegi koertega oli jälitatud ning taga aetud. 


Kuid nüüd polnud Hinnol enam vaja kuigi palju 
kõndida. Jõhvi kihelkonna piir oli tal juba ammugi 
selja taga; veel veidi pingutavat rühkimist, ja ta as- 
tubki Ronga veski õue, mis on täis kokkuveetud palke, 
kirvelaaste ja kus on näha uuestikerkivaid majaseinu. 


— (Oh-hoo, ka siin on kibe ehitamine käsil! ja 
Hinno jäi keset õue imetelles seisma. 


Tehvan oli jõudnud juba püstitada uusi hooneid, 
millel küll veel puudusid katused, kuid saun, millele 


19 Kui Raudpea tuli 11 289 


oli tehtud samblaga kaetud katus, näis olevat päris 
valmis, nii et seal võis juba elada. 

Sammudes läbi kirvelaastude ning puurisu kuulis 
Hinno alt jõe äärest, kus parajasti ehitati veskit, kirve 
kopsimist ja löögilajatusi. Minnes mööda veskiõue 
veelgi edasi lähenes Hinno veskile, mille katusel nägi 
ta meest, kes parajasti oli sarikatele kinnitamas roovi- 
kuid. 

— Jõudu ning Jumala abi! hüüdis Hinno tervitu- 
seks. 

Mees katusel peatas tõstetud kirve, vaatas korraks 
alla ja siis kostes: 

— Eks sedagi kulu ära! jätkas oma tööd. 


— Kuule, mees, kas see veski on veel ikka Tehvani 
päralt ning kas tema on see, kes teda uuesti ehitab? 


Roovikuid kinnitav sulane lõi viimaseid hoope, 
ronis siis katuselt alla ja alles pärast pikka vaikimist 
sõnas kirvest seina sisse lüües: 

— No kes siis muu kui mitte tema, aga mis sa sel- 
lest pärid? 

— Toh-ho ime säh, see oled ju sina — Mauka 
Jaan! hüüdis nüüd Hinno. 

— Nõnda on mu nimi, kostis Tehvani uus sulane, 
— aga kust siis sina, külamees, mind tunned? 

— Küllap sina tunned mind nõndasama! kostis 
Hinno. 

— Mitte ei tea, hääl oleks nagu tuttav, aga... 
venitas Mauka Jaan raputades pead. 

— Kas ma siis tõesti olen nõnda muutunud, et 
isegi oma kodukihelkonna rahvas enam ei tunne? = 

— Õigus, see oled ju sina, meie köster Hinno! 
hüüdis nüüd Mauka Jaan. 

— Jah, kunagi ma olin köster küll..! 

— Õi sa taevake küll, niisugustes närudes ja nõnda 
suurde habemesse kasvanud! tunnistas nüüd Mauka 
Jaan endist köstrit pealaest jalataldadeni vahtides. — 
Kust sa siis nõnda äkki siia said, hauast üles tõusnud 
või? 

— Aga mida sina siin teed? vastas Hinno küsimu- 
sega. 

— Nagu isegi näed, olen Ronga veskis sulaseks! 

— Ja kus Tehvan ise on? 

— Kus ta on, ja Mauka Jaan naeratas, — seda 
küsi tuule käest, ei ole see sulase teada, missuguseid 
kihelkondi ta peremees tallab. 

— Kõnele selgemini! 

— Pole sulase asi enamat teada ega selgemini kõ- 
nelda, aitab sellestki, kuid nüüd vasta ise! 

— Tulen kaugelt, sõjavangist Venemaalt, kuid ütle, 
kus on Tehvani tütar Imbi, kas ta tuli tagasi või jäigi 
kadunuks? 

— Tohoh, või sõjavangist koguni tuled, no säärast 
lugu pole ma veel kuulnud! Aga eks siis kõnele, kuis 
sa sealt tulema pääsesid. 

— Kas peretitar on kodus, või on ta koos isaga 
rändamas? 

— Pole teda näha ega tea temast keegi midagi, 
kostis Mauka Jaan, et jätkata siis pärimist. 

Kuuldes õuel nõnda pikka kõnelust tuli teinegi 
sulane veskist välja ning lähenes kõnelejaile: kuid Hin- 
noga ei tundnud nad teineteist. 

— Ja kus meie pidasime sind ikka päris otsasaa- 
nuks, aga näe, mitte keegi ei võinud aimata, et tagasi 
tuled! sõnas Mauka Jaan hõõrudes oma vaiguseid käsi. 

— Peretütrest pole siis kuuldud midagi? 

— Mitte kui midagi, kadus just nõndasama nagu 
sinagi; sinust ulatusid ikkagi vähesed teated otsasaami- 
sest siiagi, kuid temast ei tea keegi mitte midagi — 
nagu merepõhja oleks ta vajunud! 

— Eks sõja peale tulles läks ju palju inimesi tead- 
mata kaduma, kohmas nüüd ka teine sulane vahele. 

— Küllalt, ei keegi jõua neid üles lugeda, kostis 
Mauka Jaan. — Aga eks päike olegi juba vajumas 
õhtusse, ja et Jumalal jätkub päevi ning meie pere- 
mehel leiba, siis tänaseks jätame pealegi õhtule. 

Ja võtnud oma kirved, seadsid möldri sulased sam- 
mud sauna poole, kutsudes ka Hinnot, kes vahepeal 
oli jäänud üsna vaikseks, enestega kaasa. Nad taht- 
sid veelgi ning üsna põhjalikult kuulata tema pajatusi, 
et kuis ta on suutnud pääseda põgenema ning nõnda 
kaugelt jõuda tagasi oma kodukihelkonda. — — 


Kabjaplaginaga jõudis poolsada tragunit vahuta- 
vail hobuseil kihutades Jõhvi mõisa, kus suure ärevu- 
sega oodati nende saabumist. Kuid tragunite ilmu- 
mine mõisa ei jäänud ka külarahvale nägematuks, vaid 
üsna kiiresti kandus sellest sõnum suust suhu rännates 
külade vahel edasi, ning üksteise järel hakkasid nüüd 
mehed ruttama metsadesse rettu. Kuid raske oli 
nüüd talvisel ajal metsas paos olla, sest kõik teerajad 
ja puhmad olid veel täis sügavat lund. Õnneks oli aga 
sel päeval olnud paras külm, nii et varem maha tul- 
nud sula kahutades tõmbas lumele nii kõva kooriku 
peale, et see suutis inimest kanda. Olgugi et ka külm 
öö oli nüüd peale tulemas, valgusid mehed surmahir- 
mus siiski metsadesse laiali. 

Tragunid aga. olles mõisas puhanud ning end seal 
kõrini täis söönud, valgusid külasid mööda laiali, et 
sealt kinni püüda mässulisi talumehi, kusjuures kõige 
hoolsamini kästi neil luurata ning tabada möldrit kui 
mässuleõhutamises peasüüdlast, keda külamehed olid 
ennekuulmatu vägivallaga vangist lahti päästnud. 

— Oleksin pidanud ikka läinud sügisel laskma ta 
hukata, ütles rendihärra ühes elamiseks korraldatud 
mõisatoas koos tragunite kapteniga istudes, — siis va- 
hest poleks ka praegust mässamist olnud, ning teie 
oleksite võinud rahulikult oma laagris edasi puhata. 

— See on tõsi, kostis kapten Beuther keerutades 
oma tumedaid vurre ja rüübates aeg-ajalt viina, nii 
et ta oli juba märgatavalt purjus, — et ainult siis võib 
rahulikult ning muretult elada, kui mässamise põhjus- 
tajad on hukatud! 

— Ma kirjutasin kindral Wellingkile, sõnas rendi- 
härra, — et kui ta oma mõisa ei saada sääraseid tra- 
guneid, kes siit kõik mässujuured välja roogivad, siis 
on ta mõis talle enesele pigem hädaks kui kasuks; ei 
taha siis teda mina ega tule ka ükski teine rentnik 
siia elama. Nüüd aga, nagu mulle näib, on kindral 
saatnud siia koguni üsna hakkajad mehed! 

— Minu poisid on nagu lõvid, sõnas kapten viina- 
peekrit uuesti tõstes, — minu käsu järgi lähevad nad 
surma, minu käsu järgi lähevad nad isegi põrgusse 
vanakuradit otsima, ja kui tahate, siis teevad nad minu 
käsu järgi kas või kogu kihelkonna mässulisist puh- 
taks! 

Samal ajal, millal rendihärra koos hoopleva tragu- 
nite peamehega pidas mõisas nõu, nuhkisid tragunid 
mõisasundijate juhatusel kõik külad, majad ja urkad 

läbi, kuid oma suureks üllatuseks ei leidnud nad peagu 
kuskilt ühtki meeshinge peale poisikeste ja mõne 
üksiku rauga. Kuna aga neid ja naisi polnud kästud 
kaasa võtta, siis tragunid ei hakanudki neid külades 
kokku korjama. Ka meeste järele pärimine ei toonud 
tragunitele mingit selgust, sest naised vahtisid sõja- 
meestele õige totrasti otsa, raputasid päid või kui mi- 
dagi ütlesidki, siis ainult, et ei tea ja ei tea. 

Kuid päris ilma saagita ei tulnud tragunid siiski 
mitte tagasi — viis vangi oli neil ikkagi kaasas. Kaks 
meest oli suudetud kirikukülas tabada, kuna aga kolm 
meest oli võetud Ronga veskist kinni. Kaks neist olid 
möldri sulased, kuna aga kolmas, kes oli räbaldunult 
riides, näis olevat ümbruses tundmatu. 


— Siis teie, teie olitegi need jultunud röövlid, kes 
käisid mind surmaga ähvardamas! kärkis rendihärra 
viibutades Tehvani sulaste silmnäo ees oma rusikat. 

Nii talupojad kui ka möldri sulased vaikisid — ei 
ühtki sõna ega ohet tulnud üle nende huulte. 

— Kus on mölder, see ärakaranud vang? kärkis 
rendihärra nii ägedasti, et vahutav ila kargas tal 
suust otse vangidele näkku. 

Kõik vaikisid. 

— Mina küsin teilt, vastake, kutsikad, kui härra 
teilt pärib! 

— Mina ei tea, egas ma oma peremehe hoidja tohi 
olla, kostis lõpuks Mauka Jaan. 

— Ta on ori, aga mitte peremees, mõistad, kisen- 
das rendihärra ülimas vihas, — ta on ärakaranud 
vang, aga mitte peremees! 

— Eks ta meile ole ikkagi peremees ning leiva- 
vanem, vastas Mauka Jaan. 

— Selle sõna eest pead sa veel valu tundma! ütles 
rendihärra ja pöördus nüüd Hinno poole: — Kust siis 
sina oled pärit? 

— Olen Eestimaa aadlilipkonna tragun! kostis 
Hinno. 

— Tragun, hä-hä-hää, hilpharakas, aga mitte tra- 
gun! Kunas seda enne on nähtud, et tragun kannab 
räbalaid?! 

— Räbalaisse on mind pannud venelased, kelle 
juurest sõjavangist põgenedes alles jõudsin pärale! 

— Kus sa siis vangi langesid? ei suutnud rendi- 
härra hoiduda pärimast. 

— Sügisel Purtse jõe ääres langesin koos major 
Patkuli ja kapten Aderkasiga venelaste kätte! 

Et Hinno tõsised vastused tundusid uskumisväär- 
seina, siis pöördudes kapten Beutheri poole sõnas 
Engel Hartmann talle nõnda: 

— Härra kapten, usun, et see mees peaks teid siiski 
huvitama, ta ütleb enese olevat venelaste käest ära- 
põgenenud traguni. 

Nüüd hakkas ka kapten Beuther tundma tõsist 
huvi Hinno vastu, hakates teda ühe maakeelt mõistva 
traguni tõlkimisel üle kuulama, pannes aeg-ajalt ta 
üksikuid sõnu märkmikku kirja. Ülekuulamisel andis 
Hinno nõnda õigeid ning usutavaid vastuseid, et tema 
sõnades ei võidud kahelda. 

— Võtan sind meie vägede peatuspaika kaasa, sõ- 
nas kapten lõpuks märkmikku kokku pannes, — seal 
kuulatakse sind õige põhjalikult üle! ja ta laskis viia 
Hinno teistest vangidest hoopis isepaika eemale. 

Vaatamata kõigile oma püüetele ei suutnud aga 
rendihärra talupoegadelt kuidagi välja pressida tea- 

det, et kus asub Ronga Tehvan ja ka teised talupojad. 
Siiski ei kahelnud ta selles, et mehed on küladest läi- 
nud metsa pakku, kus nad nüüd Tehvani ettevõtmisel 
peavad kurja nõu. 

— Kas ütlete, koerapojad! ja rendihärra tõstis 
nüüd nuudi. 

Et kirikuküla talupojad tõesti ei teadnud Tehva- 
nist mitte kui midagi, siis ei osanud nad ka mingit 
vastust anda, kuna aga Tehvani sulased, kuigi nad 
teadsid oma peremehe sõidust Laiusele, vaikisid sel- 
lest jonnakalt, et mitte lasta mõisavanemal oma pere- 
mehe nõu nurja ajada. 

— Ega muud kui tuleb pressides panna nende kee- 
led kõnelema, ergutas sakslasest tragunite peamees. — 
minu onu mõisas osati seda päris hästi teha! 


— Või salgama mul siin, salgate, kutsikad! ja nüüd 
hakkas rendihärra pimedas ning sõgestunud vihahoos 
laduma kinnivõetud talupoegadele nuudihoope, nii et 
need tõstes karjatades käsi püüdsid varjata oma silm- 
nägu. 

— Timukas! hiiüatas äkki Mauka Jaan ja lõi rendi- 
härra ainsa rusikahoobiga siruli maha. 

— Teie nägite, nägite, härra kapten ja leitnandid! 
karjus rendihärra end jalule ajades. 

— Surma, silmapilk surma mahalaskmise läbi! 
hüüdis nüüd kapten Beuther vihaselt röögatades ja 
käsutas samas kaksteistkümmend tragunit laetud püssi- 
dega enese juurde. 

— Surma püssidest mahalaskmise läbi! karjus 
omakorda ka Engel Hartmann. 

Talupojad,. kes veel ikkagi ei suutnud uskuda, et 
neid hakatakse otsemaid koera kombel maha laskma, 

vahtisid hirmunud imestusega eneste ümber. kuis sõ- 
durid ja mõisamehed jooksid nüüd käratsedes ringi. 

Samal ajal heitis silmapiirile laskuv päike lumis- 
tele lagendikele punetavat valgust, mis üürikese aja 
pärast oli kadumas. Tapule määratud neli talupoega 
talutati aga mõisa küünide taha jäätunud põllule, mis 
oli valitud nende hukkamise paigaks. Samas seati ka 
väljavalitud kaksteistkümmend tragunit laetud püssi- 
dega nende ette rindreana seisma. 

Nähes nüüd eneste ees lähenevat surma vajusid 
kirikuküla talupojad ja üks Tehvani sulaseid põlvili 
maha, kuna aga Mauka Jaan karates nende seast välk- 
väledalt välja hakkas kiiresti jooksma metsa poole. 

— Tuld. tuld! käratas kapten seda nähes, kuna aga 
osa traguneid visates maha oma rasked musketid hak- 
kas põgenikku taga ajama. 

Et nüüd tragunid jooksid põgenejal kannul. siis 
mahajääjad ei saanudki avada ta pihta tuld. Kuid 
metsani oli palju maad. mille läbi jooksmine võis võtta 
mehel hinge välja. Mauka Jaan jooksis aga siiski. 
sest tal oli ju tõeline surm kannul: kuid ka tagaajajad 
polnud temast kuigi kaugel. Joostes kiskus põgenik 
enesel kuue seljast ja heitis selle lumme, samuti viskas 
ta ka karvamitsi peast. kuid ikkagi olid jälgijad tal 
hagijaina kannul. 

— Hobustele, härra kapten, las tragunid kargavad 
hobustele! karjus Engel Hartmann. 

— Õigus, märkas nüüd seda ka peamees. ja ta 
käsutas kiiresti tosina traguneid sadulaisse. 

Kuid hobustega tagaajamine polnudki nõnda hõl- 
pus nagu arvati. sest lumekoorik ei suutnud hobuseid 
kanda ning nad vajusid paiguti kõhuni lumme, kuna 

aga murdunud lumekooriku terav serv kiskus neil 
kapjade juurest naha marraskile. 

Puhkides ning ähkides ja väsimusest tuikudes ja- 
lul jõudis lõpuks Mauka Jaan metsaveerele, kust ta 
aga ei suutnud enam sammugi edasi astuda! 

Olgu, võtku, olgu siis lõpp kõigel, kuid enam ma 
ei suuda! mõtles Mauka Jaan hingeldades ja heitis 
metsaservale jõudes esimese põõsa taha pikali maha. 
Sõdurid aga olles kogu aja tal kannul tulid suure lärmi 
ja kisaga. tormates tast mööda. Üks neist komistas 
koguni talle otsa ning kukkus maha, kuid karates sa- 
mas jalule tõttas temagi edasi. Teisega sattus Mauka 
Jaani pilk vastamisi, nad vaatasid vaikides koguni 
teineteisele otsa, kuid seegi tragun tõttas edasi metsa- 
sügavusse, kus nad kõik suurt lärmi tehes otsisid ära- 
karanud vangi. 

Samal ajal oodati väljal suure kannatlikkusega põ- 
geniku tagasitoomist. Üksteise järel hakkas metsast 
ilmuma jooksmisest väsinud traguneid, kes aga kõik 
üksmeelselt kinnitasid, et nad ei suutnud põgenikku 
tabada, sest külmunud lumel kadunud ta jäljed ning 
et ka metsaalune olevat nägemiseks juba kaunikesti 
pime. Kuna aga päike oli juba jõudnud kaduda silma- 
piiri taha, siis tuli tagaajamisest paratamatult loobuda, 
mis aga ütlematult vihastas Engel Hartmanni, pealegi 
veel et just tema lööja ning teotaja oli pääsenud põge- 
nema. 

Nüüd aga rivistati uued tragunid ikka veel põlvi- 
tavate surmamõistetute ette üles, kuna kapten kisku- 
des tupest halja mõõga hüüdis käsklust andes möir- 
gava häälega: 

— Püssid palgesse! 

Teravalt naksatasid püssikuked ning nende torud 
kerkisid. Samas hakkasid trummid ägedasti põrisema, 
nagu oleks kuskil puistatud põrandale herneid, kuna 
aga surmaminejad katsid nuuksudes kätega oma silm- 
näo. 

Laskmisele määratud tragunid olid aga ütlemata 
tõsised. Igaüks neist oleks nüüd meelsamini lasknud 
märgist mööda, et vähemalt südametunnistus poleks 
pärast hakanud vaevama. Kuid siiski ei võinud ega 
tihanud neist keegi seda teha, sest kui igaüks nõnda 
mõteldes põletaks hukatavast mööda, siis, nad teadsid 
seda päris selgesti, et siis neid endid mõistetaks kõiki 
eluajaks vangi ning pandaks kuninga päralt olevale 
raskele sunnitööle. Ja just seepärast pidigi iga maha- 
laskja ränga karistuse ähvardusel ning kartusel just 
täpselt sihtima ning tabama. 


Kuna mabhalastavail oli olnud juba küllalt nõnda 
palju aega, et paluda Jumalalt kõiki oma patte an- 
deks ning jätta hing Issanda hoolde, siis hüüdis pea- 
mees tõstetud mõõka langetades: 

— Mässajate pihta tuld! 

Prahvatas kaksteistkümmend püssi. vilkad tulejoad 
kargasid nende torudest ja põlvitavad talupojad kadu- 
sid püssirohusuitsu pilvesse, kus nad vääneldes ja oia- 
tes kukkusid maha, hakates seal oma vere sees pü- 
herdama. Tehvani sulane küünistas jäätunud lund ja 
roomas kisendades edasi, kuna ta haavadest voolav 
veri värvis ta ümber lume punaseks. Nüüd ruttas 
kapten. keda vaatamata ta purjusolekule vapustas sää- 
rase oma vere sees kisendava inimese nägemine, ta 
juurde ning laskis püstolist talle laengu kuklasse. 
Lähedaltlastud püstolikuul purustades pea sulges ki- 

sendaja suu. Ta tõmbus kägarasse kokku, painutas end 
virilalt tahapoole ning siis suri. Ka teiste surijate 
kisa, mida püüti summutada lakkamatu trummipõri- 
naga, vaibus õige peatselt. Kui siis lõpuks ka trummi- 
põrin soikus, jäid kõik ümberseisjad vaikseks. Ainult 
parv -vareseid tõusis lähedasest kasesalust kisades 
lendu, ning seades koonusid vastu tuult ruttasid nad 
põhja poole edasi. 

Hukatud talupojad jäeti nii, nagu neist keegi oli 
kukkunud, samasse paika oma vere sisse lebama hir- 
muks ja ähvarduseks teistele, kuna aga tragunid viidi 
ööpuhkuseks äsjapüstitatud talumajadesse, kust mehed 
olid kõik pagenud metsa. Järgneval päeval pidi aga 
mässuliste rahustamine endise karmusega jätkuma. 

Veel korraks paistis loodekaares loojunud päikese 
punetav helk taevaserval, kuid peatselt kadus seegi 
ning metsadest hakkas pimedus roomama välja. ja kõ- 
ledalt-külmad tuuleiilid liikusid jällegi üle maa. Sa- 
mal ajal lõdisesid pakkupugenud hirmunud talupojad 
metsas, julgemata isegi süüdata seal lõket, kuna oli 
karta, et selle kuma võib kutsuda neile traguneid 
kaela. 

Et külm üha valjenes, siis hommiku poole ööd hak- 
kas palju mehi hiilima tagasi koju, et end seal veidi 
soojendada ning otsida peidupaikadest moona: aga 
samuti taheti varuda end soojemate rõivaste ja kirves- 
tega, milleta metsas elamine on talvisel ajal lausa või- 
matu. Kuid säärast juhust olid tragunid varitsedes 
just oodanudki: üksteise järel haarati külamehed 
kinni ning toimetati ratsahobuste vahel hommikuks 
mõisa, kus neid aeti hunnikusse kokku. 

— Mehed. mehed, nüüd oleme tõesti kadunud, 

hüüti ahastades, — nüüd on meie viletsatele elupäe- 
vadele tulnud tõesti lõpp! 

— Kui peame surema, siis meie lastel on sellest 
ometi kasu, sest nende põlvele peab see tooma ikkagi 
parandust, ütles Tora Mikk valjusti, — seepärast, ven- 
nad, ärge halisege ega nutke, vaid kanname oma iket 
rahuga! 

Nagu tapule viidavat elajakarja sunniti neid tõu- 
gete ja -rootsikeelsete sõimusõnade saatel astuma 
mõisa väljale, kuna aga pooleldi valminud küladesse 
ja õuedesse jäid nutvad naised ja lapsed ahastades 
maha, kust nende määratu suur ulgumine ning kisa oli 
kaugele kuulda. 

Kimnipüütud talumehed toodi samale kohale, kus 
juba eelmisel õhtul kolm mahalastud meest lamasid 
kangestunult maas. Nähes nüüd veriseid ning kan- 
gekskülmunud tapetud suguvendi lamamas küljeli ja 
kummuli maas, kohkusid külamehed sellest nii hul- 
lusti, et nad algul jäid jahmatusest päris vaikseiks. 

— Siis see on ikkagi tõsi! sosistati lõpuks hirmu- 
nult, 

— Tõsi, mehed, siin on jälki veretööd tehtud! sõ- 
nas Tora Mikk, kes oma pika kasvu tõttu paistis teiste 
seast hästi silma. 

Ja nüüd kuuldus juba mitmelt poolt meeste seast 
hädaldamisi, sest surmakartus võitis julguse. Paljud 
vahtisid aga päid paljastades vaikides tapetuid, kel- 
lest ühel, kes surmamise ajal oli kätega katnud silm- 
näo, oli pähelastud kuul purustanud ka ta randme- 
luud, mis pulgapuntrana paistsid narmendavast lihast 
välja. Hukatud ise olid aga verest tühjaks joosnud 
ning näost peagu lumivalged, kuna aga nende habe- 

med, rõivad ja kogu lähem ümbrus oli täis paatunud 
verd. 

— Issand, ole sinagi meile armuline! ja talupojad 
paljastasid päid. 

— Mehed, olgem valmid, samane saatus ootab 
nüüd meidki! manitses Tora Mikk kartlikumaid. kel- 
lele pisarad olid tikkunud silmi. 

Vaikivad tragunid asetati kahekordse rindreana lae- 
tud püssidega veidi tahapoole seisma. Nende lähe- 
dusse asusid ka mõisa sundijad, kupjad ja teisi mõisa- 
vanemale truid mehi, kuna aga rendihärra Engel Hart- 
mann pidas veidi eemal seistes sõjapealikuga salajast 
nõu. Oodates oma elu lõppemist, seisid talupojad oma 
viletsais kulunud vammuseis külmetudes ja hirmust 
lõdisedes paigal. Ei võetud nüüd ette mingit ülekuu- 
lamist, ei kohut ega arupärimist, kes on milleski süüdi 
või kes mitte, vaid kõiki neid oli aetud püssitorude 
ette. 

Lõpuks olid peamehed leidnud ühise keele ning 
nüüd näis, et on algamas määratu suur tapatöö. Lü- 
hike käsuhüüd kaptenilt, ja soldatid vinnastasid nak- 
sudes oma püsside ränilukud, kuna aga rendihärra 
hüüdis talupoegade poole pöördudes nõnda: 

— Küsin teilt siin kõrgestikiidetud sõjapealikute 
juures, kas annate kõik mõisa vastu mässu tõstnud me- 
hed välja, kõige enne aga möldri, selle ärakaranud 
vangi, ja hakkate vana korra järgi jällegi tegema mõi- 
sale tegu? Kui teie kõike seda nüüdsama ei tee ega 
tõota, siis nii tõesti kui ma praegu siin seisan, haka- 
takse teie pihta püssidest kõvasti laskma ning huka- 
takse teid kõiki nõndasama nagu neid, kes juba on 
saanud oma paraja palga! 

Tasane sumin läbis talupoegi, kuid vastata ei söan- 
danud ega suutnud neist mitte keegi. 

— Tähendab, et mõtlete veel ikka tõrkumisega 
panna vastu?! kisendas rendihärra ülimas vihas. — Siis 
pange tähele, nüüdsama saab teie pihta ilma armuta 
lastud! 

Enne aga kui peamees oleks jõudnud anda sõdu- 
reile laskmiseks käsku, hüüdis Tora Mikk nende poole 
pöördudes: 

— Soldatid, miks tahate valada süütute talupoe- 
gade verd, oleme olnud samased sõdurid nagu teiegi, 
oleme koos kuninga vägedega tapelnud venelaste 
vastu Narva all, mille eest pidime olema teotegemi- 
sest priid, kuid nüüd see verekoer, ja ta osutas rendi- 
härrale, — nõuab meilt lausa ülekohtusel viisil tegu. 
mida meist keegi ei suuda täita! Kus on siin nüüd 
austamine? Teie, soldatid, tehke mis tahate, tapke 
meid, kuid mõisale tegu me sel aastal ei suuda teha! 

— Andke peamässaja välja! kisendas rendihärra. 

— Meie seas pole ühtki peamässajat! kostis Tora 
Mikk rahulikult. 

— Tooge mölder siia! 

— Ei tea meie, kus ta praegu viibib! 

— Kui ei tea, siis lastakse teid kõiki ilma armota 
nagu koeri maha! turtsus rendihärra endises vihas. 

— Soldatid, ärge laske, me pole milleski süüdi! 
kuuldus talupoegade seast üksikuid hädahüüdeid. 

Sõdurid, saades talupoegade hädaldamisist vähe 
ikkagi aru, olid üpris masendunud ning neile tundus 
raskena jätkata eelmise päeva jäledat tapatööd. 

— Andke mässajad välja! kordas rendihärra edasi. 

— Meie seas pole mässajaid, oleme kõik kuninga- 
truud talupojad, kes oma palgehigi sees söövad agana- 
leiba! 

— Palgehigi sees sööte aganaleiba seepärast, et 
olete laisad, kostis Engel Hartmann, — ei viitsi tööd 
teha! Armsam amet on teil ainult vedelemine ja ma- 
gamine. Ma ütlen, et kui kivid peaksid kõlbama 
süüa, siis ükski talupoeg ei liigutaks oma kätt ega 
jalga, vaid siis teie magaksite, sööksite kive ning olek- 
site sellega rahul! 


— Kui kivid kõlbaksid süüa, kostis Tora Mikk, 
— siis saksad õgiksid kõik suuremad kivid eneste 
nahka, kuna aga meie, talupojad, peaksime neid liiva 
seest enestele otsima! 

— Sääraseid üleannetuid sõnu saad sa veel kibedu- 
sega kahetsema! urises rendihärra Engel Hartmann, 
pöördudes seejärel kõigi talupoegade poole: — Et teie 
veel ikkagi näitate oma sõgedat kangust, siis sõjapea- 
likute otsuse järgi saab iga kümnes mees teie seast 
siinsamas ära hukatud ning ilma jumalasõnata aetud 
auku! 

— Issand, Issand, halastaja taevane Jumal, ole 
sina ise meile armuline! hädaldasid talupojad seda 
kuuldes. — Nüüd pole meil enam kuningaltki abi 
loota! 

— Ei suutnud Tehvangi kuninga südant liigutada! 
ohkas Tora Mikk, kelle kangus oli nüüd samutigi 
murdumas. 

— Vaadakem, mehed, vaadakem veel viimne kord 
Jumala päikest, vaadakem, kuis ta veripunaselt pais- = 
tab ning viimne kord näitab meile oma valgust! 

Samas kui taheti talupoegi ridadesse asetada, et 
neist iga kümnes mees välja tuua, hakkas mõisa ta- 
gant kuulduma naiste ulgumine ning nutt. Külanai- 
sed olid koondunud suurde trobikonda kokku ja võt- 
tes oma lapsed kaasa tulid nad nüüd neid käe kõrval 
talutades või süles kandes kõik korraga mõisa vaa- 
tama, kuis seal hukatakse nende mehi ja isasid, loo- 
tes ühtlasi oma nutuga pehmendada mõisavanema ja 
sõjapealikute südant. Kuid ennegu nad jõudsid pä- 
rale, jooksid mõisa sundijad nagu käratsev hagijakari 
neile vastu. Külanaised aga olles omaste pärast ahas- 
tavas mures ei hoolinud nüüd enam sõimamisest ega 
peksust, vaid nad tulid ikka lähemale ja lähemale. 
Kus neile tugevamini peale rõhuti, seal pudenesid nad 
küll vähehaaval laiali, kuid koondudes teisal jällegi 
kokku lähenesid uuesti. 

— Tragunid, hobustele, kihutage neile otsa! hüü- 
dis nüüd kapten Beuther ülima vihaga. 


Vastumeelselt ronisid sõdurid sadulaisse ning hak- 
kasid ratsutama külanaistele vastu, püüdes neid palja 
hirmutamisega tõrjuda eemale, kuna aga päris otsa ei 
ajanud neist seejuures mitte keegi. Aga mis hoolib 
ema, tütar või naine hirmust, kui ta meest, isa või 
poega hakatakse parajasti hukkama. Nad põiklesid 
hobuste eest küürutades kõrvale, mõni neist tõmbus 
ka veidi tahapoole, kuid tragunite ümber pöördudes 
ruttasid nad neile kohe jälle järele. Nõnda kestis 
säärane kasutu jahtimine ning tagaajamine mööda 
mõisaväljasid mõnda aega, ilma et oleks suudetud 
talupoegade naisi tõrjuda tagasi. Olgugi et naistest 
mõni sai seejuures tõsiselt häda, jäi ta teiste sekka 
ikkagi püsima. 

Kõigest sellest tekkis aga mõisaväljal pöörane kisa 
ning lärmamine, kusjuures külanaised jooksid küll 
karjadena ja ka üksikuina mööda väljasid ringi nagu 
kaagutavad kanad. 

Säärasest ootamatust vahelesegamisest tigestunud 
kapten, kes oli juba ülemääraselt purjus, andis nüüd 
oma traguneile käsu, et need tõmbuksid naiste seast 
tagasi, paneksid püssid palgesse ning annaksid nende 
hirmutamiseks püssidest tuld. 

— Kui te nüüdsama ei lähe külasse tagasi, kisen- 
das rendihärra, — siis hakatakse teie pihta püssidest 
kõvasti laskma! 

Kuid külanaised ei pannud säärast ähvardamist 
tähelegi, vaid seistes paigal halisesid ikka edasi: 

— Armu, mõisahärra, palume armu! 

— Tuld, tuld! röökis nüüd otse märatsemistujju 
ning raevuhoogu sattunud purjuspäine kapten oma 
sõdureile. 

Prahvatasid püssid, paiguti kuuldus kiljatusi, ja 
kui siis püssirohusuits laiali valgus, nähti, et küla- 
naistest polnud mitte keegi saanud laskmisest häda, 
sest tragunid olid oma püssitorud tõstnud üle nende 
peade. 

Uuesti hakkasid tragunid laadima oma püsse, kuna 
aga kapten Beuther kisendas vihaselt nõnda: 

— Pihta, pihta peate nüüd laskma, mitte enam 
teha tühipaljaid hirmutuspauke! 

— Naiste pihta me ei lase, kuuldus seepeale tra- 
gunite seast vaikset nurinat. 

— Kes seda ütleb..? Kui mina, teie kapten, kä- 
sin, siis peate laskma kas või Jumala enese pihta! 

— Ei lase..! nurisesid sõdurid edasi. 

— Kuidas, kas ka teie mõtlete hakata mul mäs- 
sama?! kisendas kapten Beuther ülimas vihas ning 


kiskus vöö vahelt püstoli. — Veel üks säärane tõrku- 


missõna, ja ma lasen teist esimese nagu koera maha! 

— Naiste pihta pole meil õigust lasta! kuuldus aga 
sõdurite seast veelgi üksikuid hääli. 

— Mässajad, mässama mõtlete mul siin hakata?! 
ja kapten Beutheri pilk jäi peatuma ühele ruugejuuk- 
selisele rootslasest sõdurile, kellele ta nüüd karjus 
nõnda: — Lase toosama esimene naine maha, lase! 

— Härra kapten, naiste pihta ma ei lase! kostis 
rootslane vaadates oma kaptenile julgesti otse silmi. 

— Püss palgesse ja tuld, koer! käratas kapten Beut- 
her tõstes laetud püstoli oma käsualuse silmnäo ette. 

Tragun kahvatus, kuid jäi siiski liigutamatult ho- 
buse selga istuma. Ka teised sõdurid tardusid oma 
kohtadele, jäädes vaikides seda lugu vahtima pealt. 

— Lase, või ma tapan su tõrkumise pärast siin- 
samas! 

Nüüd pani tragun oma püssi aeglaselt palgesse, sih- 
tis, kuid siis lastes ta jällegi langeda kostis oma kap- 
tenile otsa vaadates: 

— Ma ei suuda seda teha, härra kapten! 

— Lase, mina annan sulle selleks käsu! 

Jällegi kerkis traguni käes püss, selle toruots hul- 
kus naiste peade kohal ringi, ja siis lendas laeng kah- 
jutult õhku. 

— Nurjatu koer, sa tahad mind siis petta?! kära- 
tas kapten olles valmis oma tragunit tapma, kui mitte 
ta leitnandid poleks astunud vahele. 

Kuid just samal silmapilgul, millal kõiki Jõhvi 
mõisa alla kuuluvaid talupoegi ähvardas kindel surm 

ning olid algamas hirmsad tapatalgud, vahest koguni 
veel hullemad kui venelaste tulles neid oli nähtud, 
jõudis vahutaval hobusel Laiuselt peakorterist saade- 
tud ohvitser koos kahe kannupoisiga pärale. Nähes 
sõdurite rahva poole tõstetud püsse hakkas ta kätega 
veheldes kisendama juba eemalt: 

— Pidage, pidage! ja jõudnud tragunite rindrea 
ette, nööpis ta oma kuuehõlmad lahti ning sadulast 
maha tulemata ulatas kuninga läkituse kapten Beut- 
herile, sõnades seejuures nõnda: — Tema majesteedi 
käsk: igasugune talupoegade karistamine on keelatud 
ning traguneil sõita ajaviitmata tagasi oma asupaika! 

— Kuidas, kuidas võib majesteet anda säärase 
sõgeda käsu? imestus rendihärra. 

Keeranud paberi rullist lahti, hakkas kapten Beut- 
her juuresseisvaile leitnandele ja rendihärrale valjusti 
lugema läkitust. Kuid et ta silmad olid ülemääraselt 


joodud viinast liialt kirjud, siis ei suutnud ta sellega 


kuidagi toime tulla. Lõpuks ulatas ta paberi enese 
kõrval seisvale leitnandile, kes sealt siis luges, et ilma 
kohtu otsuseta ei luba kuningas ühtki Jõhvi talupoega 
karistada, kui nad aga on milleski süüdi. siis lahen- 
dab seda uurimiskomisjon, kes peatselt saabuvat 
mõisa; traguneil käskis ta aga ajaviitmata sõita oma 
asupaika tagasi. 

— Uurimiskomisjon. sõnas Engel Hartmann koh- 
kudes, — mida teab või suudab uurimiskomisjon siin 
teha, kas siis kuningas tõesti usub talupoegi enam kui 
mind — mõisavanemat?! 

— Kuninga tahtmine käib üle kõige, ning selle 
üle pole kellelgi ütlemiseks sõnaõigust! kostis käsu 
toonud ohvitser teravalt. 

Kõike seda vaatasid talupojad suure arusaamatu- 
sega vaikides pealt. Siiski aga suutsid nad arvata, et 
siin käib kauplemine nende hingede pärast. Kuid 
peatselt pääses aga nende seas rõõmusõnum liikuma, 
et kuningas ise on oma vägeva sõnaga astunud vahele 
ning keelanud säärase ennekuulmatu veretöö tege- 
mise, aga samuti igasuguse muu ränga nuhtlemise. 

— Kiidetud olgu meie kuningas! hüüdis seda 
kuuldes esimesena Tora Mikk ning paljastas oma pea. 

— Aukiitus temale! karjusid seepeale kõik sur- 
mast pääsenud talupojad. 

— Hobustele! hüüdis nüüd kapten Beuther pöö- 
rates ise oma hobuse esimesena tagasi mõisa poole. 
— Ühe tunni pärast asume teele! 

Uuesti kargasid vähepeal sadulaist tulnud tragunid 
hobustele ning järgnesid oma peamehele, olles ise aga 
üpris rõõmsad, et seekordne veretöö jäi siiski tege- 
mata. 

Olles mõne aja seisnud vaikides paigal, ärkas 
rendihärra Engel Hartmann tumedaist mõtteist ning 
rutates kaptenile järele hüüdis talle nõnda: 

— Oodake seni mõisas. kuni ma oma varanduse 
jõuan kokku kanda, tahan teie kaitse all siinsest nee- 
tud paigast jäädavalt lahkuda! Teie siit ära minnes 
pole mu elu säärases mässuliste pesapaigas enam su- 
gugi kindel! 
davalt lahkuda Jõhvi mõisast, kus talupojad olid 
nõnda kanged, et sealne härrasmehe elu ei pakkunud 
talle enam mingit rõõmu. Ning nüüd võttis ta nõuks 
minna ära Tallinnamaale, kus parajasti asus ta pere- 

Talupojad tundes end jällegi vabadena tõttasid 
koos oma naistega kuningat kiites ning tänades tagasi A 
oma küladesse ja taludesse, et seal jätkata oma onnide 
ning peavarjude ehitamist. y 1 

— Ei tea, kas seda abi suutis meile Tehvan tuua, 544 
või ulatus säärane häda teisiti kuninga kõrvu? arut- 
leti tagasi küladesse minnes. 

— Eks ikka tema, kuis siis kuningas võis seda 
teisiti teada, arvas Tora Mikk. pühkides otsmikult 
jahtuvat higi. 

— Kui see on tõesti nõnda, siis kiitus ka temale! 

Õhtu eel, millal päike hakkas loojuma, lahkus 
Jõhvi mõisast kapjade plagisedes pikk rodu traguneid. k 
Nende taga tuli kahest hobusest veetav saan, ja selle 
taga suur regi, millega lahkuv rendihärra vedas oma 
vara, mille ta oli jõudnud vahepeal tuua uuesti-ehita- = 
tavasse Jõhvi mõisa. Jättes nõnda ootamatult äkki 
kindral Wellingki mõisa maha otsustas rendihärra 
Engel Hartmann enam mitte kunagi sinna tagasi pöör- 
duda. Mõisas töötavad ehitusmeistrid jäid aga 8 
arusaamatuses sinna maha ega osanud enne kindra 
Wellingki päralesaabumist midagi ette võtta. 

aiuse kihelkonda kuuluvas Soo- 
taga külas oli juba kuulda 
pulmakellade ja -kuljuste heli- 
nat. Samuti kuuldus seal hüü- 
deid ning hõikamisi, et pulmad, 
pulmad on tulekul. . Kurediku 
talus aga praeti, keedeti ja küp- 
setati pulmaroogi, kuna Imbi 
koos külatüdrukutega tegi viimaseid nõelapisteid oma 
pulmarüüs, aga samuti viitis ta tihtigi seks puhuks 
enese ehtimisega aega. Külavahel jooksid aga lööprid 
ühtepuhku talust talusse minnes kisades ringi: 


— Hõissa, pulmad tulevad. pulmad! 

Pulmapäeval — aitasid külast valmis vaadatud 
kõrvalnaised Imbit enne kirikussesõitu riietuda: kõige 
esmalt mähiti ta sääred pikkade rasudega hästi jäme- 
daiks, sest nagu öeldi, et mida jämedam jalg, seda ilu- 
sam pruut.” Selga pandi talle särk, mis seoti punase 
paelaga rinna eest kinni, kuna aga kaela köideti valge 
rätt. Sinise undruku selga tõmmanud, pandi talle pu- 
nase lõngaga läbitikitud kingad jalga. Ülirüüna aeti 
lõpuks talle selga valge pihtkasukas, mille rinnaesi- 

sest ja käisesuudmeist paistsid kasukavillad nagu väi- 
kesed käharad puhmakesed välja. 

Vaabo ise oli aga seks puhuks enesele sinise kuue 
selga tõmmanud, köitnud punase rätiku kaela ja vöö- 
tanud ennast kirju vööga, mille otsad jäid tahapoole 
rippu. Jalas kandis ta aga nüüd koguni pargitud na- 
hast kingi. 

Kui Imbile oli lõpuks ka kõrrik mähitud ümber 
pea, siis hakati kirikusseminekuks majast lahkuma. 
Olgugi et pruutpaar elas ühes ning samas majas, pidi 
mõrsja ja peig vana kombe kohaselt kirikusse sõites 
asuma siiski kumbki ise reel. Isameheks ehk raud- 
käpaks oli Vaabo valinud enesele tubli naaberpere- 
mehe Tiidu Reinu, kellele alati meeldis oma tubli 
hobusega kelkida. Vana kombe kohaselt võttis nüüd 
raudkäpp pruudi enese juurde rekke, kuna aga ta 
emand asus peigmehe kõrvale. 

Nagu pääsukesed kihutasid nüüd peiupoisid küla- 
vahel ringi ratsutada, kusjuures nad keerutasid piitsa, 


koputasid nendega vastu õueväravaid ja kisendasid 


nõnda valjusti kui neil veel oli jaksu: 

— Hõissa, pulmad, Kurediku noorperemees võtab 
naise! 

Pulmaliste hobused olid kõik vasksete kuljuste ja 
naastutatud leidega toredasti ehitud, nii et praegu 
kogu see pulmarong liikus särades ja helisedes kiriku 


poole. Kõike seda toredust tulid majade ustele ja õue- / 


väravaile inimesed uudishimulikult vahtima, ja kel 
neist juhtus olema ihus vähegi rammu, see tõttas ka 
kirikusse kaasa. et ise oma ihusilmaga kõike seda lähe- 
malt näha. Aga veel suuremal hulgal kui külarahvast 
ilmus nüüd majadest rootsi sõdureid, et pealt vaadata 

eesti külarahva pulma, mida neist paljud alles esma- 
kordselt nägid. 

Peale raudkäpa istus mõrsjaga nüüd ühel reel ka 
ta isa — Ronga Tehvan. Praegu, millal Imbil tuli 
altari ette astudes ühendada ennast teise inimesega 
kuni puusärgi lauani, oli ta sõnatult vaikne. Raske 
oli tal minevikku meelde tuletada, ta koguni ei taht- 
nudki seda, kuid möödanik ise tikkus nüüd sõgeda 
jonnakusega peale. Kõige enam aga kiusas teda 
mõte, et vallalise emana on tulnud tal kanda tanu. 
millest ta aga seni pole Vaabole rääkinud sõnagi. 
Kõik see tundub talle nüüd kurja une kiusamisena, 
millele ta ei taha mõtelda, ei taha, et see üldse pü- 
siks tal meeles. Aga ta peab. ometi peab ta tühjen- 
dama Vaabo ees oma südame, et see ei jääks eluajaks 
teda vaevama. Ikka ja jälle on ta tahtnud sellest 
Vaabole kõnelda, kuid igakord. kui ta arvas tundvat 
enesel selleks jõudu. ei suutnud ta seda kuidagi teha. 
Ja nüüd, nüüd on see tõesti juba hilja. sest peatselt 
astuvad nad altari ette, ja siis. siis..?! 

— Hõissa. pulmad, pulmad..! kuuldus — eemalt 
peiupoiste ülemeelikuid hõikeid. 

Ja peatselt jõutigi kiriku ette, kus hakati hobuseid 
köitma lasilate külge. Ka muid kirikulisi oli sel päe- 
val tulnud määratul hulgal kokku, nii et pulmalisil 
tuli näha palju vaeva, ennegu nad suutsid pääseda 
kirikuuksest sisse. Kirik ise oli aga peagu püsti ini- 
mesi täis. alates esimese pingireaga, kus istus õpetaja 
Reiner Brockmanni emand koos oma tütardega. nii 
nagu nad seda igal pühapäeval tegid. 

Parajasti kui pulmalised olid kirikusse jõudes lu- 
gemas vaikselt issameiet, ilmus sinna paarist ohvitse- 

rist saadetuna kuningas ise. Nüüd aga hakkas kogu v 
rahvas kirikus kihama: sirutades kaelu püüti üle üks- = 
teise peade vahtida kuningat, kuna aga lähemalseis- 
jad, kellest ta paljastatud päi juhtus mööda astuma, A 
tõmbusid temast suure kohkumisega eemale. Auväär- = 
selt ning kartlikkusega anti nüüd kuningale teed, kui 
ta kannuste kõrisedes sammus mööda kiriku paepõran- 


dat edasi, kusjuures ühtepuhku kuuldus sosinat: 
— Kuningas, kuningas ise on tulnud kirikusse! 


Altari läheduses laskus kuningas paremale põlvele, = — 
ristitas käed, luges vaikselt oma issameie ja tõusis < 
siis uuesti jalule. Samas tõusid õpetaja tütred, et 
vabastada talle istekoha, kuid tõrjuva käeliigutusega 
sundis kuningas neid jällegi istuma, jäädes ise kogu 
jutluse ajaks püstijalu seisma. 

Vägevasti kajasid nüüd kiriku laevõlvide all õpe- 
taja sõnad, kui ta noomis kogudust, manitses teda 
jääma karske ning kaine elu juurde. Pärast jutlust 
võttis ta aga mõrsjapaari laulatusele, pidades temalegi - 
seejuures valju noomituse. Pistes lõpuks pruutpaarile = 
külasepa tehtud hõbesõrmused sõrme, ühendas õpe- = 
taja neid ühiseks abielurahvaks, üteldes seejuures — 
nõnda: li 

— Keda Jumal on ühte pannud, seda ärgu nõder / 
- inimene kunagi püüdku lahutada! 

Et seekord rohkem pruutpaare laulatada polnud, 
siis seega oligi jumalateenistus kirikus lõppenud, ning = 
vöörmündrid asusid oma korjandustorbikutega tilis- 
tades kirikuliste seas ringi käima, lootes saada jumala- = 
laeka heaks rohket saaki. 

Koos kirikulistega hakkas nüüd ka noorpaar lah- 
kuma, hoides seejuures teineteise käest, nõnda nagu ; 

neid altari ees kokku pandi, tugevasti kinni, et keegi 
ei pääseks nende vahelt läbi minema, mis võiks tule- 
vikus tuua nende abielusse segadusi. Äkki aga tekkis 
kirikuuksel suur rüselemine ning sealt kuuldus häda- 
kisa ja appihüüdeid, sest nekrutitepüüdjad olid suurt 
saaki lootes tulnud jumalateenistuse lõppemise ajaks 
kiriku juurde. Ainsa ropsuga võtsid nad nüüd pulma- 
liste seast mitu poissi kinni, hakates toppima neile 
siniseid sõdurikuubi selga. 

— Avitagu meid taevas! kuuldus hüüdeid. 

— Issand, ka peigmees kistakse pruudi kõrvalt! 

Ja tõsi — sõduritevärbajad haarasid nüüd ka 
Vaabo hõlmadest kinni, püüdes temalegi ajada sinist 
sõdurikuube selga. 

— Vaabo, Vaabo, kuhu sind tahetakse viia?! ki- 
sendas Imbi, hoides seejuures oma mehest tugevasti 
kinni. 

Värbajate seast üks pikavurruline korporal püüdis 
toorete tõugetega ajada Imbit oma —vastlaulatatud 
mehe juurest eemale, kuid sai lahtirabelnud Vaabolt 
tugeva rusikahoobi näkku. 

— Kes, kes lõi, kes julges mind lüüa? hakkas kor- 
poral kisendama, pühkides aeg-ajalt oma veristunud 
huuli. 

Värbajate ümber kogunenud külarahvas hakkas 
aga nüüd neid hurjutama: 

— Tohoh, peletisi, kas siis isegi nõnda jultunuiks 
olete juba läinud, et otse altari juures viite mehe 
naise kõrvalt minema?! 

— Teie ei saa ega tohi mind sunniviisil võtta, 
ägestus Vaabo, — sest ma pole mitte vabadik, vaid 


olen Kurediku talu peremees! 

— Ka noori peremehi tohib nüüd võtta, kostsid 
värbajad rahulikult ning püüdsid painutada Vaabo 
käsi selja taha. 

— Õõh, teid metsalisi..! ja Vaabo tegi ristham- 
bail ülisuuri pingutusi, püüdes väänata end kiusajate 
käest lahti, 

— Poisid, see on ju meie endine peremees! hüüd- 
sid äkki Kurediku talus korteris olnud sõdurid. kel 
oli lubatud pulmapidust osa võta. — Astume vahele, 
poisid, ja nüüd tormaski sõdureid värbajaile kallale, 
tehes õige tühise vaevaga kõiki kinnipüütud pulmalisi 
ning peiupoisse vabaks. 

— Kuidas, teie, omad sõdurid, astute kuninga 
käsu ning tahtmise täitmisele vahele?! kisendas vär- 
bajate korporal ülimas vihas. — Kas te, sõgedad, ta- 
hate ning püüate siis seda, et teid kõiki puuakse 
üles?! 

— Võta sealt, kust võtta on, kuid peigmees ja pul- 
malised jäta rahule! 

Ja nii kord-korralt paisudes muutus sõnelemine 
rootslaste eneste vahel lausa vihaseks tüliks, mis aga 
peatselt pidi soikuma, sest kuningas ise ilmus nüüd 
kirikuuksele. — Tülitsemist oli aga kuningas jõudnud 
siiski märgata, ja kui nüüd talle kõigest juhtunust ette 
kanti, siis laskis ta end saatval ohvitseril värbajaile 
teatada, et sel päeval ei tohi kiriku juurest ühtki talu- 
poega sunniviisil soldatiks võtta. 


Lasknud kõik vahepeal kinnivõetud talupojad 
lahti, läksid värbajad häbistatult minema, kuna aga 
pulmaliste seas hakkasid saajanaised suuri kummar- 
dusi tehes kuningat tänades kiitma. Kuningas ise aga. 

karanud hobusele, kihutas kiiresti nagu tuul lossi 
juurde tagasi. 

Ainult Tehvani sulane Rain, kellele samutigi oli 
jõutud ajada sinine sõdurikuub selga, ei tahtnud sel- 
lest vabaneda, öeldes värbajaile nõnda, et ta jääb rõõ- 
muga nende juurde, sest teissugust põlve ta ei soovi- 
vatki enesele. 

— Aga Rain, poju, hüüdis Tehvan teda sõduri- 


kuues nähes, — kuninga käsku mööda oled sinagi 
prii — heida sõdurikuub seljast! Et aga Rain seda 
ei teinud, siis lisas ta juurde: — Ära karda, kui nad 


sind nüüdsama priiks ei lase, siis lähen kohe jällegi 
kuninga ette ning palun sind temalt priiks! 

— Ei. peremees, lase ma jään pealegi soldatite 
kilda, sest sinu juurde ma niikuinii enam tagasi ei 
tule! 

— Aga Rain, ja Tehvani hääles tundus tõsist jah- 
matust, — mis jutud siis need sul keelepära taha on 
tulnud? 

Kuid vaatamata kõigile manitsusile ja meelitusile 
jäi Rain oma tahtmisele kindlaks, sest oma südames 
oli ta otsustanud minna ära kaugele, kus ta ei kuuleks 
enam midagi Imbist, kes nüüd on teise oma. Asuda 
kuninga lippude alla, rännata ära võõrale maale. va- 
hest seal suudab ta teda unustada?! 

— Kui sul tõesti on säärane sõge tahtmine. siis 
mine sinna, kus loodad leida paremat, sõnas lõpuks 
Tehvan vaikselt ja jättis oma sulasega jumalaga. 

Teinud mõõgaga noorpaari vankri kohal risti- 
märgi, asus peiupoiss pulmarongi ette. Ja siis hakka- 
sid pulmalised suures pikas rongis kiriku juurest lah- 
kudes liikuma tagasi Sootaga külla, kusjuures paljudel 

regedel hõisati ja rüübati ning joodi kaasavõetud 
nappadest õlut ja isegi haljast viina. Peiupoiss kihu- 
tas aga ratsutades ees, et viia pulmamajja noorpaari = 
saabumisest sõnumit. Jõudnud Kuredikule, tegi ta. 
seal ustele ja akendele mõõgaga ristimärgi, et keegi ei 
suudaks pulmalisi libahuntideks muuta. 
Pulmapeoks olid Kurediku talus suure täienesid 
rehetoa mustad seinad kaetud riidekangaste ja kuuse-- 
okstega, mis olid ristamisi asetatud seinale, kuna aga = 
põrandale olid laotatud pikad õled. Keset rehetuba = 
asus peagu seinast seinani ulatuv külakonnale kuuluv. 
suur ning pikk pulmalaud. mida peiupoisi saabudes < 
hakati auravate roogadega katma. kuna aga koldelt 
tõsteti viimased podisevad pajad. | 
Lihakäntsakate ja verivorstide kõrval toodi nüüd 
lauale ka aurav kapsaleem. mis oli täis poolikuid sea- F 
päid; samutigi kanti lauale odraleiba ja võid, kuna 
aga kannudes ja nappades vahutas sulase Jaagu kee- 
detud õlu. Suur pulmakann, millesse mahtus enam kui 
paarkümmend karnitsat õlut, rippus aga laua kohal 
laetala küljes, ja sealt võisid siis pulmalised ise oma 
suu ning mõõdu kohaselt oma väikesi kannusid täita. 
Seega oli Kurediku talu raisanud pulmadeks palju 
oma rikkusest, kuid egas ka Tehvan oma ainsa tütre 
pulmade puhul polnud kitsi. Peale selle olid aga ka 
peagu kõik pulmavõõrad toonud kaasa palju toidu- 
varasid, millest isegi lapulised võisid saada osa, ilma 
et seepärast oleks võinud tekkida märgatavat kahju. 
Peatselt saabuski pulmarong suure kära ning lär- 
miga pärale. Vanaperenaine, kes seni oli neorpaari 
saabumist läve ees oodanud, laotas nüüd ukse alla 
lambanahkse kasuka, millele Imbi pidi kõige esmalt 

astuma, et tal tulevikus oleks alati pehme süda. Ko- 
dus ootavad külapoisid kargasid aga nüüd kõik robi- 
mal noorpaari hobuse looga kallale, tõmmates selle 
ainsa ropsuga üle hobuse pea maha, püüdes looga 
külge kinnitatud kindapaari üksteise võidu enesele 
saada. 


Ja nüüd oli Kurediku talus palju lärmamist ning 


kisa: saajanaised käisid seal leelutades ringi, kuna aga 
 peiupoisid koputades piitsavartega vastu seinu ja la- 


gesid kisasid ülemeelikult: 


— Pulmad, pulmad..! Tehvani ja Sibi Andrese 
pärale saabudes hüüdsid nad aga täiest kõrist: — Tere, 
langud! 

Kui noorik oli üle kasuka astunud, siis haarasid 
pulmalised tast kinni, tõstsid kätele ning kandsid 
pulmalauda, kus ta pandi istuma: samas tõsteti talle 
ette leivapäts ja kausitäis soola, tähenduseks, et tal 
tulevikus ei tarvitseks olla neist puudu. See leib pidi 
aga kõigist puutumatult jääma lauale, et leivaõnn 
majast ei kaoks. Kõige lähemale noorpaarile võttis 
laua äärde istet raudkäpp oma emandaga, Tehvan, 
siis pruuttüdrukud ja lõpuks kõik teised pulmavõõrad, 
kuhu keegi juhtus ning sai. Peiupoisid jäid aga püsti- 
jalu seisma, kuna nende mureks oli leiva lahtilõika- 
mine. Üks neist jäi aga valvama, et õllekannud laual 
kunagi ei jääks tühjaks. 

Raudkäpp istudes kõrvu Tehvaniga, kes siin ma- 
jas oli jõudnud juba päris hästi koduneda. sõnas jutu- 
alustuseks nõnda: 

— Nüüd siis oled oma lihase lapse pannud üks- 
kord mehele! ja ta tõstis õllekannu. 

— Jah, kostis Tehvan, olgugi et algul sündis kõik 

see ilma minu teadmata, kuid siiski ma ei nurise — 
olen oma väimehega rahul! 

— Peadki olema, kostis Tiidu Rein, — sest said 
tubli väimehe! ja nad mõlemad rüüpasid õlut. 


Tehvan oli nüüd tõesti rõõmus, nagu seda iga isa 
oma tütre pulmapäeval on. Seepärast polnud ta hooli-* 
nud ka rahast, vaid oli lasknud mõisa kõrtsist tuua 
õige suurel määral ka haljast viina. 

— Aga noh, suu on ju südame mõõt! sõnas siis 
Tehvan haarates laualt pooliku kesiku pea kõrvapidi 
kätte ja hakkas selle küljest lõikama enesele parajat 
viilu. 

Osa pulmalisi, kes olid mahtunud lauda, hakkas 
seejärel kohe isukalt sööma, kiskudes ja rebides 
lihatükke hammaste ja sõrmedega puruks, nii et kon- = 
did aina roksusid. Algul soikus isegi jutt, nii et pol- — 
nud kuulda muud kui ainult söövate suude matsutusi 
ja õllekappade kolinat laual, sest eks Laiuse kihel- 
konna —rahvaski - oli saanud tunda omajagu nälga. 
Peatselt aga hakkas kuulduma —rusikapõrutusi laua 
pihta. mida saatsid kärkivad hüüded: 

— Õlut, õlut! 

Olgugi et rehetuppa oli toodud palju pilakaid, olid 
nüüd ka kõik parte vahed topitud täis pikki põlevaid 
peerge. nii et pulmatuba oli üsna ülemääraselt valgus- 
tatud. 

Samal ajal, millal osa pulmalisi kinnitas keha, 
istusid need, kes seekord lauda ei mahtunud, rehetoa 
seinte ääres õlgedel maas, oodates kannatlikult, kuni 
nende kätte jõuab söömise kord. Samas istus ka toru- 
pillimehi, kellele ühtepuhku ulatati õllekanne. 

Kui pulmalisil esimene nälg oli juba kustutatud, 
hüüdis äkki raudkäpp torupillimeestele nõnda: 

— Laske siis ometi oma tutululli ja kriuviud ka 
kuulda, muidu muutub meie noore rahva veri laisku- 
sest leigeks! 

— Tõsi, kiideti teisest lauaotsast, — laiskus, see 
on ju vanakuradi peapadi, mida pulma ärgu toodagu! 

— Ei ole pulmas, kus kõhus kangemat ja peas pa- 
remat, kiita kedagi muud, kui et kellel ihu kerge ja 
jalg tantsimiseks tuline nagu tuul, see on esimene 
võidumees! 

Et aga noorpaar vaatamata säärasele mõistujutule 
ei tõusnud tantsimiseks lauast, siis vaikisid torupillid 
ikka endiselt, kuna aga saajanaised hakkasid lõpuks 
laulma : 

Peiukene, poisikene, 
Lase hüüda pulmapilli, 
Pulma pilli, saaja sarve. 
Meie neidu noorukene 
Tahab minna tantsimaie! 


Nüüd tõusis noorpaar lauast, ja samas hakkasid ka 
torupillid vägevasti jõrisema. Ei olnud nüüd ka 
tantsijaist puudu, vaid suure tuhinaga lasti teotantsu 
ja keerutati labajala-lössi. Seejuures pööreldi ning 
keerutati ringi, kuni tantsijail jäid pead uimaseks, 
alles siis tõmbuti tagasi seina äärde või mindi koguni 
välja, kuna aga uued paarid asusid tantsupõrandale. 

Kolde ääres istuv tuhavaht oli aga hoolas omas 
ametis: ei tema pannud tähele pillide hüürgamisi ega 
noore rahva tantsimist, vaid täksis kirvesilmaga ühte- 
soodu kivi pihta, nii et aina sädemed kargasid ning 
tuli oli taga. Isegi õllejoomiseks ei lahkunud ta oma 

kohalt, sest keegi ei tohtinud ju tulla koldest viima 
tuhka, mida noorikul enesel läheb nüüd riiete pese- 
miseks vaja. 
Kuid egas tuhavahigi suu sarvest ole, seda märkas 
ka Kurediku vanaperenaine, ja ta viis talle kupu- 
liuaga verivorste ja suure kaku odraleiba. 
—- Aitüma, perenaine! tänas tuhavaht jättes kivi- 
täksimise soiku. 
— Noorrahvas teeb nüüd aina pattu, nii et süda 
läheb päris raskeks! ohkas perenaine võttes kolde 
äärde madalale järile tuhavahi kõrvale istet. 
— Tühja kah, ära sa, Anu, halise midagi, egas 
patt seepärast siia jää, kostis tuhavaht isuga süües; 
— eks sa tea, et pärispatt saab papile, ülekohus köst- 
rile ja järelejäänu pärib kellamees enesele! 
Et aga vanaperenaine istus vaikides ning näis ole- 
vat pulmanaljade pärast õige rahutu, siis tuhavaht 
püüdes juttu teisale käänata sõnas nõnda: 
— Nüüd tuleb Kuredikul küll palju suurem ahi 
ehitada! ja ta heitis pilgu koldesse. 
— Suurem, miks? imestus vanaperenaine Anu. 
— Eks nüüd hakka teil noort peret juurde sigima! 
— Annaks Jumal, kuid seegi ahi jõuab isegi mit- 
mele perele küpsetada leiba! 
— Tõsi, leivaküpsetamiseks teda jätkub, aga laste = 
magatamiseks on ta ikkagi väike, seletas tuhavaht. 
Seepeale ei osanud Kurediku vanaperenaine mi- 
dagi kosta.  Tuhavaht aga võttis pilakalt põleva — 
pirru, viis selle leelõukasse, ja siis pilku ahju sise- = 
musse heites sõnas ta lõpuks nõnda: 
— Tõsi. üle nelja lapse siia magama ei mahu! 
Kui neid hakkab aga sigima rohkem, kuhu sa siis nad 

külmal talvel magama paned? Näe Koera Tõnul on 
nüüd juba seitse last tulnud ilmale, ja pooled peavad 
neist alati ahju ees virisedes ootama, kuni teised 
ahjus magavad. Ja seepärast siis Koera omad alati küsi- 
vadki, et mitu ahjutäit ühel või teisel perel lapsi on. 

— Eks ole hea, kui Jumal lastega õnnistab, 
kuid eks see too ka omajagu raskust ning muret 
juurde! ohkas Kurediku vanaperenaine. 

Parajasti kui torupillid olid täies hoos hüürgamas, 
ilmus pulmaliste sekka kalkunimees oma veiderdus- 
tega. Olles looga, kasuka, luua ja puust tehtud linnu- 
noka abil moondanud enese kalkuniks, kõndis ta 
pulmarahva seas ringi, tehes kalkuni kombel häälit- 
sedes ja aeg-ajalt ennast laiaks paisutades rahvale 
ütlematu palju nalja, nõnda et isegi tõsiselt vaikiv 
Sibi Andres ei suutnud hoiduda naeratamast: 

— Sinu tütre pulmas, Tehvan, pole naljast ega 
toidust puudu! 

— Nõnda peab ka olema, kostis seepeale Tehvan, 
sest kidural põllul kasvab ainult malts ja ohakas! 

Parajasti kui pulmapidu oli täies hoos, kuuldus 
pulmaliste seas kohkunud hüüdeid: 

— Jumal ise olgu meile armuline, kuningas sõitis 
õue, kuningas. .! 

Samas soikusid torupillid, tantsijad jäid tardunult 
seisma. 

Ja nüüd võis pulmamajas koosolev talurahvas 
imestusega näha, kuis saadetuna õpetaja Reiner 
Brockmannist ja trabantide ohvitserist Karl Vrange- 
list astus kuningas nende keskele rehetuppa. Seistes 
nüüd silm silma vastu oma kuningaga langesid kõik 
pulmalised põlvili maha, kuna aga kuningas ise jäädes 

lävele peatuma andis käeviipega märku, et rahvas 
tõuseks jalule. Osaliselt tehtigi seda, kuna aga palju 
inimesi jäi veel ikkagi põlvili maha. 

Nüüd avas õpetaja Reiner Brockmann oma suu, 
öeldes pulmarahvale nõnda: 

— Meie kõrgestikiidetud kuningas on tahtnud 
tulla täna teie keskele, et näha, kuidas eesti rahvas 
peab oma pulmi. Seega on meie kõrgestikiidetud ku- 
ningas teinud sellele majale ning teile ütlemata suurt 
au, mida teist mitte keegi ei suuda praegu mõista. Ja 
seepärast hüüdkem nüüd kõik kooris nagu usutunnis- 
tuse andmisel: aukiitus kuningale! 


— Aukiitus kuningale! hüüdsid nüüd pulmalised 
kõik nagu ühest suust. 

Haaranud noorpaaril kätest kinni, talutas Tehvan 
nad laua tagant välja ning viis kuninga ette, kus nad 
langetatud päi vajusid põlvili maha. Kuningas tõstis 
nad aga samas jalule öeldes seejuures mõningaid 
sõnu, millest aga keegi ei suutnud aru saada, enne 
kui õpetaja oli neid pulmarahvale tõlkinud: 

— Meie kõrgestikiidetud kuningas soovib sulle, 
armas pruutpaar, palju õnne ja pikka iga! 

Nüüd nõustus kuningas istuma koguni pulmalauda, 
võttes otse Tehvani kõrvale istet, kuna tema teisele 
käele asus õpetaja Reiner Brockmann koos Karl 
Wrangeliga. 

— See on alles tõeline ime, et kuningas ise tuleb 
talupoja pulma ning tihkab koguni istuda meiega ühes 
ning samas lauas! kuuldus nüüd jahmunud ning koh- 
metunud pulmarahva seas vaikset sosinat. 

Esimesena kogus aga julgust Tehvan, kes tõstis ku- 
ninga ette vahutava õllekannu. 

— Mees, mõtle ometi, mida sa sõge teed?! hüüdis 
seda nähes õpetaja. — Meie kõrgestikiidetud kunin- 
gas ei joo õlut ega ka muud säärast põrgujooki! 

Kuid nii õpetaja kui ka kõigi pulmaliste suureks 
imestuseks haaras kuningas talle ulatatud õllekruusi 
ja jõi, rüübates koguni mitu lonksu. 

— Aukiitus kuningale, hüüdsid pulmalised seda 
nähes, — andku Jumal meie kuningale head põlve 
ning pikka iga! Ja siis õllekappade tõustes ning koli- 
sedes tagasi lauale langedes kisati juba täiest kõrist: 
— Andku Jumal kuningale pikka iga! 

Naeratades asetas kuningas oma õllekannu tagasi 
lauale, kuna torupillimehed võttes julgust panid jäl- 
legi oma pillid jõrisema, kuna aga peiupoisid ja ka 
paljud täismehed hakkasid tüdrukute ja naistega tant- 
sima. Saajanaised hakkasid aga jällegi pulmaliste seas 
ringi käies nuruma leelutades noorpaarile ande, kus- 
juures üks neist laulis pulmaliste lõbuks koguni nõnda: 


— Oleks mul ka sääntse vankri 
nagu Rootsi kuningal, 

küll ma viiks teid sinna maale, 
kus nüüd käivad soldatid! 

Võttes ikka enam ja enam julgust kogunesid saaja- 
naised pikkamisi kuninga ümber, hakates lõpuks te- 
male otsa vaadates leelutama: 

— Ole sina terve, kuningas, 
tulemasta meie pulma, 

meie pulma, meie lauda, 
noorel paaril õnne tooma! 
Ei siin pole sõda sõitemassa, 
venelasi vehkimassa, 

siin on oma talurahvas... 

Kuningas naeratas, võttis siis põuest täidetud kukru 
ja heitis ta ühele saajanaistest rüppe. Jällegi kum- 
mardusid saajad maani, ise leelutades: 


— Aitüma kuningale, 
tänu suurele andijale..! 


Kõike seda, mis nüüd pulmamajas sündis, vahtis 
kuningas suure imestusega pealt ning õpetaja Reiner 
Brockmann ei jõudnud nõndapalju vastata, kui ta te- 
malt päris. Ta imestus ka seeüle, mispärast pruut- 
paar peab sööma ühe ning sama lusikaga, siis aga 
naeris suure suuga, kui noorpaari hakati magamavii- 
miseks ajama ühte kotti, ning kui see kott kanti pulma- 
toast välja teise tarre. 

Pärast noorpaari magamaviimist jätkus aga pidut- 
semine ning trall täie hooga edasi. Nüüd ei häbene- 
tud enam isegi kuningat, kes tundus talurahvale tõelise 
sõbrana. Rüübanud veelgi kapast õlut ning kuulanud 
torupillilugusid, käskis kuningas Karl Wrangelil saata 
käskjalg lossi, et kutsuda sealt õuemuusikandid oma 
viiulitega pulmamajja. Saanud säärase käsu, kargas 
ukse taga vahtipidav kannupoiss sadulasse ning kihu- 
tas tagasi lossi. 

Jällegi ilmus pulmaliste sekka kalkunimees, kes 
kuninga ees tegi igasuguseid veidrusi, aga samuti tegid 
palju nalja ka looga ja luua seljas ratsutajad, karu 
kombel kõndijad ja igasugused omakila vigurimehed. 

Pulmamajas oli pidutsemine veel täies hoos, kui 
mustlasist pillimehed sõitsid õue. Nähes mustlasi — 
kahte meest ja kahte naist, kohkusid pulmalised päris 
hullusti, kuna aga naised hakkasid koguni kisama: 


— Oi taevake. mooramaalased tulevad pulma! 

Silmates talupoegade keskel kuningat, kohmetusid 
mustlased ega teadnud, mida neil tuleks nüüd ette 
võtta. Samas aga andis Karl Wrangel neile kuninga 
tahtmise edasi, et nad mängiksid talupoegade lõbuks 
mõned lood. 

Imetelles jäi nüüd pulmarahvas vahtima noid musti 
inimesi, kuis nad häälestasid oma viiuleid, mille kohta 
torupillimehed ütlesid urisedes: 

— Mis häält säärane vasikakints suudab ka teha, 
torupilli vastu pole ta kunagi! 

Kui aga mustlaste esimesed poognatõmbed panid 
viiuleid kaeblikult kiunuma, ei suutnud mitmeid talu- 
poegi hoiduda hüüdmast: 

— Oi mooramaalasi, nende vasikakints teeb siiski 
ilusat häält! 

Viiulid kiunusid nukralt, üks viis oli südantliigu- 
tavam kui teine, ning pulmamajja sigis rusuv vaikus. 
Kui siis mõni purjus pulmaline juhtuski veel lärmama, 
sai ta naabrilt tõuke ribidesse, nii et temagi pidi vaiki- 
des kuulama. Ikka ja uuesti meenus talupoegadele 
nende raske põli, tuletades ühtlasi meelde, et egas 
pidutsemine ei kesta igavesti. Isegi kuningas jäi kor- 
raks kuulatama mustlaste muusikat, ning temalegi 
meenus ta kodu kauges Stokholmi lossis, ta vana- 
ema, õed ja suured Kungsöri metsad. Tahtes aga kõike 
seda enesest eemale peletada ajas kuningas äkilise 
nõksatusega pea kuklasse ning ta ümmarikud silmad 
pungistusid suureks, kusjuures ta sõnas Karl Wrange- 
lile karedalt: 

— Need paljukiidetud mustlased tekitavad ainult 
tuska! Kui nüüd minu sõdurid juhtuksid kuulama sää- 
rast muusikat, siis nad enam ei kõlbakski sõdijaiks. 

Vaadake, isegi minu talupoegade rõõmus pulmapidu 
on nüüd muutumas leinapeoks! 

— Lõbusamalt, mustlased, mängige lõbusamaid 
lugusid! hüüdis Karl Wrangel täiest kõrist, olles must- 
laste üle üpris pahane. 

Kähku asetasid mustlased oma sõrmed viiulikeeltel 
ümber, nende poognatõmbed muutusid hoopis kiire- 
maiks, ägedamaiks ning samas hakkas kostma hoopis 
lõbusamaid lugusid. Jällegi hakkasid talupojad rüü- 
pama õlut, jällegi tihkasid nad valjemini kõnelda, mis 
paiguti muutus lausa hõiskamiseks, kuna kuninga näolt 
hakkas karedus pikkamisi kaduma. Võtnud pulma- 
laualt verivorsti-rõnga, murdis kuningas selle iseoma 
käega pooleks ning hakkas seda isuga sööma, nii et 
rasv nõrgus tal lõuaotsast alla. 


— Aga majesteet, seda musta vorsti süües tilgutate 
oma mundrile rasva, sõnas Karl Wrangel veidi koh- 
kudes. 

Heites pilgu oma rinnaesisele märkaski kuningas, 
et see on täis rasvaplekke. 

— Tõesti, mu armas Wrangel, naeratas kuningas, 
— nüüd on mul päris häbi ilmuda oma sõdurite ette, 
sest neist rasvaplekkidest märkavad nad kohe. et olen 
hästi ning tublisti söönud, ja ta äigas käisega korraks 
üle oma määrdunud rinnaesise, — hakkavad viimati 
arvama, et nende kuningas ei teegi muud kui aina 
sööb! 

— Tooge rooga kuningale, rooga! kuuldus hüüdeid 
pulmaliste seast, kuna aga mitmeid peiupoisse ruttas 
täitma ta õllekannu. 

— Näete nüüd, armas Brockmann, talupojad taha- 
vad hakata mind siin lausa nuumama! hüüdis kuningas 

heatujuliselt ning püüdis tagasi tõrjuda talle ette- 
kantavaid roogi. 

Nüüd tahtis õpetaja hüüda pulmalisile manitsevaid 
sõnu, kuid raudkäpp olles parajasti tühjendanud oma 
õllekannu hüüdis laua tagant püsti karates üle kogu 
rehetoa: 


— Nüüd, mehed miüitsita mürama, 
naised tanuta tantsima! 


Jällegi asuti tantsima, kuid nüüd ei teinud seda 
mitte ainult külanoored, vaid ka mehed ja naised lõid 
labajala-lössi. 

— Oi seda lõbu ja lusti, mis kuningas on meile 
toonud! hüüdis nüüd õllejoomisest ülemäärasesse tujju 
sattunud Sibi Andres. kes koos Tehvaniga oli jäänud 
ta tütre pulma. 

— Eks kuningal ole väge ning võimu kõigeks, kos- 
tis Kurediku sulane Jaak lakkudes oma habemekarva- 
delt õllevahtu, — tema võib anda meile vitsu, aga sa- 
mas näidata ka heldet kätt! 

— Ei, kostis seepeale Sibi Andres, — ainult mõisni- 
kud otsivad vitsahirmult abi, meie kuningas valitseb 
aga suure helduse, õigluse ning armuga, nagu ta seda 
tänagi siin teeb! 

— Annaks Jumal, et ta seda alati teeks, kostis 
sulane süües verivorsti. — Aga siiski kõneldakse, et 
Jõhvis olevat mõned talupojad hukatud! 

— Nõnda kuuldub, kuid kuninga sõnaviija olevat 
veretöö tegemata. Nüüd kui pulmad on lõppenud, 
siis tahame Tehvaniga rutata tagasi oma kodukihel- 
konda, et seal kõike oma silmaga jälle näha. 

Vahepeal pakuti ka mustlasile pulmaõlut ja odra- 
leiba, mida nad suure isuga maitsesid, lastes seejuures 
kätel veidi puhata. Samal ajal hakkasid aga jällegi ta- 
lupoegade torupillid hüürgama, tehes pulmatoas nõnda 
suurt jõrinat, et mustlasil andis neid imestusega kuu- 
lata. 

Kui siis lõpuks hakkas lähenema öö, tõusis talupoe- 
gade leiba maitsnud kuningas lauast, ning koöos te- 
maga ka õpetaja ja Karl Wrangel. Nähes seda tõusid 
nüüd kõik lauasistujad ja seina ääres konutajad püsti, 
hakates kuningat hõisetega minema saatma. Surunud 
majauksel veel kord Tehvani kätt, hüppas kuningas 
sadulasse, kuna aga rüselev pulmarahvas hüüdis ühte- 
puhku talle järele: 

— Aukiitus kuningale, aukiitus..! 

Kuninga ja ta kaaslaste lahkudes pandi torupillid 
uuesti jõrisema, ning pulmapidu jätkus hommikuni. 
Nüüd tihkasid ka eemalolnud sõdurid ilmuda pulma- 
majja, kus neile õige ohtrasti jagati õlut ja haljast 
viina, mida nad olid õige aplad enestele sisse valama. 

Kui Kuredikul oldi pulmapidustustega = saadetud 
mitu päeva pillerkaaritades mööda, siis läksid pulma- 
lised puruväsinult igaüks omale poole laiali. Ka Teh- 
van, jätnud tütre, väimehe ja kõigi teiste uute sugu- 
laste ning majakondsetega jumalaga, pöördus koos SŠibi 
Andresega tagasi oma kodukihelkonda, kus tal veski- 
ehitamine õli pooleli. Nüüd sõitis ta tagasi hoopis jul- 
gemalt kui Laiusele tulles, nüüd läks ta koguni püsti- 
päi uhkesti, sest tal oli ju kuningalt antud vabadus- 
kiri põues; kuid ühtlasi võis ta koju viia ka rõõmu- 
sõnumi, et kõik talupojad, kes ratsasõdureina on võt- 

nud Narva taplusest osa, on kuninga poolt lastud 
priiks. milleks igaühele neist lubati ka kirjatäht välja 
anda. 

Kuid kõige enam rõõmustas Tehvan nüüd oma 
tütre jälleleidmise üle, sest nüüd pole ta sugu veel 
mitte kadunud, vaid see võib kesta edasi. Ainult veidi 
tuska ning meelekibedust oli jätnud temasse Rain, kes 
lausa sõgedana ning järelemõtlematult oli lahkunud 
tema juurest, lootes sõduri-põlvest leida paremat. Küll 
oli ta enne Laiuselt lahkumist otsinud teda sõdurite 
seast taga, kuid ta ei suutnud teda isegi jumalagajätuks 
leida. 

Midagi pole parata, mõtles Tehvan edasi sõites, 
kuningas kingib meile priiust, selle eest peame aga 
andma talle mehi. 

uurte ning pikkade sammudega oli 

lähenenud kevad, jõudes lõpuks 
ka Eestimaale. kus talurahvas 
hakkas jällegi kohendama oma 
põlde, milest ta sai oma pea- 
toiduse. 

Ikka enam ja enam lasksid 
end näha põhja poole ruttavad 
rändlindude parved, kuni nad lõpuks kadusid. Juba 
lõõritas lõoke õhus, peatselt saabusid ka pääsukesed, 
kuna aga jääkattest vabanenud veed ruttasid ning ka- 
dusid suure kohinaga jõgedesse. mille kaldail juba am- 
mugi krooksusid konnad ning kus kalad hakkasid 
kudema. 


Oli vaikne maikuu pühapäev, millal Laiuse kihel- 
konna rahvas valgudes kirikust jäi uudishimulikult 
vahtima kuningat, kes, tihtigi võttes osa talupoegade 
jumalateenistusest, tuli nüüd kirikust välja. Kuid see- 
kord ei karanud ta mitte harjunud kombe kohaselt 
teda ootavale hobusele. vaid läks koos õpetaja Reiner 
Brockmanniga samas asetsevasse kirikumõisa, et õpe- 
taja soovi ning palve kohaselt istutada ning panna 

oma käega selle aeda kolm pärnapuud kasvama. Kuul- 
nud säärasest kavatsusest juba kirikus, ruttas nüüd 
rahvas kirikumõisa aia ümbert kokku, et seal oma sil- 
maga näha, kuis kuningas iseoma käega istutab nende 
kihelkonna auks ning uhkuseks pärnapuid. 

Metsast oli seks puhuks toodud aeda kolm noort 
ning saledat pärna, mille juured olid nüüd mulla alla 
maetud, et nad enneaegu ei hakkaks närbuma. Ka 
augud olid seks puhuks juba kaevatud maasse, kuna 
nende juures asusid mõned kaardiväelased koos oma 
ohvitseridega. 

Kirikumõisa aeda ja selle tara taha kogunes nüüd 
palju kihelkonna talurahvast, kes paljastatud päi jäi 
vahtima, kuis kuningas koos õpetajaga väljudes kiriku- 
mõisast astus aeglaste sammudega rohuaeda. Nähes 
eneste keskel jällegi kuningat, sattusid paljud sellest 
nõnda suurde rõõmutuhinasse, et neil tungisid pisa- 
rad silmi. 

Astunud valmisseatud pärnade juurde, võttis ku- 
ningas iseoma käega nende tüvest kinni ning asetas nad 
kordamööda valmiskaevatud aukudesse, kuna aga sel- 
leks valmis seatud sõdurid hakkasid kühveldama nende 
juurtele mulda. Kuid kuningas tahtes sedagi ise teha 
haaras ühelt sõdurilt labida ning hakkas enese-istuta- 
tud pärnapuid kinnitama masse. 

Kui siis need noored pärnad olid kuninga käega 
istutatuna pandud kirikumõisa aeda kasvama ning ku- 
ningas ise lõpetanud oma töö, sõnas Laiuse kihelkonna 
õpetaja Reiner Brockmann pilku taeva poole tõstes 
nõnda: 

— Issand kõigevägevam Jumal, oh võta õnnistada 
ning lase kasvada neil pärnadel, mida meie armuline 

kuningas on praegu võtnud iseoma käega istutada 
Eestimaa mulda. Lase neil puukestel kasvada suur- 
teks ning vägevateks, nõndasama vägevateks, nagu seda 
on Rootsi kuningriik, kelle kaitse all ka Eestimaa rah- 
vas võib tulevikus rahupõlve maitsta ning kosuda. Ja 
sina, maarahvas, pöördus nüüd õpetaja oma sõnadega 
talupoegade poole, — tõota nüüd sinagi nende pärnade 
juures seistes ja siia kokku tulles, et sa alati tahad olla 


vaks alamaks. Tõota nüüd seda! 


Talurahva seas oli nüüd liikumas ka palju sõdureid, 
kelle vahtimise himu käis kõige enam külatüdrukute 
järele: kuid peale vahtimise püüdsid nad veel tüdru- 
kuid näpistada ja torkida, nii et ühtepuhku oli inim- 
rüsinas kuulda kilkamisi ja aietamisi. Et aga sõja- 
mehed olid tulija ja mineja rahvas, siis püüdsid tüdru- 
kud neist igati eemale hoiduda, et mitte lasta kiusatu- 
sel peale tulla. 

Teiste hulgas vahtis pärnade istutamist ka Kure- 
diku talu rahvas eesotsas Vaabo ja Imbiga. Olgugi 
et Imbi pale oli juba jõudnud kattuda vaevumärgatava 
jumega, oli ta siiski veel kurb, mida omakorda suuren- 
das vanaperenaine oma alatise torisemisega, leides 
ühtepuhku tema üle nurisemiseks põhjust. — Tõsi, 
Vaabo püüdis alati tema eest kosta, nõnda et isegi ema 
ja poja vahel puhkes tihtigi tüli. Kuid seegi tekitas 
Imbile tuska, ta ei tahtnud seda, ja just seepärast püü- 
dis ta kannatada nurisemisi vaikselt, nuttes omaette 
kuskil kuuris või aidanurgas, et mitte näidata Vaa- 
bole oma kurbust. Meelsasti oleks Imbi rutanud oma 
isale järele, jätnud isegi maha oma mehe. kuid sala- 
jane kartus, et koduküla rahvas hakkab siis tema kui 

mehe juurest ärajoosnud naise üle irvitama, tuues 
seega ta isale liigset südamevalu ning häbi, hoidis teda 
selle eest tagasi. 

Talurahvas seistes kirikumõisa rohuaia ääres ei 
püsinud aga sugugi rahulikult paigal, vaid inimesed 
püüdsid üksteise võidu trügida ikka ettepoole, et aga 
paremini näha palgest palgesse kuningat. Kui aga õpe- 
taja oli oma kõneluse lõpetanud ning seejärel hakkasid 
sõdureist pasunamehed kirikulaulu viisi järgi mängima, 
siis läks inimmurrus lausa rüselemiseks lahti: üksteist 
tõugates ning eemale surudes rõhusid tagapool seis- 
jad eesolijaile peale, nii et kirikaia tara oli rogisedes 
murdumas. 

— Imbi. Imbi! hüüdis nüüd Vaabo oma naist, kuid 
rüselev rahvas tikkudes nende vahele kandis neid tei- 
neteisest ikka enam ja enam eemale. 

Olgugi et ka Imbil oli tahtmine veelgi näha ku- 
ningat, kes õige peatselt oli Laiuse kihelkonnast lahku- 
mas, et koos oma sõjaväega minna ära lõunamaale, 
pidi ta suurest ihulikust pitsitusest pääsu otsides tõm- 
buma tahapoole. Inimrüsinas edasi ja tagasi trügides 
nihkus Imbil tanu nõnda sügavasti pähe, et see varja- 
tes ta silmi ei lasknud tal enese ümber enam midagi 
näha. 

— Vaabo, Vaabo! hakkas nüüd Imbi suures kitsi- 
kuses olles hüüdma oma meest. 


Kuid Vaabo, olles jäänud temast kaugele eemale, 
ei suutnud kuulda oma hädaldavat naist, kelle hääl 
kadus üldisesse suminasse, millest ainult pasuna- 
helid kostsid vägevasti üle. 

Kui siis Imbi, olles lõpuks inimrüsinast välja pää- 
senud, hakkas kohendama oma tanu, kuulis ta äkki 

otse oma kõrva läheduses talle nii armast ning tutta- 
vat häält, mis hüüdis ta nime: 

— Imbi, Imbike — oled see tõesti sina?! 

Juba see hääl pani Imbi jahmuma, ja kui ta nüüd 
veel tõstis oma pilgu, siis hakkasid ta jalad tõesti vaa- 
ruma, sest ta ees seisis ju Hinno, Hinno ise, kui ta 
polnud mitte vaim! 

— Imbi! ja sinist tragunikuube kandev Hinno haa- 
ras temast tugevasti kinni, surus teda suure äge- 
dusega enese vastu ning hüüdis rõõmust väriseva hää- 
lega: — Oh Imbi, Imbi, sa ju elad, elad minu rõõmuks! 

— Hinno, ja Imbi sirutas tema poole oma värise- 
vad käed, — see oled sina... see on tõsi..! ja siis 
vajus ta nutma puhkedes nõrkenult tema najale. 


Hoolimata sellest, et kogu ümbrus oli nüüd täis 
inimesi, suudles Hinno teda — tanutatud naist, põsele, 
ja andis siis talle koguni suud, sest nõnda suur oli ta 
jällenägemisrõõm. 

— Oh Imbi, Imbi, — viimaks ometi leidsin su 
üles! 

— Hinno, kust sa tuled? küsis Imbi sosinal. 

— Kust ma tulen, ära seda praegu päri, aega sel- 
leks küllalt! ja Hinno hakkas teda talutama rahva- 
hulgast eemale. — Parem ütle sina, kuis sattusid sa 
siia võõrasse kihelkonda ning miks ei tulnud sa tagasi 
koju? 

— Miks, Hinno, kostis nüüd Imbi nagu ärgates, 
— kas sa siis seda ei näe? 

— Kas ma ei näe, kordas Hinno arusaamatult; 
— aga ütle, Imbi, mida peaksin siis nägema? 

— Kas sa siis ei märka, et olen tanutatud! hüüdis 
nüüd Imbi peagu karjatades. 

— Imbi, Imbi. ja Hinno puuris oma pilgu talle 


otse silmi, — Imbi, siis, siis ikkagi pole ma kunagi 
olnud sulle armas?! 
— Hinno, ja Imbi hääles tundus valu, — miks ei 


tulnud sa varem? 

— Miks. milleks nüüd enam veel vastata?! ja 
Hinno pea vajus norgu. 

— Miks ei andnud sa enesest elumärki, vaid lasksid 
paista, nagu oleksid sa juba surnud! nuuksus Imbi. 

— Surnud, ja Hinno hääl kostis kõlatult, — jah, 
tõsi, surnud oleksin pidanud olema! 

Tekkis vaikus, Imbi vahtis enese ette maha, kuna 
aga Hinno pilk suundus tühjusse. 
tas Imbi haarates Hinno käerandme, et seda lahkudes 
suruda. 

— Imbi. ja Hinno silmi tekkis põletav leek, 
— Imbi, jäta kõik maha, tule minuga, Alutaguses on 
metsade vahel palju tühja maad, asume seal omaette 
elama. ehitame enestele onni, keegi ei tea..! 

— Hinno, ära kõnele nii jumalavallatuid sõnu, olen 
ju teise mehe naine! 

— Imbi, tule minuga! 

— Ei, ei, keda Jumal on pannud ühte, seda ini- 
mene ei tohi mitte lahutada! Jää jumalaga, Hinno! 

— Jumalaga! ja Hinno hääl kustus sosinaks. 

Veel korraks heitis Imbi oma pilgu Hinno tuulest 
karestunud palgele, siis pöördus ta aga äkiliselt üm- 
ber ning jooksis vaikselt omaette nuuksudes kodu 
poole, ilma et enam kordagi oleks vaadanud taha. 

Hinno aga. seistes paigal nagu teetulp, ohkas sü- 
damepõhjast: 

— Üh Imbi, Imbi, sina oled teise oma, kuulud iga- 
vesti temale! 

Ja ilma et ta ise oleks seda märganudki. läks nüüd 
Hinno tuikudes surnuaia poole, vajudes seal ühele 
vanale kääpale kummuli maha 

Nüüdsama oli ta ta lõpuks leidnud, nüüdsama oli 
nagu kevadine tormihoog täitnud suur ning äkiline 
rõõm ta südant! Kuid ta on teise oma, kuulub tei- 
sele, olles temale ikkagi surnud! See jällenägemine 
oli nagu jutuajamine hauast tõusnuga, kes samas jäl- 
legi muutus põrmuks. Ja Hinno ohkas päris valjusti: 

— Oh suur ning vägev taevane Jumal, sa ei sea 
maailmaasju mitte nõnda, nagu seda tahaksime meie, 
vaid teed ikka nii, nagu seda sina paremaks pead! 

Vahepeal oli kuningas pärast pärnade istutamist 
lahkunud kirikumõisa aiast ja ka kihelkonna rahvas 
valgunud küladesse ning oma kodupaikadesse laiali, 
kuid üksik tragun istus veel ikkagi surnuaias vanal 
kääpal kurtes taga oma kallimat. Juba oli saabumas 
õhtu, külade vahel hakati sõdureid igaõhtuseks palveks 
pasunahelidega kokku kutsuma. Kuid isegi nüüd ei 
märganud Hinno surnuaiast lahkuda, vaid istus seal 
ikka edasi, nõnda nagu ta kääpale oli vajunud, nukker 
pilk pöördunud enese ette maha. Ta nagu poleks 
tahtnudki sealt enam tõusta, soovides jääda liikuma- 
tult lebama, sest ta ihust näis olevat kadunud viimne 
kui rammuraas. Vahel heitis ta koguni kummuli kää- 
pale, kuna ta sõrmed küünistasid mulda. 

Oli juba üsna hämardumas, kui surnuaias hakkas 
Hinnole lähenema üks ohvitser — kornet Toomas 
Jõerist. Tema salka oligi Hinno pärast Laiusele too- 
mist astunud tragunina uuesti teenima. Kuuldes, et 

üks tema traguneist lamab surnuaial purujoobnuna pi- 
kali maas, oligi ta tulnud siia teda vaatama. Haarates 
nüüd maaslamaval tragunil õlast tugevasti kinni, sõnas 
kornet ülimal määral kurjustades: 

— Joomar, ära eksita surnute rahu! 

Aeglaselt kerkis Hinno pea ning ta segastunud 
pilk sattus ta ülema ning sõbra omaga ühte. 

— Aga Hinno, kuidas siis viinatõbi on sulle peale 
tulnud? 

— Ma pole viinatõves, kostis Hinno. 

— Tõsi, näen nüüd seda isegi, kostis kornet, 
— kuid tõuse ometi jalule! 

Ohates ajas Hinno enese püsti, olles maas püher- 
dades määrinud oma sinise mundri mullaga kokku. 

— Vaevab sind mingi tõbi? 

Hinno vaikis. 

— Sa vasta! 

— Härra kornet, kostis nüüd Hinno küsides, 
— millal hakkab meie eskadron siit minema? 

— Millal ta hakkab, seda oled sa juba kuulnud 
ning peaksid isegi teadma, et maikuu lõpul asume 
teele! 

— Ja siis tulevad taplused? 

— Tulevad taplused ja võidud, kostis Toomas Jõe- 
rist, — kuid taplus vajab vapraid ning tugevaid mehi, 
aga mitte sääraseid nagu sina, kes sa jumal teab mis- 
pärast nutad siin nagu vana naine! 

— Ma olengi vapper! ja Hinno raputas ägedasti 
pead. 

— Ei, praegu oled sa täis ainult sõgedat vaprust, 
säärane vaprus ei too aga mitte kunagi võitu, küll aga 
surma! 

Hinno vaikis. 

— Ütle, Hinno, mis pani sind siin nõnda kurvas- 
tama, egas sa ometi praegu nutnud oma kallima kalmul? 

— Ei, kalmus ta ei puhka! 

— Aga poiss, ja Toomas Jõerist haaras Hinno õlga- 
dest, — ütle ometi, miks hoidsid sa laetud püstolit 
pihus? 

— Miks, ära päri seda, Toomas, ära päri..! 

— Mina kui sinu ohvitser pean seda pärima ning 
sa pead ka mulle vastama! 

— Ometi ei tee ma seda! 

— Sa pead, sest eks sa tea. et enese vastu käe- 
tõstjaid nuheldakse rängasti. sest sõjamehed on ju 
kogu oma ihu ja hingega kuninga omad. 

— Tehtagu minuga mistahes, mulle on see üksta- 
kõik! 

— Olgu nõnda. lausus lõpuks Toomas Jõerist, 
sinu saladuseks, ma ei nõua seda taga. Kuid tea, et 
kui sa tahad sõjateenistusest põgeneda. siis mine Ju- 
mala nimel, püüan seda varjata niikaua kui suudan! 

— Mina, sõjateenistusest põgeneda, ja Hinno muu- 
tus ägedaks, — ei. Toomas, sa aja mind nüüd kas või 
piitsaga laagrist minema, kuid mina ei lähe, ei taha 
minna, vaid tahan just igas lahingus sinu kõrval ratsu- 
tades olla esimesi! 

Oli juba saabunud päris pimedus, kui kaks tragunit 
hakkasid kiriku juures asuvast surnuaiast jalgsi lah- 
kuma, et minna oma peatuspaika tagasi. Nende peade 
kohal lendlesid öökullid kisades ja huigates ringi, teki- 
tades varakevadises öös võikaid ning jubedaid hääli. 


340 


Toomas ja Hinno sammusid aga Sootaga küla läbivat 
teed mööda omaette vaikides edasi. 

Samal ajal oli kogu Kurediku talu pererahvas suu- 
res ärevuses, sest talu noorperenaine Imbi lamades la- 
vatsil oli täis haiguspiina. Kogu ta nägu õhetas suu- 
rest palavikust, kuna ta ise lamas kinnisilmi. Kohale- 
kutsutud külamoorist tohterdaja keetis nüüd koldel 
igasuguseid metsataimi ja -rohte, et nende abil eemale 
peletada äkitselt pealetulnud tõbe. 

Raske oli nüüd Imbil, ta südant rõhus ning kurnas 
vaev. Kogu aja püsis ta silme ees Hinno, kes nõnda 
äkki ilmudes oli nagu hauast kerkinud. Ühtepuhku 
nägi ta nüüd tema etteheitvat pilku ning kogu aja ku- 
misesid tal kõrvus Hinno öeldud sõnad: siis mina pol- 
nud sulle ikkagi armas! 

Oh Hinno, Hinno, mõtles Imbi, kui ta mõistus aeg- 
ajalt selgines, miks pidime nüüd veel teineteist nägema, 
nüüd, millal kõik on juba hilja?! Siis aga muutus ta 
teadvus jällegi segaseks ning ta nägi ainult üksikuid 
ähmaseid pilte oma kodukihelkonnast. Korra vilksa- 
tas ta silme eest mööda suvine öö, ning ta nägi ennast 
kõndivat Hinnoga käsikäes, nägi, kuis nad sammuvad 
läbi kastese rohu ning kuulatavad öölindude laulu. 
Ühtlasi ta tundis, kuis Hinno teda suure ägedusega sü- 
leleb, nägi, kuis nad kõrvu sammudes tallavad pimedat 
teed. 

— Hinno, Hinno! kiljatas siis Imbi meeltesegaduse 
hoos ning heitis eneselt vaiba, mida ta peatsis istuv 
Vaabo püüdis aeg-ajalt kohendada. Kui aga ta mõis- 
tus jällegi tagasi tuli, siis ohkas ta neil puhkudel 
nõnda: — Oh isa. isa, miks pean sinustki olema 


eemal?! 

— Las tuleb suvi, küll siis näed jällegi oma isa! 
püüdis Vaabo teda lohutada. 

Ja nüüd meenuvad Imbile altaril öeldud õpetaja 
sõnad: Keda Jumal on pannud ühte, seda ärgu nõder 
inimene püüdku lahutada! Kole, kas siis Jumal tõesti 
tahab seda, kas tõesti..?! 

Kui aga möödus see täis kibedaid kannatusi öö ning 
uus hommik hakkas jällegi koitma, siis jäi Imbi 15- 
puks rahunedes magama, kuna aga tohterdaja küla- 
moor sosistas Vaabole nõnda: 

— Nüüd hakkab sul noorik paranema, las ta ai- 
nult kosutab end veel unega; siis saab ta jällegi ter- 
veks ning toob sulle veel palju lapsi ilmale! 

— Ei sääraselt tõbiselt ole loota lapsi ega midagi 
head, sõnas nüüd vanaperenaine vahele; — ütlesin po- 
jale, et võtku oma kodukihelkonnast, aga näe, tema 
pidas külaleiba magusamaks ning tõi metsakutsika 
majja. Ei sellest ole õiget töötegijat ega ka laste 
kandjat. 

hel maikuu lõpupäeval, millal juh- 

tus olema ilus päikesepaisteline 
ilm ning sinise laotuse all ujusid 
üksikud = pilvesõõnad = aeglaselt 
edasi, hakkas Rootsi kuningas 
Karl Kaheteistkümnes Laiuse 
kihelkonnast oma suure 0sõja- 
väega lahkuma. Trummide põ- 
risedes ja sinikollaste lippude lehvides tulid sõdurid 
küladest ja mõisadest maanteedele välja, hakates seal 
rügementidena kokku koonduma. Siin ja seal oli 
nüüd kuulda hobuste hirnumist, veerevate vankri- 
rataste kolinat ja veetavate kahurite mürisemist. 

Talve kestel olid sõjamehed jõudnud end kõigist 
sügisesist pingutusist välja puhata, olles nüüd üsna 
rõõmsad koos oma kuningaga alustama teekonda kau- 
getele lõunapoolsetele taplusväljadele, kus neid uued 
vaenlased olid ootamas. 

Olgugi et talve kestel olid haigused kuninga sõja- 
väge tublisti kahandanud, oli aga vahepeal toodud 
uusi rügemente juurde; kuid ka palju Eestimaa talu- 
poegi oli võetud soldateiks, kusjuures kõik nad päri- 
sid haiguste kätte surnud sõdurite vormirõivad. 

Parajasti oli varajane hommik, kui kuningas tee- 
konna alustamiseks väljus lossi kõrval asetsevast aia- 
majast, milline elamu oli muutunud talle kõige meele- 
pärasemaks. . Kevade saabudes oli see maja otse 
uppumas õitesse, kuna teda peagu igast küljest piira- 
sid sirelid, jasmiinid ja roosipuhmad. 

Enne aga kui istuda sadulasse, pidas kuningas koos 
oma lähemate ohvitseride ja trabantidega lahkumisju- 
malateenistuse, mida toimetas laagri õpetaja Nils Ra- 
benius koos Tartumaa praosti Reiner Brockmanniga. 
Vägevasti kõlades kerkis taeva poole jumalateenistuse 
lõppedes lauldav koraal, millega kiideti loojat kõigi 
ta andide ning armu ja helduse eest, et ta on võtnud 
hoida Rootsi sõjaväge ning kaitsnud teda kogu sel 
külmal talvel kõigi hädade eest. Jumalateenistuse ajal 
langetati kõik sõjalipud, kuna aga sõdurid ja ohvitserid 
põlvitasid päid paljastades haljal murul. 

Ainult mustlasist õuemuusikandid seisid nukralt 
pealt vaadates eemal, sest neile oli edasi antud ku- 
ning asuma seniks Laiusele, kuni kuningas ise määrab. 
neile uue asukoha või kutsub neid järele. Säärase 
käsu andmist põhjustas kuninga kartus. mida ta ei hä- 
benenud ka oma lähemaile kaaslasile tunnistamast, et 
mustlased oma nukra muusika ning kurbade lauluvii- 
sidega võivad rikkuda kogu ta sõjaväe. Kuninga arva- 
tes polnud see sugugi sõjaväele kasuks, kui ohvitserid 
ja sõdurid ühtepuhku kuulavad mustlaste kurbi laule. 
mis lausa lõhestades käristavad südant, tuues neile va- 
hel koguni pisaraid silma. Ja ei aidanud seejuures 
isegi kindralite eestkostmised, sest kuningas jäi oma 
tahtmise juurde kindlaks. 

Lageda taeva all peetava jumalateenistuse lõppedes 
lausus kuningas Reiner Brockmannile, et ta tahab tulla 
veel korraks kirikumõisa, et jätta seal tema ja ta pe- 
rega jumalaga. . Hüpanud seejärel sadulasse, kihutas 
kuningas naabruses asuvaisse küladesse ja mõisadesse, 
et näha seal oma silmaga, kuis ta rügemendid lah- 
kuvad. 

Peakorteris pakiti ning asetati kohvritesse ja kasti- 
desse kuninga isiklikku vara, mida seejärel laoti koor- 
maisse. Samuti talitati nüüd ka Kivijärve mõisas, kus 
töösoldatid oma ohvitseride juhtimisel pakkisid kokku 
krahv Piperi juhatada olevat kuninglikku kantseleid. 
Majade ja panipaikadeks olnud keldrite uste eest 
võeti aga kogu aeg vahiposte maha, kusjuures ühte- 
puhku kõlasid ohvitseride käsusõnad, mida nad valju 
häälega hüüdsid. 

Nüüd ei läbenud enam ümberkaudsed talupojad 
sapõldudelt lasti nad kuninga lahkumise puhuks sel 
päeval priiks. Ja seepärast seisiski nüüd maanteede 
ääres mitmes paigas suurtes trobikondades külainimesi, 
kes paljastatud päi vahtisid sõjaväe möödavoorimist, 
küsides kogu aja üksteiselt, et kus siis kuningas ise 
asub. 

Samal ajal oli kuningas mööda mõisu ja taluõue- 
sid ringi ratsutades jõudnud otsaga kirikumõisa, kus 
teda juba oodati. Õpetaja oli seks puhuks tõmmanud 
enesele pühapäevarüü selga, ja ka ta emand ning tüt- 
red olid täna üsna kaunikesti ehitud. Õpetaja emandal 
olid kuninga tarvis õmmeldud särgid juba ammugi val- 
mis, kuid veel ikkagi polnud ta leidnud nende üle- 
andmiseks parajat mahti. Kuid nüüd, millal oli saabu- 

mas lõplik lahkumissilmapilk, ning teades, et kui ta 
tahab kingitust üle anda, siis peab ta paratamatult te- 
gema seda nüüd, põksus õpetaja emandal süda õige 
valjusti. Kogu aja mõtles ta nüüd ainult sellele, et 
milliste sõnadega anda särgid kuningale üle, ja et kas 
ta neid üldse võtabki vastu? Nõnda heitles ta kaht- 
lusiga seni, kuni äkki kuulduski maanteel lähenevat 
kabjaplaginat. 

— Kuningas tuleb! hüüdis nüüd õpetaja noorem 
tütar, keda oli jäetud rõdule valvama, et kuninga tu- 
lekust anda kogu perele õigeaegselt märku. 


Kähku ning suure robinaga tormati nüüd rõdule, 
et astuda kuningale õigeaegselt vastu. 

— Noh, mu armas Reiner, sõnas kuningas sadulast 
karates, — nüüd ongi siis saabunud silmapilk, millal 
pean teie armsast kihelkonnast lahkuma! Jumal ise 
seda küll teab, kuid ma vähemalt loodan, et kui kunagi 
pöördun tagasi oma Eestimaa provintsi, siis tulen jäl- 
legi Laiusele, kus ma nii mõnusasti veetsin selle talve! 


— Majesteet, kaitsku ning hoidku teid Jumal, kos- 
tis Reiner Brockmann liigutusest väriseval häälel, 
— ning olgu tema majesteet südamest tänatud, et ta 
on lasknud Laiuse kihelkonnal saada selle õnne osa- 
liseks, et oleme tohtinud anda teile ja teie vaprale 
sõjaväele peavarju! 

— Ja minu südamlik tänu teile ning kogu Laiuse 
" rahvale! kostis kuningas surudes ning tugevasti rapu- 
tades õpetaja kätt. — Kui teil või teie kogudusel on 
midagi vaja, siis võite loota minu abile! 

— Täname tema majesteeti! kostis õpetaja süga- 
vasti kummardudes. 

Noogutanud õpetaja emanda ja ta tütarde poole 
peaga, pöördus kuningas ümber ning kargas sadulasse. 


Särgid, mõtles õpetaja emand, särgid, mida ta koos 
oma tütardega oli suure hoole ning usinusega õmmel- 
nud, peab ta ikkagi üle andma, ütelgu seepeale kunin- 
gas mistahes! Ja haaranud laualt pesupaki, ruttas ta 
hoolimata oma eluseltsilise hüüetest rõdult, et anda 
seda ratsmeid pingutavale kuningale üle. 


— Aga mis see siis on? hüüatas kuningas üllatu- 
nult ning hakkas lahti näppima rätikusse mähitud 
pesupaki sõlme. — Kuidas, ihupesu, ei, ma ei vaja ju 
seda, ja ulatanud õpetaja emandale tagasi ta annetuse, 
vajutas kuningas kannused hobusele kubemesse ning 
kihutas kirikumõisast minema. 


— Kas ma ei ütelnud, naine, hakkas nüüd õpetaja 
oma emandat noomima, et nende särkidega pole mi- 
dagi head tulemas, ja nüüd nägid sa seda ise oma sil- 
maga! 

Õpetaja emand ei osanud seepeale sõnagi kosta, 
vaid vahtides eemalduvale kuningale nukralt järele, 
hoidis ta kogu aja särgipundart kaenlas. 


Ka Kurediku talu rahvas vahtis maantee ääres seis- 
tes möödaratsutavaid ja -sammuvaid sõdureid, kelle 
jalatallad keerutasid maanteelt tolmu üles. Ja nagu 
talvel läbi hangedesse tuisanud teede tulid sõdurid 
põhjapoolsest ilmakaarest kokku, just nõndasama hak- 
kasid nad nüüd linnuparvedena lõuna poole kaduma, 
kusjuures kogu aja kajas nende suust vägev marsilaul: 


— Nüüd, poisid, edasi julgesti, 
Issanda, Jumala nimel..! 

Kuuldes viimast korda säärast laulu tungis palju- 
delgi vesi silma, kuna aga külapoisid tundsid nüüd tõ- 
sist kahetsust, et nemadki pole sõdurite killas. 

Lõpuks tulid tragunid, kabjaplaginaga möödusid 
nad Kurediku talu õuest, kõigil toredad täkud all ja 
läikimahõõrutud püstolid ja raidmõõgad vööl. Pärani- 
silmi vahtis nüüd tõvevoodist tõusnud Imbigi tragu- 
neid, kes rida rea järel temast möödusid. kuni ta sil- 
mad muutusid kirjuks. 

Siis aga äkki silmas Imbi teda — Hinnot. kes rat- 
sutas ühe eskadroni esireas. Hinno. kas võis Imbi 
seda loota, et ta teda veel kunagi näeb?! Kuid ometi, 
see on ju tema, tema ise, kes praegu pöörab pea. ning 
nende pilgud kohtuvad! See oli tumm valu. mis lõi- 
kas neil läbi südame, nagu kuum ora oleks pistetud 
neile rindu! Nende pilgud haakisid teineteisest tuge- 
vasti kinni, sest see oli viimne jumalagajätt. viimne 
kord, millal nad teineteist veel nägid. Jumalaga. jää 
jumalaga — teineteist ei näe me enam mitte kunagi, 
sest säärane on meie kibe saatus! Veel pöördus Hinno 
sadulas ümber, veel korraks seiras ta pilk mahajäävat 
Imbit, kuid siis kuuldus rittmeistri venitatud käsu- 
hüüd: 

— Eskadron, traavi ma-arss! ja hobused hakkasid 
rutates sörkima, kadudes peatselt teekäänaku taha, 
kuna aga uued ja ikka uued ratsanikud ilmusid majade 
tagant nähtavale. 

— Läinud, ta on jäädavalt läinud! sosistas Imbi, 
ning ta hinge asus tühjus, nagu kõle sügisene tuul 
oleks puhunud ta südamest läbi, kuna kaks pisarat 
nõrgusid valuvaigistuseks ta põskedele. 

Siis aga kuuldusid hüüded: 

— Kuningas ratsutab mööda, kuningas..! 

Kähku paljastasid talupojad pea, jäädes suure vai- 
kimisega vaatama, kuis kuningas oma trabantide ees- 
otsas kihutas mööda maanteed edasi. Veel korraks 
vilksatas ta kübar, veel korra silmas rahvas oma ku- 
ningat, siis oli temagi läinud, kadunud Laiuse kihel- 
konnast. 

Veel kaua kuuldus möödavoorivate vankrirataste 
mürinat, veel silmati siin ja seal ning isegi kaugel silma- 
piiri serval püstihoitud tääkidega edasisammuvaid sõ- 
durite ridu, siis kadusid nemadki. 

Talurahvas aga vahtis neile kaua veel järele, sõ- 
nades pead raputades nukralt: 

— Kuningas on läinud, ta on oma lapsed maha 
jätnud! 


1937. 

